
Pirmas skyrius 


Darsė 


IS MELAVO. Nežinojau kiek ir apie ką, bet buvau tikra, 
< ad melavo. 

Be to, jis vaidino. Ir dar vaidmenį, kurį buvo sukūręs televizi- 
joje, - drovų, malonų, puikų detektyvą Polą Trevisą. Nuostabus, bet 
pats to nežinantis Polas Trevisas. Jis linkčiojo galvą žemyn ir žvilgčio- 
jo į mane lyg tikėdamasis, kad neatsilaikysiu prieš jo natūralų žavesį, 
bet aš nė nepagalvojau apie tai. Kai esi ištekėjusi už tokio vyro kaip 
Adamas Montgomeris, kitų su juo nelygini. 

Atsisėdau priešais jį norėdama susikaupti, pabandyti priversti jį 
baigti vaidinimą ir pasakyti man tiesą. 

Nenorėjau to daryti, bet mama atsiuntė man laišką. Tai buvo pir- 
mas laiškas, kurį iš jos gavau, todėl, be abejo, man svarbus. Ten buvo 
parašyta: „Tu man skolinga“ ir priklijuota aktoriaus Linkolno Aimso 
nuotrauka. Laiškas man ilgą laiką nedavė ramybės. Aišku, žinojau, ką 
ji turėjo galvoje: tu man skolinga už išgelbėtą gyvybę, taigi sumokėk 
skolą. Bet ką turėjau daryti su gražuoliu spalvotuoju aktoriumi? 

Ar motina prašė padėti jai, kiek galiu, įgyti dar vieną meilužį? 
Nemanau, nes mano mamai tikrai nereikėjo kieno nors pagalbos su- 
sirasti vyrą, netgi daug jaunesnį už ją pačią. 

Kai gavau laišką ir nuotrauką, įsijungiau internetą ir užsisakiau 
televizijos serialo „Dingusieji“ su Linkolnu Aimsu pirmųjų keturių 
sezonų DVD. Polo Treviso personažo nebuvo iki šeštosios serijos, 
kurioje Aimsas atliko tik nedidelį vaidmenį, bet taip sėkmingai, kad 
gavo pasiūlymą tapti pagrindiniu veikėju. Bent taip buvo parašyta 
lankstinuke, pridėtame prie DVD. Naršydama po internetą per- 
skaičiau, kad aktoriui buvo sunku gauti rimtų vaidmenų, kuriuose 
jis nebūtų vien tik kūnas ir veidas. „Vargšas vaikinas, - pamaniau. 
— Tikriausiai visi turime tokių problemų“. 

Atrodo, Linkolnas Aimsas norėjo vaidinti ambicingus vaidme- 
nis. Na, kažką panašaus į visuomenės atstumtąjį, vaikiną, kilusį iš 
blogos šeimos ir gyvenusį skurde, bet sugebėjusį pakilti virš viso to 
ir tapusį pirmuoju Amerikos prezidentu, nesusijusiu su jokiu skan- 
dalu. 

Tačiau aktorių agentai, vos pažvelgę į tobulą Linkolno Aimso 
veidą ir dar tobulesnį kūną, duodavo jam... ką gi, kvailos blondinės 
lygio vaidmenis. Medaus spalvos oda!.. 

Perskaičiau, kad Linkolnas Aimsas ėmėsi kelių jam nepatinka- 
mų vaidmenų, paskui porą metų sėdėjo be darbo. Spėju, kad jau 
nebeturėjo ką valgyti, nes galiausiai sutiko vaidinti nedidelį vaidme- 
nį populiariame detektyviniame seriale „Dingusieji“, kur kiekvieną 
savaitę buvo ieškoma dingusio žmogaus. Iškart po pirmojo pasirody- 
mo jis tapo vienu iš trijų pagrindinių veikėjų. 

Viskas taip puikiai sekėsi dėl humoro, susijusio su ypatingu 
Linkolno Aimso grožiu. Filmuojant seriją, svarbiausias dalykas 
būdavo Polo Treviso personažas. Jis išaiškindavo įtariamuosius, ne- 
sunkiai perprasdavo žmones ir jam labai gerai pavykdavo nuspėti 
dingusiojo mintis. 

Tačiau jis nežinojo, ką kiti kalbėjo jam už nugaros apie tai, koks 
yra žavus. Šis pokštas tęsdavosi per visą seriją. Kiti veikėjai nuolat juo 
naudojosi tam, kad, pavyzdžiui, nuginkluotų piktą moterį, dirban- 
čią informacijos skyriuje, idant ši įrašytų jų užklausą į eilės pradžią. 

Polas Trevisas, arba, kaip jį visi vadino, tiesiog Trevisas, paduodavo 
moteriai prašymą, pakalbėdavo su ja dalykišku tonu ir išeidavo. 
Kamera parodydavo, kaip ji atsidūsta, pasako „Taip, Trevisai“ ir iš 
karto įveda duomenis į kompiuterį. Kitą akimirką ji jau šaukdavo 
ant kokio nors neišvaizdaus vaikino, besiskundžiančio, kad jis tokios 
pat informacijos laukė tris dienas. 

Pati idėja buvo kvailoka, kone absurdiška, bet pagyvindavo 
serialą, kuris šiaip jau buvo panašus į daugelį kitų per televiziją ro- 
domų. Buvo linksma, kai liudytojai, pamatę Trevisą, sutrikdavo ir 
negalėdavo nuo jo atitraukti akių. Ir taip pat buvo įdomu kas savaitę 
įsijungus programą sužinoti, ką dar sugalvojo autoriai Linkolno 
Aimso grožiui pademonstruoti. 

Tai buvo tikrai geras serialas, ir aš, kaip ir dauguma amerikie- 
čių, nuolat jį žiūrėdavau. Žinoma, niekas netikėjo, kad žmogus gali 
taip gerai atrodyti ir pats to nežinoti, bet tokia mintis buvo maloni. 
Kai Trevisas abejodamas sakydavo: „Tas vyras man pasiūlė striptizo 
šokėjo darbą. Baisu, ar ne?“, žiūrovai kikendavo kartu su serialo 
herojais. Kiekvieną savaitę įsijungdavome serialą tikėdamiesi, kad 
parodys ką nors iš Treviso asmeninio gyvenimo, bet niekada ne- 
rodė. Mes matėme kitų veikėjų žmonas, vyrus, butus, vaikus, tik 
niekada nieko apie Treviso asmeninį gyvenimą. Rodė tik tai, kas 
jam nutikdavo darbe. 

Taigi dabar aktorius, vaidinantis Polą Trevisą, sėdėjo mano sve- 
tainėje ir droviai į mane žiūrėdamas tikriausiai manė, kad aš tikiu jį 
jis esant tą, ką ir vaidina. Bet jis man melavo. 

Spoksojau į jį atidžiai ir susikaupusi, tad jis greitai pakėlė galvą 
ir, nustojęs linkčioti, pažvelgė tiesiai į akis. 

— Jūsų motina sakė, kad galite man padėti surasti sūnų. — Jis 
turėjo giliai įkvėpti, kad tai pasakytų, ir mačiau, jog yra labai susi- 
nervinęs. Dėl ko? Norėjau žinoti. 

Taip pat spėliojau dėl vaiko. Kiek žinojau apie Aimsą kaip apie 
aktorių, jis niekada nebuvo vedęs ir neturėjo vaikų. 

Be abejo, jis turėjo merginą, vardu Alana Talbert, ekrano nu- 
mylėtinę, „moterį, su kuria dauguma vyrų norėtų turėti romaną“, 
pasak vienos apklausos. Ji buvo aukšta, liekna, atsikišusiais skruosti- 
kauliais, fiziškai tobula kaip ir Linkolnas Aimsas, taip par afrikiečių 
kilmės amerikietė. 

— Nežinojau, kad turite sūnų, — pasakiau kiek padelsusi. Norė- 
jau sužinoti, kiek mano mama jam apie mane yra papasakojusi. 

— Aš taip pat nežinojau, — tarė jis ir vėl pažvelgė į mane kaip 
Polas Trevisas. 

— Gal malonėsite visa tai baigti ir pasakyti, ko norite? — užsi- 
puoliau jį. 

Vyriškis keletą kartų sumirksėjo, ir jaučiau, kad jį apėmė siau- 
bas. Turbūt nebuvo pratęs prie taip su juo kalbančių heteroseksualių 
moterų. Iš tiesų aš turiu tam tikrų, kaip čia pasakius, sugebėjimų, 
galiu... nekenčiu posakio „pažvelgti į žmogaus vidų“, bet manau, 
kad būtent taip ir yra. Negaliu skaityti minčių, bet turiu stiprią — la- 
bai stiprią nuojautą. Dabar nuojauta man sakė, kad šis vyras tikisi 
priversti mane padaryti bet ką, ko jam reikia. 

Pamaniau, kad bent kiek paveikiau jį, nes daugiau nebevaidino. 
Gal jis pasakys ko nori, aš pasakysiu „ne“, ir tada jis išeis. Norėjau 
grįžti prie savo kasdieninio užsiėmimo — gulėti lovoje miegamajame 
ir galvoti apie savo dingusį vyrą. 

— Aš, — pradėjo jis, bet tuoj nutilo, atsistojo ir ėmė vaikščioti po 
svetainę. Tai buvo gražus kambarys, išdažytas rausvai oranžine, gel- 
tona ir žydra spalvomis. Prieš metus - laimingiausia vieta Žemėje. 

Jis atsigręžė į mane, ir pajutau, kad jo priešiškumas kiek suma- 
žėjo nuo tada, kai pirmą kartą susitikome, bet mačiau, kad vis dar 
manimi nepasitiki. Man būtų sunku ką nors pakeisti, ar ne? Po to, 
ką... ką tas vyras parašė apie mane. Visas pasaulis mane vadino Sal- 
džiąja Kaimiete. Buvau pajuokos objektas Amerikoje iki to laiko, kol 
dingo mano vyras ir jo sesuo. Paskui tapau labiausiai nekenčiamu 
žmogumi. Žmonės tikėjo, neva nužudžiau savo vyrą norėdama pa- 

siglemžti jo paveldėtus pinigus. Visiems sakiau — policijai, žurnalis- 
tams, kam tik galėjau: mano vyras ir svainė gyvi, jaučiau tai širdimi, 
bet niekas nesiklausė. 

Štai tokia dabar buvau — vieniša, slėpiausi nuo pasaulio, o šis 
žmogus prašė padėti surasti jo sūnų. 


Ir žinojau, kad jis meluoja arba slepia kažką labai svarbaus. 


Antras skyrius 


Linkas 


E I ATRODĖ KITAIP NEI ĮSIVAIZDAVAU. Maniau, kad ji dides- 
nė, grėsmingesnė. Tikėjausi pamatyti jos akyse kažką, iš 
ko atpažinčiau moterį, apie kurią kalbėjo visa Amerika. 

Pirmą kartą išgirdau apie Darsę Montgomeri iš Alanos. Ji nu- 
metė ant grindų ploną knygą minkštais viršeliais ir pasakė: „Vargšas 
vaikas“. Nustebau, nes paprastai Alana neužjaučia žmonių. Jei ji 
kada nors užjautė, tai tik save. 

Pakėliau ir pavarčiau tą knygą. Vadinosi „Kaip pasigauti mili- 
jardierių“. Buvau taip įsitraukęs į ginčus su „Dingusiųjų“ prodiuse- 
riais, kad tikriausiai likau vienintelis pasaulyje neskaitęs tos knygos. 
Praleidau ištisas savaites kalbėdamas, šaukdamas ir net maldaudamas 
prodiuserių baigti tą gražuolio Treviso nesąmonę. Pasakiau, kad visa 
tai sumažina reginio vertę. Jei tokio triuko nereikia nei CSI*, nei 
„Įstatymas ir tvarka“, kodėl mums jo prireikė? Jie atsakė, kad be juo- 
kelių apie Treviso grožį mūsų serialas būtų kaip antrarūšis „Įstatymas 
ir tvarka“. Aš jiems pasiūliau kitokius juokelius. Ką manote apie 
kvailą naujoką policininką? Jo nevalia atsikratyti, nes jis - komisaro 


* Televizijos serialas „Kriminaliniai tyrimai“ (Crime Scenc Investigation). 

sūnėnas. Arba policininkė, naktimis šokanti striptizą? Arba genialus 
vaikas, padedantis išaiškinti nusikaltimus? 

Jie atmetė mano idėjas vieną po kitos. Kvailiai pritraukia kvailus 
žiūrovus, kuriems nepatiks mūsų rodomi detalūs techniniai tyrimai. 
Jei rodysime moterį striptizo šokėją, mus išjungs iš tinklo. Galima 
rodyti nuogus vyrus, bet moterys turi būti apsirengusios. Dėl vaikų 
eik kalbėti su Disnėjumi. 

Žodžiu, vėlai perskaičiau knygą, apie kurią kalbėjo visa Ame- 
rika. Atrodo, vienas vaikinas, žurnalistikos studentas, sugebėjo taip 
apmulkinti neprieinamų turtuolių Montgomerių šeimą, kad buvo 
pakviestas praleisti su jais porą vasaros savaičių. Paskui išleistos kny- 
gos įžangoje jis prisipažino siekęs parašyti apie juos viską. Jis norėjo 
slankioti aplinkui, klausytis ginčų, tarnų kalbų ir atskleisti skan- 
dalus. Norėjo aprašyti prabangą, apie kurią vidutiniai amerikiečiai 
galėjo tik pasvajoti. 

Tačiau po trijų dienų, praleistų su Montgomeriais jų marmuro 
rūmuose Kolorade, jis jau ruošėsi namo. Galėjo parašyti tik tai, kad 
jie buvo kaip reta malonūs žmonės. Taip, jie buvo turtingi ir laikė 
tarnus, bet gerai su jais elgėsi ir labai gerai mokėjo. Kad ir kaip sten- 
gėsi būsimasis žurnalistas, nė iš vieno neišpešė ko nors blogo apie 
savo darbdavius. 

Montgomerių vaikai buvo jautrūs ir taktiški. Jie neturėjo nuo- 
savų mobiliųjų telefonų ar prabangių automobilių, padovanotų 
šešioliktojo gimtadienio proga. 

Tik ketvirtą dieną autorius atgavo viltį parašyti istoriją. Jis 
buvo skaitęs apie baisią Montgomerių šeimos tragediją, kai buvo pa- 
grobrtas vaikas ir vėliau dingo jo tėvai. Vaiką, Adamą Montgomerį, 
rado klaidžiojantį po Konektikuto miškus, tokį nusilpusį, kad jis vos 
nenumirė, ir vėliau šio sunkaus išbandymo visiškai neprisiminė. Jo 
tėvų taip ir nerado. 

Dabar Adamas Montgomeris turėjo atvykti į rūmus, todėl žur- 
nalistas pasiliko norėdamas sužinoti, ar šį žmogų paveikė vaikystės 
trauma. 

Kai tik Montgomeris su šeima išlipo iš automobilio, arvežusio 
juos iš oro uosto, rašytojėlis suprato jau turįs pasakojimą. Jam pra- 
dėjo degti ausys ir niežėti nosį. 

Adamas Montgomeris buvo aukštas, solidžiai atrodantis vyras, 
tiesiog jaunas Čarltonas Hestonas*. Šalia stovėjo jo smulkutė žmo- 
na. Graži, didelėmis akimis, trumpais šviesiai rausvais plaukais, tik 
turėjo aiškiai keistą įprotį spoksoti į žmones. 

Kartu buvo dvi mažos mergaitės, kurias jis manė esant jos, bet 
viena buvo jos dukterėčia. Dar iš automobilio išlipo vyras su moteri- 
mi; pastaroji — aukšta, elegantiška, grėsmingai atrodanti. Kai viena iš 
Montgomerių moterų priėjo pasisveikinti ir norėjo ją paliesti, aukšto- 
ji atvykėlė tiesiog pašoko ir atsitraukė atatupsta nieko neprisileisdama 
prie savęs. Ji atsirėmė į vyrą, keliais coliais žemesnį už save, bet iš to, 
kaip šis uždėjo ranką jai ant riešo, rodė jį pasirengusį dėl jos kautis. 

„Rašytojui“ letargo dienos baigėsi. Jis nusprendė negrįžti pas 
savo merginą, pasilikti ir pažiūrėti, ką galima sužinoti apie šiuos 
keistus žmones. 

Jis rado ne tai, ko tikėjosi. Tikrai, Boadisėjos, aukštosios mo- 
ters, kuri visą gyvenimą praleido įkalinta, istorija kėlė susidomėjimą, 
bet Montgomeriai buvo labai atsargūs ir nieko jam nesakė. Lygiai 
taip pat jie saugojo ir jaunąją Adamo žmoną. Rašytojas nieko nega- 
lėjo padaryti, bet žinojo, kad čia tikrai kvepia įdomia istorija. 

Po ilgų pastangų jis pagaliau rado žmogų, kažkada dirbusį pas 
Montgomerius ir už vagiliavimą atleistą, o dabar sutikusį kalbėti už 
pinigus. Tasai sugebėjo ne tik vogti, bet ir klausytis už durų. Jis pa- 
sakojo, kad visi Montgomeriai erzino Darsę dėl pinigų, o rašytojas 
norėjo sužinoti kodėl. 

Tai, ką išgirdo, jį taip pribloškė, kad beveik neįstengė kalbėti. 
Atrodo, Adamas iš aiškiaregio sužinojo turįs seserį, kurią ragana lai- 
ko uždariusi savo buveinėje Konektikute. Ragana turėjo stebuklingą 
veidrodį, kurio paslaptis gebėjo atskleisti tik skaisti mergaitė. 


* Charlton Heston - Holivudo aktorius. 


AMŽINAI IR VISADA 11 


Žurnalistas šios istorijos dalies klausėsi išsižiojęs iš nuostabos. 
Vyras jam juokdamasis pasakojo, kaip Adamas susižavėjo nekalta 
jauna mergina, kurią jam padėjo surasti aiškiaregė, bet negalėjo jos 
paliesti, nes antraip ji prarastų galią permatyti veidrodį. 

Autorius aprašė, kaip Adamas Montgomeris susilaikė nuo sek- 
sualinių malonumų su jaunąja moterimi, nes didvyriškai bandė su- 
rasti seserį. Darsę jis pavaizdavo kaip pamišusią dėl pinigų. Knygoje 
buvo ir visai kvailų scenų, pavyzdžiui, Adamui ieškant požeminių 
tunelių, kur neva slėpėsi ragana, Darsė, visą gyvenimą skurdusi, iš- 
plėšia saldumynų automatą. 

Knygos pabaiga leido suprasti, kad Adamas Montgomeris buvo 
tas šventasis, savarankiškai išvadavęs savo seserį ir išgelbėjęs kelis 
prieš daug mėnesių dingusius vaikus, nors Darsė Monro galėjo jam 
sutrukdyti. Paskutiniame puslapyje skaitytojo laukė sensacija —- Ada- 
mas vedė Darsę. 

Aišku, Montgomeriai bylinėjosi, ir knyga buvo išimta iš pre- 
kybos. Ber tai tik paskatino žmonių smalsumą. Beveik iš karto visa 
knyga atsidūrė internete — nemokamai. Montgomerių teisininkai 
pasiekė, kad už knygą gautais pinigais rašytojėlis padengtų teismo 
išlaidas, bet jau buvo nesvarbu. Jis parašė tris kitas knygas, kurios vėl 
atsidūrė „ant bangos“, ir, pasinaudodamas savo vardo populiarumu, 
pardavė jas milijoniniais tiražais. 

Aš perskaičiau knygą maždaug po metų nuo jos išleidimo. Ala- 
nos knyga buvo sena, užlankstytais kampais, ėjusi iš rankų į rankas. 
Kaip ir kiekvienam ją perkaičiusiam, man buvo sunku suprasti, 
kodėl toks vyras kaip Montgomeris vedė tokią pusprotę kaip Darsė 
Monro. Ar tų nuotykių metu jis atėmė jai nekaltybę ir kaip koks 
senovinis herojus manė turįs ją vesti? Jų duktė gimė gana greit po 
vedybų. Ar jis ją vedė dėl vaiko? 

Netrukus po knygos pasirodymo Adamas su seserimi Boadisėja 
įlipo į mažą savo pilotuojamą lėktuvą ir dingo be žinios. Jie paliko 
skrydžio maršrutą, bet netrukus paaiškėjo, kad Adamas nesilaikė 
numatyto kurso. Iš oro uosto kontrolinio bokšto jo lėktuvas buvo 

matomas, kol 200 mylių skrido priešinga kryptimi. Dispečeriui ne- 
pavyko su jais susisiekti. 

Maždaug po trijų dienų nuo jų dingimo bulvarinis laikraštis 
per visą pirmą puslapį įdėjo Darsės nuotrauką. Besijuokiančios, su 
taure rankoje... Antraštė skelbė, kad Adamo našlė paveldėtų beveik 
milijardą dolerių. Potekstė - vakarėlių mergina susijusi su savo vyro 
dingimu. 

Montgomeriai vėl kreipėsi teismą, bet laikraštis pasirodė. esąs 
nepėsčias. Jie niekuo Darsės nekaltino. Ne jų kaltė, kad nuotrauka 
buvo padaryta prieš Adamui dingstant — toks buvo atsakymas. Tai 
vienintelė jų turėta nuotrauka. Galiausiai laikraštis sutiko išspaus- 
dinti paneigimą ne paskutiniame, bet pirmame puslapyje. 

Kitame numeryje buvo parašyta: „Mes atsiprašome. Ji paveldi 
tik du šimtus milijonų, ir ši nuotrauka padaryta prieš jiems išskren- 
dant visam laikui“. Nuotrauka buvo perspausdinta, dar labiau padi- 
dinta, ir šį kartą buvo matyti, kad Darsė šoka ne su savo vyru. 

Kartą per tą laiką Darsė buvo praminta Saldžiąja Kaimiete, ir 
susiformavo bendra nuomonė, kad ji nužudė vyrą dėl pinigų. 

Visa tai niekaip nebuvo susiję su mano gyvenimu. Vienomis 
dienomis aš kovojau su prodiuseriais, norėdamas pakeisti savo vaid- 
menį, o kitomis — su Alana. Aš troškau poros vaikų; ji pageidavo 
vaidinti keturiuose filmuose per metus. 

Prieš dvi savaites Džerlena Monro buvo „Dingusiųjų“ viešnia. 
Aišku, aš buvau matęs jos darbų. Ji suviliojo Raselą Krou viename tų 
pernelyg brangių epų, kuriuose jis vaidino pagrindinius vaidmenis 
kaip baltasis ir dėl savo ypatingo balso. Išsidaviau, kad pavydžiu. Jis 
nusipelnė tų vaidmenų, todėl juos ir gavo. Didis aktorius. 

Šiaip ar taip, Džerlena Monro turėjo pasirodyti mūsų renginyje 
kaip viešnia, ir visi degėme iš nekantros su ja susitikti. Visi kritikai, 
kiek tik jų yra, pripažino (dabar tai pirmųjų puslapių tema!), kad 
Džerlena pavogė jųdviejų su Krou filmą. Kai Raselas turėjo ją nu- 
žudyti, kad išgebėtų pasaulį nuo jos klastos, žiūrovai verkė kartu su 
juo. 

Niekas iš mūsų nesuprato, kodėl ji sutiko dalyvauti TV rengi- 
nyje, taigi, kai buvome ją apstoję, paklausėme ir šito. 

— Aš kai kam pažadėjau, — sušnabždėjo ji savo šilkiniu balsu. 

Neįtikėtina, bet gyva ji buvo gražesnė nei ekrane. Šiame versle 
greitai įsitikini, kad aktorė be grimo atrodo ganėtinai prastai. Ji pasi- 
rodo darbe garbanotais plaukais, sukištais po beisbolo kepuraite, oda 
kaip paauglės, persivalgiusios riebaus maisto, su nutriušusiais senais 
džinsais ir sportiniais marškinėliais. Žiūrėdamas į ją galvoji: kiek ji 
uždirbo iš paskutinio hlmo? 

Bet ne Džerlena. Kai atvyko, jos išvaizda atitiko mažų mergai- 
čių įsivaizdavimą, kaip turėtų atrodyti kino žvaigždė. Ji niekada nesi- 
pūtė, niekada nieko neprašė, bet mes visi buvome pasirengę padaryti 
bet ką, jai vos užsiminus apie savo norus. Ji žaviai šypsojosi operato- 
riui, nieko nesakė, tik šypsojosi. Grimuotojas, tas kalės vaikas, pasi- 
stengė ją labiau pagražinti nei bet kurį iš mūsų. 

Seriale Džerlena vaidino nužudyto turtingo vyro žmoną. Kaip 
ir visuose kituose scenarijuose, mes jai uždėjome antrankius ir išve- 
dėme. Nes mes buvome „kieti“, o ji buka. 

Antrąją hilmavimo dieną Džerlena pasakė: 

— Kaip gaila ją uždaryti. Jos vyras tikrai nusipelnė mirties. 

Ji nesiskundė, tik vieną kartą išsakė savo nuomonę, ir po sekun- 
dės režisierius jau kalbėjo su scenaristu. 

Scenarijus buvo perrašytas iš naujo, Džerlenos vaidmuo išplės- 
tas. Naujojoje istorijoje ji susidėjo su trimis savo vyro pamestomis 
meilužėmis ir kartu jį nužudė. Jos patvirtino viena kitos alibi. Mes, 
policininkai, žinojome, kad tai padarė Džerlena, bet, atskleidę bjau- 
rius faktus apie vyrą, patys norėjome jį nudėti. 

Baigiantis filmavimui Džerlena pasakė: 

— Gal siužetas būtų įdomesnis, jeigu aš turėčiau kokį nors 
vyrą? 

Visi netekome žado. Ką ji norėjo pasakyti? „Turėti“? Mylėtis? 
Su kuriuo iš mūsų? Visas vyriškas personalas (ir dvi moterys) įsitem- 
pė, plačiai atmerkė akis. Visi tyliai sau šaukėme: Aš! Aš! Aš! 

— Gal jis? — tarė Džerlena, rodydama į Ralfą Buną. Žemas, se- 
nas, su „alaus“ pilvu ir be paliovos rūkantis Ralfas? Jam buvo atliktas 
vienas trigubas šuntavimas, ir kai Džerlena jį išsirinko, pradėjo taip 
smarkiai kosėti, kad pamanėme, jog paklius į ligoninę dar neatėjus 
vakarui. 

— O kaip Linkas? —- mandagiai paklausė režisierius. 

Ji nepažvelgė į mane, tiesiog nusisuko ir pasakė: 

— Turbūt. 

Ji vaidino, bet tada aš greitai supratau, kad Džerlena vaidindavo 
nuolat. Mintyse ji visada buvo priešais kamerą. 

Tarp mūsų neužsimezgė tikras romanas. Ne todėl, kad aš ne- 
būčiau norėjęs, bet todėl, kad ji pasakė „ne“. Žaviai, gražiai pasakė 
„ne“. Aš tada labai pykausi su Alana ir ji mane nubaudė atsisakyda- 
ma mylėtis. Dvi moterys man pasakė „ne“, ir to rezultatas - mudvie- 
jų su Džerlena suvaidintos pakankamai karštos sekso scenos. Tokios 
tikroviškos, kad serialas ir Džerlenos vaidmuo buvo nominuoti EMI 
apdovanojimams. Aš maniau, jog irgi turėčiau būti nominuotas, 
gėda prisipažinti, kad taip viešai kalbėjau. Ralfas, vienas iš mano 
partnerių, pasakė: 

— Kiekvienam aišku, kad tu nevaidinai. Nė minutės. 

Mano odos spalva turi vieną privalumą — nematyti, kada pa- 
raustu. 

Žodžiu, dėl mūsų romano ekrane aš praleidau šiek tiek laiko 
su Džerlena. Gerai, aš tai pripažįstu. Pasiūliau parepetuoti jos per- 
sirengimo kambaryje, didesniame už mano ir dėl jos šviežiai per- 
dažytame. 

Pirmąją dieną, mums būnant vienudu su Džerlena, į duris pa- 
beldė apšvietimo technikas ir padavė man laišką nuo agento. Labai 
nustebau. Kada Barnis išmoko rašyti? 

Arplėšęs perskaičiau: „Dingo tavo vaikas“. 

Kurį laiką tiesiog žiūrėjau į tekstą ir niekaip nesumojau, ką jis 
reiškia. Mano vaikas? Aš neturiu vaiko. Iš lėto prisiminiau. Tikrai. 
Konoras. Ar jo vardas buvo Konanas? Ji davė jam vardą, kažkaip su- 


AMŽINAI IR VISADA 15 


sijusį su Švarcenegeriu. Ta moteris labai mėgo filmus, dėl to viskas 
ir nutiko. 

Neprieštaravau, kai Džerlena paėmė laišką man iš rankų. Ji 
perskaitė, ir pirmą kartą jos gražiame veide pamačiau nuoširdžią 
išraišką. 

— Tavo vaikas, — sušnabždėjo išsigandusi. Ji myli savo dukterį! 
Tokia mintis mane nustebino. 

Aišku, aš žinojau, kaip ir visa Amerika, kad Džerlena Monro 
buvo Saldžiosios Kaimietės motina, bet dėl to ji atrodė dar paslap- 
tingesnė. Kaip būdama tokia elegantiška Džerlena galėjo pagimdyti 
tokią godžią avantiūristę kaip Darsė Monro? Ir gelbėti ją rizikuoda- 
ma gyvybe? 

Knygos, kurią perskaitė visa Amerika, pabaigoje Adamas Mont- 
gomeris gelbėjo Darsę ir vaikus kartu su keliais savo pusbroliais, 
Džerlena ir vyru iš jos gimtojo miesto. Jie atvyko pačiu laiku, nuga- 
labijo „blogus vaikinus“ ir nuvežė Darsę — be sąmonės - į ligoninę. 

Vadinasi, Darsės nekaltybė neegzistuojančiam veidrodžiui per- 
matyti buvo nereikalinga. Adamas Montgomeris surado ir išvadavo 
seserį tik savo pastangomis ir narsa, o tada dar kartą turėjo rizikuoti 
gyvybe, gelbėdamas bukagalvę Darsę. 

Autorius aprašė Džerleną kaip tikrą didvyrę, stačiusią pavojun 
savo pačios gyvybę, kad išgelbėtų dukterį — nieko nepadariusią, bet 
suteikusią gausybę rūpesčių daugybei žmonių. 

— Papasakok man viską, — paprašė Džerlena prikimusiu balsu. 

Kas galėtų atsispirti tokiam maldavimui? Aš tikrai ne, taigi 
atskleidžiau jai savo didžiąją paslaptį apie kartą turėtą darbą, kai 
baisiai trūko pinigų ir kas po viso to išėjo. Aš tikrai turėjau sūnų, 
bet niekada nebuvau matęs nei jo, nei jo motinos. Žinojau tik vaiko 
amžių — septynerių metų, vardą — manau, Konoras, bei turėjau jo 
ir motinos nuotrauką. Mano sūnaus plaukai buvo smėlio spalvos, 
o akys — žaliai rudos. Buvo labiau šviesaus gymio, kaip motina - ji 
blondinė, mėlynų akių, — bet įmaišius tamsesnės spalvos berniukas 
atrodė beveik kaip aš būdamas tokio amžiaus. 

Papasakojęs Džerlenai, kaip sugyvenau vaiką, iš savo kambarė- 
lio paskambinau agentui Barniui. Jis neturėjo man daug laiko nuo 
tada, kai pasirašiau naują kontraktą. Pasirengęs naujam kontraktui 
būdavau jo geriausias draugas. 

Vienu žodžiu, Barnis pasakė, kad mano sūnus ir jo motina din- 
go, o jis pats tą sužinojęs prieš porą savaičių iš privataus detektyvo, 
kurį pasamdęs juos stebėti. Laukęs žinutės apie išpirką, bet jos ne- 
gavo, o jis iki šiol nesusipratęs man pranešti. 

— Bet kodėl nutarei parašyti laišką? Kodėl paprasčiausiai nepa- 
skambinai ir nepasakei? — paklausiau. 

— Laišką? Aš nesiunčiu laiškų net savo mamai. Kodėl turėčiau 
siųsti tau? Klausyk, vaike, aš tau viską pasakiau, taigi dabar turiu eiti. 

Padėjau ragelį, kurį laiką spoksojau į Džerleną, tada dar kartą 
apžiūrėjau laišką. Nebuvo jokių požymių, jog jis nuo mano agento, 
ir dabar pastebėjau, kad popierius labai geras; Barnis tokiam nešvais- 
tytų pinigų. 

Viską papasakojau Džerlenai jos net neprašytas. Kai baigiau, ji 
tarė: 

— Lik čia. 

Ir išėjo pro duris. Grįžusi po kelių minučių pasakė, kad laišką 
atseit nuo mano agento tam apšvietimo technikui padavė storas 
mažo ūgio vyras. Kaip Džerlena sakė, daugiau niekas filmavimo 
aikštelėje jo nematė. 

Nežinojau, ką galvoti apie tą keistą laišką ir ką su juo daryti, jei 
iš viso ką nors reikėjo daryti. Džerlena patarė palaukti kelias dienas 
— gal kas nors paaiškės. Manau, ji turėjo galvoje žinutę apie išpirką. 

Aš tikrai būčiau ją sumokėjęs. Privalėjau. Tas vaikas buvo mano 
kūnas ir kraujas. 

Laukiau, bet labai jaudinausi ir galėjau griebtis bet ko. Man 
pasisekė, nes paskutinėje sezono „Dingusiųjų“ serijoje Trevisą per- 
sekiojo jo geidžianti moteris. Kai kažkas numetė krūvą popierių, aš 
pašokau per pusę pėdos. Kai moteris prie manęs prisėlino ir prikišo 
prie gerklės ginklą, mane išmušė tikras šaltas prakaitas. 

Prašydamas manęs nežudyti, — to nebuvo scenarijuje, — aš ne- 
vaidinau. Galvojau apie nežinia kur laikomą savo vaiką, pagrobtą 
kažkokio bepročio tik dėl garsaus tėvo. Manęs. Mielas mažas vaikas 
galėjo būti kankinamas dėl manęs. 

Buvau tikras, kad visi filmavimo aikštelėje žvelgė į mane kaip 
į nenormalų, bet buvau per daug įsigilinęs į save, mėgindamas su- 
prasti, kas vyksta. Džerlenos darbas baigėsi ir ji grįžo namo į Malibu 
peržiūrėti pluošto jai pasiūlytų scenarijų. Prašė paskambinti, jei ką 
nors išgirsiu. 

Paskambinau, kai tik baigėsi paskutinė serija. Nežinojau nieko. 
Ji pakvietė pas save ir aš nuvykau. Nenuėjau į didįjį sezono pabaig- 
tuvių vakarėlį, bet neturėjau jėgų tuo rūpintis. 

Džerlena prikrovė gėrimų ir užkandžių, bet pati jų neragavo. 
Pasakė, kad, jos nuomone, vaiką galėjo pagrobti ne dėl manęs, bet 
atsitiktinai. 

Aš pasijutau dar blogiau. Jeigu vaiką pagrobė ne dėl išpirkos, 
tai, galimas daiktas, dėl... dėl kitų priežasčių. Išgėriau viskį iki dug- 
no ir įsipyliau dar. 

— Papasakok man viską apie vaiką ir motiną, - paprašė Džer- 
lena. 

Buvau truputį išsekęs po praeitos savaitės ir keturių dvigubų 
viskių. 

— Ji vardu Liza Henderson, o vaiko vardas Konanas ar Konoras, 
dabar jam būtų septyneri. Ji ūilmų entuziastė, mėgsta juos. Ji... 

— Kuo ji verčiasi? — nekantriai paklausė Džerlena. 

— Nežinau. Neprisimenu. Mano agentas buvo pasamdęs pri- 
vatų detektyvą, ir jie man siųsdavo informaciją. Atrodo, ji niekada 
neturėjo nuolatinio darbo. Dirbo sekretore universalinėse parduotu- 
vėse, autobuso vairuotoja, kaip... - nusišypsojau prisiminęs. — Kartą 
ji susilaužė ranką ir gavo darbą prie telefono. Žinai kokį? Aiškiare- 
gės — internetu. Jai paskambino „Krištolinė siela“ ar kažkas panašaus 
ir ji pasakė tai, ką tie norėjo išgirsti. 


Pamatęs, kaip Džerlena išblyško, pialiotekė+4ibaian skaitęs 

apie jos vaidmenį tame raganų sąlėkyje Konektikute. Jos dukrą buvo 
pagrobusi vadinamoji ragana. Ne šiuolaikinė „geroji“ ragana, bet ta 
baisioji, kaip kad būna pasakose. Niekas gerai nežino, kas tą naktį 
įvyko, bet kai viskas baigėsi, keturi žmonės buvo negyvi. Ar Džerle- 
na turėjo ką nors nužudyti gelbėdama dukterį? 

— Klausyk, — pasakiau. — Ta moteris buvo tokia pat aiškiaregė 
kaip ir aš. Jai tik reikėjo darbo, kol sugis ranka. 

Būtent tada Džerlena man pasiūlė nueiti pas jos dukterį, kuri 
padėtų man rasti sūnų. 

Paskui ji manęs atsikratė. Didingai, lyg būtų karalienė, o aš jos 
valdinys, ji manęs atsikratė! Paprasčiausiai paspaudė ant staliuko 
telefono mygtuką, ir akimirksniu pasirodė banditiškos išvaizdos 
vyras. 

— Virdžilai, - kreipėsi ji. - Ar nenuvežtum pono Aimso namo? 

Nebuvau nusiteikęs prieštarauti, todėl leidausi ištempiamas ir 
palydimas iki savo automobilio. Jis vairavo. Kitą rytą pabudau savo 
lovoje su visais drabužiais, kamuojamas pagirių. 

Artėjant popietei pasijutau geriau ir ėmiau galvoti, kad viskas 
buvo tik sapnas, bandžiau save tuo įtikinti. Aš kaip gyvas neičiau su- 
sitikti su Saldžiąja Kaimiete ir neprašyčiau jos pagalbos. Ta moteris 
turbūt nužudė savo vyrą ir svainę dėl pinigų. Ačiū, ne. Nenorėjau 
ten įsipainioti. 

Tikriausiai būčiau viską metęs ir visai pamiršęs sūnų, tačiau 
atsitiko du dalykai. Aš viską logiškai paaiškinau, beveik įtikinau 
save, kad motina su vaiku kažkur išvažiavo radusi naują darbą. Pa- 
sižadėjau užsiimti tuo, kai su Alana grįšime iš Škotijos, ir, jeigu pa- 
slaptis iki to laiko neatsiskleis, nežinojau kaip, bet prisiekiau viską 
išsiaiškinti. 

Tuo metu, ruošdamasis praleisti šešias savaites Škotijos kalnuo- 
se su mylima moterimi, tvarkiau reikalus su kelionių agentu, tokiu 
ypatingu, kad net jo telefono numerio nebuvo sąrašuose. 

Alana nusifilmavo penkiuose filmuose iš eilės, kaskart skirtingo 
tropinio klimato sąlygomis. Per pastaruosius metus mes beveik ne- 

matėme vienas kito. Abiejų tvarkaraščiai leido tik retkarčiais susitik- 
ti. Kai kalbėdavomės, ji verkdavo ir sakydavo manęs pasiilgusi ir la- 
bai pavargusi. Skųsdavosi, kad jai darosi bloga nuo karšto oro ir kad 
daugiau nieko nenorinti, tik ilsėtis vėsioje ramioje vietoje. „Noriu 
išvažiuoti kur nors, kur manęs niekas nepažįsta, kur mes galėtume 
pabūti vieni“, — nuolat kartodavo ji. 

Aš, kvailys, ja patikėjau. Paslapčia išnuomojau pilį vėsioje nuo- 
šalioje valdoje Škotijos aukštumose. Būtume buvę tik mes, ūkvedys- 
virėjas, senukas, kurstantis židinius, dar žmogus, prižiūrintis 200 
akrų miško, ir daug juokingai atrodančių karvių. 

Įteikiau Alanai atostogų paketą žvakių šviesoje, kai gėrėme 
šampaną. Ji pažiūrėjo į mane kaip į beprotį ir pasakė kitą dieną iš- 
važiuojanti į Kivestą filmuotis su Denzelu Vašingtonu. 

Aš nelinkęs į prievartą, tačiau tą vakarą, ko gero, praradau sa- 
virvardą. Garsiai, kone rėkdamas, pasakiau jai, kad dėl galimybės 
praleisti su ja šešias savaites aš atmečiau du neblogus pasiūlymus. Jai 
nereikėjo žinoti, kad abiejuose scenarijuose turėjau būti gražuolėlis, 
bet bukas. Pasakiau, jog ji man svarbesnė už kažkokį filmą ir priva- 
lėtų man jausti tą patį. 

— Kaip manai, kiek laiko aš taip atrodysiu? — šaltai paklausė 
Alana. — Kai turėsi šešiasdešimt, tau siūlys pagrindinius vyro vaid- 
menis su įsimylinčiomis dvidešimtmetėmis. Kai man bus trisdešimt 
penkeri, manęs prašys vaidinti Denzelo motiną. 

Tai, aišku, turėjo prasmę ir atrodė tiesa. 

Bet man nepatiko. Aš išbraukiau viską iš savo tvarkaraščio net 
šešioms savaitėms, kad galėčiau vykti į Škotiją su mylima moterimi. 
Ir ką dabar turėjau daryti? Skambinti savo agentui ir keliaklupsčiau- 
ti? Jis rėkė ant manęs, kad kvaila atsisakyti darbo kine per serialo per- 
trauką, bet aš atrėžiau... na, geriau neprisiminti, ką pasakiau. Nuo 
tada, kai Anglijos karalius išsižadėjo sosto, dar niekas nebuvo taip 
liejęs jausmų dėl moters. 

Tai pirmasis nutikęs dalykas. Antrasis įvykis - Džerlena atsiuntė 
į mano namus vyrą, vardu Virdžilas, su storu paketu. Aš padėkojau, 

tuo metu melsdamasis, kad niekada jo nesutikčiau tamsioje gatvėje, 
ir paėmiau paketą. Nuojauta man sakė, jog būtų ne pro šalį išgerti 
prieš pasižiūrint vidun. Nedelsdamas taip ir padariau. 

Džerlena pasamdė privatų detektyvą sekti moterį su mano vai- 
ku. Praleidau pirmuosius puslapius, nes jau buvau juos matęs. Liza 
Henderson, mano sūnaus motina, nuo tada, kai gimė sūnus, kasmet 
pakeisdavo du tris darbus. Per tą laiką ji spėjo pagyventi keturiose 
valstijose. 

— Sunki dalia, - sumurmėjau. Mano sūnus visą laiką buvo tam- 
pomas iš vienos vietos į kitą. Būčiau teisingai padaręs nekreipdamas 
dėmesio į žinutę apie berniuko dingimą. Liza, akivaizdu, vėl persi- 
kraustė. 

— Įdomu, kur ji dabar? — garsiai paklausiau gurkštelėjęs viskio. 

Kai atverčiau paskutinį puslapį, man kone sustojo širdis. Ten 
buvo iškarpa iš laikraščio. Automobilio, įsirėžusio į medį, ir mano 
sūnaus motinos nuotrauka. Ji atrodė gana daili, ilgais, tiesiais, švie- 
siais plaukais ir didelėmis mėlynomis akimis. 

Pakėlęs iškarpą įsižiūrėjau į nuotrauką. Ji man pasirodė per 
tamsi. 

Žinojau, kad aridėlioju straipsnio skaitymą. „Įkaliau“ gerą 
gurkšnį viskio ir ėmiau skaityti. Prieš kelias savaites Lizos Hender- 
son automobilis atsitrenkė į medį. Ji žuvo iš karto. Prie straipsnio 
radau prisegtą kitą iškarpą, šį kartą apie laidojimo paslaugas. Ją taip 
pat perskaičiau. 

Straipsniuose radau nemažai žinių apie Lizą Henderson, bent 
jau apie jos gyvenimą prieš pat mirtį. Keista, ji uoliai lankė bažnyčią 
ir buvo kelių komitetų narė. Kadangi nepaliko pinigų, laidotuvių iš- 
laidas sumokėjo bažnyčia ir bendradarbiai. Ant antkapio turėjo būti 
iškalta: „Mums jos trūks“. 

O kaipgi mano sūnus? Kas jam atsitiko? Kodėl apie jį neužsi- 
menama? Dar kartą perskaičiau abu straipsnius. Pasak nekrologo, 
Liza nepaliko „žinomų giminių . 

Vėl perskaičiau iškarpas, tada pradėjau iš pradžių, atidžiai gi- 

lindamasis į kiekvieną žodį kiekviename lape. Niekur nebuvo užsi- 
minta apie mano sūnų. Suglumęs nuėjau į miegamąjį paimti iš seifo 
prieš daug metų mano agento atsiųsto aplanko. 

Beveik prieš aštuonerius metus Liza Henderson dirbo užšaldy- 
mo klinikoje Los Andžele. Aš buvau badaujantis aktorius, na, ir užsi- 
dirbdavau šiek tiek būdamas donoru... na, spermos. Mano tapatybė 
buvo įslaptinta, bet donorai turėjo duoti sutikimą, kad gimus vaikui 
jis (ji) galės sužinoti tėvo pavardę sulaukęs (-usi) aštuoniolikos. 

Man patiko ši idėja; tuo metu viskas atrodė kaip romantiška 
drama. Kai jam ar jai sueis aštuoniolika, tikėjausi būti didesnė 
žvaigždė nei Melas Gibsonas. Mėgdavau įsivaizduoti, kaip susijau- 
dins vaikas, sužinojęs, kas jo tėvas. 

Kai buvau jau gana garsus, vieną dieną juokdamasis pasakiau 
Barniui, jog kada nors koks nors vaikas sulauks didžiausio savo gy- 
venime siurprizo, ir paaiškinau kodėl. Barnis nesijuokė; jis tiesiog 
sprogo iš pykčio. Puolė skambinti žmonėms, kurie po to skambino 
dar kažkam. Visa mano užšaldyta sperma buvo sunaikinta, o nume- 
ris 28176 išbrauktas. 

Tačiau Barnis pasakė, kad viena klinikoje dirbusi moteris buvo 
mačiusi mane filme, epizodiniame vaidmenyje, ir atpažino pavardę. 
„Ji turi tavo vaiką!“ — subaubė Barnis. 

Aš buvau lyg ir patenkintas. Pasidarė įdomu, kaip tas vaikas 
atrodo, bet Barnis rėkė ir svaičiojo apie teismo procesus ir apie tai, 
ko ji gali vieną dieną pareikalauti ir kokią žalą man tai gali padaryti. 
„Didelę žalą“. Jis prikalbėjo nemalonių dalykų apie visa tai, aiškino, 
kad man nereikėjo elgtis lengvabūdiškai, bet aš jo neklausiau. 

Po mėnesio Barnis man atsiuntė aplanką su informacija apie 
Lizą Henderson; prie jo kasmet pridėdavo vieną ar du lapus. Aš juos 
saugojau seife, kurį įsirengdavau kiekvienuose namuose per pasta- 
ruosius šešerius metus. 

Dabar ištiesiau ranką paimti segtuvo, bet jo ten nebuvo. Ži- 
nojau, kad pats jo tikrai neišėmiau. Kai Barnis man pastarąjį kartą 
atsiuntė naujus lapus, beveik nežvilgtelėjęs įdėjau juos į odinį seg- 

tuvą, kuriame laikiau visus šiuos popierius. Segtuvas netgi buvo su 
užraktu. 

Išėmiau viską iš seifo: keletą dokumentų, praeitų metų mo- 
kesčių deklaracijas, sužadėtuvių žiedą, kurį ketinau įteikti Alanai 
Škotijoje... bet tikrai nebuvo Lizai Henderson ir mano sūnui skirto 
segtuvo! 

Atsisėdau ant lovos stengdamasis suvokti, kas vyksta. Ar 
kažkas įsilaužė į mano seifą ir paėmė popierius? Ne, aišku, to ne- 
gali būti! Koks vagis paimtų popierius, bet paliktų 25 000 dolerių 
vertės žiedą? 

„Palauk!“ — pamaniau. Barnis tikriausiai turi kopijas. Jis siau- 
bingai bijojo būti kieno nors apsuktas iki paskutinio cento, taigi 
laikydavo visas įmanomas kopijas. 

Kai prisitraukiau telefoną prie savo lovos, jis suskambo. Skam- 
bino Alana. 

— Persigalvojai dėl Škotijos? — paklausiau. Nenorėjau parodyti, 
kad vis dar esu prislėgtas dėl nepavykusios kelionės. Be to, ji nieko 
nežinojo apie mano turimą vaiką ir jai nereikėjo to žinoti. 

— Tu dar negirdėjai? - lėtai ištarė ji. 

„Tu taip pat“, - norėjau pasakyti, bet susilaikiau. 

— Apie ką? 

— Barnio nebėra. Jo biure kilo gaisras, ir jis ten žuvo. Man labai 
gaila. Paskambinsiu tau vėliau. 

Likau su pypsinčiu telefono rageliu rankoje. Kaip jau sakiau, 
užuojauta nebuvo būdinga Alanai. Perskaičiusi knygą apie Darsę 
Montgomeri ir sakydama: „Vargšas vaikas“, turėjo galvoje: „Gaila, 
kad Darsė įkliuvo“. 

Nieko negalvodamas paspaudžiau mygtuką paskambinti Džer- 
lenai. Ji pakėlė ragelį po antro signalo. Aš buvau mandagus. Neklau- 
sinėjau, kokiu būdu tokia lengvabūdė, galbūt žmogžudė, kaip jos 
dukra, gali padėti ką nors surasti. Tik paklausiau: 

— Kaip man prašyti tavo dukters pagalbos? 

Padėjęs ragelį nuėjau į sporto klubą. Gal po ilgos, sunkios tre- 

niruotės nustočiau drebėti! Žinojau geriau negu bet kada ir bet ką 
gyvenime: Barnį nužudė ir visus jo dokumentus sudegino dėl manęs 
ir mano nesantuokinio sūnaus. Ir žinojau, kad Liza Henderson žuvo 
dėl tos pačios priežasties. 

Po trijų valandų šiek tiek atsigavau. Patikrinau telefono žinutes. 
Malonus Džerlenos balsas nurodė adresą Virdžinijoje ir kad jos duk- 
tė lauksianti manęs ten rytoj trečią po pietų. Ji pakartojo, kad Darsė 
tikrai galėtų surasti mano sūnų. 

Daugiau nenorėjau galvoti. Paskambinau asmeniniam pa- 
dėjėjui, paliepiau rūpintis reikalais kol grįšiu ir užsisakiau lėktuvo 
bilietus į Virdžiniją. Padariau viską pats, nes nenorėjau, kad kas nors 
žinotų, kur keliauju. Įsimečiau į lagaminą keletą drabužių ir nuėjau 
į viešbutį. Mano namai pasidarė nesaugūs. 

Kitą dieną mane įvedė į labai gražią svetainę, ir aš pirmą kartą 
susitikau su Darse Montgomeri. Vis dar nebuvau tikras, kodėl esu 
čia ir ko iš jos noriu, bet žinojau, kad privalau būti atsargus. Ketinau 
pasakyti jai kiek galima mažiau ir vengti kai kurių dalykų. 

Galiausiai ką ta moteris galėjo padaryti? Perskaityti mintis? 


Trečias skyrius 


Darsė 

daugumos žmonių, nors, kai išėjo ta knyga, žmonės 
dažnai atsiribodavo nuo manęs. Jie buvo susidarę apie mane nuo- 
monę, ir žinojau: kad ir ką sakyčiau ar daryčiau — nieko nepakeisiu. 

Tik nedaugelis žinojo, kas atsitiko tame raganų pilname tune- 
lyje Komvelyje, Konektikute, ir aš supratau: bus geriau, jei žmonės 
galvos, kaip jiems norisi. Geriau tegul jie galvoja, kad mano vyras ir 
jo pusbroliai turėjo nužudyti raganą ir jos gaują. Be to, jei visiems at- 
rodys, kad mano mama mane išgelbėjo, tai tikrai nė kiek nepakenks 
jos karjerai! 

Taip, žmonėms geriau nežinoti tiesos, kaip aš susijusi su tomis 
mirtimis. Jeigu jie žinotų tiesą, tikrai iš manęs nesijuoktų ir į mane 
nespjaudytų, kaip kad atsitiko paskutinį kartą palikus namus. Jie 
tikriausiai uždegtų fakelus, ištemptų mane iš namų ir... nenorėjau 
apie tai galvoti... 

Vis dėlto geriausias laikas mano gyvenime susijęs su tomis 
baisiomis ir pavojingomis raganomis. Aš radau savo tėvą, jis vedė 
Boadisėją, žmogaus, kuris turėjo tapti mano vyru, seserį. Mes su Bo 
susilaukėme kūdikių maždaug tuo pačiu metu. 

Kurį laiką mano gyvenimas klostėsi nuostabiai, nes mes bu- 
vome šeima. Turbūt atrodėme truputį keisti, nes mano tėvas buvo 
plačiai žinomas parapsichologijos ekspertas, mano svainė užaugo ne- 
laisvėje, mano vyras vaikystėje išgyveno nenusakomą siaubą, mano 
duktė ir dukterėčia sugebėjo priversti daiktus skraidyti aplink, o aš... 
Aš buvau dar keistesnė už juos. 

Tačiau vienas kitam mes neatrodėme keisti. Mes mylėjome 
vienas kitą. Jie saugojo mane nuo išorinio pasaulio, mylėjo ir žinojo 
tiesą apie tai, kas nutiko Konektikute. Dėl to viskas buvo gerai. 

Bet dabar jų nebuvo. Daugiau kaip prieš metus vyras atėjo 
pas mane dėl kažko labai susijaudinęs, bet aš kaip visada buvau įsi- 
traukusi į mergaičių priežiūrą, nes rūpinausi jomis abiem. Pati pasi- 
siūliau, kai aptikau Bo mokant trejų metų mažyles šaudyti arbaletu. 
Boadisėją užaugino piktavalė moteris, ir tai, žinoma, kažkiek pa- 
kenkė jos moteriškiems įgūdžiams. Negalėjome savo namuose sekti 
pasakų, nes Boadisėja žinojo tikrų istorijų. (Ji pasakė mergaitėms, 
kad raganos iš „Jonuko ir Grytutės“ sesuo gyva, gyvena Rytų gatvės 
23 name, Niujorke. Be to, — ir tai tiesa, — ji irgi valgo vaikus!) 

Taigi Adamas tą dieną buvo labai susijaudinęs, o aš suglumusi, 
nes mano duktė su dukterėčia savo kimštus žaislus vertė šokti ant 
lubų. Kai jis pasakė turįs kažkur važiuoti, aš tik ištariau: „Susitiksi- 
me vėliau“. Tik po kelių valandų sužinojau, kad Boadisėja išvažiavo 
kartu su juo. 

Tą naktį staiga pabudau lovoje viena ir supratau, kad kažkas 
negerai. Tiesą sakant, aš galiu kalbėtis su vyru mintimis. Jis mane 
girdi, o aš atsakydama galiu jį jausti. Jį tai erzindavo, nes visada ži- 
nodavau, kur jis yra, ir beveik visada — ką veikia. Tai buvo didžiausias 
asmeninio gyvenimo trikdymas. O mano vyras buvo labai uždaras 
žmogus. 

Kai ryšys tarp Adamo ir manęs pasidarė... na, nenutrūko, bet 
išsikraipė, išsigandusi atsikėliau ir nubėgau į tėvo miegamąjį. Jo lovą 
radau tuščią, jis nebuvo atsigulęs. 

Supratau, kad tėvas kaip visada užsirakinęs savo studijoje su tuo 

prakeiktu Nostradamo veidrodžiu, iš raganos gautu „suvenyru“. Jis 
nuolat stebėjo veidrodį ir rašė apie tai, ką išvysdavo. Tikėjausi rasti 
ten Boadisėją, užmigusią ant sofos, kaip dažnai būdavo. 

Skubiai pabeldžiau į studijos duris, tačiau kai niekas nepasiro- 
dė, paėmiau raktą iš vazos hole ir pati jas atsirakinau. Pamačiusi tėvą 
susmukusį prie didelio raižyto rašomojo stalo, suvokiau, kad kažkas 
atsitiko. Kai pastebėjau, jog kambaryje nėra Boadisėjos, supratau, 
jog ji su mano vyru, kad ir kur jis dabar būtų... 

Pažadinau tėvą, ir netrukus namas mirgėjo nuo šviesų. Visur 
buvo pilna policininkų. Po kelių valandų iš visos šalies lėktuvais, 
sraigtasparniais, automobiliais ir laivais pradėjo rinktis Montgome- 
riai bei Tagertai, mano vyro giminės. 

Kažkurią sumaišties akimirką tėvas įsitempė mane į studiją ir 
atsirėmė į duris. 

— Dingo veidrodis. 

Buvau taip priblokšta, kad turėjau atsisėsti. Jeigu prapuolė ir 
Adamas su seserimi, ir veidrodis, čia tikrai įsipainiojęs blogis. Tikras 
blogis, o ne koks nors pagrobėjas, norintis išpirkos. Su pagrobėju aš 
susitvarkyčiau. 

Pradėjau drebėti, ir tėtis mane apkabino. Netrukus atėjo Maik- 
las Tagertas, vienas iš mano vyro pusbrolių. Jis buvo vienas iš nedau- 
gelio žmonių, žinojusių tiesą apie įvykius Konektikute ir apie mane. 
Žinojo ir apie mano parapsichologinius sugebėjimus bei apie tai, ką 
aš padariau. Žinoma, tiek, kiek aš pati atskleidžiau kitiems. 

Maiklas suėmė mano rankas, pažvelgė į akis ir paprašė pasakyti, 
ką jaučiu. Dėl to labai mėgau Maiką. Sužinoję, kad galiu nujausti 
kitų mintis, dauguma žmonių mirtinai išsigąsta. Jie nenori, kad kas 
nors permatytų jų saugomas mažas bjaurias paslaptis. Tik ne Mai- 
kas! Jam nerūpėjo, ką pamatysiu. Neturėjo nieko gėdinga, ką reikėtų 
slėpti nuo žmonių. 

Pasakiau jam, kad Adamas ir Bo gyvi, tik kažkokiu būdu įvilioti 
į spąstus, bet tiksliau niekas neaišku. Jie po vandeniu? Urve? Blogųjų 
jėgų saugomoje vietoje? 

Prasidėjo paieškos, kainavusios milijonus, bet Adamo ir Bo 
lėktuvo nerado. 

Pirmuosius mėnesius beveik nemiegojau. Mergaitėmis rūpinosi 
Adamo pusbroliai. Adamas, tėtis, Bo ir aš labai stengėmės nuslėpti 
nuo žmonių, įskaitant ir gimines, mergaičių sugebėjimus. Pasirodo, 
neįvertinome Montgomerių irTagertų klano. Jie juokėsi iš mergaičių 
išdaigų ir saugojo jas nuo viešumos. 

Dienomis ir naktimis bandžiau susikaupti ir suprasti, kur yra 
Adamas su Boadisėja, bet jaučiau, kad kažkas juos paslėpė ir užbūrė, 
todėl nieko neįstengiau padaryti. 

Po trijų mėnesių nuo jų dingimo pabudau trečią nakties jaus- 
dama, kad kažkas atsitiko. Širdis daužėsi, kraujas mušė į ausis, nors 
iš pradžių nesupratau, ką jaučiu. Turėjau prisiversti nurimti ir susi- 
kaupti. 

„Po kurio laiko sumojau - tai veidrodis. Adamas ir Boadisėja jau 
nebeturi veidrodžio. Veidrodis buvo kažkur kitur ir jis... jis keliavo. 
Beveik mačiau jį. Dykuma. Smėlis. Kupranugariai. Sunkvežimiai. 

Nubėgau pažadinti tėvo, bet jis dirbo studijoje prie kompiute- 
rio. Taip ilgėjosi žmonos, kad retai miegodavo. Skubiai papasakojau 
jam savo regėjimą. 

— Jeigu rastume veidrodį, jis mums parodytų kelią pas juos, — 
pasakė jis ir paprašė nupasakoti savo viziją dar smulkiau. Vėlyvą po- 
pietę tėvas jau skrido lėktuvu į Viduriniuosius Rytus, nusprendęs ten 
pradėti paiešką. 

Jau jam išvykus, būdama viena namuose su dviem vaikais bei 
keliais pareigūnais, - Adamo ir Boadisėjos paieškų vadovai buvo at- 
sikraustę į šeimos namus Kolorade, - aš pirmą kartą išgirdau, jog esu 
kaltinama kažką padariusi lėktuvui. Motyvas - atseit norėjau atsikra- 
tyti savo turtingo vyro ir svainės, kad gaučiau trokštamus pinigus. 

Ir vėl Maikas Tagertas atskubėjo manęs gelbėti. Maikas pa- 
samdė žmones, kurie man labai padėjo ir parodė mane su žemėmis 
sumaišiusius bulvarinius laikraščius. Jis maldavo važiuoti kartu į 
Koloradą. Bet aš negalėjau. Neįstengiau palikti vietos, kurioje jau- 

čiausi artima Adamui. Pasakiau Maikui, jog noriu likti Virdžinijoje, 
auginti mergaites ir daryti viską, ką galiu, kad rasčiau Adamą ir Bo. 
Pasakiau, jog kasdien pasikalbu su tėvu, ir pažadėjau paskambinti, 
kai tik ką nors iš jo sužinosiu, kad visi Montgomeriai ir Tagertai 
galėtų veikti išvien. 

Aš tikrai ketinau padaryti viską, ką pažadėjau, bet greitai paaiš- 
kėjo, kad tai neįmanoma. Kai pirmą kartą nuvežiau mergaites į kiną, 
viena moteris spjovė į mane. Turėjau viena ranka sugriebti dukterį, 
kita — dukterėčią, bijodama, kad jos pabandys — ir joms pasiseks! 
— apversti moterį aukštielninką ir pakratyti. 

Paskui kelis mėnesius vienas vyro pusbrolis gyveno pas mus, 
nuveždavo ir parveždavo mergaites iš vaikų darželio, bet vėliau, kai 
sužinojau apie jų sukeltus „skandalus“, teko atsiimti iš darželio. 

Galiausiai Suzana Montgomeri, moteris, išauginusi mano vyrą, 
kai dingo jo tėvai, atskrido į Virdžiniją pakalbėti su manimi. Ji pa- 
siūlė nuvežti mergaites į Koloradą ir mokyti namuose, kol jos išmoks 
„save kontroliuoti“ — ji kalbėjo labai mandagiai. 

Paprieštaravau, kad tai galima daryti ir Virdžinijoje. 

Suzana tik pažvelgė į mane, ir aš išvydau save jos akimis. At- 
rodžiau siaubingai. Tuo metu, kai nebūdavau transo būsenos, steng- 
damasi nustatyti Adamo ir Bo buvimo vietą, aš tiesiog verkdavau. 
Vaikystėje buvau vieniša, tada sutikau vyrą, kuris mane mylėjo, tėvą, 
kuris mane mylėjo, ir svainę, kuriai reikėjo nežmoniškai daug meilės. 
Be viso to, dar buvo dvi mažos mergaitės, tikras meilės įsikūnijimas. 

Ir viską praradau per vieną dieną. 

Išsiunčiau savo dukterėčią ir dukrą į Koloradą pas gimines. 
Vaikams gyvenime reikia nors kiek juoko. Nuo tada, kai dingo vie- 
nos tėtis, o kitos - mama, mūsų namuose nebuvo nieko, išskyrus 
ašaras. 

Visa tai įvyko prieš daugybę mėnesių. Aš keletą kartų skridau į 
Koloradą, konfidencialiai, Montgomerių lėktuvu, ir praleidau daug 
laiko su mergaitėmis, bet visada grįždavau į Virdžiniją tęsti bandymų 
mintimis surasti Adamą ir Boadisėją. 

Kalbėdavausi su tėvu kiekvieną dieną, kai tik jis galėdavo prieiti 
prie telefono. Jis sekė veidrodį jau daug mėnesių. Kelis kartus buvo 
prie jo priartėjęs, bet veidrodis vis išslysdavo iš rankų. 

O dėl manęs, tai lioviausi nuolat verkti net kai nebūdavau 
transo būsenos ir dabar labai ilgėjausi savo vyro. Niekur neidavau, 
nesirodžiau visuomenėje, nes negalėjau pakęsti jos priešiško nusi- 
statymo. Reporteriai vis dar buvo įsitaisę prie įvažiavimo keliuko, ir 
aliarmo sistema nuolat įsijungdavo kam nors perlipus sieną. 

Dabar, po visų tų mėnesių, mano mama parašė, kad aš jai sko- 
linga, ir paprašė padėti vienam aktoriui. Norėjau jai atsakyti, kad ne- 
galiu liautis ieškoti Adamo, bet teko pripažinti, kad jo pagrobėjas vis 
dėlto puikiai valdė padėtį. Visos mano pastangos susikoncentruoti 
per pastaruosius mėnesius nedavė jokios naudos. Nepasistūmėjau nė 
per milimetrą. Jau ėmiau manyti, kad Adamas ir Bo užmigdyrti. Jei- 
gu Bo būtų čia, ji turbūt papasakotų tiesą apie Miegančiąją gražuolę. 
Be abejo, ponios Gražuolės palikuonys dabar gyvena Minesotoje. 

Nuo minties apie Boadisėją mano akys paplūdo ašaromis, taigi 
aš nusigręžiau nuo Linkolno Aimso. 

— Manau, kad negaliu jums padėti, - pasakiau. 

— Aš taip ir maniau, — stodamasis tarė jis. — Jei galėtumėte su- 
rasti žmones, rastumėte ir savo vyrą, ar ne? Nebent... 

Kai nutilo, vėl pažvelgiau į jį mėgindama suprasti, ką norėjo 
tuo pasakyti. Supratau, kad jis tik konstatuoja žinomus faktus, bet 
jo sutrikimą galėjai pastebėti plika akimi. 

— Nenorėjau pasakyti... — prabilo jis. - Turėjau galvoje - kaip 
jūs galite padėti? Su Montgomerių pinigais? Bet tada... 

Supratęs, kad viską dar labiau sugadino, jis užsičiaupė. Keista, 
jog mano mama šiam žmogui nieko apie mane nepapasakojo. Nie- 
kam, net Adamui, nepasakojau visko, kas įvyko tame kambaryje su 
ragana ir jos pakalikais, bet mama ten buvo ir matė, kuo viskas bai- 
gėsi. Žinoma, ji galėjo daug papasakoti, tačiau to nepadarė. | 

Linkolnas Aimsas stovėjo. Aš sėdėjau. Jis buvo daugiau kaip 
šešių pėdų ūgio ir svėrė per du šimtus svarų, o aš - penkių pėdų ir 

dviejų colių ūgio — tesvėriau vos daugiau kaip šimtą svarų. Jis ga- 
lėjo pasirodyti bauginantis, bet toks nebuvo. Jaučiau, kad jis geras 
vaikinas. Jo gyvenime truputį stigo meilės, bet nejaučiau jokios 
prievartos. Nebent, aišku, būtų galingas burtininkas ir atribotų 
mane nuo savęs, kaip man atsitiko Konektikute. Bet kažkaip tuo 
netikėjau. 

Tiesa, jis manimi abejojo, tačiau net pasislėpė už sodininko 
automobilio užpakalinės sėdynės, kad pas mane patektų, taigi šio to 
nusipelnė. 

— Štai čia, — pasakiau paduodama bloknotą ir pieštuką. — Su- 
rašykite keletą daiktų, kurių netekote per ilgą laiką. 

Jis stengėsi nuslėpti pašaipią veido išraišką, bet aš ją jaučiau. 
Neprieštaravau. Po to, ką patyriau gyvenime, grimasa beveik prilygo 
glamonei. 

Padavė man lapą su penkių daiktų sąrašu; kai kurie iš jų buvo 
pradingę vaikystėje. 

Keturis daiktus buvo lengva paaiškinti. 

— Jūsų tėvas užlipo ant žiedo ir jį sulaužė, todėl jūsų motina jį 
išmetė. 

— Tėvai man melavo? - Jis atrodė toks sukrėstas, kad pamaniau, 
ar tik nejuokauja. Išvydusi pažįstamą šypseną, aš irgi vos nenusi- 
šypsojau. 

— Toliau, — tarė vartydamas akis, patenkintas savimi, kad beveik 
privertė mane šypsotis. 

Pienui skirtus pinigus pavogė vaikas su randu virš kairės akies. 

— Taip ir maniau, kad jis, bet negalėjau įrodyti. 

Marškinius pavogė bendradarbis aktorius. Laikrodis nukrito 
nuo riešo irstantis valtimi. Tebebuvo ežero dugne. 

Su penktuoju daiktu buvo sunku; jaučiau, kad žmogus laukia 
mano atsakymo. Popierius tiesiog virpėjo mano rankose. 

— Tai sunaikinta. Tai... Kas tai yra? Aplankas, bet kažkas dau- 
giau negu aplankas. Jis odinis, su užraktu. Popieriai ir aplankas su- 
deginti. 

Pažvelgiau į jį įdėmiai, nes supratau: kažkas buvo pasirengęs 
jį nužudyti, kad tik gautų tuos popierius. Mintyse išvydau jį patį 
miegantį ir juodai apsirengusį liesą žmogų, neaišku, vyrą ar moterį, 
atidarantį seifą ir išimantį popierius. 

— Koks buvo jūsų seifo kodas? 

Jis porą kartų sumirksėjo, nes užsiminiau apie seifą, bet jam ne- 
spėjus išsižioti „išgirdau“ atsakymą. 

— Jūsų socialinio draudimo numeris. Nelabai išmintinga nau- 
doti šį numerį, kaip manote? 

Jis nieko neatsakė, tik sėdėjo ir spoksojo į mane. Paskui pakėlė 
didelį vyniojamojo popieriaus voką, kurį buvo atsinešęs, bet man jo 
nepadavė. 

— Aš perskaičiau apie jus knygą, — pasakė. — Bet ten nė neužsi- 
minta, kad galite daryti... tokius dalykus. Ten rašė, kad jūs daugiau 
domėjotės saldumynais, nei bandėte ieškoti Adamo Montgomerio 
SeSEIS. 

Supratau, kad jis bando užvesti kalbą ir nori sužinoti tiesą apie 
įvykius Konektikute, bet nenorėjau pasakoti. Padariau įspūdį pasa- 
kiusi apie vaikystėje jo turėtą žiedą. Jeigu jis žinotų bent dešimtadalį 
mano galimybių, tikriausiai nertų pro duris. 

— Jūs turite vaiką? — paklausiau. Neabejojau, kad voke, kurį 
laikė suspaudęs, buvo nuotraukos ir atminimo suvenyrai, ir tikrai 
tikėjausi, jog nereikės pranešti apie jo vaiko mirtį. 

“— Taip, žinoma, - pasakė jis. Spoksojo į mane kaip į pamišusią, 
o aš to negaliu pakęsti. 

Jis padavė man voką; išėmiau iš jo popierius, bet nesupratau, 
ko tas vyras nori. 

Vaikinas, daręs šias nuotraukas, pyko ant savo merginos, bet 
aiškiausiai galėjau jausti prisidėjus savo motiną. 

— Mano mama jums atsiuntė šiuos dokumentus? 

— Taip. 

Trumpam užsimerkiau. Mudvi su Džerlena Monro neben- 
dravome. Niekada, net kai buvau vaikas. Nesu su ja buvusi kine ar 

cirke, netgi ledainėje. Bet, kaip buvo pranešta, ji rizikavo gyvybe dėl 
manęs. Laikraščiai rašė, kad jai gerai sekėsi, ir ji nepaprastai džiaugėsi 
savo šlove. 

— Vaiko nėra, — tariau. - Aš nematau čia jokio vaiko. 

— Pažvelkite į iškarpas. 

Tarp popierių gulėjo dvi laikraščių iškarpos, bet mano mamos 
pėdsakas buvo labai stiprus, todėl vargiai galėjau pajusti ką nors kita. 
Susikaupusi pažvelgiau į moters nuotrauką. Atrodė gana jauna ir 
paprasta. Nepastebėjau nieko sudėtinga nei jos mintyse, nei gyve- 
nime. 

— Paprasta, —- pasakiau. — Maloni. Jai patinka gerai nusiteikę 
žmonės. 

Sėdėdamas ant sotos krašto, Linkolnas Aimsas taip nekantriai 
į mane spoksojo, kad negalėjau nesijaudinti. Tiesą sakant, anksčiau 
visada užsiimdavau tokiais dalykais su kokiu nors mylimu žmogumi. 
Vaikystėje tai, ką galėjau padaryti „antgamtiška“ arba „keista“, pasi- 
laikydavau sau. Tiktai su savo būsimu vyru atvirai prabilau apie savo 
„jėgą“. Kai mano gyvenime atsirado tėvas ir Adamo sesuo, buvau ir 
su jais visiškai atvira. Tėvas praleido su manimi daug laiko norėda- 
mas išsiaiškinti, ką aš iš tiesų sugebu, bet domėjosi tik svarbiais da- 
lykais. Pagaliau jis žinojo, kad mintimis nužudžiau keturis žmones, 
taigi jo tikrai nedomino žmogaus apibūdinimas iš nuotraukos. 

Bet gražiajam aktoriui tai atrodė įdomu: jaučiau, koks jis su- 
sijaudinęs. Manė, kad darau kažką nuostabaus ir didingo. Jei tik jis 
žinotų... 

— Vaikų nėra, - pasakiau. — Ši moteris niekada neturėjo vaiko. 

Jis atsirėmė į sofos atlošą. 

— Ji turėjo vaiką. Mano vaiką. 

Mačiau, kad prarado pasitikėjimą manimi. 

— Gal dėl to ją nužudė, - pasakiau. 

Jis vėl atsitiesė. 

— Nužudė? Tyčia? 

— Taip. Kažkas kažką padarė stabdžiams. Manau, pasidomėjęs 

sužinotumėte, kad tas medis auga stačios kalvos papėdėje; įveikęs 
aukštumą, kelias apačioje daro vingį. Šios moters mirtis buvo gerai 
suplanuota. 

— Kodėl? — tyliai paklausė jis. 

— Nežinau. Kažkam reikėjo jos mirties, bet aš nežinau kodėl. 

Atidaviau jam aplanką, pilną popierių. Pamačiau viską, ką 
galėjau. Norėjau, kad jis išeitų, kad galėčiau grįžti prie... Prie ko? 
Namuose mes buvome vieni. Sužinojusi, kad atvyksta ponas Aimsas, 
išsiunčiau ūkvedį ir du sodininkus namo. Nenorėjau, kad jie aikčio- 
tų sutikę garsųjį aktorių. 

Jis nesuprato užuominos, todėl pasitelkiau savo Tvirtąją Įtaigą 
paskatinti jį išeiti. Tačiau baigiau dar nepradėjusi. Nors žinojau, kad 
jis meluoja arba tiesiog daug ką slepia, vis dėlto atrodė tikrai prislėg- 
tas dėl savo lyg ir neegzistuojančio vaiko. 

Užuot privertusi jį išeiti, paprašiau pasilikti pietų, tik neišsakiau 
to žodžiais. Nusiunčiau mintį, kad jis labai alkanas ir norėtų ką nors 
pagaminti mano virtuvėje. Dievas mato, aš nemoku gaminti ir tikrai 
negalėjau palikti namų. Jei tie reporteriai pamatytų mane čia su Lin- 
kolnu Aimsu, patektume į visus rytojaus laikraščius. 

Leidau sau šyptelėti išgirdusi jo urzgiantį pilvą. „Man pavyko“, 
— pamaniau ir ėmiau versti aktorių galvoti, kad jis nori man viską 
papasakoti apie savo vaiką nuo pat pradžių. 

Po valandos mudu su Linku, kaip jis paprašė save vadinti, sė- 
dėjome virtuvėje prie baro marmuriniu paviršiumi ir valgėme spa- 
gečius su česnakine duona ir salotomis. Žemuogės ir maži smėliniai 
pyragaičiai irgi tirpte tirpo. 

— Norėčiau girdėti kiekvieną žodį, - pasakiau sukdama maka- 
ronus ant šakutės. Nuo tada, kai dingo Adamas, aš mažai valgiau, ir 
dabar didžiausia mano kūno dalis buvo stuburas. 

Vyriškis užtruko apie valandą, kol viską papasakojo. Jis nežino- 
jo, kad mintimis verčiau jį iškloti visas smulkmenas. 

Apskritai turiu pasakyti, kad istorija buvo įdomi. Tačiau joje 
nestigo didelių baltų dėmių. 

Kadangi vienu metu badaujantis aktorius buvo spermos do- 
noras, viena tame banke dirbusi moteris, išvydusi Linkolną Aimsą 
fhlme, pavogė jo spermą. O kas toliau? „Pasidaryk pati? 

Linkas nežinojo smulkmenų. Jis žinojo tik tai, ką išsiaiškino jo 
agentas: Liza Henderson pagimdė Linkolno Aimso vaiką ir jie kartu 
praleido septynerius metus bastydamiesi po šalį. 

— O dabar tavo agentas miręs? — paklausiau pradėdama valgyti 
antrą makaronų porciją. Linkolnas Aimsas įveikė tik vieną. Ištižėlis! 

— Jis ir Liza Henderson. Turėjau daug duomenų, informacijos 
apie ją ir savo sūnų, pavyzdžiui, kokias mokyklas jis lankė, bet viską 
pavogė. 

— Naktį iš tavo seifo, kol miegojai. Gerai, kad nepabudai, nes 
vagis būtų tave nužudęs, — iš to, kaip atitraukė stiklinę nuo lūpų, 
mačiau, koks buvo sukrėstas. | 

— Ar aš tau apie tai nepasakojau? 

— Ne, - jis prisimerkęs pažvelgė į mane. - Ko tu man dar ne- 
papasakojai? 

— Ta tavo mergina.. 

— Apie tai nieko nenoriu girdėti! 

Nesusilaikiau ir, tiesą sakant, nusišypsojau. Ir jis nusišypsojo 
atsakydamas. 

Keldamasis vyriškis pasėmė pusiau sušaldytų žemuogių ir 
uždėjo ant mažų šaltų pyragėlių. Mokėjo gaminti neką geriau už 
mane. 

— Gerai, tik ką man dabar daryti? Viską pamiršti? Ar privalau 
manyti, jog ta moteris neturėjo mano vaiko, nes neturiu jokių įro- 
dymų, kad berniukas gyveno su ja? Be to, jei ir gyveno su ja, nesu 
tikras, kad tas vaikas buvo mano. Arba yra mano. Jeigu iš viso kada 
nors egzistavo... 

— Ar turi ką nors tokio, kas būtų susiję su tuo vaiku? 

— Tik jo nuotrauką. 

Nustebusi pažvelgiau į jį. Aimso oda buvo tamsi, bet galėjau 
įžiūrėti, kaip pamažu rausta. 

Po sekundės jis jau bėgo, o aš lipau jam ant kulnų. Žinojau: 
jam reikia švarko, kurį pakabinau prieškambario spintoje. Vargšelis 
pasiklydo mano dideliame, plačiai išsikėtojusiame name. Anksčiau 
čia buvo ūkininko gyvenamasis namas, bet vėliau, daug kartų per- 
statytas ir plėstas, jis pavirto kambarių labirintu. Kartais mergaitės 
išdykaudavo versdamos auklę manyti... Ne, geriau negalvosiu apie 
jas, nes vėl imsiu verkti. 

Nubėgau trumpiausiu keliu pro įstiklintą verandą, atsidūriau 
prie durų į prieškambarį anksčiau už Linkolną ir akimirksniu ištrau- 
kiau piniginę iš jo švarko kišenės. Oho! Ką galėjau jausti laikydama 
piniginę! Man visai nepatiko jo mergina. Įdomu, ar jis žinojo, kad ji 
miega su kitu vyru - ar net dviem vyrais? Linkas jautė didžiulę sim- 
patiją savo motinai, užtat kardavo šunis ant tėvo. Perkeltine prasme. 
Vyriškis nekentė tik vieno žmogaus, bet nelabai supratau kodėl. 

Kūnu perbėgo drebulys. Suvokiau, kad jei padėsiu Linkui, 
lengviau bus surasti ir savo vyrą. Dar nesupratau kaip, bet jau žino- 
jau geriau nei bet ką kita: reikia padėti Linkolnui Aimsui. 

Tačiau kaip? Susimąsčiau. Kaip galėjau palikti šiuos namus ir 
išeiti... ten? 

— Neprieštarauji? — šaltai paklausė jis, ištraukdamas man iš 
rankų piniginę. 

Aš nusišypsojau, bet jis neatsakė šypsena. Aišku, suprato, ką aš 
dariau. Sunku buvo susilaikyti nepaklausus, ko ir kodėl jis nekentė, 
bet kai padavė man moters ir vaiko nuotrauką, sutelkiau dėmesį į ją. 

— Čia ne ta nužudytoji moteris. Čia tikrai vaiko motinos nuo- 
trauka, ir taip, tai tiesa, tu esi vaiko tėvas. Beje, jie abu gyvi. 

— Kur jie? 

— Nežinau. 

— Kaip tai nežinai? 

„Vėl grįžome prie to paties“, - pamaniau. Pakėliau rankas ir nu- 
ėjau į virtuvę. Linkas sekė man iš paskos visą laiką kalbėdamas: 

— Įsitikinau, ką sugebi daryti mintimis, tai kodėl negali man 
pasakyti, kur jie yra? Ir kodėl moters nuotrauka buvo nekrologe ir 

laikraštyje, jeigu ji nemirė? Ar nemanai, kad tie žmonės būtų žinoję, 
kas ji? Jie surinko pinigus antkapiui, nes labai ją mėgo... 

— Ar dar nori žemuogių? 

— Kodėl man neatsakai? 

Atsigręžiau į jį. 

— Vis negana, ar ne? Nuolat reikia daugiau? — paklausiau pa- 
jutusi kylant pyktį. Per pastaruosius metus buvau patyrusi visą 
emocijų gamą. Ir varčiausi jose visose, tačiau prasiveržti savo pykčiui 
neleidau. Atvirai kalbant, bijojau, kad jeigu labai labai supyksiu, pa- 
sidarysiu panaši į Stiveno Kingo Kerę ir sudeginsiu kelis namus. 

O dabar šis vyras — šis svetimas žmogus —- pyko ant mangs! To 
jau buvo per daug. 

Užtrenkiau šaldytuvo duris ir puoliau jį. 

— Daugiau! Visi šito iš manęs nori! Pasakiau viską, ką žinau, bet 
tu nori daugiau! Ar tau neatrodo, kad jeigu sugebėčiau parodyti, kur 
yra dingę vaikai, tik tai ir daryčiau? Manai, aš nesėdėčiau policijos 
nuovadoje kiaurą parą septynias dienas per savaitę žiūrėdama į nuo- 
traukas ir kalbėdama: „Šitą pasiėmė tėvas“, „Šitas ežero dugne. Jį 
nužudė motina“? 

Kai Linkas pasilenkė ir pasirėmė delnais smilkinius, supratau, 
kad sukėliau jam skausmo, bet nepajėgiau sustoti. 

— Tėvas visada versdavo mane pamatyti daugiau, padaryti dau- 
giau. Boadisėja įsivaizdavo, jog esu kaip tas baisusis veidrodis, tad 
matau ateitį. Tiktai mano vyras... O Dieve... 

Paskutinius žodžius ištariau pamačiusi, kaip iš Linko nosies ant 
plytelėmis išklotų grindų nurtiško didelis kraujo lašas. Pyktis tuoj pat 
dingo, ir aš nubėgau virtuvės rankšluostį sudrėkinti šaltu vandeniu. 

— Labai atsiprašau, — tariau paduodama jam rankšluostį. 

Jis nepaėmė, tik atsisėdo ant taburetės ir atlošė galvą. Norėjau 
pridėti rankšluostį jam prie nosies, bet nepasiekusi čiupau vieną 
mergaičių žaislų dėžę, atsistojau ant jos ir tada prispaudžiau šaltą 
rankšluostį. 

— Labai atsiprašau, — nuolat kartojau. — Padariau tai netyčia. 

Tikrai nenorėjau. Stengiuosi niekada nesupykti, bet kartais nepa- 
vyksta. 

Linkas atitraukė rankšluostį tiek, kad matytų mane viena akimi. 

— Jei nebūtum sustojusi, man atrodo, būtų sprogusi galva. 

Manau, jis norėjo pajuokauti, bet tai sukėlė gana siaubingus 
prisiminimus. Prieš kelerius metus keturi žmonės įvedė mane į 
kambarį, ir tik vienas mūsų iš ten išėjo gyvas. Nulipau nuo žaislų 
dėžės ir ėmiau tvarkyti virtuvę. Dirbdama mintimis raminau Linką 
ir gydžiau jo trūkusias nosies kraujagysles. Taip pat pašalinau galvos 
skausmą. 

Po kurio laiko, kai virtuvėje nebebuvo ką daryti, pažvelgiau į 
jį. Vyriškis spoksojo į mane, bet ne kaip į monstrą. Ir neatrodė, kad 
norėtų skuosti pas reporterius ir viską jiems apie mane iškloti. 

— Siūlau nueiti į svetainę, išgerti butelį vyno ir pasikalbėti. Tu- 
riu tau pasiūlymą, — tarė jis. Tyliai nusekiau paskui. 


Ketvirtas skyrius 


Linkas 


IŠKU, TOKIŲ ŽMONIŲ KAIP JI NEBŪNA. Gali būti ne- 
bent filmuose arba knygose. Niekas iš tikrųjų ne- 
gali paleisti žmogui kraują iš nosies ar susprogdinti galvą. Aišku, ne!“ 

Jei tai būtų įmanoma... Man galva sukosi nuo neribotų jos 
galimybių. Ji galėtų nueiti į diktatorių namus ir juos nugalabyti. 
Daugiau nereikėtų kariauti, tad nebūtų karų. Būdama samdoma žu- 
dike, ji uždirbtų milijonus. Galėtų pašalinti Raselą Krou, ir aš galbūt 
gaučiau jo vaidmenis. 


Ką gi, šiaip ar taip, esu įsitikinęs, kad įmanoma panaudoti su- 
gebėjimą žudyti žmones mintimis. Pavyzdžiui, raganas. Eidamas pa- 
skui jos liesą mažą figūrą į svetainę, daug ką supratau. Ieškodama ra- 
ganos ji visą laiką absurdiškai elgėsi tik todėl, kad tiek daug žinojo ir 
jautė. Ji galėjo lytiškai bendrauti su vyru, nes nesirūpino, kad praras 
nekaltybę. Kam reikia kažkokio seno veidrodžio turint tokią galią? 

Prisiminęs aiškinimą, kad Džerlena ir kiti gelbėjo Darsės gy- 
vybę, dabar jau ėmiau gerai nujausti, kas nužudė raganą ir tris jos 
pasekėjus. Kovok prieš blogį blogiu, kaip bylojo priežodis, arba 
— šiuo atveju — kerėjimu prieš kerėjimą. Apie tai pagalvojęs norėjau 
persižegnoti. 

Ber rankose laikiau vyno butelį su taurėmis, todėl pirmiausia visa 
tai turėjau padėti ant kavos stalelio; ir vis dėlto paskui savo sumanymo 
atsisakiau, nes galėjo pasirodyti, kad žegnojuosi blogio akivaizdoje. 

„Ką aš dabar veikiu?“ — pamaniau, lėtai pildamas vyną. 

Dalis manęs norėjo bėgti. Kuo greičiau ir kuo toliau. Įdomu, ko- 
dėl Džerlena neturėjo dukters nuotraukų savo namuose ar persirengi- 
mo kambaryje. Taip pat norėjau sužinoti, kodėl niekada nemačiau jų 
kartu, natūraliai ar spaudoje. Spėjau, kad Džerlena stengėsi atsikraty- 
ti dukters Darsės, kuri galėjo... padaryti tai, ką galėjo padaryti. 

Padaviau Darsei taurę vyno, paėmiau pats ir atsisėdau priešais. 
Nežinojau, ką pasakyti. „Daugiau manęs nežalok!“ — pamaniau. 

— Taigi ką dar moki daryti, be žudymo ir žalojimo? — išgirdau 
save sakant ir įsitempiau rengdamasis kitai atakai. 

Darsė atsipalaidavo. 

— Aš tik kartą taip padariau... paleidau kraują iš nosies, kai 
supykau ant Adamo. Daugiau niekada taip nesielgiau, nors, turiu 
pasakyti, mes kelis kartus buvom dar smarkiau susiginčiję. Bet dau- 
giau niekada nenaudojau savo minčių prieš jį. Ir dabar nebūčiau to 
dariusi, bet man nutiko tiek baisių dalykų ir... ir... 

Ji pažvelgė į savo vyno taurę, ir aš išsigandau, kad nepradėtų 
verkti. Buvo nepasidažiusi akių, taigi tikrai galėjo. Alana niekada ne- 
verkdavo, kai būdavo su makiažu. 

— Kai vėl įširsi, - pasakiau, — pažįstu tokį vaikiną, kurį galėtum 
ardyti, kol jam sprogs galva. Tu... | 

— Tai žmogus, kurio tu nekenti? 

Supratau, kaip ji sužinojo, - mano piniginė. Kai patekau te- 
nai, ji glostė piniginę kaip sekso objektą, kišdama pirštus ir brau- 
kydama per odą, pusiau užmerktomis akimis, vos vos šypsodamasi. 
Arba ji tuo metu erotiškai susijaudino, arba man tiesiog taip pasi- 
rodė, nes labai seniai buvau su Alana, tad galvodavau apie moterį 
dienąnakt. 

— Pasakyk man kai ką, Darse. Kai tampi kam nors artimesnė, ar 
gali matyti ir jausti daugiau? 

Greitai supratau, kad ji žino, kur lenkiu. Ką gi, aš esu aktorius, 
ne rašytojas. Jei kas nors man rašytų kokias nors subtilias eilutes apie 
tai, ką galvoju, perskaityčiau jas tobulai. Neabejoju, kad geriau nei 
kiti aktoriai. 

— Ne, - įdėmiai į mane žvelgdama, tarė ji. 

Kai žiūrėjau tai moteriai į akis, mane apėmė keistas jausmas, 
kad ji bando kreipti mano mintis. To negalėjo būti. Ar galėjo? Jeigu 
tai įmanoma, aš irgi nutaisiau veriantį žvilgsnį ir pradėjau mintyse 
deklamuoti eilutes iš „Otelo“. Pjesių, kuriose tikėjausi kada nors 
vaidinti, teksto mokymasis atstojo man hobį. 

Netrukus Darsė nusišypsojo ir pajutau, kad laimėjau nebylią 
kovą. Vis dar galvojau apie bėgimą lauk, bet dabar radosi ir kitų 
minčių. 

— Aš turiu šešias savaites, — tariau, bet Darsė nukirto: 

— Ne! 

— Paprastai neturiu laisvo laiko, tačiau mano mergina Alana... 

— Ne, ne ir dar kartą ne. 

— Tu matei jos filmus. Šiuo metu ji su Denzelu Vašingtonu ir... 

— Na ir kas? Mano mama vaidina su Raselu Krou... 

Aš vos nesprogau. 

— Kuo jjis ypatingas, tas... - lengva Darsės šypsena privertė mane 
nutilti. Aiškiai kažką pastebėjo, kažką pajuto esant mano sąmonėje, 
ne tai, kad Krou ir aš... ar kad aš, nors ir Krou... 

Nusprendžiau eiti kitu keliu. 

— Gerai, nepadėk man. Kažkas pavogė iš mano seifo dokumen- 
tus, susijusius su mano sūnumi. Kažkas sudegino mano agentą kartu 
su jų kopijomis. Kažkas nužudė moterį ir melagingai paskelbė, kad 
ji - mano sūnaus motina. Žmonės iš bažnyčios ir jos bendradarbiai 
nupirko antkapį ir jie visi tvirtino, jog moteris neturi gyvų giminių. 

Vis labiau nervindamasis pasilenkiau jos link per kavos staliuką. 
Jeigu ji atsisakys man padėti ieškoti sūnaus, nežinojau, ką dar galėsiu 
padaryti. 


— Aš tiesiog nueisiu tenai... pats... ir klausinėsiu žmonių gatvėje, 

ar jie nematė mažo vaiko smėlio spalvos plaukais. Nežinau, kaip jis 
atrodo, bet visi baltieji vaikai į mane panašūs, tad koks skirtumas? 

Kai Darsė nusišypsojo, supratau pasislinkęs į priekį. Taip dar 
geriau — manęs klausėsi. 

— Taigi tiesiog nueisiu ten pats, užduosiu klausimus, ir tikriau- 
siai mane nužudys kaip ir visus kitus. Ir tai bus Polo Treviso galas. 

Ji šelmiškai pažvelgė į mane ir tarė: 

— Kaip manai, jeigu jį nužudytų, ar galėtume apžiūrėti jo 
butą? 

Nusijuokiau kartu su ja. Tikrai nebuvo lengva priversti ją pasi- 
justi kalta. 

— Darse, be tavęs iš tikrųjų aš kaip be rankų. Ar gali pasakyti, 
kas nutiks mano vaikui, jeigu jo neras? 

Nereikėjo būti aiškiaregiu, kad viską suprastum iš jos veido. 

— Jis mirs, taip? 

— Ne, — atsakė ji. —- Jo mama, bet ne jis. Vaikas turi kažką... 
nežinau, kas tai yra. 

— Gal jis panašus į tave ir kažkas nori juo pasinaudoti nedo- 
riems tikslams? — Pamatęs, kad ir taip jau baltas Darsės veidas dar 
labiau išblyško, supratau: ji slepia nuo manęs informaciją. - Sunai- 
kink tai, - paprašiau. — Išmesk lauk. 

Ji ištuštino taurę, tada ištiesė ją man pripilti dar. 

— Negaliu to padaryti, — tarė, — neturiu laiko. 

Po šių žodžių priekabiai nužvelgiau tuščius namus. Nei vyro, 
nei vaikų, nei darbuotojų, nei darbo. Ką ji, po galais, veikia visą 
dieną? 

— Tu nesupranti, — tarė braukdama pirštais per vyno taurės 
kraštus. — Aš nuolat jaučiu daug dalykų. Bet kur. Tačiau esu viena, o 
jų - tūkstančiai, net milijonai. 

— Jų, - pakartojau aš. 

— Taip, jų. Blogų žmonių. Ne, ne blogų, tai kas kita. Godžių 
žmonių, nedorų. Suktybės dedasi visame pasaulyje. Negaliu eiti į 
vakarėlius su nepažįstamais, nes sužinau, kad vyras, grojantis piani- 

nu, nori nužudyti savo žmoną, arba moteris virtuvėje vagia iš savo 
darbdavio, arba jaučiu, kad du prie baseino žaidžiantys vaikai mirs 
nepraėjus nė metams. Negaliu nieko pakeisti... Na, galiu pakeisti 
kelis dalykus, bet tai mažiau nei lašas jūroje, palyginti su šiame pa- 
saulyje klestinčiu siaubu. 

— Vadinasi, užsidarei šiuose namuose ir nieko neveiki. 

— Ne visai taip, — pasakė Darsė ir, kaip supratau, bandė man 
įteigti turinti kažkokią užduotį, prie kurios dirba ištisą dieną. Gal ir 
dirba. Maryrt, visą laiką stengėsi susigrąžinti vyrą. 

— Darai tą jau daugiau kaip metus. Manai, kad per šešias savai- 
tes jį surasi? — patenkintas pastebėjau, kad ji sukrėsta. Gal aš ir ne- 
galėjau skaityti minčių, bet kaip aktorius mokėjau perprasti išraiškas 
ir dabar man tai puikiai pavyko. 

— Neįmanoma, - tarė ji padėdama taurę. 

— Kas neįmanoma? - nekaltai paklausiau. 

Darsė giliai įkvėpė ir lėtai atsiduso. 

— Gerai, susitarkime. Tu nuvažiuosi ten, kur žuvo toji moteris, 
išsiaiškinsi, ką galėsi, visą informaciją perduosi man, ir aš tau pasa- 
kysiu viską, ką sužinosiu. 

— Gal ir neblogai, - pasakiau. — Du žmonės jau mirė, bet aš 
būsiu saugus. Tereikės paklausti apie vaiką, man viską išklos ir duos 
nuotraukų. 

Ji kurį laiką siurbčiojo vyną ir, atrodo, svarstė mano prašymą. 

— Ką ta moteris veikė pastaruoju metu? 

— Dirbo poilsiavietėje, — greitai atsakiau, per greitai, ir sulėtinau 
tempą. — Tai sena poilsiavietė... Kažkas panašaus į kaimo sodybą. 
Ūkiniai pastatai. Vieta priklauso porai seserų senmergių; jos ten įren- 
gė šiokią tokią poilsiavietę. Moterims ten daro masažą ir panašiai. 

Kai Darsė įdėmiai į mane pažvelgė, nusukau akis. 

— Ką tu man pasakoji? — paklausė ji. 

— Paskaityk mano mintis, — pasiūliau ir, kai ji pasakė: „Nega- 
liu“, aš nepatikėjau. Atsistojau, nuėjau į prieškambarį, ištraukiau iš 
švarko kišenės brošiūrą ir, grįžęs į kambarį, padaviau jai. 

Darsė kelias akimirkas žiūrėjo į brošiūrą. Pastebėjau, kaip jos 
akys išsiplėtė iš nuostabos prieš pažvelgdamos į mane. 

— Tai plantacija, kuri vadinasi „13-a guobų“. Ji yra Alabamoje, 
visiškai sutvarkyta, vergų trobelės perdirbtos į svečių namus. Priklauso 
porai moterų, savininkų palikuonėms, ir... — ji labai plačiai atmerkė 
akis. — Be kitų svečiams siūlomų paslaugų, jie organizuoja spiritizmo 
seansus. 

Išsiviepiau kaip Polas Trevisas, kai jis stengiasi išgauti informa- 
ciją iš moterų. Tikslas - nuginkluoti ir sudaryti įspūdį, kad Trevisas 
puikus vaikinas. Bet Darsė į tai nereagavo. Parodžiau gestu brošiūrą 
ir paklausiau: 

— Ką dar jauti? 

— Jie kažkuo užsiima. Tai nėra blogis, bet ir nesąžininga. Visiš- 
kai nelegalu, bet jie iš to uždirba. Be to, galėjo būti įvykdytos viena 
dvi žmogžudystės. 

— Bent jau kai kas nėra blogis, - pasakiau, ir Darsė nusišypsojo. 

Staiga surimtėjo ir tarė: 

— Tu nenori ten važiuoti. 

— Puiku, - pasakiau ir apsimečiau ketinąs išeiti. — Tu važiuok, 
surask mano sūnų ir pranešk, kai jį jau turėsi. 

— Labai juokinga, — pratarė moteris. - Žinai, aš išalkau. Ar nori 
ko nors valgyti? 

— Mes ką tik gerai pavalgėme. 

— Taip, bet... Eime, aš tau paruošiu želė. 

Ji turėjo pastebėti mano abejonę, ar tai buvo pokštas, bet vis tiek 
nusekiau paskui, tada atsisėdau ir žiūrėjau, kaip ji pasidarė milžiniš- 
ką sumuštinį. Jeigu atskleistų savo sugebėjimą valgyti ir nepriaugti 
svorio, Holivude ją visi ant rankų nešiotų. Pažinojau moterų, kurios 
valgydavo lokio išmatas arba leisdavosi jų į venas, jei įtikėdavo, kad 
taip numesiančios penkis svarus. 

— Mums reikia nuspręsti, ką su visu tuo darysime, - pilna burna 
pasakė Darsė. 

— Ar tai reiškia, kad sutinki daryti? 

— Nežinau. Galvoju apie tai. Gal... 

Ji nutilo, nes suskambo telefonas. Darsė tučtuojau nubėgo į 
kitą patalpą atsiliepti. Girdėjau skubrius žingsnius, kai tolo gilyn į 
namą, tikriausiai į miegamąjį, kur galėjo kalbėti nebūgštaudama, ar 
jos kas klausosi, ar ne. 

Buvau kitoje baro pusėje nei telefonas, bet mačiau prie ket- 
virtosios linijos šviečiantį mygtuką. Ar čia ypač slapta linija? Lėtai 
apėjau aplink barą ir ėmiau tvarkyti stalą. Ai, numečiau vieną iš tų 
sunkių virtuvės peilių ant telefono, ir kai jį pakėliau, ranka netyčia 
užkliudė kelis mygtukus. Įsijungė garso režimas, pasigirdo vyro bal- 
sas. Pamaniau, kad kas nors turėtų paaiškinti Darsei apie telefono 
sistemas, kurios neleidžia kitiems slapta pasiklausyti. 

— Turkijoje, — išgirdau sakant vyrą. — Aš Turkijoje, bet nieko 
neradau. 

— Tu radai, - atsakė Darsė. - Ir liaukis mane tikrinęs. 

Vyras sukikeno. 

— Čia tikrai mano vaikas. Taip, aš radau tą didelę Bo išsiuvinėrą 
rankinę. 

— Tai nuostabu! - šūktelėjo Darsė. - Kur? Papasakok man viską. 

— Tu buvai sakiusi, kad kas nors gali būti parduotuvėje, toje 
vietoje. Ir tikrai buvo. Tai antikvarinė parduotuvė. Tas daiktas taip 
nudėvėtas ir apdaužytas, kad atrodė kaip antikvarinis. 

— Iš kur jis jį gavo? 

— Už atsakymus sumokėjau tris šimtus dolerių, bet iki šiol nesu 
tikras, ar tai tiesa. Jis sakė, kad vienas senis pardavė jam daug daiktų: 
senų drabužių, namų ūkio reikmenų ir... 

— Senų veidrodžių, - pertraukė Darsė. 

— Taip. Seną veidrodį. Suskilusiu rėmu ir tokį išblukusį, kad 
jame beveik neįmanoma įžiūrėti savo atvaizdo. Jis nenupirko veidro- 
džio. Sakė, tai buvęs šlamštas. 

— Ar radai žmogų, pardavusį jam daiktus? 

— Dar ne. Maniau, kad tu... 

— Jis išvyko, tėti. Jaučiu, kad išvyko. Jis nebegyvena Turkijoje 

ir išvyko namo. Jo sena žmona serga. Egipte. Piramidės. Aš matau 
piramides. 

— Gerai, mieloji. Skrisiu ten pirmuoju lėktuvu. Tau viskas 
gerai? 

— Taip, — dvejodama pasakė Darsė. 

— Kas atsitiko? Dar kas nors? 

— Aš nesu viena, tėti. Turiu svečią. Tai aktorius, jį pas mane 
atsiuntė mama. Ji nori, kad padėčiau jam rasti dingusį sūnų. 

— Aktorius, dingusio vaiko tėvas, gali daug ką iškelti į viešumą. 

— Ne, jis ne toks. Reikėtų ilgai pasakoti, bet žmonės nežino apie 
vaiką ir... — ji nutilo. 

— Klausyk, brangioji, man reikia eiti, bet jei tu manęs klausi, 
ar gerai, kad kažkam padedi, tai mano atsakymas toks: „Taip, tikrai 
gerai“. 

— Aš turėčiau kai kur nuvykti. Negaliu to daryti čia. 

— Taip! — šaukė tas vyras į ragelį. - Taip! Ištrūk iš to namo. Pasi- 
imk Adamo mobilųjį telefoną. Aš žinau numerį. Padėk tam žmogui. 
Ir, Darse, būk gera, paskambink mamai. Ji tave myli. 

— Taip. Žinoma, - atsakė Darsė. 

— Aš irgi tave myliu! — tarė vyras. - Paskambinsiu, kai tik ga- 
lėsiu. 

Tyliai paspaudžiau garso režimo mygtuką, tada baigiau tvarky- 
tis. Grįžusi Darsė atsisėdo ant baro kėdės ir kurį laiką tylėjo. 

Padėjau į vietą mėsą su sūriu, likusius nuo priešpiečių, ir pa- 
žvelgiau į Darsę. Ji spoksojo į mane. 

— Išgirdai, ką norėjai? 

Prisiverčiau neparausti dėl to, kad buvau nutvertas. 

— Girdėjau, kad galėtum daryti ką tau reikia ir nebūdama šiuose 
namuose, — aš pasilenkiau per barą prie jos. - Klausyk, Darse, tu turi 
žinoti, ar mes galime surasti mano sūnų, ar ne. 

— Ne, aš nesugebu pamatyti ateities, bet matau... 

— Ką matai? 

— Jeigu tai darysiu, kažkas mano gyvenime pasikeis. Nežinau 

kaip ir kas, bet matau, kad kažkas pasikeis visam laikui. Ir nežinau, 
ar aš to noriu... 

— Ar tai kažkaip susiję su tavo vyru? Ar kad žmonės apie tave 
sužinos? Arba apie mane? Jie gali kalbėti, kad tu ir aš... 

Darsė numojo ranka. 

— Ne, tapatybė — ne problema. Mums reikia pakeisti išvaizdą. 
Niekas tavęs nearpažins. Mane - galbūt. Bet ne reporteriai. Kažkas 
kitas, tik niekaip nesumoju, kas jis toks. 

Turėjau valdytis, kad nepulčiau klausinėti: „Kodėl, po velnių, 
jie manęs neatpažins?“ Bet tik pasakiau: 

— Gerai ar blogai? Ar numanai gerus ar blogus pasikeitimus? 

Ji atrodė tokia pat sutrikusi kaip ir aš. 

— Nežinau. Bet jaučiu, kad jeigu-to nedarysiu, savo vyro nie- 
kada nerasiu. Jei vyksiu su tavim į tą baisią vietą, tai man padės... 
tikiuosi, padės jį surasti. 

— Gerai, - atsiliepiau. — Tai dabar pasakyk, kodėl manęs niekas 
neatpažins. 

— Ai, — numojo Darsė, lyg būtų nesvarbu. -— Jie manys, kad tu 
gėjus ir antrininkas, o ne tikrasis Linkolnas Aimsas. 

— Aš ne gėjus, aš... 

— O dėl to, - ištarė Darsė, — na, tik paliesk mane, ir aš sukelsiu 
tau skausmą. 

— Nenoriu liesti nei tavęs, nei jokios kitos baltosios moters, - at- 
sakiau. — Be to, tu... - nutilau, nes Darsė per daug žinojo. Tiesa buvo 
ta, kad man labai reikėjo šiek tiek atsipalaiduoti. Ir kuo greičiau, 
nes galėjau iškrėsti tam tikrų dalykų, dėl kurių atsidurčiau pirmuose 
bulvarinių laikraščių puslapiuose. - Gerai, — tariau. — Šalin rankas. 
Prisiekiu. 

— Savo motinos gyvybe? 

Atsidusau. Darsė aiškiai šnipinėjo. 

— Taip, savo motinos gyvybe. 


Penktas skyrius 


Darsė 


AUGIAU NIEKO NEGALĖJAU PADARYTI, kaip tik leisti 
inkui apsinakvoti, bet pasirūpinau, kad jis būtų kuo 
toliau nuo manęs. Kadangi pasirodė esąs šnipinėtojas, derėjo pa- 
sirūpinti, kad nelįstų prie tėvo studijos, tad galiausiai įgrūdau jį į 
ūkvedžio kambarį. Anksčiau čia buvo vieno žmogaus rūkomasis. 
Žmona jam neleido rūkyti namie, todėl protestuodamas jis pristatė 
du kambarius ir gyveno juose kaip nuosavame bute. Nuo tada jų 
pora tapo be galo laiminga. 

Žodžiu, įkurdinau Linką žemutiniame aukšte, užpakalinėje 
namo dalyje, ir pamaniau, kad būtų visai neblogai užkalti duris. Tas 
vyras tiesiog trokšte troško sekso partnerės. 

Visą naktį varčiausi lovoje. Aš irgi geidžiau sekso partnerio, 
tik ne bet kokio. Man reikėjo Adamo Montgomerio, tikrosios savo 
gyvenimo meilės. 

Šitas aktorius, Linkolnas Aimsas, mano jėgą laikė stebuklinga, 
o mane pačią — raganos ir superdidvyrės hibridu, bet iš tikrųjų ta 
jėga buvo bevertė, nes neįstengiau surasti, ko man labiausiai reikėjo 
— Savo vyro. 

Turiu būti dėkinga už kiekvieną su juo praleistą akimirką. 

Manau, niekas nenusipelnė tokios karštos džiaugsmo ugnies, kokią 
patyriau su Adamu. Bent jau ne visam laikui. 

Nors kupinas nuoskaudos Adamas buvo sudėtingo likimo 
žmogus, dėl to, kas atsitiko jam ir šeimai, jis neleido pykčiui pavirsti 
blogiu. Naudodamasis Montgomerių pinigais, galėjo pakenkti dau- 
gybei žmonių, tačiau to nepadarė. Priešingai, jis jiems padėjo. 

Putname, kur aš gimiau ir užaugau, žmonėms tik Viešpats Die- 
vas buvo didesnis herojus už jį. „Jėzus saugo mano sielą, bet Adamas 
Montgomeris saugo mano subinę“, - nuolat kartodavo dėkingi Put- 
namo gyventojai. Man nepatiko tokia šventvagystė ar lengvabūdiš- 
kas Išganytojo vardo vartojimas, bet posakis buvo teisingas. 

Baisiojoje knygoje apie mane buvo parašyta, kad esu pakvaišusi 
dėl pinigų, kad man buvo mokamas pasakiškas atlyginimas, bet aš 
pati niekada už nieką nemokėjau ir priversdavau tai daryti Adamą. 
Iš esmės tai buvo tiesa, ir kai Adamas, vienintelis žinantis „švelni- 
nančias aplinkybes“, mane dėl to erzindavo, jo šeima nesuprasdavo 
kodėl. Adamas jiems negalėjo atskleisti mano sugebėjimų ir nenorė- 
jo sakyti ko nors blogo apie Purnamus, —- žmones, kuriems priklausė 
Putnamas, - taigi jis sugalvojo tam tikrą istoriją apie mano taupymą 
kraičiui. 

Deja, visa šeima, išskyrus kelis žinančius tiesą, dėl to priekaiš- 
tavo ir mane erzino. Aš nesipriešinau. Tiesą sakant, man net patiko. 
Todėl atrodžiau normali ir panaši į juos. Mano pačios šeima visada 
elgėsi su manim kaip su keistuole, kurios dera vengti. 

Putnamas, sūnus, ne tėvas, paskelbė, kad jei už jo tekėsiu, nu- 
rašys visų miesto gyventojų skolas — apie septynis milijonus dolerių. 
Nė vienas, gimęs Putname, neatsisakydavo paskolų, tik vis labiau 
įsiskolindavo. 

Nenorėjau tekėti už Purnamo. Jis buvo malonus jaunas vyras, 
tačiau jo intelekto koeficientas buvo kaip razinos ir tokio pat gylio. 
Norėjo manęs todėl, kad buvau vienintelė mieste mergina, nesusi- 
tikinėjusi su juo, tai yra nemiegojusi. 

Buvau labai spaudžiama, nes Putnamas kažkam prasitarė, — o 

tai reiškė, jog tuoj pat sužinojo visas miestas, — kad jei už jo tekėsiu, 
jis iš putnamiečių nebereikalaus grąžinti paskolų už nekilnojamąjį 
turtą, įmokų parduotuvėse ir panašiai. Viso miesto nuomone, tai 
būtų puikus sandėris. Aš išteku už Putnamo, ir jie išsimoka skolas. 

Putnamas viską dar pablogino aiškindamas, kad nurašys skolas, 
net jeigu ištekėsiu už jo tik vienai dienai, aišku, turėdamas galvoje 
tik vieną naktį. 

Kartą Adamas manęs paklausė, ką Putnamo tėvas, irgi Putna- 
mas, apie tai galvojo, bet jaunasis Putnamas pradėjo valdyti miestą, 
kai jam suėjo šešiolika, tad darė ten ką panorėjęs. Jo tėvas buvo per 
daug užsiėmęs Dalaso supirkinėjimu ir mūsų miestu beveik nesi- 
rūpino. 

Žinojau, kad toliau negaliu gyventi slegiama prievolės tekėti už 
Putnamo ir palikti miestą skęsti skolose, todėl įtikinau jį duoti man 
metus laiko sumokėti skolai. Susikaupusi tiktai įstengiau numatyti, 
jog po metų aš arba pajėgsiu sumokėti skolą, arba būsiu mirusi. Tuo- 
met būčiau mieliau pasirinkusi mirtį nei vedybas su Putnamu. 

Montgomerių šeima mėgdavo juoktis iš pasakojimo, kaip aš 
ieškojau penkių centų monetos, kaip atsisakiau nusipirkti šiltų dra- 
bužių, net kai Adamas davė tam pinigų. „Geriau tegul juokiasi iš 
tokių dalykų, nei žino tiesą“, - galvojau. 

Ber Adamas žinojo ir, kai jau buvome susituokę, nuvykęs į Put- 
namą sandėrį sutvarkė. Taip buvo išmokėtos visos skolos. Netikėtai 
žmonės tapo savo namų, automobilių savininkais. Miestelis visiškai 
pasikeitė, beveik iš karto suklestėjo. Visi buvo labai įsiskolinę, todėl 
niekas nerodė entuziazmo bandyti kažką nauja. Visus uždirbtus pi- 
nigus tekdavo atiduoti Purnamams už jiems priklausančias prekes, o 
kai nebeliko skolų ir atlyginimą galima buvo pasilikti sau, radosi ir 
energijos. 

— Komunizmas, - pasakė Adamas. — Kai Rusija buvo komunis- 
tinė, devyniasdešimt procentų maisto produktų tenai išaugindavo 
dešimtyje procentų privačios žemės. Žmonės yra savanaudžiai pa- 
darai. 

Šiaip ar taip, viskas pavyko. Putnamas pradėjo augti, o sūnus 
Putnamas vedė ir jau turėjo du vaikus. Tėvas Putnamas išsikraustė į 
Luisvilį ir stengėsi jį nupirkti po to, kai pralaimėjo prieš Dalasą. 

Bet visa tai netikėtai atsigręžė prieš mane ir aš negalėjau apsi- 
ginti. Iš karto, vos tik pasirodžius tai knygai, mano brangus mylimas 
vyras norėjo išleisti kitą knygą, kuri atskleistų tiesą, bet negalėjome 
to padaryti. Kaip papasakosi apie pinigus, kuriuos norėjau atiduoti 
Putnamui, nepasakęs, kad ta vieta pastaruosius 150 metų buvo, be 
jokios abejonės, feodalinė. Kentukio kalnams jau užteko prastų 
spaudos atsiliepimų, negi reikėjo dar kažko, kad daugybė jankių ga- 
rantuotai kvatotų visa gerkle. Putnamo gyventojai kaip tik stengėsi 
atgauti savigarbą, tad kaip galėjau iš jų tai atimti? 

Būtent Boadisėja išmokė mane liautis savęs gailėjus. „Tu esi 
laisva, tu viską turi“, — pasakė nuoširdžiai kaip vaikas. Užaugusios 
pas blogąją raganą, jos žodynas buvo labai skurdus. Turbūt raganos 
savo pagrobtiems vaikams nerengia susitikimų, per kuriuos jie žaistų 
pasimatymus. Cha cha cha... 

Svarbiausia, viskas ėjosi gerai daugelį metų, nes aš turėjau šeimą 
ir daug meilės. Dabar viso to nebėra, ir, matyt, ilgam. Mano duktė ir 
dukterėčia Kolorade jautėsi visiškai laimingos. Ta vieta su gyvūnais, 
medžiais ir žaidimų draugais buvo tikra vaiko svajonė. Pusbroliai ir 
pusseserės nelaikė mergaičių nenormaliomis. Kai jų lėlės lipdavo į 
medžius, giminaičiams būdavo linksma pramoga. Atsirado proble- 
ma, kai vienas iš Maiko Tagerto vaikų pradėjo imti mokestį už to šou 
žiūrėjimą, bet Maikas gana greitai išsiaiškino su savo sūnumi. 

Trenkiau kumščiu į pagalvę ir stengiausi sugalvoti, ką daryti. 
Tėvas ragino išeiti iš šių namų, bet jis man visada taip sakydavo. Sakė 
nenorįs, kad mane sugniuždytų Adamo ir Bo dingimas. Sakė, kad 
dėl vaikų privalau stengtis pati kurti savo gyvenimą. 

Tėvas galėjo patarti, bet pats taip nesielgė! Jis iškeliavo netrukus 
po to, kai dingo Adamas ir Bo, ir apskritai gyveno be normalaus po- 
ilsio. Kai Linkas paklausė, ar artimo žmogaus ieškoti lengviau, man 
vos nesusuko vidurių. Taip, žinoma, taip! Mano tėvas buvo mano 

kojos, taip sakant, jis užsiėmė mūsų nuolatine Adamo ir Bo paieška. 
Būtent jis skambino iš įvairių pasaulio vietų, ir aš pasakydavau, ką 
jaučiu ir kur toliau bandyti. 

Be abejo, jaučiau, kad rasta labai svarbi gairė — Bo rankinė. Iš- 
eidamas iš raganos namų Konektikute, į ją Adamas įdėjo veidrodį, 
todėl rankinėje slypėjo daug jėgos. Man atrodė, kad ją pavogė. Prieš 
tai pasakiau tėvui: jaučiu, kad Adamas su Bo kažkur laikomi įkalinti, 
o vienas sargybinis pavogė Bo rankinę kartu su joje laikytu veidro- 
džiu. 

Jei tai tiesa, mano blogiausia nuojauta nepasitvirtintų. Bijojau, 
kad Adamas ir Bo ten laikomi dėl to prakeikto veidrodžio. Pagaliau 
kodėl jie išvažiuodami pasiėmė tą daiktą? Kodėl išvyko paslapčia? 
Kodėl Adamas man nepasakė, kas atsitiko, kas jį taip sujaudino? 
Kodėl aš nesiklausiau? 

Ištisus mėnesius graužiau save dėl dėmesio stokos, prisiminusi, 
koks Adamas buvo tądien susijaudinęs, bet nevaliojau pakeisti pra- 
eities... 

Tačiau galbūt galiu pakeisti ateitį? Pasakiau Linkui, jog pasauly- 
je per daug blogio ir nuodėmių, kad įstengčiau padėti, bet neketinau 
pasakyti jam tiesos. 

Nėra ko stebėtis, kad dauguma žmonių netiki aiškiaregiais, 
kai yra tiek daug apgavikų. Pasakykite žmonėms, kad jie skirtingi 
visuomenėje ir asmeniniame gyvenime, ir išgirsite: „Ji tikrai mane 
pažįsta! 

O žinote, ką išsiaiškinau ištekėjusi už Adamo)? Išsiaiškinau, kad 
FTB ciki aiškiaregiais. Atrodo, FTB imasi bet ko, kas padėtų pa- 
traukti atsakomybėn arba sustabdyti nusikaltėlius. 

Aiškiaregė gali nueiti į vietinę policijos nuovadą, kur iš jos juok- 
sis ir išvarys lauk, bet nuėjus į FTB jai pasakys: „Parodyk mums“. 

Adamas turėjo draugą FTB, žmogų, kuris mums padėjo įveikti 
piktąją moterį Konektikute, todėl abu jautėmės jam skolingi. Jis pa- 
sirodė mūsų namuose vieną penktadienio popietę su rankiniu veži- 
mėliu ir trimis didelėmis dokumentų dėžėmis, iki viršaus prikrautomis 

bylų. Ir pasiliko iki kito ketvirtadienio. Per tą laiką mes peržiūrėjome 
kiekvieną bylą iš tų dėžių ir aš jam pasakiau viską, ką galėjau. 

Man šis darbas tikrai nepatiko. Neįmanoma įsivaizduoti, kokių 
siaubingų dalykų buvo tose bylose. Nors Linkui sakiau ką kita, galė- 
jau užblokuoti šiek tiek blogio, esančio aplink mane. Nėra lengva su- 
prasti, ar kas nors tik galvoja apie žmogžudystę, ar tikrai tą daro. Be 
to, žmonės veikia nepagalvoję. Kas nors vieną dieną savo sutuoktinį 
(-ę) spaudžia glėbyje, o kitą dieną jį arba ją nužudo. 
vieną bylą ir kalbėjau apie žudikus, nekaltus žmones kalėjime, taip 
pat dingusius be žinios —- mirusius arba gyvenusius kitur. 

Tėvas iš mano prosenelių gebėjimų žinojo, kad man gerai sekasi 
ieškoti žmonių ir daiktų. Gana dažnai pagal žemėlapį užsimerkusi 
atspėdavau, kur yra dingę arba pagrobti žmonės. Per dažnai rasdavau 
kapus. 

Po šio pirmojo karto FTB man kas savaitę siųsdavo dokumen- 
tus — peržiūrėti ir pasakyti, ką permačiau. 

Mano vyras, Bo ir tėvas niekada neatskleidė FTB mano kitų 
sugebėjimų. Galiu priversti žmones ką nors daryti; galiu perteikti 
jiems mintis. Nesitikėjau, kad FTB žino daugiau, nei jiems prasita- 
rėme, nes būtent jie nuslėpė, kaip žuvo keturi žmonės požeminiame 
tunelyje. Galutinė ataskaita skelbė, kad Adamas ir jo pusbrolis Mai- 
kas Tagertas tuos žmones nužudė. Be to, skrodimo ataskaita apie tų 
žmonių tikrąją mirties priežastį, - sprogusias smegenis, — „prapuolė“ 
beveik iš karto. 

Vėl padaužiau pagalves; buvo beveik keturios valandos ryto. 
Vakar vakare blykstelėjo nuojauta, kad man reikia su tuo žmogum 
keliauti į Alabamą. Kažką ten turėjau rasti ir pasiimti. Na gerai, pa- 
vogti. Tiktai ką pavogti? Dieve mano, tikėjausi, kad ne dar vieną 
kvailą veidrodį! Baisiai nekenčiau to daikto. Mano tėvas nuo jo be- 
veik nesitraukė, o Bo liūdnai kalbėjo, kad nebegali pamatyti jame 
savo ateities, nes prarado nekaltybę. 

Aš pati niekada nieko jame nemačiau ir nenorėjau matyti. Atsi- 

kračiau savo nekaltybės praėjus valandai po vestuvių ceremonijos. 
Adamas mane pagriebė ir įsitempė į... 

Ne! Negalėjau apie tai galvoti... Netrukus po Adamo dingimo 
kai ką supratau. Jei apie tai galvosiu, prisiminsiu mūsų laimingus 
laikus lovoje, tikrai išsikraustysiu iš proto. 

Įjungiau lempą prie lovos ir paėmiau Linko duotą nuotrauką. 
Žinojau, kad joje esanti moteris pagimdė Linko vaiką. Tai kas tada 
buvo moteris automobilyje, kurią nužudė? Laikraštis rašė, kad čia ta 
pati moteris, bet tai buvo netiesa. Kai paliečiau laikraščio iškarpą, 
išsyk pamačiau, kad nužudytoji moteris buvo aukštesnė, lieknesnė ir 
tamsesnių plaukų nei Linkolno vaiko motina. 

Trumpam užmerkiau akis ir stengiausi surinkti į visumą visus 
regėtus vaizdus. Jei turėčiau tą baisųjį veidrodį, galbūt tėvas galėtų 
į jį pažvelgti ir pamatyti, kas buvo toliau. Bet visi jau buvome išsi- 
aiškinę, kad jis regi tik galimą įvykių eigą. Ateitis galėjo pasikeisti, tai 
yra būti kitokia, nei rodė veidrodis. 

— Kaip aš tai padarysiu? — sušnabždėjau, rankoje spausdama 
nuotrauką. — Ir kaip tai susiję su mano vyru ir Bo? 

Atsimerkiau priblokšta kitos minties. Mano mama! Ji pateko 
į Almų aktorių konkursą dėl Montgomerių pavardės, bet pagrindi- 
nius vaidmenis gavo dėl savo talento. Labai nustebau išgirdusi, kad 
ji ketina filmuotis televizijoje. Kodėl ji sutiko tai daryti? Ar labai 
patiko serialas? Perskaičiau visus mamos duotus interviu — jų buvo 
daug — bet nė viename nebuvo paaiškinta, kodėl ji sutiko dalyvauti 
TV renginyje. 

Staiga atsisėdau lovoje. Ar ne per daug sutapimų? Mama nu- 
žengia nuo savo didžiojo ekrano pjedestalo dalyvauti televizijoje, o 
kita naujiena — ji man surengia tokį tikrovišką paslaptingų žmogžu- 
dysčių savaitgalį!.. Širdimi jaučiau, kad čia slypi kažkas daugiau nei 
dingusio vaiko ieškojimas. Buvo sąsaja su mano vyru! „Taip sakant, 
nuoroda“, - pamaniau ir nusišypsojau. Gal Linkas? Vėl atsiguliau 
ant pagalvių ir dar kartą nusišypsojau. Tik mano mama galėtų pasi- 
naudoti žaviu jaunu vyru kaip pasiuntiniu. Gal aš ir negalėjau išbūti 

su savo mama viename kambaryje ilgiau kaip penkiolika minučių 
nepasijutusi nevisaverte, bet ji mane išgelbėjo. Ji rizikavo savo gyvy- 
be, kad išgelbėtų manąją... 

Taigi ką ji dabar veikė? Norėjau sužinoti. Ir dar svarbiau — iš kur 
ji gavo informaciją, kurios nepajėgiau gauti aš? 

Paėmiau Linko duotą brošiūrą, suspaudžiau ją delnais ir susi- 
kaupiau. Jaučiau, kad ten buvo tai, ko ieškojau, todėl norėjau įsiti- 
kinti, jog toje vietoje bus ir tuščių kambarių apsistoti. Taip pat norė- 
jau įsitikinti, ar Linką priims į vien moterims skirtą poilsiavietę. 

Nusišypsojau iš to, ką pamačiau. Galvos skausmas, kurį jam su- 
kėliau, buvo niekai palyginti su tuo, kas jo laukia artimiausiu metu. 
Visos tos moterys... ir mirusios, ir gyvos... bet jis negalės paliesti nė 
vienos iš jų. 


4 


Seštas skyrius 


Linkas 


SKAS, APIE KĄ ĮSTENGIAU GALVOTI: geriau tegu tas vaikas 

->1būna to vertas! Geriau tegu jis būna labai mylintis, pa- 
garbus ir mane dievinantis mažas vaikigalis, arba aš jį išsiųsiu ten, iš 
kur atėjo! 

Nežinau, kas Darsei naktį nutiko, bet ji pabudo lyg visai kitas 
žmogus. Pirmiausia ji pareiškė esanti patenkinta ta kelione su ma- 
nim. Buvau sakęs, kad nesidomiu baltosiomis moterimis, tačiau tai 
buvo melas. Tiesą sakant, jei galėčiau, rinkčiausi... 

Na gerai, vis tiek nesvarbu. Ji man liepė jai suvaidinti. Norėjo 
pažiūrėti, ar sugebu apsimesti gėjumi. Man tai nepatiko, bet kaipgi 
prieštarausi? Taigi pasistengiau parodyti ganėtinai gerą spektaklį: 
skoningą, pakankamai elegantišką. Įsivaizdavau, kad esu daug ke- 
liaujantis profesionalus prekiautojas meno dirbiniais. 

Darsei nepatiko. 

— Ar esi matęs „Narvelį“? 

Sunkiai atsidusau. Gėjai nekentė šio filmo ir teigė, kad jis per 
daug išpūstas. Pagal tą filmą dabar buvo kuriamos gėjų karikatū- 
ros. 

Ji pažvelgė į mane susikaupusi. Pajutau nedidelį skausmą kaklo 

apačioje. Ėmiau garsiai deklamuoti „Getisburgo kalbą“*. Kai Darsė 
nusijuokė, skausmas praėjo. Pasistengiau negalvoti apie tai, ką ji darė 
ir ką galėjo padaryti. Tikėti tuo, ką galvoju — tai tas pat kaip laukti 
sau iš pilvo iššokant mažų padarėlių — ateivių. 

— Tu nori tai daryti ar ne? — paklausė ji. — Aš šį rytą paskambi- 
nau ten, į tą „13-a guobų“, ir jie pasirengę tave priimti dėl to, kad esi 
gražus ir dar gėjus. Nežinau, kodėl grožis toks svarbus ir reikšmingas, 
bet jie pasakė, jog ten atvykusios moterys turi pasirašyti dokumentą, 
kad poilsiavietėje neturės lytinių santykių. 

— Ar tai legalu? 

— Turbūt ne, bet spėju, kad jie gali daryti ką nori. Jie sako, jog 
seksas trukdo dvasioms. 

— Vis dėlto kokia tai vieta? — paklausiau. 

— Plėšikai. Jie neleidžia toms turtingoms moterims čia mylėtis, 
o tai tas pat, kaip uždrausti šokoladą! Taigi moterys trokšta sekso. 
Jos nepaprastai įsijaudrina dėl atsižadėjimo, todėl tiki tuo, kas joms 
sakoma. Manau, viena iš savininkių teigia, kad jos dvasinis vadovas 
yra koks nors miręs indėnas. Man atrodo, jis dėvi tik strėnjuostę. 
Arba dėvėjo, - pridūrė Darsė. 

— Gal aš gaučiau tą darbą, — pasakiau. Nesusilaikiau ir pade- 
monstravau raumenis. 

— Jokio sekso, — griežtai pareiškė Darsė. 

— O kaip jie sužinos? 

— Miegamieji sekami. Kambariuose yra paslėptų kamerų. Jie 
pasinaudoja tuo, ką išgirsta per seansus. 

— Jeigu gali tiek pasakyti iš brošiūros, tai kaip... — aš nutilau. 
Nėra reikalo jos supykdyti. Bandžiau įsivaizduoti, ką Darsė gali pa- 
daryti, ir tai mane nuolat pristabdydavo. 

— Kodėl nežinojau, kas buvo ragana Konektikute? — už mane 
baigė sakyti ji. Neatrodė nors kiek nusiminusi. — Ji turėjo galią. La- 
bai didelę. O aš tuo metu nedaug težinojau. Buvau ką tik palikusi 


* JAV prezidento Abraomo Linkolno kalba. 

gimtąjį miestelį ir daugiausia, ką padariau... — Darsė numojo ran- 
ka. - Pamiršk tai. Ei, ar gali suvaidinti kaip „Narvelyje“? 

Išsiviepiau. Aišku, galėjau taip vaidinti, ir, be abejo, ji tai žinojo, 
bet nekenčiau to filmo. Uždėjau ranką sau ant šlaunies, pasislinkau 
visu kūnu ir palenkiau riešą. 

— Puiku, — tarė ji šypsodamasi. 

— Aš apsimesiu turtinga išsiskyrusia moterimi iš Teksaso, o tu 
būsi mano asmeninis asistentas. Moki spausdinti? 

— Ne, - atsakiau ir piktai į ją pažiūrėjau. Aš viską įsivaizdavau 
kitaip. 

— Dirbti kompiuteriu? Rašyti diktuojant? Ruošti kavą? 

— Ne, ne ir dar kartą ne. 

— Ką tu moki daryti? —- Darsė kvailai šypsojosi. 

— Vaidinti bet kokį vaidmenį pagal parašytą scenarijų. 

— Net gladiatorių? 

— Brangioji, —- pasakiau vaidindamas gėjų. — Aš galiu kautis iš 
karto su dviem. Jeigu man būtų taikę šoko terapiją... — varčiau akis 
leisdamas jai suprasti, kad suvaidinčiau geriau už Raselą Krou net ir 
tai, ką jis tik ketino vaidinti. 

Mano džiaugsmui, Darsė ėmė juoktis, ir aš neprisiminiau, 
kada vaidyba man teikė tokį pasitenkinimą. Turbūt dėl to, kad 
tiek gyvenime mačiusi ir patyrusi Darsė vis dėlto juokėsi iš mano 
pokštų. 

— Gerai, — tariau. — Kada išvažiuojam? Beje, kodėl tu, jauna 
turtinga moteris, nori ten važiuoti? 

— Mano trisdešimt vieneriais metais vyresnis vyras mirė nepa- 
sakęs, kur paslėpė savo pirmosios žmonos brangenybes. Aš noriu 
susisiekti su jo siela, gal pavyks išgauti, kur tos brangenybės... 

— Gerai sugalvota. Tai kada išvykstame? 

— Po trijų valandų. Mano vyro pusbrolis siunčia lėktuvą mūsų 
paimti. Kas dar?! - paklausė Darsė, pajutusi mano paniką. 

— Aš atsivežiau vieną krepšį drabužių. Man reikia... — sustojau, 
nes mačiau, kaip ji kovoja su savimi. Kažkas privertė ją apsigalvoti 

dėl to važiavimo ir dabar ji dvejojo dėl kažko kito. Vakar atsisakinė- 
jo, o šiandien jau norėjo važiuoti nedelsdama. 

— Atidėk skrydį, duok man dvi valandas pasivaikščioti po par- 
duotuvių rajoną ir... 

— Nėra laiko, - atsakė ji. - Mums reikia vykti dabar. Aš turiu 
ten kažką paimti ar su kažkuo susitikti, ar... ar... — kai pakėlė akis, 
jos veide pastebėjau skausmą. — Mano vyras. Jis už tave aukštesnis ir 
ne toks raumeningas, bet manau, kad jo drabužiai tau tiks, — ji apsi- 
suko ir nuėjo iš virtuvės gilyn į savo didelį namą. 

— Raumeningas? — sumurmėjau. — Aš raumeningas? 

— Eini ar ne? — pašaukė Darsė, ir aš nuskubėjau paskui ją. 

Ji nusivedė mane į savo šventovę — miegamąjį, ir pamatęs, kaip 
ji prabėgo pro savo tvarkingai paklotą lovą, užsigeidžiau ją pakibinti. 
Nesupratau, iš kur Darsė ištraukė, kad jos geidžiu, nes iš tikrųjų ne- 
geidžiau. Spėju, sekso srityje jos, kaip aiškiaregės, galia neveikė. 

Iš tiesų aš ja visai nesidomėjau. Ji buvo ne mano skonio, nesvarbu 
odos spalva. Sekdamas įkandin iki drabužinės, paniekinamai apžiūri- 
nėjau ją nuo galvos iki kojų. Dėvėjo juodas drobines kelnes ir rūdžių 
spalvos palaidinę, vos siekiančią užpakalį. Mažas atsikišęs užpakaliu- 
kas. Per daug atsikišęs tokiai liesai moteriai kaip ji. O jos kojos... 

— Baik! — mestelėjo ji per petį. 

— Nesuprantu, ką turi galvoje. 

Nuo Darsės žvilgsnio man galėjo užsidegti blakstienos. Jokios 
burtų magijos, tiesiog merginos žvilgsnis, liepiantis atsikabinti. Tai 
mane sudomino. Nuo šešiolikos metų nedaug moterų man buvo pa- 
sakiusios „ne“. Iš tikrųjų, kai pagalvojau, tai buvo tik viena moteris 
— Darsės motina. Alanos neskaičiavau. 

Kai Darsė įjungė drabužinėje šviesą, pasakiau: 

— Tu panaši į savo motiną, ar žinai? 

— Tai gerai ar blogai? 

Ėmiau apžiūrinėti jos vyro drabužius. 

— Tu aiškiaregė, todėl pati ir suvoksi, — tikrai tikėjausi, kad Dar- 
sė susidomės, bet turbūt tuščiai. 

Žiovaudama ji grįžo į miegamąjį ir atsisėdo ant mažos kėdutės, 
nuo kur galėjo mane matyti iš saugaus atstumo. „Bailė“, - pama- 
niau. Bet nusisukęs supratau, kad ji buvo nuoširdžiai abejinga tam, 
kuo aš patikau daugumai moterų. 

Apžiūrėjau drabužius. Visi buvo aukščiausios kokybės, bet ne- 
įtikėtinai konservatyvūs. Šis žmogus, pakviestas pietų, nesivilkdavo 
raudonų šilkinių marškinių. 

— Tai ką galiu pasiskolinti? — paklausiau. 

— Bet ką, ką tik nori, - Darsė atrodė beveik mieganti. 

— Tu neprieštarauji, kad vilkėsiu jo drabužiais? 

— Tai tik daiktai. Jo nėra tuose drabužiuose. 

— O kur jis yra? 

Atrodė, ji nori atsakyti į klausimą, bet dar nesijaučia galinti ma- 
nimi pasikliauti. „Dar ne“, - pamaniau. Ji galėjo nesidomėti manim 
kaip vyru, bet moterys mėgdavo su manimi kalbėtis. 

Ėmiau traukti drabužius iš spintos ir dėti juos ant lovos už Dar- 
sės, paskui pradėjau atsiseginėti marškinius. Kai ji nustebusi į mane 
pažvelgė, nusišypsojau. 

— Man reikia pasimatuoti, juk taip? 

Ji atsistojo, matyt, ketindama išeiti iš kambario. 

— Gal mes turėtume pasikalbėti apie tai, ką darysime? Ar ketini 
mane pristatyti toms ponioms kaip Linkolną Aimsą? Be to, gal turė- 
tum man pasakyti, kas atsitiko praeitą naktį, kad šį rytą buvai tokia 
laiminga? Gal apsilankė tavo vyras dvasios pavidalu? 

Darsė metė žvilgsnį, ir iškart pajutau nedidelį skausmą kakle, 
tačiau tik nusišypsojau. Žiūrėjau, kaip ji nuėjo į kitą kambario pusę 
ir atsisėdo ant kėdės nugara į mane. Buvo sakiusi, kad yra man 
visiškai abejinga, tai kodėl nenorėjo žiūrėti į mane vien apatiniais 
drabužiais? 

Užsimovęs Montgomerio kelnes, pasakiau sau, kad noriu viską 
mesti. Bet iš tikrųjų troškau praleisti porą valandų su Alana prieš 
mums su Darse išvažiuojant. 

Galų gale užtrukome kelias valandas, kol viską supakavome, nes 

demonstravau jai kiekvieną drabužį, kurį matavausi. Ji buvo teisi sa- 
kydama, kad jis už mane aukštesnis, bet netaktiškai pastebėjo ir tai: 
„Tavo užpakalis labiau atsikišęs nei jo, todėl kelnės sutrumpėja“. 

Tiek visko daug dėl rasių skirtumo!.. 

Kai išrinkome man drabužius, — aš prisiekiau nueiti apsipirkti, 
kai tik ten pateksime, — paklausiau Darsės, kuo ji ketina rengtis. Ji 
abejingai į mane pažvelgė, lyg nebūtų apie tai pagalvojusi, ir nusi- 
vedė prie savo drabužinės, didelės, bet tik pusiau užpildytos. 

— Drabužius man nuperka Adamas, — pasakė ji. - Jo geras sko- 
nis ir... — moteris nusuko žvilgsnį. 

Kadangi negalėjau pritaikyti savojo įprasto moterų linksmini- 
mo būdo, nutariau praktiškai pasinaudoti savo vaidyba. 

— Brangioji, - pasakiau užsidėjęs ranką ant šlaunies. — Taip at- 
rodydama gali dėvėti beveik bet ką, —- nukabinau gražų: mėlyną kos- 
tiumėlį ir ištiesiau jai. Paskui pasakiau normaliu balsu (kuris, aš pats 
maniau, buvo toks pat sodrus ir seksualus kaip ir jūs žinote kieno), 
kad jai reikia pakeisti plaukų spalvą. 

Tada įvyko mūsų pirmasis ginčas. O gal dvidešimt penktasis? 
Nebuvau tikras. Darsė pasipiktinusi išpėdino iš drabužinės. 

— Ne, - pasakė ji. - Mano vyrui patiko ši spalva. Ji šviesiai raus- 
va, ir mano vyrui ji patinka. 

Jei vyrukas mėgo raudonplaukes moteris, gal ir nebuvo mirtinai 
nuobodus, kaip galėjo pasirodyti iš jo garderobo? 

— Taip pat ir bulvariniai laikraščiai, - pridūriau. - Jie žavisi tavo 
raudonais plaukais. Ar jie neužsiminė apie tai, kaip tavo charakteris 
atitinka plaukų spalvą? Ar tavo kirpėjas davė interviu vienam laikraš- 
čiui? Manai, kad niekas ten, Alabamoje, tavęs neatpažins? 

Kai Darsė sustojo, buvo aišku, kad ją įtikinau. 

— Neturime laiko dažyti plaukų, net jeigu namie ir būtų dažų, 
kurių nėra. 

Nežinau kaip supratau, kad ji meluoja. Galėjo turėti bet kokių 
galių, tačiau giliai viduje buvo tiktai žmogus ir ne itin puiki aktorė. 

Praleidęs daug laiko tarp aktorių ir melagių, galėjau ją lengvai per- 
prasti. 

— Pasakyk man, Darse, - paprašiau. - Ar dažnai meluoji, ir jei- 
gu taip, ar kas nors tiki tavimi? 

Man atrodė, ji šyptelėjo lūpų kampučiais. Matyt, dažnai me- 
luodavo. Jei turėčiau tokių sugebėjimų, meluočiau visiems ir visą 
laiką. 

— Taigi kas turi tavo plaukų dažų? —- paklausiau. 

— Gal ūkvedys turi? 

— Kambaryje, kur apgyvendinai mane? Tame, kuris tolimojoje 
namo pusėje? Taip toli nuo tavo miegamojo, kad net turi kitą už- 
rakto kodą? 

Darsė man plačiai nusišypsojo. 

— Tas pats, - žvelgė į mane dar sekundę, paskui pasakė: - Lenk- 
tyniaujam, — ir staiga išėjo. 

Darsė laimėjo, bet tik todėl, kad nepasiklydo tame namų labi- 
rinte. Ji jau buvo ūkvedžio kambario drabužinėje, kur prie sienos, po 
keturiomis batų dėžėmis, buvo paslėpta juodų plaukų dažų tūbelių. 
Žiūrėdamas, kaip Darsė juos traukia, pagalvojau, kad man nepatiktų 
jai dirbti. Niekada negalėčiau turėti paslapčių. 

Po dvidešimties minučių Darsė pasilenkė virš praustuvo ir aš 
purškiau dažus ant jos gražių šilkinių plaukų. Kai man atėjo ši min- 
tis, ji atsiuntė šiokį tokį skausmą į sprandą — aš stumtelėjau Darsės 
galvą žemyn, ir ji atsitrenkė į kriauklę. 

— Maniau, kad negali skaityti minčių, — tariau masažuodamas 
pirštinėtomis rankomis jai galvą. 

— Galiu kai ką jausti, ir tu esi... — Darsė truputį pasisuko, kad 
matytų mane. 

— Toks susijaudinęs, kad galėčiau savo... mmm... pragręžti skylę? 

— Panašiai, — šypsodamasi atsakė ji. 

— Tas vaikas geriau tegul būna šio to vertas, - sumurmėjau. — 
Beje, ar privatus lėktuvas, kuris mus paims, yra reaktyvinis? Su skry- 
džio palydovu arba dviem? 

— Man gaila tave nuvilti, bet tai senas žvejybinis lėktuvas. Pri- 
dvokęs, nešvarus, lėtas ir triukšmingas. Mums nevalia atvykti lėktu- 
vu, ant kurio būtų užrašyta Montgomerio pavardė. 

— Tikrai, — pasakiau. — Nežinau, kodėl apie tai nepagalvojau. 
Gerai, atsistok. Turi palaukti dvidešimt minučių. Leisk, nudažysiu 
tau antakius. 

— Fui! Atrodysiu baisiai... 

— Man - ne, — tariau ir pliaukštelėjau jai per užpakalį. Trum- 
pam sulaikiau kvėpavimą. Ar ji vėl paleis man kraują iš nosies? 

Darsė pasitrynė sėdynę ir tarė: 

— Pasilaikyk šitą, kam tai įdomu, ir jeigu dar kartą mane paliesi, 
aš tau parodysiu, ką padariau toms keturioms raganoms Konekti- 
kute. 

Po to Darsė išėjo iš vonios kambario į drabužinę ir ėmė traukti 
iš ten drabužius. 

„Po perkūnais!“ — pamaniau, ji maža nesuprantama būtybė! Ir, 
velniai mane griebtų, nepraėjus nė minutei, aš buvau net labai susi- 
domėjęs!.. 


Septintas skyrius 


Darsė 


OISĄ KELIĄ TAME KLAIKIAME LĖKTUVE, kurį atsiuntė Mai- 
as Tagertas, galvojau apie savo motiną, nors ir labai 
stengiausi jos neprisiminti. 

Maikas beveik nieko neklausinėjo, išskyrus tai, ar man grėsė 
pavojus, ar ne. „Be abejo, ne“, - pamelavau ir tuo metu stengiausi 
mintimis jį įtikinti. Manau, man pavyko, bet nesu tikra. Antra ver- 
tus, buvau įsitikinusi, kad jis suprato nelabai turįs iš ko rinktis. Taip, 
jis paskambino kažkokiam pažįstamam ir parūpino man lėktuvą nu- 
skristi į Alabamą. Jis man uždavė kelis klausimus, bet aš neatsakiau, 
nes ir pati nežinojau, kas bus toliau. 

Dienai bėgant tolydžio jaučiau, kaip kažkas mane traukia į tą 
sodybą Alabamoje. Jeigu nebūčiau taip bijojusi, būčiau paskambi- 
nusi mamai ir paklaususi, ką ji žino. Bet buvau panaši į tuos vyrus ir 
moteris, kurie vadovauja korporacijoms, tačiau savo motinų akivaiz- 
doje tampa silpnavaliais. Pulčiau į ugnį dėl tų, kuriuos myliu, bet 
pagalvojusi apie skambinimą mamai norėjau atsisėsti ir kelis kartus 
stipriai įkvėpti... 

Dėl didžiulio triukšmo skrisdami nesusikalbėjome, taigi sten- 
giausi susikoncentruoti į savo jausmus. Į galvą ateidavo tik kažkoks 

„objektas“. Ar tai buvo asmuo, ar daiktas? Jeigu asmuo, ar jis turėjo 
kūną? O jei daiktas, ką jis galėjo daryti? Trumpam užsimerkiau 
ir įsivaizdavau, kad rasime Aladino žibintą. Jei yra Nostradamo 
veidrodis, kodėl negali būti stebuklingo žibinto? Tikrai žinojau, ko 
noriu! 

Staiga lėktuvas smigtelėjo žemyn ir bloškė mane argal į realybę. 
Pažiūrėjau į Linką - jis žegnojosi. Jaučiau, kad bijojo žūti bet kurią 
minutę. 

Neilgai trukus nutūpėme privačioje nusileidimo aikštelėje, kur 
mūsų laukė ilgas juodas limuzinas. Buvau sakiusi Maikui, kad arvyk- 
dama turiu atrodyti kaip turtuolė, todėl jis tuo pasirūpino. 

Važiavome gerą valandą, kol pasiekėme „13-a guobų“, pasku- 
tinę žinomą Linko sūnaus motinos darbovietę. Ji oficialiai dirbo 
masažiste, bet jaučiau, kad darė kažką daugiau, kažką susijusio su 
vaiku. Gal buvau paranojikė, tačiau limuzine su Linku nekalbėjau. 
Žinojau, kad limuziną atsiuntė Maikas ir vairuotojas buvo ne iš 
plantacijos, bet vis tiek neatsikračiau jausmo, kad mus stebi. Stebi, 
klausosi ir kruopščiai tiria. 

— Kas tau yra? - paklausė Linkas. — Tu dar labiau išblyškai, jeigu 
tai įmanoma. 

Aš jam nusišypsojau. Vargšas žmogus! Jis neturėjo jokių galimy- 
bių numalšinti savo lytinio potraukio. Gal reikėtų su juo pasikalbėti 
apie pasiaukojimą? 

Kai suvokiau, kaip numalšinti savo pačios troškimą, ketinau su 
juo pasikalbėti. 

— Šventoji motina!.. — sulaikęs kvėpavimą šūktelėjo Linkas. 

— Prašau ramiau, — nutildžiau, bet netvirtai, nes mačiau tą patį, 
ką ir jis... 

Tą vietą, „13-a guobų“, pristatanti brošiūra buvo keista. Atvirai 
neskelbė, jog tai grupė spiritistų, kurie rengia seansus arba prana- 
šauja ateitį. Lankstinukas vadino „13-a guobų“ atjaunėjimo namais. 
Žadėjo čia padėti atsikratyti visų rūpesčių. Jaučiau, kas čia vyko, 
— jaučiau tiesą. 

Vis dėlto nebuvau mačiusi tikros, realios vietos, nes mano re- 
gėjimai nėra visiškai aiškūs. Kartais matau vizijas, bet dažniausiai tai 
tik šmėkštelėję vaizdai. Mačiau plytas, medžius ir baltas kolonas. Iš 
to padariau išvadą, kad „13-a guobų“ - senas kolonijinio tipo namas, 
kaip iš „Vėjo nublokštų“. Lankstinukai apdairiai vaizdavo tik namo 
vidų ir žavų vaistinių augalų sodą su saulės laikrodžiu viduryje. 

Bet dabar mes su Linku žiūrėjome į namą, kuris nebuvo nei 
žavus, nei mažas ir neatrodė labai pietietiškai. Labiau panėšėjo į 
tvirtovę nei į namą, su dviem iš jos kyšančiais bokštais, kurių vienas 
buvo ilgas, kitas trumpas. Visas statinys iš plytų; neabejojau, kad jos 
— rankų darbo. Fasadas — su baltomis kolonomis, laikančiomis tre- 
čiojo aukšto balkoną, matytomis mano vizijoje, bet balkonas buvo 
siauras ir atrodė lyg pristatytas vėliau. 

Pastatas buvo su bokšteliais, kūgio formos stogu ir mažais arki- 
niais langais, einančiais per visą nusidriekusį fasadą. 

— Kad ir kas tai pastatė, buvo beprotis, — pareiškė Linkas. 

— Visiškai sutinku. 

— Nori viską mesti? — tyliai, kad negirdėtų vairuotojas, paklausė 
Linkas. 

— Negaliu, — pasakiau teisybę. Tame name buvo kažkas, kas 
mane prie jo traukė. 

— Darse, — klausiamai tarė Linkas, kviesdamas pažvelgti į 
jį. - Jeigu tu ketini daryti baisius dalykus, manau, mums reikia viską 
mesti dabar... 

— Turi galvoje slankiojimą aplinkui lauke naktį, net jeigu girdė- 
tume vilkus staugiant? 

Linkas nesišypsojo. 

— Vilkolakių nebūna, tiesa? O kaip dėl vampyrų? 

— Apie juos nežinau, — atsakiau, stengdamasi kalbėti taip, lyg 
tikrai žinočiau. 

Nesistengiau paaiškinti Linkui, ką jaučiu. Viskas, ką žinojau 
— kai tik galėsiu, tučtuojau pradėsiu tyrinėti tą seną sodybą ir pa- 
žiūrėsiu, ką galiu atrasti. 


66 Jude Deveraux 


Limuzino vairuotojas sustojo priešais verandą, ir mes su Lin- 
ku išlipome, abu ištiesę kaklus ir dairydamiesi aplink. Nejaučiau 
sklindant blogio iš tos vietos, bet ji buvo aiškiai nedora. Nebūčiau 
nustebusi matydama, kaip iš bokšto išskrenda šikšnosparniai — šikš- 
nosparniai mažais žmonių veidais. 

— Ši vieta man kelia šiurpą. 

— Man taip pat, - sušnabždėjau įkandin Linko. 

Vairuotojas traukė mūsų lagaminus, ir Linkui, kaip mano 
asistentui, būtų reikėję jam padėti, bet nemanau, kad jis bent kiek 
nutuokė apie tarnautojo darbą. Iškrovęs daiktus vairuotojas įšoko 
į automobilį ir išlėkė, o mes likome ten stovėti. Jis buvo vietinis ir 
galbūt ką nors žinojo apie namą. 

Man siekiant durų skambučio, Linkas pratarė: 

— Jei skambutis sustaug kaip vilkas, aš dingstu iš čia. 

— Aš irgi. 

— Tu privalai man pasakyti, kad jautiesi čia saugiai. 

— Bet aš to nejaučiu. Žinau, kad mus kažkas stebi. 

— Paprastai man patinka toks jausmas, — tarė jis. — Tik ne dabar. 

Paspaudžiau mygtuką, ir išgirdome malonų skambesį viduje. 
Duris atidarė moteris juoda suknele su balta apykakle. Ji nenusišyp- 
sojo ir niekaip kitaip su mumis nepasisveikino. Kai įėjome vidun, 
uždarė už mūsų duris ir tyliai išėjo iš kambario. 

Mes su Linku stovėjome ir apžiūrinėjome holą. Jis buvo dide- 
lis, bet mažesnis už milžiniškas erdves, kurias Adamas man buvo 
parodęs Anglijoje ir Škotijoje. Iš esmės paralpa buvo gana graži, ap- 
mušta ąžuolu, nuo laiko įgavusiu šviesiai rudą spalvą. Dešinėje nuo 
mūsų linksmai traškėdamas degė židinys, o kairėje kilo platūs laiptai. 
Jie vedė baliustrados, juosiančios visą antrąjį aukštą, link. Prie užpa- 
kalinės sienos stovėjo knygų spintos, o priešais jas — didelis apskritas 
stalas. 

Mažiausiai ketverios durys vedė iš šio kambario. Pro vienerias 
iš jų įėjo dvi moterys, mano įsitikinimu, namo ir žemės savininkės. 
Jau iš pirmo žvilgsnio supratau, kad jomis nepasitikiu. Viena buvo 

žemaūgė, stora ir kažkokios saldžios išvaizdos, kita — tamsi ir liesa. 
Jaučiau, kad jos abi įsitraukusios į kažką negera. Kai jiedvi spoksojo 
į mano brangius papuošalus, - Linkas įkalbėjo pasidabinti jais vi- 
sais, — man atrodė kaip animacinių filmų herojės su dolerio ženklais 
akyse. 

— Štai ir jūs, — tarė apkūnioji moteris, imdama man už abiejų 
rankų. Ir kai ji prisilietė, pajutau, kaip per mane perbėgo silpna 
elektros srovė. 

„Viešpatie! — pamaniau. — Ši moteris turi kažkokios galios ir 
stengiasi skaityti mano mintis!“ Nusiunčiau jai mintimis tai, ką no- 
rėjau, kad ji apie mane galvotų: esu godi ir pikta ir trokštu gauti tai, 
kas, mano įsitikinimu, man priklauso. Bent jau įsivaizdavau siun- 
čianti tokias mintis. Nuo tada, kai čia įžengiau, jaučiausi šiek tiek 
keistai, nelabai tvirtai. 

— Aš esu Narciza Barister, o čia mano sesuo Delfija. Kaip Fila- 
delfija, - pasakė ji. Narcizos akys buvo mėlynos, skruostai rausvi, ji 
man saldžiai šypsojosi. - O jūs - Darsė Nikodemus, tiesa? 

Tą pavardę sugalvojo Linkas: Man ji nepatiko, bet turint ome- 
nyje, kad mano gyvenimas lyg ir sukosi aplink tą klaikų veidrodį, 
„Nikodemus“ skambėjo beveik taip pat kaip „Nostradamus“. 

— Panelė Niki, — tarė Linkas prieš man ką nors atsakant. Jis fa- 
miliariai apkabino putlius Narcizos pečius savo stipriomis rankomis 
ir pabučiavo ją į abu skruostus. Čia išvis nepriimdavo vyrų, tad ką ji 
galėjo pamanyti? 

Be reikalo nerimavau, nes sukikeno kaip mažas vaikas. Nuste- 
busi žiūrėjau į jos virpuliuojantį kaip želė kūną. 

— Argi jis ne puikus? — susižavėjusi paklausė Narciza. 

Linkas man nusišypsojo, paskui prisiartino prie Delfijos, tyliai 
stovinčios nuošalyje. Esu tikra, kad ketino taip pat pabučiuoti ir su- 
žavėti Delfiją, tačiau jos žvilgsnis jį sustabdė. 

— Ne, brangusis, — staigiai perspėjo Narciza. - Niekam nevalia 
liesti Delfijos. Ji aiškiaregė ir jaučia įvairius dalykus. Mes privalome 
jos neapsunkinti. 

— Ar tai ne įdomiausias dalykas, kokį kada nors girdėjai, panele 
Niki? — tarė man Linkas, bet aš žiūrėjau į Delfiją mėgindama supras- 
ti, ką jaučiu. Nedaug. Galėjau lažintis, kad apkūni, smulki Narciza 
turėjo daugiau įtakos už seserį. Jei nebūtų nužudyti du, kaip aš ma- 
niau, su jomis susiję žmonės, būčiau galėjusi prisiekti, kad jose nėra 
blogio — tikro blogio, — tik gobšumas. 

Narciza spoksojo į Linką. 

— Jūs atrodote visai kaip tas vaikinas iš televizijos serialo. Kuo 
jis vardu? 

— Linkolnas Aimsas, — greitai atsakė patsai Linkas. — Atrodau 
visai kaip jis, ar ne? Bet, mieloji ponia, jis man per daug vyriškas. 
Tikrai nesuvaidinčiau kaip jis. Jei jis dirbtų kine, sunku įsivaizduoti, 
kiek daug pasiektų. Garbės žodis, manau, jog; jis vienas geriausių... 

— Kuo jūs užsiimate? — nutraukė Linko tiradą gergždžiantis 
Delfijos balsas. Balsas, tokiu tapęs nuo dažno rūkymo arba sužaloji- 
mo. Pažvelgiau į jos kaklą, bet jį dengė aukšta suknelės, susagstytos 
iki pat smakro, apykaklė. 

— Atsiprašau? — paklausė Linkas, kaip ir aš išgąsdintas tos mo- 
ters balso. 

— Mano sesuo nori sužinoti, ar jūs mokate, pavyzdžiui, skaityti 
iš delno, burti Taro kortomis ar ką nors panašaus. 

Turėjau nusisukti slėpdama šypseną. Manau, jos siūlė Linkui 
darbą kaip papildomą užsiėmimą šalia patarnavimo man. Viskas, ką 
jis veikė iki šiol, buvo kabinėjimasis prie manęs. 

— Masažuotojas, — pasakiau. Gal jis ką nors sužinotų apie kitas 
viešnias, be to, gal turėtų užsiėmimą? — Jis gali daryti masažą. Gana 
gerai tą moka. 

— Forbsas, — atsakė Linkas. - Džeisonas Forbsas. 

Linko primerktų akių žvilgsnis bylojo, kad jis nori mane už- 
mušti. 

— Kaip nuostabu! — sučiulbėjo Narciza. - Mes turime du žmo- 
nes, darančius masažą, bet viena iš jų... viena iš jų... Oi, turbūt 
ponas... Kaip sakėte jus vadinti? 

Man nepatiko Linko pasirinktas vardas, bet jis ginčijo, kad 
Forbsas skamba turtingai, o Džeisonas — stipriai. Aš pareiškiau, jog 
vardas ir pavardė nepanašūs į tikrus. Linkas atsakė: 

— Manai, kad Linkolnas Aimsas — tikra? 

Tuo metu į kambarį skubiai įėjo moteris. Maždaug šešiasdešim- 
ties metų, su nedideliu antsvoriu, buvo susisupusi tik į rankšluostį, 
mūvėjo maudymosi kepuraitę ir atrodė supykusi. 

— Narciza! Toji Marija vėl prapuolė. Ketvirtą valandą man buvo 
paskirtas masažas, dabar jau septynios po keturių, o jos niekur nėra. 
Reikalauju grąžinti pinigus! 

— Brangioji ponia Hemings, — tarė Narciza. — Mes ką tik pa- 
samdėme naują masažistą, ir jis tuoj pat jumis pasirūpins. 

— Jis? — piktai paklausė ponia Hemings. — Man sakė, kad vyrų 
čia... — moteris užsikirto išvydusi Linką. Šešių pėdų raumenys, pa- 
dengti kavos su pienu spalvos oda. Pagalvojau, kad moteris nualps 
arba, dar blogiau, nukris jos rankšluostis. 

— O! - tiek teįstengė pasakyti. - O... 

Linkas, kuris, kaip pastebėjau, dėl komplimento mielai atsi- 
gultų ant nugaros ir murktų, nukreipė į moterį tokį žvilgsnį, kokiu 
Polas Trevisas stengiasi priversti prisipažinti įtariamuosius žmogžu- 
dyste. 

Mes su Narciza sugriebėme ponios Hemings rankšluostį prieš 
jam nukrentant. 

— Jis ne visai vyras, — išgirdau, kaip Narciza tyliai pasakė mote- 
riai. — Suprantate, ką turiu galvoje. Jūsų dorai pavojaus nėra. 

— O! - vėl teištarė ponia Hemings. - O... 

Narciza pažvelgė į mane. 

— Manau, aš parodysiu poniai Hemings ir Džeisonui masažo 
kabinetus. Delfi nuves jus, panele Niki, į jūsų kambarius. Nesirū- 
pinkite dėl savo lagaminų, juos jums atneš į kambarį. Ir nepamirški- 
te: pietūs šį vakarą — šeštą valandą. Norime, kad svečiai suvirškintų 
maistą prieš šio vakaro seansą. Juk jūs ateisite? 

— Jei tik būsiu gyva, — pasakiau ir tuoj pat pasigailėjau, nes Nar- 

ciza keistai į mane pažvelgė. Nekreipiau dėmesio į siaubo iškreiptą 
Linko veidą, kai jis žvelgė į didelį baltą ponios Hemings kūną. 

Atsisukau į Delfiją šypsodamasi ir galvodama, kad iki pietų tu- 
riu dvi valandas tyrinėjimui. Net jei netyrinėsiu, nenorėjau būti šalia 
Linko, kai jis baigs su ponia Hemings. 

Lipdama laiptais aukštyn, po to žemyn į holą, Delfija nepratarė 
nė žodžio. Iš jos judesių galėjai spręsti apie gerą fizinę formą. Įdomu, 
ar name yra gimnastikos salė? 

— Štai jūsų kambarys, — tarė ji, atidarydama sunkias ąžuolines 
duris koridoriaus gale. 

Kambarys buvo puikus: aukštos lubos, dideli langai, lova 
— pakankamai didelė keletui žmonių, sofa, kėdės, rašomasis stalas. 
Vienoje sienoje buvo milžiniškas židinys, prie jo — dvi iš marmuro 
iškaltos undinės nuogomis krūtinėmis, o nuo jų uodegų lašai varvėjo 
į širdį. Židinio atbraila su didžiuliais alaviniais ąsočiais siekė mano 
viršugalvį. Aukštai ant sienos kabėjo vyro, vilkinčio Konfederacijos* 
uniforma, portretas. 

Priešais židinį buvo įrengta nedidelė svetainė su minkštais bal- 
dais ant gražaus žalių ir rožinių tonų kilimo. Lova stovėjo tolimiau- 
sioje kambario vietoje, gretimos durys vedė į vidutinio miegamojo 
dydžio vonios kambarį. Ant šildomų grotelių buvo prikabinėta storų 
baltų rankšluosčių. 

— Viskas gerai? — paklausė Delfija savo gergždžiančiu balsu. 
Kažkas buvo negerai jos kaklui ir dėl to ji kentė skausmą, bet nesu- 
pratau kas. Čia, šiuose namuose, dėjosi kažkas keista. Jaučiausi kaip 
ant magneto uždėtas kompasas. Mano pojūčiai vis sukosi ir sukosi 
ratu tarsi išprotėjusi kompaso rodyklė... 

— Ar galiu pažiūrėti į jūsų delną? — paklausė ji. 

Aš dvejojau. Ką pamatysiu, jeigu ją paliesiu? Ar mano jausmai 
nurims, ar dar labiau susijauks? 


* 11 Pietų valstijų, atsiskyrusių nuo JAV 1861-1865 m. 

— Buvome perspėti, kad jūsų liesti nevalia, — atsakiau šypsoda- 
masi, rankas laikydama už nugaros. 

— Noriu jus pažinti, — paaiškino ji tiesdama ranką, kad aš iš- 
tiesčiau jai savąją. 

Vos palietusi Delfiją supratau: susidūriau su šarlatane. Jokių 
aiškiaregės sugebėjimų! Ir galėjau lažintis — jos sesuo to nežino. Iš 
tiesų susidariau įspūdį, kad Delfija tuo gerokai didžiavosi prieš savo 
seserį. 

— Jūsų ilga gyvenimo linija, — būrė ji. — Ir jūs daug patyrėte 
gyvenime. Matau vyrą, labai aukštą ir tamsų. 

— Gerai, — pasakiau. — Tik mano vyras buvo blondinas. Man 
reikia vieno daikto ir noriu sužinoti, kur jis jį - juos - padėjo. 

Delfija nutaisė iš anksto paruoštą žvilgsnį, turėjusį mane įtikin- 
ti, kad ji viską žino, ir tarė: 

— Viską sužinosite, kai ateis laikas. 

Nebuvo lengva, bet aš susilaikiau nenusijuokusi. Tikra aiškiare- 
gė būtų supratusi, kad norėjau vienintelio dalyko — surasti savo vyrą 
ir jo seserį. Delfija paleido mano ranką, ir aš pasitraukiau nuo jos. Ji 
skleidė gobšumo Auidus it didelis žalias prožektorius, todėl nenorė- 
jau būti arti. Jos aura buvo bjauriai rusva. 

— Dar nesu dalyvavusi spiritizmo seanse, — pasakiau sąžinin- 
gai. - Kaip jis vyksta? 

Ji pasižiūrėjo į mane taip, lyg būčiau padariusi kažką keista. 
„Mano gyvenimo istorija“, - pagalvojau. Atrodo, visada elgiausi arba 
reaguodavau ne taip, kaip dauguma žmonių. Nusiunčiau Delfijai ži- 
nią, kad stengiuosi jai patikti, bet ji tikriausiai „neišgirdo“. 

— Jūs vedate seansą? — pasiteiravau. 

— Taip, — lėtai atsakė ji. - Esu jus anksčiau mačiusi. 

Buvau tam paruošusi istoriją. 

— Taip. Esu labai panaši į tą moterį, Saldžiąją Kaimietę, apie ku- 
rią tiek daug pasakojo per žinias. Iš tikrųjų ji mano tolima pusseserė. 
Kaip tik dėl jos čia atvykau, - stengiausi kalbėti su kartėliu. — Žinau, 
kad mano velionis vyras paslėpė kelis jam priklausiusius daiktus, bet 

ieškodama jų paprastu būdu bijau žurnalistų dėmesio. Jau geriau 
šokti nuo namo stogo, nei pakliūti į laikraščius kaip Saldžioji Kai- 
mietė. 

— Taigi atvažiavote pas mus... 

— Taip, — atsakiau stengdamasi atrodyti bejėgė ir nelaiminga. — 
Kaip jums atrodo, ar galėsite man padėti? Ar jūsų dvasinis vadovas 
gali nustatyti, kur mano vyras paslėpė brangenybes? 

Tik užsiminusi apie brangenybes pastebėjau, kaip Delfijos aky- 
se įsižiebė mažos liepsnelės. 

— Padarysime viską, ką galėsime. Dabar, manau, jums reikia 
pailsėti po kelionės. Susitiksime valgomajame šeštą valandą, o vėliau 
visi eisime į biblioteką, kur vyks spiritizmo seansas. Atleiskite, man 
reikia eiti, turiu reikalų. 

Įdomu, ką ji ketino daryti, nes staigiai dingo iš kambario. Aš 
paminėjau brangenybes, ir ji dingo!.. 

Po dešimties minučių moteris, atidariusi mums duris, atnešė 
į kambarį tris mano lagaminus. Norėjau duoti jai arbatpinigių, bet 
ji tik papurtė galvą ir išėjo. Likusi viena kambaryje ėmiau ieškoti 
kamerų ir mikrofonų. Žmonės nenutuokia, kiek daug energijos 
skleidžia mechanizmai. O aš seniai pastebėjau, kad galiu mintimis 
juos aptikti. Tam tereikėjo kelias minutes susikaupti. 

Kitas dalykas buvo juos išjungti slapta nuo stebėtojų. Pa- 
kabinau skrybėlaitę ant džiovintų gėlių vainiko, kuriame paslėpta 
kamera buvo nukreipta į lovą. Vonios kambaryje („Kaip nepadoru!“ 
— pamaniau) išskleidžiau plaukus, pasilenkiau lyg norėdama kažką 
paimti ir nerūpestingai aptaškiau veidrodžio lentynėlę, taip uždeng- 
dama kameros objektyvą. 

Su mikrofonais buvo sunkiau, bet man pavyko — po trijų ban- 
dymų - vieną prie lovos sudaužyti numetus lagaminą. Kadangi ne- 
bebuvo mane stebinčių kamerų, surengiau nedidelį radijo vaidinimą 
mojuodama žarstekliu kaip fechtavimo špaga, tada sušukau „Ai!“ 
prieš sudaužydama mikrofoną žarstekliu. 

Žinojau, kad persistengiau, bet iš tikrųjų - kamera vonios kam- 
baryje! 

Kai jau tikrai buvau viena, pradėjau raustis po savo lagaminus ir 
greitai radau, ko ieškojau: savo juodąjį aptemprą kostiumėlį. 

Prisiverčiau nepravirkti pažiūrėjusi į jį. Nebuvau jo apsivilkusi 
nuo tada, kai su Adamu išėjome į tunelius Konektikute. Norėdamas 
paslėpti potraukį man, jis reikšdavo nepasitenkinimą viskuo, ką aš 
sakiau ar dariau. Aišku, žinojau, kad mes saugūs. Ir žinojau... 

Įsakiau sau negalvoti apie Adamą ir nuėjau į vonios kambarį 
persirengti. Grįžusi po kelių minučių sustojau vietoje. Jaučiau Linką 
arti savęs. Po sekundės pamačiau jo veidą lange — antrojo aukšto 
lange. 

— Ką, po galais, darai? — paklausiau, kai tik atidariau langą. Lin- 
kas laikėsi užsikabinęs pirštais, tad turėjau padėti jam įlipti vidun. 

— Dvidešimt trečioji serija buvo apie katinišką plėšiką, - pasakė 
jis, kai nukrito ant grindų. — Režisierius liepė man apsivilkti triko ir 
šliaužti aštuoniolikos aukštų pastato stogo kraštu, kad įsitikintų, ar 
tai įmanoma padaryti. 

Padėjau jam atsistoti. 

— Maniau, kad viskas netikra ir kad aktoriai buvo per dvi pėdas 
nuo žemės. 

— Taip, bet vis tiek negalėjau paslysti, arba... Oho! Atrodai pui- 
kiai. 

Aš pasitraukiau nuo jo. 

— Tai kaip jaučiasi ponia Hemings? 

Linkas sudejavo. 

— Nepatikėsi, ką ji man pasiūlė! Ji norėjo man užmokėti už... — 
Linkas numojo ranka. - Šiaip ar taip, nieko iš jos nesužinojau. Ji 
anksčiau nėra čia buvusi. Užtat kita viešnia pasakė, kad ankstesnė 
masažuotoja vadinosi Liza, bet neprisiminė jokio mažo berniuko 
su ja. Moteris pridūrė, kad Delfija nemėgsta vyrų, vaikų ir gyvūnų. 
Žinai, tu tikrai gerai atrodai. 

— Paliesk mane, ir tau ims skaudėti galvą, - pagrasinau, bet aš 

šypsojausi. Linko lytinis geismas vis didėjo kaskart mums susitikus. 
Jo aura dabar gaubė kūną per pėdą ir buvo ryškiai raudona. — Tau 
reikėjo priimti ponios Hemings pasiūlymą, — pasakiau įsitikinusi, 
kad esu pakankamai toli nuo jo. 

Linkas krito į mano lovą, ir mačiau, kad jis pyksta. Įdomu, kiek 
moterų gyvenime jam buvo atsakiusios. 

— Ar kas nors matė tave lipant į mano kambarį, kad ir kuo tu 
lipai? 

— Nežinau. Tu aiškiaregė, tu man ir pasakyk. Kodėl vis dėlto 
taip apsirengei? 

Neketinau nieko aiškinti, todėl pradėjau siųsti jam raminančias 
mintis, nuo kurių, tikėjausi, jis užmigs, bet skubėjau, todėl dariau 
tai truputį per įkyriai. 

— Oi! — tarė jis, pasitrynė kaklą ir vėl ėmė deklamuoti „Getis- 
burgo kalbą. 

Neturėjau laiko juo užsiimti. 

— Aš einu į vieną vietą ir noriu, kad liktum čia manęs laukti. 

Linkas nesiteikė atsakyti. 

— Koks židinys! — pastebėjo risdamasis iš lovos ir eidamas prie 
undinių paglostyti jų krūtines. 

Atsistojau tarp jo ir undinių. Klaida. Kai jo rankos priartėjo prie 
manęs, žvilgsniu priverčiau jį liautis. Linkas šypsodamasis atsitraukė. 

— Nesvarbu kur eini, aš su tavimi. 

— Į biblioteką, — atsakiau. — Turiu kai ką ten padaryti. Pati. 

— Gal išjungti visą įrangą, vaizduojančią vaiduoklius? 

— Tai kas dabar skaito mintis? — paklausiau. 

— Mes filmavome seriją apie spiritizmo seansą. Viena moteris 
nuėjo į seansą ir negrįžo, todėl šiek tiek išmanau apie tokias gud- 
rybes. Jeigu tu kur nors eisi, eisiu ir aš, — pareiškė Linkas, ir buvo 
matyti, kad rimtai. 

— Gerai, — atsidusau norėdama parodyti, kad man nepatinka 
šis sumanymas, nors, jei atvirai, — nenorėjau viena šniukštinėti ap- 
linkui. Negalėjau mintimis nupjauti laidų ar panašiai, tuo pat metu 

rūpindamasi, kad manęs nepričiuptų. — Turiu įsitikinti, kad holas 
tuščias. 

Kai Linkas pravėrė duris, aš jas užtrenkiau. 

— Ką čia darai? 

— Tikrinu koridorių. Atsiprašau. Užmiršau, kad gali padaryti 
tai, ko niekas kitas šioje žemėje negali, ir aš tikriausiai žinau tik pen- 
kiasdešimt procentų tavo galimybių. 

— Vieną procentą, — atsakiau. — Ir nutilk. — Užsimerkiau ir 
ieškojau mintimis. Nejaučiau nieko arti mūsų ir niekas nesiruošė 
žemyn į holą. Išsiunčiau minčių, kad niekas nenorėtų eiti į prieš- 
kambarį arba... 

Atsimerkusi paklausiau Linko: 

— Žinai, kur yra biblioteka? 

— O jeigu nebūčiau atsikratęs ponios Hemings ir atėjęs čia, 
pasirengęs tave gelbėti? Kaip tu iš viso būtum radusi biblioteką be 
manęs? 

Lėtai atidariau duris, dėl visa ko žvalgydamasi aplink. Šiuose 
namuose tvyrojo kažkas keista, ir aš ketinau tai išsiaiškinti. Ne- 
jaučiau hole jokių kamerų ar mikrofonų. Man atrodė, kad kai kas, 
būtent Narciza ir Delfija, nenorėjo būti įrašinėjamos. Kadangi jos 
vaikščiojo koridoriumi, jame nebuvo įrašymo įrangos. 

— Aš būčiau perkėlusi biblioteką pas save, — išėjusi iš kambario 
mestelėjau per petį Linkui. 

— Tu tikrai gali perkelti kambarį? — paklausė Linkas, sekdamas 
paskui mane. Aš sukdamasi atbulomis lipau žemyn į holą. Ką gi, man 
patiko jo aistra. Buvau pasiryžusi likti ištikima Adamui, bet man pa- 
tiko žiūrėti į gražų Linko kūną ir jį apėmusį geismą, kuris vis stiprėjo. 
Jei auros būtų apčiuopiamos, aplink jį matytųsi ugnies siena. 

— Ne, kambario nesugebu pajudinti, bet galiu, tarkim, paveikti 
vilkiko vairuotoją, kad jis pasiklystų ir įvažiuotų į biblioteką. 

— Taip tu iš tikrųjų neperkeltum kambario, tik jį sugriautum. 
Tai ne tas pat. 

Jo balsas darėsi sodresnis, o liepsnos augo. 

— O jeigu kam nors pasakyčiau, kad ji nuėjo į biblioteką kny- 
gos? Aš galiu eiti paskui. 

— Ji turėtų būti spynų meistrė, nes kambarys užrakintas. 

Jo aura buvo vien iš liepsnų: raudonų, oranžinių, mažomis ža- 
liomis viršūnėlėmis. Jaučiau jo šilumą. Kai atbula nulipau dideliais 
laiptais, pajutau, kad mano kūnas suledėjo, ir man reikėjo jo turimos 
šilumos. „Adamai, Adamai, Adamai“... — mintyse kviečiau. 

Linkas nutraukė burtažodį. 

— Štai ji, — tarė jis, atrėmęs ranką į duris priešais mane, palenkęs 
galvą prie manosios. 

Burtažodis dingo, kai išvydau vyro veidą už Linko kairiojo 
peties. Mirktelėjau, ir veidas išnyko. Linkui atsistojus į mano vietą, 
pralindau pro jo ranką. 

— Ar matei? — paklausiau dairydamasi ir nieko nematydama. 

— Ką? — pasiteiravo Linkas; jo balsas buvo aukštesnis, aura rimo 
kaip gęstanti ugnis, nebeliko liepsnų, tik šiltas dvelksmas. Nedaug 
reikėjo, kad liepsnos vėl įsižiebtų. 

— Man atrodo, regėjau vaiduoklį. Argi tai ne stebuklas? — dar 
nebuvau susidūrusi su vaiduokliu. Tai yra, daug jų mačiau vaizduo- 
tėje, kalbėjau su jais, bet niekada jų neregėjau kūno pavidalu. Reikia 
labai daug galios apsireikšti gyvu žmogumi. Kartą svečiavausi name, 
kurio pertvaras ir išorines sienas šeimininkai buvo perkėlę iš kažko- 
kios senos trobos. Jaučiau vaiduoklių pėdsakus visose sienose. Lyg jie 
būtų sukarpę tapetus juostomis ir vėl juos suklijavę. 

— Moki atrakinti spyną? — paklausiau. Linko aura buvo nuri- 
musi — raudonai ruda. 

— Ar žinai, kad tu labai keista? 

— Nes prašau tavęs atrakinti spyną? 

— Ne, todėl, kad dauguma žmonių bijo vaiduoklių. 

— Dauguma žmonių bijo manęs, - pasakiau. — Ar žinojai... 

Jis mane nutraukė: 


— Klausi, ar aš išmokau laužti spynas, nuvaryti mašinas ir ar 

priklausiau gaujai, kai augau Harleme? Taigi žinok, kad mano tėvai 
dėstė koledže ir... 

„Rasizmas“, — pamaniau ir atsidusau traukdama iš savo apati- 
nių mažą paketėlį. | 

— Aš tik stengiuosi būti mandagi. Pusbrolis Virdžilas mane iš- 
mokė įveikti užraktus. 

— Virdžilas? — paklausė Linkas. — Toks labai aukštas? Piktos iš- 
vaizdos? Su randu vienoje veido pusėje? 

— Taip, jis. 

Pasilenkusi dirbau su mažu man Virdžilo dar vaikystėje padary- 
tu įrankiu. Džiaugdavausi, kai mane išsiųsdavo pabūti pas Virdžilą, 
nes jam niekada neatrodė keista, kas man ar šalia manęs nutikdavo. 
Jis buvo tas žmogus, kuriam galėjau daugiausia papasakoti apie savo 
sugebėjimus, ir, manau, jis vien tylėdamas bei klausydamasis suprato 
daugiau už kitus. 

Labiau pajutau nei pamačiau, kad Linkas dreba. 

— Nenorėčiau sutikti to vaikino tamsią naktį, — pasakė jis. — 
Arba dienos šviesoje. Tiesą sakant... 

Jis nutilo, nes aš pastūmiau bibliotekos duris ir mes pažvelgėme 
vidun. Jei čia kada ir buvo vaiduoklių, aš jų nejaučiau. 

Žvalgiausi po patalpą norėdama per tą laiką nustatyti, kas joje 
buvo. Dvi sienos nuo grindų iki lubų buvo uždengtos riešutmedžio 
lentynomis, prikrautomis knygų, kitą sieną irgi ramstė lentynos bei 
židinys, o tolimiausia turėjo du didelius langus, paslėptus po sunkio- 
mis bordo spalvos aksominėmis užuolaidomis. 

Apžiūrinėdama ieškojau kamerų ir mikrofonų. Jaučiau, kad 
kambaryje daug elektroninės aparatūros, bet niekas nebuvo įjungta. 
Toks jausmas, lyg būtų dingusi elektra. Panašiai kaip neburzgiantis, 
nenaudojantis elektros „negyvas“ šaldytuvas. 

Besižvalgydama po kambarį nesusilaikiau neįvertinusi apstatymo. 

— Per tamsu, — tariau. — Jei čia būtų mano biblioteka, viskas 
būtų žalios ir geltonos spalvos. Ar nemanai, kad geltonos užuolaidos 
labai tiktų? 

— Manau, kad du žmonės nužudyti, ir manau, kad tai rimta. 
Taip pat manau, kad turėdami nors kiek proto dingtume iš čia vel- 
niop! 

— Prašau liaukis keiktis, - aš nekenčiau vulgarių žodžių. Jie var- 
tojami patyrus šoką, todėl kokia prasmė vartoti juos kiekvieną kartą 
atvėrus burną? 

Pamačiau, kaip Linkas traukia knygas iš lentynų, pavarto ir pa- 
deda atgal. 

— Man atrodo, dabar netinkamas laikas rinktis sau ką skaityti. 
Mes turime... 

— Bingo, — tarė jis, triumfuojamai žiūrėdamas į mane. Buvo 
ištraukęs dėžę, padirbtą iš suklijuotų knygų išimtais lapais. Viduje 
slypėjo į projektorių panašus aparatas. — Gal kartais ką nors išmanai 
apie elektroninę įrangą? 

— Mano dukra ir dukterėčia turi telekinetinių galių, bet aš tokių 
neturiu. Jei nors viena iš jų čia būtų, galėtų... 

Linkas pažvelgė į mane su pasipiktinimu. 

— Ar turi savo ryšulyje mažą „Phillips“ atsuktuvą? 

Klausdamas apie išmanymą, jis neturėjo galvoje instrukcijos. 

— A, - pasakiau. Padaviau jam įrankį, kurio vienas galas buvo 
„Phillips“ atsuktuvas, o kitas - plokščias. Viduryje skylė, kurioje til- 
po 3/8 colio šešiakampė veržlė. 

— Virdžilas? - paklausė Linkas imdamas įrankį. 

Linktelėjau ir ėmiau jį stebėti. Iš to, kaip sukinėjo varžtelius, 
atrodė, kad galėtų sutvarkyti bet kokį prietaisą. 

— Nuostabu, - pasakiau. — Aš juos surasiu, o tu atjungsi. 

— Esam partneriai, — atsakė. Jo viršugalvio nebuvo matyti už 
knygų spintos. 

— Kaip Holmsas ir Vatsonas. 

— Labiau kaip Liusi ir Rikis*, — tarė Linkas, ir aš nusijuokiau. 

Susikaupusi bandžiau kambaryje rasti kitus aparatus, bet buvo 


* Populiaraus amerikiečių serialo „I love Lucy“ herojai. 

nelengva, nes jie neveikė. Turbūt kažkas išjungė srovę, kad užėjus 
audrai arba dingus elektrai prietaisai nesugestų. „Jie turėtų būti 
brangūs“, - pamaniau. 

Ištraukėme daugiau netikrų knygų, radome daugiau prietaisų. 
Linkas juos visus sugadino. Pasak jo, ten buvo modernios techno- 
logijos garso įrašymo mechanizmai ir projektorius hologramoms 
laikyti. 

— Įprastas kino šlamštas, — įvertino Linkas. — Nenoriu įžeisti, 
bet suprantu, kodėl jos čia neįsileidžia vyrų. Bet kuris vyras suprastų, 
kokia čia technika. 

— Be abejo, - atsakiau. — Todėl tu turi vaiką, kurio motinos nesi 
matęs. Pasakyk man, pone Talentingasis, kai buvai tame kambaryje 
su mažu puodeliu, ar nepagalvojai, kad iš to, ką darai, gali gimti 
vaikas? 

Linkas nesistengė atsakyti, bet buvo matyti, kad susinervino. Po 
sekundės jis sušuko: 

— Oho! - visai kaip angliškame fhlme. Jis rado ploną laidą pa- 
lei vieną knygų spintą. Kai čiuopdamas rankomis sekė laidu, atrodė 
kaip mimas, nes laido nesimatė. 

— Laidas eina čia, - jis parodė linktelėdamas į plokštę virš židi- 
nio. Vėl atsigręžė į mane. - Nežinau, koks čia laidas, bet mūsų serijo- 
je apie spiritizmo seansus moteris panašų naudojo judinti daiktams 
kambaryje ir sukelti triukšmui. Buvo persimetusi jį per alkūnę, tad 
tereikėjo patraukti ranką, ir voi/2 — daiktai judėjo. Kad ir ką darytu- 
me, manau, to laido nukirpti nereikia. Aš sutvarkiau prietaisus taip, 
kad jie atrodytų neveikiantys. 

Pažvelgiau į jį. 

— Taip. Gerai, tvarka, taigi jos supras, kad kažkas pasidarbavo, 
bet kartu spėlios, ar prietaisai patys nesuveikė. Jeigu nukirpsime lai- 
dą, manau... 

— Jos išprotės iš pykčio ir nužudys mus lovose? 

— Panašiai, — atsakė Linkas. — Ką dar turi savo pakete? 

Padaviau jam paketą, jis pasirausė ir rado rausvą peiliuką, kurį 

aš turėjau nuo vaikystės. Ašmenys buvo galąsti tiek kartų, kad jų be- 
maž neliko. 

— Puikus, - pagyrė Linkas, tada apsuko laidą aplink peiliuką 
ir užmezgė kilpą. - Dabar tereikia užkabinti jį už židinio atbrailos 
kampo ir trūktelėtas laidas nepajudės. Man atrodo, galiu ten už- 
lipti. 

Mažas dekoratyvus knygų spintos kraštas buvo per siauras jo 
didelei kojai. 

— Užlipsiu, jeigu mane pakelsi. 

— Žinoma, — atsakė jis ir ištiesė rankas, lyg norėdamas mane 
stipriai apkabinti. Kai žengiau žingsnį atgal, Linkas susiraukė: - Da- 
bar laikai mane prievartautoju? 

— Koks jautrus, — pasakiau, ir jis į mane taip gašliai pažvelgė, 
kad ėmiau juoktis. Po minutėlės užlipau ant sudėtų Linko rankų ir 
jis beveik pamėtėjo mane iki aukštos atbrailos. — Aš vos neatsitren- 
kiau į lubas, — sušnypščiau jam žemyn. 

— Atsiprašau. Turiu per daug susikaupusios energijos. Kaip ma- 
nai, ar čia yra sporto salė? 

— Turėtų kažkur būti ir, matyt, Delfija ten sportuoja. Ji stipres- 
nė nei atrodo. 

— Jei kalbėsime apie išvaizdą... — tarė jis žiūrėdamas, kaip aš iš- 
sitempusi siekiu židinio atbrailos ir traukiau laidą į vietą. 

Neatsakiau, nes pajutau pavojų. 

— Kažkas ateina, — tyliai pratariau. 

— Užkišai laidą? — paklausė Linkas ir, man linktelėjus, sugriebė 
už kulkšnies ir nukėlė nuo atbrailos. 

Skrisdama oru į jo glėbį būčiau surikusi, bet buvau tikra, kad 
kažkas artinosi. Jau žiojausi protestuoti, bet Linkas pastatė mane 
ant grindų ir ženklu parodė tylėti. Atsargiai pribėgau prie durų ir 
pasilenkiau prie jų. Buvau suglumusi. Koridoriuose palikau minčių- 
žinučių „Neiti“, taigi kas čia atsidaužė? 

Užsimerkusi mėginau įsivaizduoti žmogų, kurį jaučiau, bet jo 


AMŽINAI IR VISADA 81 


negirdėjau. Mačiau vaizdus, kurie neturėjo prasmės. Vyras. Moteris. 
Vaiduoklis... Drakonas? 

Sulig paskutiniu reginiu ėmiau stumti duris, bet Linkas ištiesė 
ranką virš mano galvos ir neleido atidaryti; dėl to suirzau. 

— Galiu padaryti tau... — žiojausi sakyti, bet nutilau supratusi, 
kad žmogus — arba daiktas — pasitraukė. — Nebėra, — konstatavau. 
Norėjau pastumti Linką įrėmusi rankas į jo šonkaulius — tas pat, lyg 
bandyčiau pastumti uolą. Kilstelėjau galvą. Jis vėl gašliai šypsojosi. 

— Mes čia viską padarėme, - pasakiau. — Z2u reikia pasportuoti. 
Atsikratyti šiek tiek energijos, - jo aura vėl suliepsnojo. 

— Žinau geresnį būdą atsikratyti energijos, — tarė Linkas palenk- 
damas galvą, kad pabučiuotų mane. 

Pralindau pro jo ranką ir, kai jis laikė uždarytas duris, įsižiū- 
rėjau į ją. Mintimis perkėliau jo įkaitusios auros karštį į ranką. Tai 
buvo paprastas triukas, nes negaišau laiko sutelkti energijai, norėjau 
kuo greičiau iš čia ištrūkti ir sužinoti, kas galėjo praeiti pro mano 
paliktą burtažodį koridoriuje. 

Aiktelėjęs iš skausmo, Linkas atitraukė ranką nuo durų. Kai jis 
pūtė vėsindamas ją, aš nuskuodžiau į savo kambarį. Mano mintys 
suskilo: dalis manęs stengėsi surasti hole buvusį žmogų, o kita dalis 
siuntė žinutę Linkui, kad jam reikia susirasti sporto salę ir pasilikti 
ten iki pietų. 

Atsidūrusi savo kambaryje, nusitraukiau juodąjį kostiumėlį, 
užsimoviau džinsus ir megztą palaidinę. Išeidama užsidėjau skrybėlę 
nuo saulės, taip atidengdama kamerą sausų gėlių vainike. „Tegul 
truputį pasižiūri į tuščią kambarį“, - pamaniau. 

Basčiausi aplink „pilį“ maždaug pusvalandį, nedaug ką tematy- 
dama, bet jausdama tiek, kiek galėjau. Šeši miegamieji buvo užimti 
ir jaučiau, kad moterys juose miega. Spėliojau, ar jos prigirdytos 
vaistų. Vaistų gavę svečiai visada būna ramūs, ir tada paprasčiau 
tvarkyti namus. 

Dauguma durų buvo užrakintos. Tai yra beveik visos užrakin- 
tos. Buvo nedidelė graži svetainė, kur, kaip maniau, vaišino arbata. 

Atidaryta, bet į vidų nėjau. Čia slėpėsi mažiausiai keturios kameros, 
ir jaučiau, jog kažkas labai įdėmiai mane stebi. Turėjau sutramdyti 
norą vaipytis ir mojuoti. 

Vis vaikščiojau po namus tikrindama duris, bet jos buvo užra- 
kintos. Jaučiau, kad viduje daug žmonių, tik sunku nustatyti jų bu- 
vimo vietą. Jaučiau žmones esant sau po kojomis ir virš galvos, taigi 
rūsys ir pastogės kambariai buvo užimti ar bent naudojami. Niekur 
nejaučiau vaiko. Nei vaiduoklio, trumpam šmėkštelėjusio už Linko. 

O prie Linko dabar buvau pakankamai pripratusi, todėl žino- 
jau, kad jis nusprendė ilgokai pasivaikščioti po apylinkes. Jo kamba- 
rys buvo ne pagrindiniame pastate. Užsimerkusi galėjau įsijausti į jo 
asmenį ir justi beveik tą pat ką ir jis. Visada taip atsitikdavo, kai aš 
šalia ko nors praleisdavau šiek tiek laiko. Reikėjo tik šiek tiek susi- 
koncentruoti, kad beveik persikūnyčiau į kitą žmogų. 

Su meile šis jausmas buvo netgi stipresnis. Lyg pasukusi tele- 
fono diską, galėjau sužinoti, kur yra artimi žmonės ir ką jie veikia. 
Mano dukra su dukterėčia dabar buvo lauke, saulėje, ir jos skrido. 
Ne, suposi. Kažkoks berniukas joms talkino — pastumdavo. Jaučiau 
arti Maiklą Tagertą. Tai jo sūnus supo mergaites. Mergaitės ilgėjosi 
manęs, ilgėjosi visos savo šeimos, bet šiaip joms viskas buvo gerai. 
Seniai supratau, jog vaikams būtini du dalykai: meilė ir maistas. Ir 
jos tai turėjo. 

Aš „pasukau diską“ ir įsijaučiau į savo tėvą. Dabar jis ant kažko 
šaukė, o tas žmogus šaukė ant jo. Nejaučiau jokio pavojaus ar kad 
jam reikėtų mano pagalbos. Buvo sunku kontroliuoti toli nuo ma- 
nęs esamus dalykus, bet ryšys su tėvu buvo toks stiprus, kad galėjau 
tai padaryti. 

Mano motina, regis, vežė vieną — ar jų buvo du? — pamišusius 
iš aistros vyrus. Kai tapo kino žvaigžde, niekada nebejaučiau jos besi- 
mylinčios. Būdama vaiku turėjau dainuoti, šokti, net kišti galvą po 
vandeniu, kad nejausčiau jos su vyrais lovoje. Prieš sutikdama Ada- 
mą, nors fiziškai buvau nekalta, jaučiausi labai toli nuo nekaltybės... 

Kaip ir kiekvieną valandą, kai nemiegodavau, bandžiau rasti 

Adamą ir jo seserį. Jaučiau juos, jie buvo gyvi, bet kažkur pakliuvę į 
spąstus. Kaip vis darydavau daug kartų per dieną, pasiunčiau žinutę 
Adamui, kad jį myliu ir stengiuosi surasti. Normaliomis sąlygomis 
jis galėjo išgirsti mano mintis-žodžius, bet dabar, manau, ne. Dabar 
jis buvo atkirstas, užblokuotas nuo manęs. 

Sutelkiau dėmesį į Linką ir nusišypsojau. Dabar jis bėgiojo ir 
mankštinosi, kad nukreiptų savo aistrą kur nors kitur. 

Įsitikinusi, jog visiems viskas gerai, toliau vaikštinėjau po didelį 
namą. Radau duris, slepiančias laiptus į rūsį, tik jos buvo užrakintos. 
„Kažin ar atsakingas gaisrininkas apie tai žino?“ — pagalvojau. Gal 
reikia jam pasakyti? 

Priėjau prie durų įkypo stiklo langais, pro kuriuos švietė saulė. 
Apsidžiaugiau, kai pasukus rutulio formos rankeną durys atsidarė. 

Žiūrėdama pro medžius pastebėjau tris ilgus pastatus, kurių 
beveik nebuvo matyti po lapuotų šakų šešėliais. Priartėjusi prie jų, 
turėjau trumpam sustoti ir nusiraminti. Vergų kvartalai. Tie pastatai 
— buvę vergų kvartalai. Išlikę nedaug autentiškų pastatų, tačiau už- 
tektinai įsikibti ir laikytis vergų dvasioms. Žinojau, kad už pastatų 
yra senos vergų kapinės, bet Delfija buvo nuėmusi daugumą rodyk- 
lių, nes nenorėjo svečiams priminti blogų laikų. 

Buvo nelengva citi pastatų link, kur apsigyveno Linkas. Dvasios 
mane apsupo. Jos žinojo, kad aš jas jaučiu, todėl bėgo prie manęs 
maldaudamos padėti. Nė viena nebuvo labai stipri, tokia stipri, pikta 
ar pilna neapykantos, kad pasirodytų matomo kūno pavidalu. 

Bet aš jaučiau jas, jaučiau jų sielvartą, sutrikimą, pyktį ir girdė- 
jau jų Mintis. 

— Aš tarnavau jai ilgus metus, o ji išmetė mane lauk, - pasiskun- 
dė viena moters dvasia. Ji buvo per graži, ir šeimininkė nerimavo, 
kad jos naujajam vyrui vergė labiau patiks, todėl išsiuntė merginą į 
laukus. Netrukus po to ji mirė ir iki šiol buvo pikta bei sutrikusi. 

Kelios moterys raudojo dėl savo vaikų, atimtų iš jų ir parduotų. 
Kelios vyrų dvasios verkė iš nusivylimo, nes buvo bejėgės apsaugoti 
mylimus žmones. 

Sustojau ir pasakiau joms: „Ša, nurimkite. Viskas baigėsi. Da- 
bar jūs ilsėkitės ramybėje“. Jos kiek nurimo, bet žinojau, kad laiki- 
nai. Kai turėsiu laiko, įsigilinsiu ir pamąstysiu, kaip galima padėti 
šioms nelaimingoms sieloms, kad jos turėtų ramybę. Ar dėl to reikia 
padegti vergų namelius? Jei dvasios nebeturės šio inkaro, ar jos išsi- 
vaduos, taps laisvos? 

Truputį nurimusios dvasios atsitraukė. Jos vis dar buvo su 
manimi, sekė paskui, bet dabar tenkinosi laukimu. Laukimu ko? 
Bandžiau suprasti, ir begalvojant mane ėmė drebulys. Lauks, kol aš 
atsigulsiu į lovą, tada užplūs tokia jėga, kad nepajėgsiu užmigti? Kai 
pasiunčiau joms žinutę, kad nesiklausysiu nieko, kas mane vargins 
tame name, jos pasitraukė dar toliau. 

„Gerai“, — pamaniau šypsodamasi. Visada mokėjau elgtis su 
dvasiomis. Reikia duoti joms tai, ko jos nori, idant rastų trokšta- 
mą ramybę. Tik kelis kartus susidūriau su bekūnėmis blogosiomis 
dvasiomis. Dažniausiai jos prisijungia prie žmogaus, kai tik netenka 
savo turėto kūno. Blogis turi baisiai daug jėgos. 

— Ką tu čia, kvartaluose, veiki? — mane pamatęs paklausė Lin- 
kas. Patikrinusi, ar kur nors nėra paslėpta kamerų ir mikrofonų, pra- 
dėjau kalbėti, bet prieš tai pasižiūrėjau į jį. Linkas buvo vien su di- 
deliais storapadžiais sportbačiais, kojinėmis ir raudonais boksininko 
šortais. Bronziniu kūnu sruvo prakaitas — galėjai juo tiesiog grožėtis. 
Jis nematė keturių jį apsupusių moterų, buvusių vergių, kurių aistra 
buvo tokia pat stipri, kaip Linko —- man. Nenuostabu, kad vargšelis 
kraustėsi iš proto! 

— Kam tu išsišiepei? — paklausė jis, trindamasis rankšluosčiu 
prakaituotą krūtinę. 

— Niekam. Kur pasigavai tokį akcentą? 

Linkas atsisėdo ant ilgo pastato verandos turėklų. 

— Turbūt kažkur čia. Man beveik atrodo, kad girdžiu čia gyve- 
nusius vergus. 

Kai pradėjau kažką sakyti, jis mane nutraukė. 

— Jeigu patvirtinsi mano baisius pojūčius, verčiau nieko ne- 
sakyk. 

— Ketinau pasakyti, kad noriu paklausti kiekvieno esančio šia- 
me kambaryje, - keturios moterys aplink Linką jo nepaleido, tačiau 
atkreipė dėmesį į mane. Iš tiesų jaučiau, kad jos artinasi prie jo, lyg 
norėdamos neprileisti manęs; jis priklausė tik joms. Kai Linkas plojo 
sau per petį, kur buvo jo įsivaizduojamas vabzdys, turėjau sukosėti ir 
tokiu būdu paslėpti šypseną. 

Garsiai ir tvirtai pasakiau: 

— Ar kas nors matė čia netoliese vyrą? Jis aukštas, maždaug šešių 
pėdų ir trijų colių, ir su štai tokia maža juoda barzdele, - nubrėžiau 
įsivaizduojamą liniją žemyn nuo savo smakro. 

Staiga viskas nurimo ir kambaryje bei aplink Linką nebeliko nė 
vienos dvasios. Visos grįžo į savo slėptuvę, kad ir kur ji buvo. 

— Ar kažkas ką tik atsitiko? — paklausė Linkas. Dabar jo aura 
buvo gražiai rausvai žydra. Jam reikėjo sekso, bet galėjo ir palaukti. 
Keturios geidulingos ir gašlios bekūnės dvasios išnyko, ir jis vėl ga- 
lėjo gyventi. 

Gūžtelėjau pečiais neatsakydama, nes bandžiau nustatyti, kur 
persikėlė dvasios. „Į kapines, - pagalvojau. — Atgal į savo nepažymė- 
tus kapus“... 

— Aš nemačiau tokio vyro. 

— Kokio vyro? — paklausiau. 

— Apie kurį ką tik manęs klausei. Prisimeni? Beje, jis tikriausiai 
tik penkių pėdų ir aštuonių colių. Jis tau tik atrodo aukštas. 

— Cha cha, - pasakiau. — Aš nekalbėjau... — nurilau, nes ne- 
galėjau atskleisti Linkui, su kuo bendravau. Seniai pastebėjau, kad 
vaiduokliai labai sujaudina žmones. — Tu pasiruošęs pietums? 

— Palįsiu po dušu, nusiskusiu ir ateisiu. Lauki seanso? 

Patraukiau pečiais eidama prie durų. Kas buvo tas vyras, kurį aš 
mačiau, vyras vaiduoklis, ir kodėl jo bijojo vergų dvasios? 

— Linkai, — paprašiau, — noriu, kad šį vakarą per pietus valgy- 

tum tą patį, ką ir aš. Jei aš ko nors atsisakysiu, tu daryk taip pat. 
Supratai? 

— Manai, kad į maistą jie deda vaistų? 

— Šiandien priešpiečių daug kas miegojo, ir man atrodo, kad su 
trupučiu vaistų žmonės labiau linkę pamatyti tai, ką turi pamatyti. 
Susitiksime valgomajame, — pasakiau ir nuėjau į pagrindinį namą. 
Visą kelią ieškojau anksčiau matyto vyro-dvasios, bet nieko nema- 
čiau, net vergų dvasių. Jos pasitraukė ir pasislėpė. 

Dirstelėjau į laikrodį, gražųjį laikroduką, kurį buvau gavusi iš 
savo mylimo vyro. Turėjau lygiai dešimt minučių pasiruošti pietums, 
Užsivilkau „Chanel“ kostiumėlį, kad žmonės nepalaikytų kaimiete. 

Sulig ta mintimi giliai atsidusau. Mieliau eičiau miegoti į be- 
vardes kapines, kur mane visą naktį kamuotų nelaimingos sielos, 
nei pietauti su turtingų moterų, turinčių per daug laisvo laiko, 
kompanija. Buvau susitikusi tik su viena iš jų, ponia Hemings, bet 
neabejojau, kad visos bus tokios kaip ji. 


Aštuntas skyrius 


Linkas 


UVAU TOKS SUSINERVINĘS, kai sutikau Darsę prie 

valgomojo, jog norėjau išsikviesti taksi ir važiuoti į 
artimiausią „Dairy Oueen“ restoraną. Gal todėl, kad buvau užsimas- 
kavęs, arba todėl, kad mane apgyvendino kažkada buvusiuose vergų 
namuose. Nepaisant energingų Darsės kalbų, norėjau bėgti iš čia, kai 
tik pamačiau tą seną raganą Delfiją ir pustuzinį apsnūdusių moterų, 
už jos lipančių žemyn į holą. Visos vilkėjo itin brangiais dizainerių 
sukurtais drabužiais, o jų papuošalais galėjai užpildyti gatvės pre- 
kiautojo vežimėlį. Tačiau moterys atrodė pusiau miegančios. 

Kai Delfija mane pamatė, jos senas sudžiūvęs veidas persikreipė, 
ir nereikėjo būti aiškiaregiu, norint suprasti, kas negerai. Ji nenorėjo, 
kad aš sėdėčiau prie pietų stalo. Nežinau, kodėl aš ten netikau, bet 
jaučiausi lyg būčiau stumiamas lauk dėl pernelyg įžūlaus elgesio. 

Darsė užbėgo už akių ir kažką pasakė ar padarė, nes po penkių 
minučių panelė susuktu veidu Delfija įėjo į valgomąjį net nepažvel- 
gusi mano pusėn. Maryt, tai reiškė, kad aš galėjau valgyti pietus su 
baltąja liaudimi. Neištvėriau: apsisukau ir patraukiau atgal, „į savo 
vietą . 

Darsė čiupo mano ranką. 

— Kas tau yra? — sušnypštė ji. 

Moterys, pradėjusios rinktis į valgomąjį, buvo per daug apdu- 
jusios, kad bent pažvelgtų į mus. 

Persibraukiau ranka per veidą. 

— Nežinau, bet noriu grįžti į kvartalus ir ten gyventi. 

— O, - kategorišku tonu tarė Darsė. - Dinkit iš čia, - ji kalbėjo 
pašnabždomis, — arba aš užsiundysiu... — ji padvejojo, paskui jos 
veidas nušvito. - Devlinas. Aš užsiundysiu ant jūsų Devliną! 

Kai tik ištarė šį vardą, pasijutau geriau. Giliai įkvėpiau, stipriai 
užsimerkiau ir suspaudžiau kumščius. 

— Gerai, pasakyk man, kas čia darosi. Aš. Esu. Pasiruošęs. 

— Čia yra keturios nuostabiai gražios, žavios moterys, visos 
buvusios vergės, kurios nori, kad tu grįžtum į namelį ir jos galėtų... 
galėtų, taip sakant, su tavimi žaisti. Aš joms pagrasinau, kad jos pa- 
klius į nagus Devlinui, — tai mano anksčiau matyto vaiduoklio var- 
das, — jeigu nepaliks tavęs ramybėje. 

Truputį pamąsčiau, tada atmerkiau vieną akį. 

— Ar labai gražios? — pasidomėjau. 

— Kaip Hali Beri. 

— Tikrai? 

— Och, ji tikra baidyklė, palyginti su tomis keturiomis. 

Sulig tais žodžiais apsisukau ant kulnų ir patraukiau durų link, 
bet Darsė sugriebė man už rankos. 

— Eime. Turėsi joms visą naktį. Dabar mes privalome pietauti 
ir dalyvauti seanse. 

Kai peržengėme valgomojo tarpdurį, aš kone puoliau į paniką. 
Dvi seserys, Narciza ir Delfija, sėdėjo priešinguose ilgo stalo galuose. 
Tarp jų abiejose pusėse buvo po tris-moteris ir po tuščią kėdę. Visos 
šešios viešnios mano labai nemėgstamo tipo: per daug išsipusčiusios 
ir išsidažiusios, pasipūtėliškos laikysenos, veidai — be išraiškos. 

Jau sukausi išeiti, bet Darsė laikė mano ranką kaip mažas ryk- 
lys. Žinojau, kad jeigu išeisiu, turėsiu pasiimti ją kartu. 

— Eime, - sušnabždėjo ji. — Tu aktorius, taigi vaidink. 

Atsisėdęs priešais Darsę, nusišypsojau moterims, ir jos atsakyda- 
mos abejingai sumirksėjo. Net ponia Hemings, dabar dėvinti vėrinį, 
vertą, matyt, daugiau nei aš uždirbau praeitais metais, žiūrėjo į mane 
nepažindama. Kai pagalvoji! Visai neseniai aš braukiau rankomis per 
visą jos kūną, klimpdamas į minkštą baltą tešlą, kuri... 

Pasižiūrėjau į Darsę. 

— O ką Hali Beri? 

Darsė tyliai kostelėjo — lyg šuo būtų sulojęs, tada apžvelgė stalą 
ir tarė: 

— Atsiprašau. 

Netrukus pasirodė trys oficialios laikysenos moterys juodomis 
uniformomis ir atnešė mums po mažą lėkštelę su šaltomis kreve- 
tėmis. Laikydamasis Darsės nurodymų nevalgiau, kol ji nepradėjo 
valgyti. 

Po dešimties minučių įsitikinau, kad dėl vaistų ji buvo teisi, nes 
moterys pradėjo busti tik ėmusios valgyti. Per visą vakarą viena po 
kitos pareikšdavo esančios labai ištroškusios ir susipildavo po didelį 
stiklą vandens. Maždaug po trijų stiklų jos atsiprašiusios išeidavo, o 
grįžusios atrodė kur kas žvalesnis. 

„Ar tai padarė Darsė? - mąsčiau. — Ar ji sukėlė moterims trošku- 
lį, kad jos tiek daug gerdamos išplautų vaistus iš savo organizmo?“ 

Kai atnešė ketvirtą pietų patiekalą, moterys jau buvo pradėju- 
sios atsipalaiduoti. Viena tarė: 

— Dieve mano! Ką aš, po galais, užsikabinau? Atrodau kaip ke- 
liaujantis papuošalų pardavėjas. Kas tokiu laiku dėvi perlus? 

Stengiausi išlikti ramus žiūrėdamas, kaip damos išpuoselėtomis 
šukuosenomis nusiėmė papuošalus ir sumetė ant stalo krūvą įspū- 
dingų brangenybių. Pažvelgiau į Darsę — ji spoksojo į Delfiją, o ši 
žaibavo akimis. Narciza kitame stalo gale taip plačiai šypsojosi, lyg 
būtų išgėrusi kelias tonizuojančias tabletes. 

Vis dėlto turiu pripažinti: buvau beveik įsitikinęs, kad moterys 
darkėsi dėl manęs. 

Ką gi, aš nevykęs aktorius... Ar galėjau ką nors padaryti? Už- 

augau mokslininkų šeimoje. Labai seniai girdėjau kažką sakant: 
„Vienintelis jaudinantis dalykas mūsų namuose būdavo verčiamas 
knygos puslapis“. Tokia buvo mano vaikystė. Jokių zvimbiančių gin- 
klų - kad ir kokie jie būtų. Beje, ar jie iš viso egzistuoja? Jokių gaujų. 
Nieko, išskyrus prakeiktą mokymąsi. 

Aš pietaudavau kartu su tėvais ir kas vakarą manęs klausinėda- 
vo kiekvieno mokytojų ištarto žodžio. Visi mokytojai ėmė nekęsti 
mano tėvų. Jei pasakydavau tėvui, kad, pavyzdžiui, mokomės apie 
Saulės sistemą, jis parašydavo dvidešimt vieno puslapio pamokos 
planą mano mokytojai ir jai paduodavo kartu su trijų pėdų aukščio 
knygų krūva, kurią jai reikėjo studijuoti. Taip buvo pirmoje klasėje. 

Kiti vaikai priešinasi narkotikais arba asocialiu elgesiu, bet ne 
aš. Vieną dieną mano tėvas pasakė, kad nieko nežino apie vaidybą. 
Aš pažvelgiau į motiną. „Ką tu žinai apie vaidybą?“ — paklausiau. 
„Nieko“, - atsakė ji. Per keturiolika su jais pragyventų metų negir- 
dėjau tokio dalyko, apie kurį jie neturėtų autoritetingo specialisto 
išmanymo. Žvejyba? Mano tėvas parašė tris straipsnius, kaip pagauti 
lašišą. Jis niekad nebuvo palietęs meškerės, bet teoriškai žinojo viską, 
ką reikia apie tai žinoti. Mano motina yra rašiusi apie amatininkus 
ir muziką, nors niekada nėra buvusi amatininkų šventėje, nėra pa- 
lietusi gitaros stygos. 

Tą dieną aš nusprendžiau tapti aktoriumi. 

Vis dėlto buvau kažką iš jų paveldėjęs, nes padėjau tiek pat 
daug pastangų vienam tikslui — vaidybai, kiek mano tėvai savo 
darbui. Tačiau su tėvais beveik visai išsiskyrėme, kai pakviečiau juos 
žiūrėti mano vaidinimo televizijoje ir jie atsisakė. Kategoriškas, ne- 
sulaužomas „ne“. 

Atrodo, jie nieko nežinojo apie vaidybą, nes nenorėjo žinoti. Jų 
nuomonė nepasikeitė tik dėl to, kad jų vienturtis sūnus tapo akto- 
riumi. 

Kiek man žinoma, tėvai niekada nėra matę manęs kur nors vai- 
dinančio. Jie neturėjo televizoriaus, ir nežinau, ar iš viso kada nors 
žiūrėjo kokį filmą. 


AMŽINAI IR VISADA 91 


Viskas galiausiai baigėsi tuo, kad, nebesistengdamas daryti 
įspūdžio savo tėvams, susilaukiau sėkmės pasirinktoje profesijoje. 
Gražuolio Linko nesąmonė buvo pradėjusi įkyrėti, bet man viskas 
ėjosi gerai. 

Toliau pietaujant ir moterims dar labiau atsipalaidavus, man 
pradėjo patikti būti dėmesio centre. Aišku, jos nesiliaudamos kal- 
bėjo apie mano panašumą į Linkolną Aimsą. Galėjau linksmintis 
būdamas Linkolnas Aimsas ir apsimesdamas Džeisonu Forbsu, kuris 
anuo dedasi esąs. Moterys ėmė lyginti mane su Linkolnu Aimsu, sa- 
kydamos, kad esu mažesnis ir ne toks raumeningas. Jau ketinau nu- 
sivilkti marškinius, kad išspręsčiau šį klausimą, kai Delfija paskelbė 
apie spiritizmo seanso pradžią. 

Pažvelgiau į Darsę, ši žvilgsniu paliepė nusiraminti. 

Tai padaryti buvo vienas juokas. Be jokios abejonės! Turėjau ke- 
turias meilės ištroškusias bekūnes būtybes aplink save, šešias moteris, 
žiūrinčias taip, lyg būčiau vienintelis gyvas vyras, savo merginos ne- 
mačiau dvi savaites ir dar turėjau „nusiraminti“? Nieko sau! 

Prie valgomojo durų Darsė suspaudė mano ranką, ir iškart pasi- 
jutau geriau. Kai atsisėdome į vietas aplink stalą bibliotekoje, būčiau 
galėjęs išsitiesti ir užmigti. 

Mano ramybė ilgai netruko, nes nuo visą kitą valandą tramdo- 
mo juoko man grėsė pavojus pakilti iki lubų. 

Seansą savo gergždžiančiu balsu vedė Delfija. Visos šešios mo- 
terys prie stalo norėjo susitikti su kuo nors iš dvasių pasaulio. Dėl 
Darsės — ne dėl manęs - jos apėjo aplink stalą ir viena po kitos pa- 
sisakė, su kuo ir kodėl nori susitikti. Tvirtino, kad joms reikia kon- 
takto dėl vienintelės priežasties: su mirusiu asmeniu jas siejo meilė. 
Labai stipri meilė. 

Kai atėjo Darsės eilė, ji pasakė: „Aš tik noriu sužinoti, kur jis 
paslėpė brangenybes“, ir visos ėmė juoktis. Stebėdamas, kaip jos juo- 
kiasi, dar labiau įsitikinau, kad stengiasi susitikti su kažkuo mirusiu 
dėl niekingų priežasčių. 

Įėjo viena akmeninio veido tarnaitė, nešina padėklu su mažais 

stikliukais, pripiltais žalios spalvos likerio. Visos paėmė po vieną, bet 
kai aš norėjau paimti, pastebėjau Darsės žvilgsnį. „Ne, — regis, sakė 
ji. - Nieko negerk“. Padėjau nepaliestą stikliuką atgal ir pamačiau, 
kaip į mane šnairuoja Delfija. 

Moterys ištuštino stikliukus per kelias minutes ir pastebimai 
atsipalaidavo. Neabejojau, kad viskas skirta atbukinti jų jausmams 
per būsimąjį renginį. Šviesos buvo prigesintos; mes sudėjome ran- 
kas. Seansas prasidėjo. 

Oho, koks tai buvo šou! Bene geriausias mano matytas. Delfija 
kvietė savo dvasinį vadovą, bet nieko neįvyko. Ji pažvelgė tiesiai į 
knygų lentyną, kur, kaip žinojau, buvo atjungtas projektorius, ir su- 
siraukė. „Gal reikėtų jai papasakoti apie „Botoksą“*, - pamaniau. 

Sėdėjome ten keturiasdešimt minučių, nieko neatsitiko, ir aš 
vos laikiausi nesijuokęs. Suvokiau, jog Delfija, išsiaiškinusi, kas nu- 
tiko jos aparatūrai, supras, kas tai padarė, bet neketinau susigadinti 
vakaro galvodamas apie rytojų. 

— Šįvakar nieko negirdžiu iš dvasių, - pagaliau desperatiškai tarė 
Delfija. Atrodė, kad ji nori paleisti dalyvius. 

Darsė stipriai atsirėmė į mano ranką. 

— Gal Narciza galėtų pabandyti, — pasiūlė ji. 

— Aš? — paklausė Narciza, ir, galiu prisiekti, ji tramdė juoką. 
Turėjo žinoti apie projektorius bei laidus, ir kad jie sužlugdė Delfijos 
šou. — Aš nieko neišmanau apie dvasių pasaulį! 

— Bet kartais silpnos dvasios... noriu pasakyti, skaičiau, kad silp- 
noms kartais tiesiog reikia kūno, kuriuo galėtų pasinaudoti. Kartais 
dvasios pačios neturi jėgos pasirodyti. Gal, jeigu šiame kambaryje 
būtų dvasių, jos galėtų pasinaudoti jūsų kūnu ir kalbėti jūsų balsu? 

Visos už stalo žiūrėjo į Darsę, lyg ši būtų netekusi proto. Šešios 
moterys neraiškiomis akimis, apsvaigusios nuo vaistų, laimingos, 
spoksojo į Darsę mėgindamos suprasti, ką ji sako. Delfija raukėsi 


* „Batox“ - spazmus malšinantis vaistas. 

nepritardama, tačiau ji, atrodo, būtų prieštaravusi bet kam. Apvali 
mažutė Narciza, regis, norėjo pabėgti nuo pačios idėjos, kad dvasios 
naudotųsi jos kūnu. 

— Jos gali pabandyti, - garsiai pasakė Darsė, žiūrėdama į tuščią 
vietą už kairiojo Narcizos peties. Man nereikėjo sakyti, kad Darsė 
kalbėjosi su keturiomis gražiomis vergėmis. 

Staiga Narciza pasikeitė. Ji buvo tartum atjaunėjusi daugeliu 
metų, kai pasilenkė prie manęs ir ėmė geidulingai spoksoti. 

— Aš jo geidžiu, — tarė Narciza aistringu, seksualiu balsu. — Aš 
labai ilgai laukiau. 

Jeigu kambaryje būtų tamsu ir nematyčiau Narcizos, tikrai su- 
sidomėčiau moterimi tokiu balsu. 

— Ko tu nori? — paklausė Darsė. 

— Jo, — tai buvo kitas balsas, šiek tiek aukštesnis, bet toks pat 
seksualus. — Jis puikus! Aš jo geidžiu. 

Aš truputį pasilenkiau prie Narcizos. 

— Ne! - griežtai tarė Darsė. —- Ne tu, bet jie. Ko nori tie žmonės 
prie kapinių? 

— Jie nori rasti savo artimuosius, kurie buvo parduoti, — prisie- 
kiu, tai buvo trečias balsas, taigi dabar žinojau, kad visos keturios ža- 
vios vergės tilpo sename Narcizos kūne. Nesusilaikiau ir pažvelgiau į 
panelę Burns. Ji buvo jauniausia iš šešių viešnių, maždaug dvidešimt 
šešerių. Liesa, plokščia krūtine ir tokiu pat užpakaliu, plonais švie- 
siais plaukais ir virvės siaurumo lūpomis. Pirmą kartą pamatęs ją, 
iškart atmečiau, bet galbūt... jeigu keturios merginos įeitų į jos kūną 
vietoj Narcizos... 

Panelė Burns pastebėjo mano žvilgsnį ir droviai išsišiepė. Jos 
dantys buvo kaip turtingų žmonių: nepriekaištingi, balti, bet neat- 
rodantys vulgariai. Nusišypsojau atsakydamas, pakėliau savo pilną 
likerio stikliuką ir ją pasveikinau. 

Ačiū Dievui, Darsė truktelėjo mano ranką dar negėrus. 

— Kaip man tą padaryti? — paklausė ji Narcizos. - Kur man 
ieškoti jų giminių? 

— Ir jie dabar tokie kaip jis? - murkė Narciza, žiūrėdama į mane 
degančiomis akimis. 

— Ne, — atsakė Darsė. - Jie visi nėra tokie kaip jis. Kada aš su- 
rasiu?.. 

Nežinau, kas nutiko toliau. Narciza spoksojo į mane, panelė 
Burns stengėsi kaip įmanydama flirtuoti savo mažomis akutėmis, 
sudžiūvėlė Delfija atrodė taip, lyg norėtų daugelį iš mūsų užmušti, 
kitos moterys į viską žvelgė tokiomis stiklinėmis akimis, kad buvo 
aišku, jog nejaučia skausmo. Darsė kamantinėjo keturias verges, 
kurias ji perkėlė į Narcizos kūną. Paskui, prisimenu, ji atsistojo ir 
įsistebeilijo į tamsą tolimajame kambario kampe. Veide nebeliko 
net buvusio lengvo raudonio. Darsė sužnabždėjo: „Adamai“ ir nu- 
alpo... 

Sugavau ją, tad nepargriuvo ant grindų, pakėliau ir nunešiau į 
jos kambarį. Kai jau buvome hole, pagalvojau: „Kokį velnią aš dabar 
darau?“ Jei turėčiau po ranka automobilį, įsisodinčiau ją ir išvežčiau. 
Tačiau automobilio neturėjau ir nemanau, kad Delfija man būtų jį 
paskolinusi. 

Išgirdęs už savęs balsus iš bibliotekos, pasukau lauko durų 
link. Žinojau, kad jeigu paliksiu Darsę jos kambaryje, visos jos tuoj 
pat pradės trankyti duris. Bet kur ją nunešti, kad galėtume pabūti 
vieni? 

— Jeigu čia tikrai yra kokių nors aplink mane skraidančių vai- 
duoklių, man reikia pagalbos, - garsiai pasakiau. — Parodykite man 
tokią vietą, kur jos mūsų nepasiektų. 

Neįtikėtina, bet mane tarsi pradėjo traukti šimtai švelnių ran- 
kų. Lyg ir norėjau mesti gležną Darsės kūną ir bėgti, bet kartu visa 
tai patiko. Jaučiausi toks saugus kaip motinos glėbyje — net ir nepa- 
tyręs to anksčiau. 

Buvau labai įsigilinęs į pojūčius, vis žiūrėjau, ar Darsė nerodo 
gyvybės ženklų, ir slėpiausi nuo mūsų ieškančių žmonių balsų, todėl 
nė nepastebėjau, kur mane nuvedė, kol neatsidūriau viduje. Ten 
buvo uždaros durys, aš pastūmiau jas ir įžengiau vidun. Man pakako 

mėnulio šviesos, kad aptikčiau surūdijusį žibintą. Tebelaikydamas 
Darsę, pakėliau jį ir išvydau didelį baltą stalą su daugybe žvakių ir 
degtukų dėžute. Paguldžiau ją ant stalo, uždegiau pustuzinį žvakių 
ir apsidairiau. 

Čia buvo kripta. Mačiau ją ir anksčiau, bet visai netroškau ap- 
žiūrėti. Ji stovėjo netoli vergų kapinių ir spėjau, kad jose palaidoti 
kokie nors seserų Barister protėviai. Viduje buvo keturi marmuriniai 
sarkofagai su nustumtais dangčiais, vienas dangtis suskilęs. Toks 
vaizdas, lyg kas nors būtų plėšęs kapus ir kažkam sutrukdžius palikęs 
žibintą, žvakes bei degtukus. 

Darsė sudejavo, aš atsisukau į ją. Ir taip smulkutė, atrodė dar 
mažesnė gulėdama ant kieto šalto marmurinio dangčio. Uždėjau jai 
ranką ant kaktos, paglosčiau plaukus, paskui nusivilkau savo švarką 
ir apklojau. 

— Kaip jautiesi? 

— Bjauriai, — atsakė ji, žiūrėdama aukštyn į mane. Kai ėmė ste- 
beilyti į tuščią vietą ties mano galva, paklausiau: 

— Kiek jų čia yra? 

— Visos. Apie penkiasdešimt, beveik visos moterys. Įdomu! 

— Suprantu, - tepratariau. Jai nebūtina žinoti, jog norėjau pa- 
bėgti ir pasislėpti. — Ar nors viena iš jų sako tau, ko nori? — pastebė- 
jau, kad po mirties egzistuoja lygybė, nes vergai vaiduokliai gali įeiti 
į savo šeimininkų mauzoliejų. 

Darsė sėdosi prilaikydama ranka galvą. Padėjau jai apsigręžti, ir 
jos kojos dabar atsidūrė priešais sarkofagus. Marmure buvo iškalta 
pavardė ir metai; galėjau perskaityti, bet neskaičiau. Be to, dangtis 
buvo pakreiptas, todėl galėjau dirstelėti į vidų, bet to nedariau. 

Darsė pažvelgė į mane. 

— Jos nori, kad būčiau jų kelionių vadove. 

— Oho! - šūktelėjau atsisėdęs šalia. Matėsi, kad Darsė dar ne- 
pasirengusi papasakoti man, kas ją taip smarkiai sujaudino, kad net 
nualpo. — Ką tai reiškia? 

— Jos man praneša, jog namo rūsyje yra užrašai apie jų artimuo- 

sius. Jos nori, kad paimčiau tuos popierius ir pasakyčiau joms, kur 
jų ieškoti. 

— Juk mes kalbame apie vergovę? Prieš šimtą penkiasdešimt ar 
du šimtus metų? Ar jos mano, kad draugai ir giminės jų čia laukia? 

— Manau, taip. Čia gali būti jų kapai ir vėlės, prisirišusios prie 
kapų. 

Valandėlę pamąsčiau apie. tai. 

— Turiu du klausimus. Pirma, kodėl jos visos nenueina į Gerą- 
ją Vietą ir nesusitinka su savo mylimaisiais taip, kaip turėtų daryti? 
— paskutinius žodžius ištariau garsiai, kad jos tikrai mane išgirstų. 
— Antra, jeigu joms reikia popierių iš rūsio, kodėl jos tiesiog — na, 
žinai... - parodžiau tą gestą trindamas delnus. — Kodėl nepereina 
kiaurai per sienas ir pačios nepasiima popierių? 

— Jos bijo, — tyliai atsakė Darsė. 

Šitai mane prablaivino. 

— Ko gali bijoti vaiduokliai? Kad kas nors juos nužudys? Nuplėš 
rankas? Ne, palauk! — spragrelėjau pirštais. — Juk jos neturi rankų, 
nes jau yra mirusios. 

— Jos bijo Devlino, — tai sakydama Darsė nušoko nuo stalo. 

— Kas jis toks? 

Darsė užsidengė veidą rankomis ir pravirko. Aš, suprantama, ją 
apkabinau. Kai išgirdome balsus lauke, apkabinau dar stipriau ir ne 
be panikos pažvelgiau į degančias žvakes. Staiga jos visos užgeso ir aš 
negalvodamas ištariau: „Ačiū“. 

Girdėjome, kaip lauke aplinkui vaikščiojo žmonės. Aš dar stip- 
riau suspaudžiau Darsę glėbyje. Buvau kapų rūsyje su mažute liesa 
baltąja mergina, turinčia antgamtinių galių, ir apsuptas keliasdešim- 
ties vaiduoklių. „Gal man reikėtų bėgti laukan ir pulti po kojomis 
Delfijai bei kitiems, kurie mūsų ieškojo“? - pamaniau. 

— Niekas, būdamas sveiko proto, čia neitų, — išgirdau vyrišką 
balsą tiesiog už durų. — Eime, grįžkim. Ši vieta man dieną kelia šiur- 
pą. Jei senutė Delfi nori to vaikino sau į lovą, gali pati jį pasiimti. 


— Girdėjau, kad jis gėjus. 

Į tai atsakė toks pašaipus juokas, kad nusprendžiau truputį pa- 
dirbėti su savo maskuote. 

— Nusiuntei juos šalin? — paklausiau. 

Darsė prie mano krūtinės tylėdama linktelėjo. 

— Žinai, kartais patogu turėti tave šalia, - laikydamas Darsę glė- 
byje, jaučiau, kad ji nusiramino. — Be abejo, mes nesislėptume kapų 
rūsyje vidurnaktį, jei ne tu. 

— Aš? — paklausė ištrūkdama. — Tai tu norėjai surasti savo sūnų 
ir todėl atėjai pas mane! Aš ne... 

Darsė nutilo, nes aš išsišiepiau, ir mano dantys, išbalinti ne- 
menka dolerių krūvele, spindėjo kaip balta šviesa. 

— Ačiū, — pasakė ji, vis dar traukdamasi nuo manęs. - Esu gero- 
kai pavargusi, man jau turbūt reikia eiti į lovą. 

Grabinėdamas po antkapio viršų, radau dėžutę degtukų, vieną 
jų uždegiau ir vos nesurikau, nes žiūrėjau tiesiai į mirusio vyro veidą 
sarkofage. Atšokau atgal. Kai degtukas sudegė ir nieko nebemačiau, 
aš irgi ištariau: „Ačiū . 

Užžiebiau antrą degtuką ir uždegiau žvakę laikydamasis atokiai 
nuo didelio marmurinio antkapio. 

— Darse, tu ten nualpai, ir, manau, privalai man pasakyti ko- 
dėl. 

— Tai niekis, tik pokštas, ir viskas... 

— Pokštas, dėl kurio tu nualpai? Klausyk, Darse, aš tavęs labai 
gerai nepažįstu, bet mačiau kalbančią su vaiduokliais kaip su nor- 
maliais žmonėmis. Tu taip pat dalyvavai toje painiavoje, kur buvo 
nužudyti žmonės, bet nedvejojai nė minutės. Todėl pasakyk man, 
dėl ko tu gali nualpri? 

Ji giliai įkvėpė ir, atrodė, nusiramino, bet rankos buvo su- 
gniaužtos į kumščius. 

— Ta dvasia, tas vyras, vardu Devlinas, yra labai galingas, toks 
galingas, kad nieko apie jį negaliu pasakyti. Nežinau, ar jis norėjo 
pajuokauti, bet... 

— Ką jis padarė? 

Ji nuleido balsą. 

— Jis pasirodė Adamo pavidalu. Kaip mano vyras. Kaip... 

Darsė užsikirto, nusisuko, bet mačiau, kad vėl pradėjo ašaroti. 

Pakėliau ją už rankų kaip vaiką ir pasodinau ant antkapio 
krašto. Ji atsidūrė per arti mirusio žmogaus veido, todėl pastūmiau 
ją žemyn ir apgaubiau Darsės pečius savo švarku. Dėl marmuro ir 
vaiduoklių ši patalpa dvelkė šalčiu. 

— Gerai, dabar viską papasakok iš eilės. 

— Apie Adamą? 

— Ne, - maloniai atsakiau. Man atrodė, jeigu ji pradės pasakoti, 
mes čia pasiliksime dar šešioms dienoms. — Papasakok man apie tą 
vaikiną Devliną. 

— Nieko apie jį nežinau, išskyrus tai, kad jis labai galingas. Jis 
gali pasirodyti. 

— Tau ar tik tokiems žmonėms kaip tu? Ar aš taip pat jį maty- 
čiau? 

— Žmonėms kaip aš? Ką tai reiškia? 

— Netempk laiko ir atsakyk į klausimą. 

— Nesu tikra, bet manau, kad panorėjęs galėtų ir tau pasiro- 
dyti. 

— Jeigu vėl jį sutiksi, perduok, kad nesistengtų. Jis yra čia dėl 
tavęs ar Čia gyvena? 

— Nežinau. 

— O kaip jie — žino? — parodžiau ranka į tamsų antkapį. 

— Jų čia nebėra. Vos užsiminus apie Devliną, jie sprunka. 

Atsisėdau šalia Darsės kitoje pusėje nuo mirusiojo veido. 

— Jeigu nori, galime išvažiuoti. Nemanau, kad mano sūnus čia. 
Gal ir buvo, bet dabar nebėra. Man atrodo, čia tiesiog sukčių namai, 
laikomi tų dviejų ponių, kad išviliotų pinigus iš nuobodžiaujančių 
turtingų moterų. Manau, turime išvažiuoti dabar, tuojau pat. Šią- 
nakt. Mes eisime, kol rasime motelį, tada... 

Darsė nušoko nuo antkapio ir pasuko prie durų. 

— Aš pasilieku čia, kol išsiaiškinsiu, kas vyksta. Tikiuosi, Devli- 

nas ką nors žino apie mano vyrą. Gal jis čia atėjo su manim susitikti, 
taigi ketinu prisistatyti. Atnešk žibintą. 

Tada ji išėjo iš didelio, šalto, marmurinio mauzoliejaus į nakties 
orą. Aš, aišku, ne bailys, bet apžvelgęs vandalų apgadintus dangčius, 
čiupau švarką bei žibintą ir patraukiau paskui Darsę. 

— Jūs, vaikinai, užpūskite žvakę, — pasakiau per petį ir persižeg- 
nojau, kai žvakė užgeso. 

Vos įžiūrėjau Darsę tamsoje, greitai bėgančią į namą. Pasivijęs 
radau atsiklaupusią prie rūsio lango. Ji nepakėlė galvos, bet žinojo, 
kad aš šalia. 

— Šiame lange nėra pavojaus signalizacijos, — sušnabždėjo 
ji. - Bet jis užrakintas. Jeigu tu prislopintum garsą savo švarku, kaip 
manai, ar galėtum išdaužti lango stiklą, įkišti ranką ir jį atrakinti? 

— Ir kas, jei taip padarysiu? Kas iš to bus gero? Po veln... - pra- 
dėjau ir nutilau prisiminęs Darsės keiksmažodžių moratoriumą. Ji 
nusirenginėjo. 

— Aš galiu įlįsti pro tą langą. Bet tik ne su šiais drabužiais. Jie 
per daug nepatogūs. 

Ji vilkėjo rožinį kostiumėlį juoda apdaila, labai ssnamadišką ir 
labai brangų. Po juo — tik juodus apatinius vien iš nėrinių ir kelių 
įsiūtų juodo satino juostų. Mūvėjo juodas kojines. 

— Tu nori mane nužudyti, ar ką? — paklausiau žiūrėdamas į ją 
mėnulio šviesoje. Buvo maža ir smulki, bet idealiai proporcingai su- 
dėta. 

— Tai gali ar ne? - nekantriai paklausė ji. 

— Bet ką, — atsakiau. —- Galiu padaryti bet ką, - tačiau nepaju- 
dėjau. Tiesiog sėdėjau ten. 

— Linkai, tai padėk man! Jei neatidarysi šito lango, aš pasiųsiu 
visas keturias merginas į tavo miegamąjį. 

Aš dvejojau. 

— O jeigu perkelsiu keturias merginas į Narcizos kūną ir tada 
jau atsiųsiu tau? 

Išsigandau pakankamai, kad pradėčiau veikti. Apvyniojau 

švarku kumštį, išdaužiau mažą langelį, įkišau ranką, atrakinau ir pa- 
stūmiau pustuštį rėmą, tačiau visą laiką nenuleidau akių nuo Darsės. 
Kai ji atsigulė ant pilvo priešais mane, pagalvojau, kad dabar galiu 
nualpti. 

— Susikaupk, Linkai, - tarė ji. - Paimk mane už rankų ir nuleisk 
žemyn. Nežinau, ar toli grindys. 

Padariau, kaip ji prašė, bet kai įkišo savo mažą užpakaliuką pro 
langą žemyn, man norėjosi verkti. Ji jau buvo viduje, tad turėjau at- 
sigulti ant pilvo, kad įkiščiau rankas pro langą. Daugiau neįstengiau 
pasistumti, o Darsė dar nebuvo pasiekusi grindų. 

— Paleisk mane, - tyliai pasakė, bet aš nepaleidau. Įkišau galvą 
į tamsutėlį rūsį. Įtariu, kad ji nebuvo numačiusi, jog aš taip pat lei- 
siuos rūsin. 

— Jeigu neatidarysi man durų, kad galėčiau įeiti, surasiu Delfiją 
ir pasakysiu, kad tu čia. 

— Aš... — žiojosi Darsė, turbūt norėdama pagrasinti, tačiau, at- 
rodo, persigalvojo. —- Gerai, — pasakė. 

— Saugokis stiklo šukių, — perspėjau, bet supratau, kad duženos 
nukrito šalia jos. Paleidau jos rankas. Ji neturėjo kristi iš labai aukš- 
tai, bet išgirdau prislopintą „op“ , kai atsitrenkė į grindis. 

— Nenorėtume dabar užsigauti to mažo užpakaliuko, ar ne? — 
sumurmėjau ir kikendamas nuėjau ieškoti rūsio durų. Staiga aikte- 
lėjau, nes kažkas įkando man į ausies spenelį. Tai buvo ne vabzdžio 
įkandimas, o greičiau dantys sugnybo ausį. 

Stovėdamas ir trindamasis ausį, išgirdau girgždesį. Nedrįsau už- 
degti žibinto, tiesiog laukiau ir pagaliau pamačiau kažką kylant nuo 
grindų. Nuoširdžiai tikėjausi, kad tai durys, o ne koks nors keistai 
atrodantis vaiduoklis. 

— Linkai? — išgirdau tylų Darsės balsą. 

Atsidūriau ten akimirksniu, greitai nusileidau laiptais ir užda- 
riau duris sau virš galvos. 

— Atrodo, kažkuri mergina man įkando, - pasiskundžiau. 

— Pavydi, - atsakė Darsė. - Manau, jos įgyja vis daugiau galios. 
Jos visos. Jų pavidalas ryškėja kiekvieną minutę. 

Darsė uždegė žibintą ir apsidairė. Buvome siaurame koridoriu- 
je su keliomis durimis. Vienas atidariau, ir mes pažvelgėme vidun. 
Šlamštas. Seni laikraščiai, trūnijantis pintas vaikiškas vežimėlis, ap- 
graužta kartoninė dėžė. Pro jos skylę kyšojo senoviniai nėriniai. 

— Prekiautojo senienomis svajonė, — pasakė Darsė. 

— Gaisrininkų viršininko košmaras, — įvertinau aš. Darsė pa- 
traukė koridoriumi link kažko, tūnančio jo gale. Spėju, kad niekas iš 
to, kas buvo už kitų durų, jos nesudomino. 

Nešinas žibintu nusekiau paskui ją. 


Devintas skyrius 


Darsė 


)ENORĖJAU, KAD LINKAS ŽINOTŲ, kaip aš iš tikrųjų 
bijojau. Kažkada buvau įėjusi į tunelius su vyru, kurį 
mylėjau, i ir anuomet jaučiausi tvirtai. Galų gale viskas, ką žinojau, 
buvo Putnamas, Kentukis ir vietinės pramogos. Buvau mačiusi — ir 
kalbinusi — nedaug, vaiduoklių, bet tik keli iš jų buvo tikrai pikta- 
valiai. Dažniausiai jie ieškodavo kokio nors daikto ar žmogaus, ir aš 
padariau viską, ką galėjau, kad jiems padėčiau. 

Būdama tuneliuose su Adamu, nejaučiau nieko bloga, todėl 
visiškai savimi pasitikėjau. Tik vėliau supratau, kad ragana turėjo 
tokią didelę galią, jog galėjo atimti bet ką, kad mane išgąsdintų. Ji 
paspendė spąstus, ir aš į juos įkliuvau. 

Ar šie namai ir netikri spiritizmo seansai taip pat buvo spąstai? 
Įtariau, beveik tikėjau, jog viskas buvo padaryta tam, kad aš čia at- 
vykčiau. Arba mano mama žinojo daugiau, nei man pasakė, arba 
kažkas labai galingas ja naudojosi. Ji visa tai pradėjo, ji mane čia 
įtraukė... 

Kas buvo ši stipri dvasia — Devlinas? Ar jis kaip nors susijęs su 
dingusiu Linko vaiku? Galvojau apie tai. 

Pasukau į kitą pusę ir išvydau žilaplaukį vyrą, sėdintį prie seno 
stalo, apsirengusį nudėvėtu, nešvariu chalatu. Jis dideliu peiliu medi- 
nėmis kriaunomis pjaustė sūrį ir dėjo ant didelio duonos gabalo. Ant 
kulkšnies buvo uždėtas antrankis su grandine, pritvirtinta prie plytų 
sienos. Jis nepažvelgė į mudu su Linku, kai įėjome į kambarį. 

— Ar matai jį? — tyliai paklausiau Linko. 

— Ne, ne ir ne, - atsakė šis, dairydamasis po didelį kambarį ply- 
tų sienomis, bet nežiūrėdamas į vyrą, sėdintį prie stalo. 

Linkas aiškiai melavo. Jis puikiai matė vyrą. Žinojau, kad vyras 
prieš mus — dvasia, bet ar jis pats žinojo? Buvau sutikusi kelis vai- 
duoklius, kurie nenorėjo tikėti, kad yra mirę. 

Priėjau arčiau — Linkas laikėsi arti prie manęs — ir sustojau prie- 
šais tą vyrą. 

— Ar tu tikras? 

— Aišku, tikras, — atsakė vyras. Jis kalbėjo su škotišku akcentu 
kaip Šonas Koneris ir turėjo tokius pat antakius bei žilus plaukus. — 
Jei netiki, kad aš tikras, prieik ir paliesk mane. Pati įsitikink, esu 
kūnas ir kraujas. 

Supratau, kad tai iššūkis, raginimas, taigi paliečiau jį. Kaip ir 
tikėjausi, mano ranka perėjo kiaurai pro jo ranką. 

— Aš einu iš čia, — tarė Linkas ir pasuko koridoriumi atgal. Bet 
staiga ten atsirado geležiniai vartai. 

Tebežiūrėjau į žmogų už stalo, nes jis virto kažkuo kitu. Jo vei- 
das pasidarė liesesnis, plaukai pailgėjo ir patamsėjo; dabar buvo su 
pirato drabužiais. | 

„Nieko sau!“ — pamaniau, bet norėjau sužinoti ne tik kas jis, o ir 
koks jis. Ištariau klausimą, kuris man buvo pats svarbiausias: „Kaip 
man surasti savo vyrą?“ 

Vyriškis atrėmė auliniu batu apautą koją į medinę dėžę — ten, 
kur anksčiau stovėjo stalas, ir ėmė lupti obuolį. 

— Per jį. 

Atsisukau ir pažiūrėjau į Linką. Jis tyrinėjo geležinius vartus, 
mėgindamas juos atidaryti. 

— Aš? — nustebęs paklausė Linkas, žiūrėdamas į mus. — Atvažia- 
vau čia tikėdamasis rasti savo sūnų. Aš ne... 

Linkas žvelgė į žmogų vaiduoklį lyg bijodamas, kad šis pavirs į 
kitą pabaisą. Neketinau jam pasakyti, kad dvasia prieš tai buvo pasi- 
vertusi į drakoną. 

— Kaip Linkas gali padėti man surasti vyrą? — paklausiau. - O 
vaikas? Kur yra berniukas? Kur jie jį laiko, jeigu jis pas juos? Ir kodėl 
jį laiko? 

— Kiek daug klausimų, — šypsodamasis ir stodamas pasakė 
jis. - Idant surastum savo vyrą, privalai rasti vaiką ir patirti Dievo 
Prisilietimą. Paklausk vergų. Jie daug žino, bet nieko nesakys, kol 
negaus iš tavęs, ko jie nori. 

Darsė pažvelgė į Linką. 

— O tu... tu curi prisiminti. 

Ir vyriškis dingo. Akimirksniu. Jaučiau, kad šiame aukšte nėra 
kitų dvasių ar žmonių. Net elektros nebuvo arti mūsų. Vien tyla. 
Mirtina tyla. 

Linkas atsuko žibintą ir pašvietė geležinių vartų linkui. Dabar 
koridorius buvo atidarytas. 

Sutikau padėti Linkui, nes manęs prašė mama, bet atrodė, kad 
kažkas - žmogus arba ne — visa tai surengė ne Linkui, o man. Buvau 
tikra: jeigu išsiaiškinsiu, ką turiu išsiaiškinti, tai man padės surasti 
vyrą. Jei viskas dėl manęs, Linkui nėra reikalo būti čia, kur jam gresia 
pavojus. Nesugebėjau apsaugoti savo vyro ir svainės, todėl nepasi- 
tikėjau savo jėgomis apsaugoti ir jį. 

— Linkai, — lėtai tariau. — Manau, kad turi išvykti iš šių namų. 
Tau reikia grįžti į Holivudą ir ten pasilikti. 

— O ką tu ketini daryti? 

— Žinoma, važiuoti namo! Tiesą sakant, man visa tai pernelyg 
sunku. Anksčiau nesusitikinėjau su vaiduokliais, keičiančiais pavi- 
dalą ir kalbančiais mįslėmis. Mano, mažos kaimietės, smegenys su 
tuo nesusidoros, noriu grįžti namo pas savo dukterį ir dukterėčią. Aš 
tikrai jų pasiilgau. 

Tai pasakiusi, patraukiau koridoriumi prie durų. Galėjome pro 
jas išeiti, ir aš galėjau vėl apsirengti. Pradėjau jaustis kaip striptizo 
šokėja, stovinti čia su kojinėmis ir apatiniais. 

Paėjau kokius šešis žingsnius ir supratau, kad Linkas neseka 
įkandin. Jis uždegė žibintą, rodantį man kelią, bet pats tebestovė- 
jo dideliame kambaryje, kuriame buvome matę pavidalą keičiantį 
žmogų vaiduoklį Devliną. 

Atsigręžiau ir nustebusi pažvelgiau į Linką. 

— Kas atsitiko? 

— Aš galvojau, - atsakė jis. — Bandžiau prisiminti, ką sakė tas 
vaikinas. Man regis, visų pirma reikia duoti vergams tai, ko jie nori. 
Ar tu girdėjai tą patį? 

— Taip, bet... 

Jis pasisuko ir pašvietė žibintu į sieną, prie kurios buvo prira- 
kintas žmogus vaiduoklis. 

— Aba! — tarė. Siena kaip ir anksčiau buvo iš plytų, bet dabar 
joje atsirado senos medinės durys, kažkada dažytos žaliai, su didele 
metaline spyna. 

Stovėdama žiūrėjau, kaip Linkas kažko ieško šlamšto krūvoje. 
Jis pakėlė seną kastuvą, užkišo jį už spynos ir trūktelėjo. 

Metalinė spyna nepasidavė, bet lūžo kastuvo rankena ir senos 
sutrešusios durys. Linkas įkišo ranką į skylę duryse, atidarė jas ir pa- 
sišviesdamas įdėmiai pažvelgė į vidų. 

— Čia vien tik senos medinės spintos, — konstatavo. — Jos tu- 
rėtų būti pilnos. Tikriausiai tai seni popieriai, — jis atsisuko į mane 
ir nusišypsojo ta labai pažįstama Polo Treviso šypsena, kuri tirpdo 
širdis. — Tu eik, grįžk pas savo vaikus. Manau čia kurį laiką dar pa- 
būti. 

Suvokiau, ką jis daro. Tik nesupratau kodėl. Jis ragino mane 
grįžti namo. Bet taip pat neabejojau, kad puikiai žinojo, jog anaiptol 
neketinau išvykti. Tad kodėl jis norėjo pasilikti? Dėl vaiko, kurio 
niekada nebuvo matęs? Ir ką Linkas turėjo prisiminti? Kad jis myli 
vaiką? 

Lėtai priėjau prie jo. 

— Iš tikrųjų aš nenoriu išvykti, ir tu tai žinai, — pasakiau. 

— Taip, žinau. 

Jis priėjo prie spintos kambaryje ir atidarė stalčių. Jame buvo 
sudėti aplankai bei seni popieriai. Linkas paėmė vieną aplanką. 

— Bingo, - pasakė rodydamas man lapą - sąskaitą už parduotą ver- 
gą, dešimties metų vaiką, Dinahos sūnų. Tėvo vardas buvo neįrašytas. 

— Jei šiuos popierius taip lengva rasti, kodėl dvasios jų iki šiol 
pačios nerado? Jos turėjo tam šiek tiek laiko, - tarė Linkas. 

Spoksojau į dokumentų spintą, vengdama pažvelgti į Linką. 

— Jei visus šiuose namuose vergų dvasios kamuotų kaip tave, 
niekas čia nepasiliktų. Iš šių namų liktų tik griuvėsiai. 

Linkas manęs nesuprato. Aš klausiau, kodėl prie jo prisikabino 
vaiduokliai. 

— Jeigu Delfija tikėtųsi iš to gerai uždirbti, ji tikrai prirakintų 
vaiduoklius jų buvusiomis grandinėmis. 

— Tiesa, - atsakiau. Tamsiame kambaryje sunkiai įžiūrėjau, bet, 
kaip supratau, stalčiuose buvo maždaug šimto metų laikotarpio įra- 
šai apie vergus. 

— Argi tai normalu? — paklausiau. — Nė vienas mano protėvis 
nebuvo pakankamai turtingas, kad laikytų vergus, bet... 

Nesusilaikiau ir pažiūrėjau į Linką. Prieš du šimtus metų būtų 
buvę įmanoma nusipirkti tokį vyrą kaip jis. Puikų, žavų, malonų 
vyrą kaip Linkas! 

Jis net nepakėlė akių. 

— Brangioji, nuo to, apie ką tu galvoji, man dega ausys. 

Nusijuokiau. Jis tikrai įžvalgus! 

— Tų popierių čia per daug, kad įstengtume visus peržiūrėti, net 
jei žinotume, ko ieškome, - pasakė jis uždarydamas stalčių ir atida- 
rydamas kitą. — Kiek suprantu, Narcizos ir Delfijos protėviai pirko 
tik moteris. Jie parduodavo visus vaikus — berniukus ir daugumą 
mergaičių, pasilikdami tik... 

Linko žodžiai pribloškė mus abu vienu metu. Narcizos ir Del- 

fhijos proseneliai praturtėjo augindami vergus! Jie pirkdavo moteris, 
jos gimdydavo, paskui vaikus parduodavo. 

Pagalvojau apie savo pačios dukterį ir dukterėčią, kaip aš jas 
myliu, ir man pasidarė negera: kaip išgyvenčiau matydama jas par- 
duodant? 

— Ar tau nieko neatsitiko? - paklausė Linkas. 

— Nieko. Bet nuo viso to mane verčia vemti. Nenuostabu, kad 
šių vergų sielos vis dar čia, vis dar nori rasti savo mylimuosius. Bet, 
Linkai, kodėl tu juos jauti? Anksčiau nepastebėjau tavyje jokios 
minčių galios. 

— Visai ne, — pasakė jis, tūpdamasis pažiūrėti apatinio stal- 
čiaus. — O gal aš susijęs su keliomis arba jomis visomis? 

Nusišypsojau. 

— Tu neatrodai taip, lyg būtum ką tik išlipęs iš laivo. Odos 
spalva tokia kaip mano vyro, kai jis įdegęs. Tavo senelė turėjo būti 
baltaodė. 

— Arba senelis baltaodis, — tarė jis, atsistojo ir padavė man seną 
nuotrauką. Turėjau prikišti prie jos žibintą. Fone buvo matyti ply- 
tinis namas, kuriame dabar buvome. Pirmame plane - aukštas pa- 
gyvenęs vyras žilais plaukais, apsuptas keturių juodaodžių moterų. 
Aplink juos išsibarstę gal tuzinas vaikų, visi šviesios odos. 

— Spėju, kad Delfijai patinka jos protėvis, - pasakiau. — Jis ne- 
norėjo švaistyti pinigų... — aš pasižiūrėjau į Linką. 

— Eržilui? 

— Spėju, taip jį ir vadino. 

— Taigi pars atlikdavo tą darbą, - pasakė Linkas. 

Žvilgtelėjau į dokumentų spintas. 

— Kaip manai, ar čia yra tavo giminių? Tai paaiškintų, kodėl 
vergų sielos spiečiasi aplink tave. 

— Aš nieko nežinau apie savo kilmę, - atsakė Linkas. — Vienin- 
teliai žmonės, kurie lankydavosi mano tėvų bute, buvo jų bendradar- 
biai. Mama kartą sakė turinti seserį, bet aš nebuvau su ja susitikęs. 
Tėvas niekada neužsiminė apie kokius nors giminystės ryšius. 

Jaučiau liūdesį jo žodžiuose, nors pasakojo normaliu balsu, be 
savęs gailėjimosi. 

— Atsiprašau, — tariau ir uždėjau ranką ten, kur buvo jo širdis. 
Norėjau nuraminti ir pamėginti apmaldyti jo sielvartą. 

— Žinai, koks geriausias būdas man visa tai užmiršti? 

Kadangi liečiau jį, jo mintys tekėjo tiesiai per mano ranką. 
Aiškiai galėjau regėti mus kartu lovoje, save viršuje, be pėdkelnių, 
prasegtu korsetu. 

Atsitraukiau kaip nudeginta. 

— Tavo mintys nešvankios, — pasakiau. 

— Ar tai reiškia, kad melavai apie sugebėjimą skaityti mintis? 

Iš pradžių nieko nedariau, tik stengiausi apie jį negalvoti, pas- 
kui paliečiau jo ranką. 

— Galvok apie ką nors kita. Ne apie seksą. Galvok apie pirmąją 
klasę. 

Užsimerkiau ir išvydau tai. 

— Turtinga, — pasakiau. — Tu su uniforma. Tai privati mokykla. 
Tu geras mokinys. Labai sumanus. Ir populiarus. Visi vaikai tave 
mėgsta, — atitraukiau nuo jo krūtinės savo ranką ir paėmiau jo. — 
Galvok apie ką nors kita, — svarsčiau, ar galėjau skaityti mintis todėl, 
kad paliečiau jo širdį? 

— Tu manai, kad aš turiu važiuoti namo, — pasakiau. — Kad 
nukentėsiu. Manai, jog turėtum paskambinti policijai ir paprašyti 
paieškoti šiuose namuose tavo sūnaus. 

Linkas žiūrėjo į mane be šypsenos. Jis pakėlė vieną pirštą, ir aš 
paliečiau jo galiuką. 

— Tu manai... — atitraukiau ranką. — Aš sakiau: jokio sekso. 

— Nieko negaliu padaryti, — tarė jis. - Tarp tų moterų aplinkui 
ir tavęs beveik be drabužių... 

Pasitraukiau nuo jo toliau. Paprastai galėdavau daugmaž skaity- 
ti iš jo akių, o prisilietusi skaičiau jo mintis aiškiai, regėjau net vardus 
ir spalvas. 

— Aš baigiu sušalti, - pasakiau. — Eime į viršų, laikas miegoti, o 
rytoj galėsime... 

— Nusileisti čia ir pamatyti, kad kažkas paėmė visas bylas? Ačiū, 
ne. Darse, mieloji, mes šiąnakt kartu jas išsinešime. 

Sunkiai atsidusau. Ši diena buvo nelengva, ir aš norėjau į lovą. 
Man reikėjo šiek tiek laiko pamąstyti apie tai, ką sužinojau bei pa- 
mačiau, ir kokios valandos meditacijai — idant patikrinčiau, kaip 
sekasi mano šeimai. 

Nereikėjo nė paliesti Linko norint suprasti, apie ką jis galvoja. 
Vietinės dvasios, tos, kurios sklandė aplink senuosius vergų kvarta- 
lus, galėjo būti Linko protėvių dvasios. Jo šeima... 

Ir jis buvo teisus dėl galimo bylų dingimo. Linkas sulaužė duris, 
todėl bet kas įėjęs rūsin pamatytų, jog buvo įsilaužta į patalpą ir kaž- 
ko ieškota. Net jei čia ir nėra krosnies, viršuje tikrai pakanka židinių 
sudeginti šioms senoms byloms. Jei bylos sudegtų, ar vergų dvasios 
kada nors rastų ramybę? 

— Gerai, — tariau pavargusio žmogaus balsu. — Pasakyk, ką da- 
ryti. 

— Susisiek su savo draugais, kad parūpintų mums furgoną. Ir 
dar — ar gali padaryti taip, kad visi šiuose namuose miegotų? 

Patikinau, kad galiu. Prieš atvykdama čia buvau įsitikinusi, jog 
daug ką galiu. Po įvykių Konektikute, kai tėtis atskleidė man visus 
nuostabius dalykus, kuriuos sugebu padaryti, buvau pradėjusi savi- 
mi pasitikėti. Tiesa, nepajėgiau rasti savo vyro ir jo sesers, bet tai tik 
laiko klausimas — jaučiau tai visą laiką. 

Buvo penkios ryto, kai atsiguliau. Linkas išėjo iš rūsio ieškoti 
furgono, bet, deja, jam išėjus į lauką, durys užsitrenkė. Joms ati- 
daryti būtų prireikę per daug laiko. Dabar vienintelis kelias išnešti 
byloms ir man išlįsti vedė pro išdaužtą langą. Todėl Linkas privertė 
mane bėgioti aukštyn žemyn tamsiu, šaltu, drėgnu ir dvokiančiu 
senu koridoriumi, krūvą po krūvos tempiant dokumentų aplankus. 

Turiu pasakyti, apie mechaniką jis nusimanė. Viename sandė- 
lyje rado kažkokią virvę ir seną metalinį padėklą. Kiek paderinęs, 

sukonstravo kažką panašaus į kėlimo gervę aplink metalinį išdauž- 
to rūsio lango rėmą. Aš nubėgdavau žemyn koridoriumi, paimda- 
vau krūvą popierių, grįždavau atgal, uždėdavau juos ant padėklo, 
tada Linkas ištraukdavo pro langą. Jis viską krovė į sodo vežimėlį, 
kurį rado atremtą į namą, ir kai jį pripildydavo, nuveždavo mau- 
zoliejun. 

Kai baigėme, buvau išsekusi. Pastūmiau keturias dėžes prie su- 
laužytų kambario su dokumentais durų ir nubėgau koridoriumi. Tu- 
rėjau bėgti, kad visai nesustingčiau, nes atrodė, jog rūsyje darosi vis 
šalčiau. Linkas pasilenkė pro langą, aš pašokau, ir jis sugavo mano 
rankas. Juokaudamas man pasiuntė mudviejų atvaizdą, kuriame 
dantimis nutraukia mano apatinį. 

— Pasakysiu savo vyrui, ir jis tave primuš, — pagrasinau, kai jau 
buvau lauke, ir jis nusijuokė. Pagriebiau savo rausvą kostiumėlį, te- 
begulintį prie lango ant žemės, ir apsirengiau. 

Žinojau, kad dauguma namo langų ir durų buvo prijungti prie 
signalizacijos sistemos, todėl nusprendžiau palaukti, kol atvyks vir- 
tuvės darbininkai, ir tik tada eiti į vidų — neturėjau jėgų kam nors 
taikyti Tvirtąją Įraigą. Tačiau dėmesį patraukė mažos šoninės durys. 
Jos buvo uždarytos, bet didelė durų įsprūda atrodė truputį pakreip- 
ta. Kai pastūmiau, ji pajudėjo. Linkas lengvai nuėmė įsprūdą, ir 
aš įlindau į namą. Buvo nesunku pastebėti, kad kažkas pasirūpino 
galimybe patekti į namą nesuveikus signalizacijai. Tik ar tas duris 
paruošė man ir ar tai padarė žmogus, ar dvasia? 

Tikėjausi, kad dvasia. Dvasios aplink šiuos namus darėsi vis 
malonesnės. Kad ir koks antgamtiškas buvo rūsio vaiduoklis, geriau 
jau turėti reikalų su juo nei su Delfija. Godumas, kurį jaučiau aplink 
šią moterį, man kėlė siaubą. 

Ji buvo tokia pat godi kaip... kaip vyras, kuris apvaisindavo 
verges ir paskui parduodavo savo paties vaikus. 

Vien nuo tokios minties mane nukrėtė šiurpas. Jei žmogus ga- 
lėjo daryti tokius dalykus, nenuostabu, kad čia tebebuvo tiek daug ir 
vis dar kenčiančių vergų dvasių. 

Perėjusi savo kambarį, mintimis patikrinau, ar nėra naujai 
įtaisytų kamerų bei mikrofonų. Taip! Vadinasi, kažkas lankėsi mano 
kambaryje. Buvau per daug pavargusi galvoti apie kokį protingą pa- 
aiškinimą, kodėl visą naktį nemiegojau. Nusivilkau rausvąjį kostiu- 
mėlį ir nusimoviau kojines su daugybe nubėgusių akių prieš kamerą 
sausų gėlių vainike. „Tas Devlinas, - ištariau. - Koks jis žmogus!?“ 

Nusižiovavau ir kritau į lovą. Nebeturėjau jėgų nusiprausti 
po dušu. Vos užmigusi ėmiau sapnuoti. Bent man taip atrodė. Tik 
pusiau miegojau ir žinojau, kad čia ne paprastas sapnas, o šis tas 
daugiau. 

Mačiau Adamą, savo vyrą. Stengiausi prie jo pribėgti, bet ne- 
galėjau. Jis ten buvo ir kartu nebuvo. Lyg būtų užšaldytas dideliame 
ledo bloke. Šalia stovėjo Boadisėja, irgi už kažkokio ledinio bloko. 

Pažvelgiau žemyn į savo rankas ir pamačiau laikanti dėžę. Ji 
buvo didelė, juoda ir sutvirtinta žalvario juostomis. Atrodė, kad dėžė 
ūžia, vibruoja, iš jos sklinda tylus triukšmas, kurį labiau jaučiau nei 
girdėjau. Šalia manęs buvo trys žmonės, du vyrai ir moteris, o netoli 
mūsų sklandė dvasia, nuolat keičianti pavidalą iš gyvūno į žmogų ir 
atvirkščiai. 

Žinojau, kad sapnuoju, bet taip par žinojau, jog kažkokiais bur- 
tais man rodoma galima ateitis. Kažkas man rodė, ką turiu padaryti, 
kad išlaisvinčiau vyrą ir jo seserį. 

Mėginau dairytis aplink, bet trukdė mano pačios kūnas, kurį 
regėjau einant prie užšaldytų figūrų. Šis kūnas buvo įsitempęs, ban- 
dantis į kažką susikoncentruoti ir žiūrėjo tiesiai į Adamo su Boadi- 
sėja figūras. 

Negalėjau pažvelgti į dėžės vidų, bet žinojau, jog ten yra trys 
daiktai, turintys tokių didelių magiškų galių, kad ūžė būdami kartu. 
Sakytum trys seni draugai, labai patenkinti matydami vienas kitą, ku- 
rie susitikę įsileidžia nuoširdžiai kalbėtis. Ar tai reiškė, kad daiktai viso 
šito dalis? Ar man reikėjo ieškoti dalių? Kaip tie daiktai atrodo? Ką 
turiu stengtis surasti? Kaip aš juos atpažinsiu pamačiusi? Ar prieš tai jie 
buvo nors kiek magiški? Jei ne, kaip juos atpažinsiu ir kur surasiu? 

Žiūrėjau į save, artėjančią prie užšaldytų kūnų, ir stengiausi 
nusiraminti. Nuojauta man sakė, kad pasiekusi juos pabusiu, taigi 
reikėjo pamatyti viską, ką galėjau. 

Kas tie žmonės šalia manęs? Linkas! Pamačiusi jį, nusišypsojau. 
Jau radau dalį to, ko man reikėjo išlaisvinti vyrui. 

Pažiūrėjau į kitus du žmones sapne. Vienas buvo baltaodis 
vyras, tvirtas, malonios išvaizdos, bet jaučiau, kad jis labai piktas. 
Anksčiau tikrai nebuvau jo mačiusi. 

Tamsios moters akys buvo kietos kaip geležis. Net nebandžiusi 
supratau, jog negaliu paveikti jos minčių savosiomis. Kažkas privertė 
ją atskirti savo mintis, užblokuoti, kad niekas prie jų neprieitų. 

Mano kūnas beveik palietė blokus, ir aš pažvelgiau į aplink 
slankiojančią dvasią. Jaučiau, kad ji nori pasirodyti vis keisdama 
išvaizdą. Suirzusi žiūrėjau, kaip ji virsta mano motina, paskui pus- 
broliu Virdžilu, Purnamu... dar paskui - mažu berniuku. Maždaug 
septynerių metų ir Linko veidu, truputį šviesesnės odos, bet veidas 
— Linkolno. 

Vaikas žiūrėjo į mane plačiai atmerktomis maldaujančiomis 
akimis. „Padėk man“, — ištarė be garso. „Padėk man“. Jis ištiesė man 
rankas, ir aš iš karto pajutau jėgą. Kai man padavė ranką Narciza, 
pajutau, kaip perbėgo silpna srovė. Teisingai spėjau, kad galiu į ją 
perkelti verges. 

Palyginti su šiuo berniuku, Narciza iš viso neturėjo galios. Šio 
gražaus vaiko pirštuose slypėjo kažkokia ypatinga jėga. Jis galėjo... 
jau beveik mačiau tai, ir tada jis nuo manęs pabėgo. Pažvelgiau į savo 
kūną - jis buvo per žingsnį nuo Adamo ir Bo užšaldytų kūnų. 

„Laiko! — šaukiau mintyse. - Duokite man daugiau laiko tai 
suprasti!“ 

Vėl pažvelgiau į dvasią, kuri dabar atrodė kaip senų, biblinių, 
laikų vyras. Jis vaikštinėjo tarp luošų ir ligotų žmonių. Dvasia norėjo 
man pasakyti kažką, ko aš nepajėgiau suprasti. 

Kitą akimirką mano kūnas palietė užšaldytas ledo formas su 

Adamu ir Boadisėja. Išvydau save atidarant dėžę, jau rengiausi pa- 
žiūrėti į vidų, ir sapnas baigėsi. 

Kai pabudau, skaudėjo galvą ir jaučiausi labai pavargusi. Norė- 
jau visą dieną gulėti lovoje, valgyti saldumynus ir žiūrėti senus Almus 
per televiziją. Norėjau, kad čia būtų mano vyras ir erzintų mane dėl 
tinginiavimo ir kad mergaitės liptų pas mane į lovą ir išteptų paklo- 
des šokoladu. Norėjau pro langą pamatyti savo tėvą ir svainę, besilai- 
kančius už rankų, spoksančius vienas kitam į akis, įsivaizduojančius, 
kad jie vieni pasaulyje ir niekas jų nemato. 

Užsidengiau veidą rankomis, giliai atsidusau ir tik stengiausi 
nepravirkti. Stengiausi apsimesti abejinga Linko grožiui, jo puikiai 
odai, tam, kaip juda jo raumenys po marškiniais, bet taip nebuvo. 

Vakar per pietus moterys visais įmanomais būdais stengėsi 
patraukti jo dėmesį. Jos puošėsi ir pozavo, kibino ir erzino, o 
Linkas tuo metu įžūliai firtavo. Kartais jis kreipdavosi į moterį 
„mieloji“ ir tai buvo vienintelė jo nuolaida vaidinant gėjų. Elgėsi 
taip šabloniškai, kad jeigu būtų buvęs prieš kamerą, tikrai turėtų 
problemų. 

Versdamasi ant kito šono, po durimis pastebėjau popieriaus 
lapelį. „Maryt, įspėjimas apie iškeldinimą“, - pamaniau nenoromis 
lipdama iš lovos. Jaučiausi bjauriai. Vilkėjau apatiniais, baisiai purvi- 
nais, su skyle šone, kur buvau užkabinusi nagu. Mano kojinės buvo 
viena didelė skylė, kūną dengė išdžiūvęs prakaitas. Kai Linkas mane 
kėlė ir traukė iš rūsio, užkliuvau už lango metalinio rėmo ir kairėje 
rankoje liko giloka kruvina žaizda. | 

Eidama per kambarį jaučiau mane stebinčias akis, vadinasi, ste- 
bėtojas budėjo ir nemiegojo. Laikrodis prie lovos rodė 9.30. 

Lapelyje buvo tvarkaraštis, užsiėmimų sąrašas, rodantis, kur ir 
kada aš turiu būti kiekvieną minutę. Jau praleidau pusryčius ir tre- 
niruotę anksti rytą. Pabandžiusi mankštinti sustingusius, išvargintus 
nugaros raumenis, supratau, kad daugiau pratimų man nereikia. 

Po pusvalandžio turėjo būti meditacijos užsiėmimas, norėjau 
jame dalyvauti. Gal turėdama laiko pamedituoti suprasiu, kas čia 

vyksta. Įlipusi į dušinę pagalvojau, ar Linkas irgi gavo tvarkaraštį, 
ir jeigu taip, ar jo laikosi? Nešioja anglių kibirus? Šveičia virtuvės 
grindis? 

Vis dar buvau sustingusi, užsitempiau rausvą sportinį kostiu- 
mą, kabėjusį spintoje, bet išėjusi iš kambario atsipalaidavau ir ėmiau 
ieškoti soliariumo, kur buvo numatyta meditacija. Norėjau praryti 
kelias kofeino tabletes, kad neužmigčiau. Tačiau reikėjo visus po- 
jūčius išlaikyti budrius, nes ketinau patikrinti kiekvieną moterį, ar 
jos suprato, kas vyksta šiuose namuose. Be abejo, moterys suvokė, 
kad spiritizmo seansai tokie pat tikri kaip ir „Scooby Doo“ filmas. 
Juk suvokė? 

Žiovaudama atsisėdau į savo vietą ant kilimėlio prie kitų mote- 
rų, sukryžiavau kojas ir pradėjau medituoti. 


Dešimtas skyrius 


Linkas 


A 


—— 


APNAVAU, KAD GULIU LOVOjE su visomis keturiomis 


merginomis vergėmis, mačiau jų visų lanksčius kūnus 
ablinis save, jaučiau jų glostančias rankas, jų lūpas ant mano kojų, 
ant kaklo... Viena prisilietė lūpomis prie mano... ir pamylėjo mane 
burna, o kita tuo metu braukė krūtimis man per veidą. 

Pabudau išpiltas prakaito, nepatenkintas ir pamišęs iš geismo. 
Dar blogiau, nežinojau, ar noriu paskambinti dvasių išvarytojui, ar 
išgerti porą tablečių ir toliau miegoti. 

Kurį laiką gulėjau lovoje snausdamas, prisimindamas, beveik 
sapnuodamas. Svajojau apie merginas vario spalvos oda ir apie Darsę 
su jos juodais apatiniais, besirangančią palei žemę, lėtai lendančią 
pro langą... 

Maždaug tuo metu, dar pusiau miegodamas, pradėjau prisimin- 
ti. Ar ne tai man liepė daryti tas... tas padaras? Nenorėjau pripažinti, 
kad mačiau vaiduoklį. Žmonės, matantys vaiduoklius, galiausiai pa- 
tenka į bulvarinius laikraščius, iš jų juokiamasi. Apsišvietę, išsilavinę 
amerikiečiai tikrai žino: vaiduoklių ir ateivių nebūna! Jei baigęs 
koledžą asmuo sutinka žmogų, teigiantį, kad matė vaiduoklį, visas 
koledžas pradeda pašaipiai juoktis. Ir susidaro atitinkamą nuomonę 

apie tą nelaimėlį. Žmonės, regėję vaiduoklius, priskiriami žemesnei 
klasei, yra „prastuoliai“, pasak seserų Mitford*. „Ne aukštuomenė“. 
Vaiduoklių vieta virtuvėje ir tarnų kambaryje, o ne svetainėje. 

Taigi kokioje vietoje aš dabar atsidūriau? Vakar Darsė domėjosi, 
ar aš susijęs su viena verge, kuri pasakė: „Jis puikus. Aš jo geidžiu“. 
Vis dėlto esu užaugęs namuose, kuriuose netaisyklinga gramatika 
buvo laikoma kone blogesniu dalyku už žmogžudystę. 

Bet aš mačiau vaiduoklį. Stovėjau ten ir mačiau, kaip Darsės 
ranka perėjo kiaurai per kažkokio vaikino, atrodančio kaip Šonas 
Koneris, ranką, žmogaus, prirakinto prie sienos. Gėda sakyti, kad 
įstengiau galvoti tik apie pabėgimą. Kai man kelią užkirto geležiniai 
vartai, norėjau atsisėsti ir žliumbti. 

Vėliau tam prireikė visų mano jėgų ir drąsos — neketinau pa- 
silikti tame rūsyje ir išnešti tų bylų. Bet žinojau, kad jeigu išeisiu, 
tą darys Darsė, mažutė moteris Darsė, todėl negalėjau jos palikti. 
Pagaliau ji užsiėmė visu šiuo reikalu dėl manęs, tad kaipgi drįsčiau 
ją mesti! 

Busdamas mėginau prisiminti, ką sakė žmogus vaiduoklis. 
Buvo panašu į eilutę iš seno eilėraščio „Šuo nemuš lazdos“. Kažkas 
turėjo įvykti prieš nutinkant kitkam. Galiausiai Darsė turėjo surasti 
savo vyrą, bet prieš tai... 

Paėmiau popieriaus lapelį ir trumpą storą pieštuką nuo staliuko 
prie lovos. Viršuje buvo išspausdinta: „13 guobų. Atspindys“. Para- 
šiau: pirma, duoti vergams tai, ko jie nori. Antra, vergai tau kai ką 
pasakys. Trečia, reikia kažko iš Dievo. Ketvirta, naudotis tuo kažkuo 
ieškant vaiko. Penkta, surasti Adamą Montgomerį. Ir šešta, Linkas 
turi prisiminti. 

Pompastiška kalba. „Visa tai man nieko nesako“, - pamaniau 
ir staiga atsisėdau lovoje. Iš esmės nemelavau Darsei, bet kartu ir 
nepasakiau jai visos tiesos. Tvirtinau, kad nieko nežinau apie savo 
protėvius, ir tai buvo tiesa. Man niekada nieko nesakė, bet tėvai juk 


* Seserys rašytojos, kilusios iš Didžiosios Britanijos aristokratų šeimos. 

negalėjo nuslėpti nuo manęs savo pavardžių. Kai gimė, tėvas vadi- 
nosi Džonas Aloyzas Frazeris Antrasis. Antrasis, nes senelio vardas 
buvo toks pat. Kartą paklausiau tėvo, kas buvo pirmasis Džonas 
Aloyzas Frazeris, ir jis atsakė: „Tai buvo mano tėvas“. Tik tiek, dau- 
giau nieko. Uždaviau daugiau klausimų, bet vietoj atsakymo stojo 
rūsti tyla. 

Tėvui atsisakius kalbėti apie savo šeimos kilmę, susidariau nuo- 
monę, kad tai žmonės, kurių nenorėčiau pažinti. O tėvas manė, kad 
aktoriai neverti dėmesio. Gal mano senelis turėjo kokių nors bruožų, 
kurių mano tėvas nemėgo, tarkim, buvo vergų palikuonis ir tuo di- 
džiavosi? Man visada atrodė, kad tėvas įsivaizduoja kilęs iš Dzeuso. 
Vergai su grandinėmis būtų sugriovę jo įvaizdį. 

Greitai apsirengiau ir išėjau paieškoti transporto į miestą. Pri- 
siminiau, kaip mūsų taksi vairuotojas beveik bėgte bėgo nuo šio 
bjauraus seno plytinio namo, todėl norėjau išsiaiškinti, kas žinoma 
miesto žmonėms. Pamačiau moterį, vairuojančią pikapą, ir papra- 
šiau pavežti. 

— Žinoma, — atsakė ji. — Šok. 

Man prireikė ištisų trisdešimties sekundžių suprasti, ką ji turėjo 
galvoje: lipti į galą, prie dėžių su produktais. Keleivio sėdynėje tupė- 
jo jos didelis juodas šuo. Dūsaudamas įsiropščiau į galą šalia kopūstų 
ir pagalvojau, kaip aš papasakosiu apie tai savo agentui ir kaip jis 
juoksis. Bet prisiminiau, kad Barnis miręs — dėl manęs... 

Grįžęs iš miesto po kelių valandų, pamačiau Darsę atsilikusią 
nuo kitų moterų, lėtai, tingiai vaikštinėjančių po sodą. Ji buvo įsi- 
traukusi į pokalbį su viena moterimi ir taip įdėmiai klausėsi, kad 
galėjo nepastebėti manęs, pasislėpusio už krūmų. 

"Tačiau ji pastebėjo ir ėmiau galvoti, ką ji dar sugeba daryti. 
Žinojau, kad gali sukelti žmogui galvos skausmą ir paleisti kraują 
iš nosies, taip pat mintimis priversti kitus ką nors daryti. Sakė, kad 
neskaito minčių, bet aš ja netikėjau. 

— Atsiprašau, — tarė ji moteriai. - Mano batų raištelis atsirišo. 

Pamačiau, kaip Darsė koja primynė batų raištelį ir dabar žengė 

kelis žingsnius nuo tako į šalį jo užsirišti. Buvau per kelis colius nuo 
jos ir nenustebau, kai su ja buvusi moteris nusisuko ir įsistebeilijo į 
nedidelį baseiną tolumoje. 

Man pradėjus šnabždėti savo žinią, Darsė neigiamai papurtė 
galvą, paskui uždėjo ranką man ant peties, perspėdama, kad pa- 
siųsčiau tai mintimis. Tik viena Darsės ranka dabar buvo laisva, 
ir ji ištiesė man savo neužrištą batą. Atsiklaupęs rišau jį, kartu per- 
duodamas, kad noriu su ja pasikalbėti. Nusiunčiau jai pėdos ilgio 
sumuštinių ir varškės pyrago riekių atvaizdą, mėgindamas pasakyti, 
kad ji galėtų praleisti pietus ir ateiti į mano niūrų mažą kambarėlį 
vergų kvartaluose. 

Be jokios aiškios priežasties užtrukau nepaprastai ilgai rišdamas 
jos barą, todėl galėjau užtęsti savo pranešimą. Smulkiai nupasakojau 
savo praeitos nakties sapną — save su keturiomis žaviomis moterimis, 
kurios visos mane laižė ir kandžiojo tuo pačiu metu. 

Nė nepažvelgęs į Darsę jaučiau jos sutrikimą. Mačiau mintyse, 
kad jos veidas paraudo. 

Kai batas pagaliau buvo užrištas, ji nuėmė ranką nuo mano 
peties ir grįžo į taką sakydama: „Atsiprašau, kad taip ilgai užtrukau. 
Raištelis buvo susipainiojęs į mazgą . 

Tyliai juokdamasis pagalvojau, kad Darsė, turėdama tokių ga- 
lių, dar nebuvo sutikusi tokio žmogaus kaip aš, kuris jos nebijotų ir 
nebūtų sukrėstas jos keistų sugebėjimų. Abejoju, ar ji... 

Nustojau galvoti, nes, kai norėjau atsistoti, tiesiog nepajėgiau 
pajudėti. Lyg būčiau įšaldytas vietoje! Suparalyžiuotas. Nieko ne- 
skaudėjo, galva dirbo puikiai, bet neįstengiau pajudinti kūno. 

Supratau, kad čia Darsės darbas. Iš dalies jaučiau pagarbią bai- 
mę, bet kartu ir baisėjausi. Niekas pasaulyje nesugebėtų padaryti to, 
ką ji štai padarė. O ji galėjo... 

Nežinau, kiek laiko taip stovėjau, bet pakankamai ilgai, kad pa- 
sižadėčiau daugiau niekada nekrėsti Darsei storžieviškų išdaigų, bent 
jau ne tada, kai negaliu laimėti. 

Neilgai trukus pro krūmus pasigirdo Darsės juokas, ir jis mane 

paleido. Buvau taip įsitempęs priešindamasis mane laikančiai nema- 
tomai jėgai, kad po to atbulomis pataikiau tiesiai į rožyną. 

Kai Darsė po valandos atėjo pas mane į kambarį, ant mano 
skruosto buvo trys įdrėskimo žymės. 

— Tai padarė ponios vergės? — paklausė ji. 

— Tu, - stengiausi atrodyti piktas ir įskaudintas. 

Darsė nusišypsojo. 

— Norėtum! Tai ką išsiaiškinai šiandien nuvažiavęs į miestą? 

— Aš turiu senelį, - atsakiau slėpdamas nustebimą, bet ji, matyt, 
kaip visada viską apie mane žinojo. - Jis gydytojas. 

— Te visi šventieji!.. — išplėstomis akimis sumurmėjo Darsė. 

Šiandien, kai keikiamasi net vaikiškuose filmuose, mane pri- 
bloškė jos pasakymas. 

— Ne, - tarė ji, pajutusi, koks esu apstulbęs. — Aš juk nesi- 
keikiu. Norėjau pasakyti: „Taip, kaip darė šventieji.“ Gydė. Darė 
stebuklus. 

— Palauk, — pasakiau. — Jis ne paprastas gydytojas. Čia kažkas 
panašaus: jeigu tiki, tai ir būsi išgydytas. Abejoju, ar jis tikrai gali... 

Darsė manęs nesiklausė. Ji dairėsi po kambarį, kuris buvo 
įrengtas taip pigiai, kaip tik įmanoma. Viršutinė sienų pusė iškli- 
juota dažomaisiais tapetais, o apatinė — grubių lentų plokštėmis. 
Sena geležinė lova su pigiu kietu čiužiniu ir pigiomis šiurkščiomis 
paklodėmis, komoda, nedidelis stalas su kėdėmis — štai ir visi baldai. 
Vonios kambariai buvo koridoriuje, vienoje pusėje „moterų“, kitoje 
— „vyrų“. Aš vienintelis buvau apsistojęs kvartaluose, todėl nekilo 
problemų naudotis vonia. 

— Man nepatinka ši vieta, - pasakė Darsė. — Šitose sienose sly- 
pi daug skausmo. Esu buvusi kitose plantacijose, bet jos kitokios. 
Čia blogiau nei kitur. Žinai, kodėl Devlinas vakar prisirakino prie 
sienos? 

— Pamėgdžiodamas tai, kas vyko šiame kambaryje? 

— Taip. - Ji palytėjo sieną rankomis. — Delfijos proseneliai ne- 
buvo malonūs žmonės. 

„Švelniai pasakyta“, — pamaniau. Padėjau ant stalo sumuštinius 
ir kiek galėdamas abejingiau paklausiau, ką ji išsiaiškino. 

Šypsodamasi ir valgydama taip, lyg būtų nemitusi ištisus metus, 
Darsė pasakė ką sužinojusi iš kitų viešnių, tai yra — nieko. 

— Visos jos supranta, kad Delfija apsimetėlė, bet teigia atvyks- 
tančios čia dėl maisto, lengvų treniruočių bei masažų. Beje, tu „už- 
sakytas“ masažams rytoj visai dienai. 

Suaimanavau. 

— Aš to nedarysiu. Beje, jeigu moterys nieko nežino, kodėl turiu 
tą daryti? 

— Man atrodo, iš tikrųjų jos kažkiek žino, bet nesako. Kiekviena 
iš jų melavo, tik nesuprantu apie ką. Viskas, ką tikrai pajutau — Čia 
turi atsitikti kažkas, dėl ko vertėjo važiuoti į šią kelionę. Gal pasi- 
rodys tikras mediumas?.. 

— Tokių nebūna, — paprieštaravau, bet tuoj prisiminiau, kaip 
vos prieš valandą Darsė laikė mane sukausčiusi vienoje vietoje. — Kas 
dar? — paklausiau. 

— Nieko. Visos jos turtingos ir kažko labai nekenčia. Jaučiu ne- 
apykantą aplink save. 

Ištiesiau ranką per stalą ir pirštu paliečiau Darsės riešą. 

— O kaip mano sūnus? - pasiteiravau. Padaviau jai savo agento, 
kuris sudegė, atvaizdą ir įsirėžusio į medį automobilio nuotrauką iš 
laikraščio. 

— Žinau tik tiek, kad viskas susiję. Tu, tavo sūnus ir Dievo Prisi- 
lietimas. 

Aš pakilau paimti savo bloknoto ir ištaisyti, ką buvau parašęs: 
„Trečia, reikia kažko iš Dievo“, bet tas vyras pasakė „Dievo Prisilieti- 
mas“, ir tai buvo panašu į kažkokį pavadinimą. 

Darsė nusišluostė lūpas ir pažvelgė į sąrašą. 

— Ką nors praleidau? —- paklausiau. 

— Reikia kažko daugiau, siekiant surasti mano vyrą, — pasakė ji, 
atidžiai spygsodama man į akis. 

Žinojau, kad ji manęs kažko klausė, bet nenumaniau ko, todėl 
atidariau kartoninę dėžutę su varškės pyragu ir laukiau. 

Ji pradėjo lėtai man pasakoti savo sapną. Ne iškart supratau, 
kad laiko sapną pranašingu. Dar daugiau laiko prireikė suprasti, jog 
prašo mano pagalbos. Jeigu ji man padėtų surasti sūnų ir jo motiną, 
ar aš padėčiau surasti jos vyrą? 

Neturėdamas parapsichologinių sugebėjimų, jokio talento, iš- 
skyrus vaidybą, ir nebūdamas gabus tam, kuo galėjo tikėti žmonės 
prie kriptos, neišmaniau, kuo galiu padėti. Darsė pasakė irgi neži- 
nanti, bet jos sapnas lyg ir parodė, kad turėčiau būti reikalingas. 

Gal ir kvailai pasielgiau, bet sutikau jai padėti. 

Kai pažadėjau, Darsė su palengvėjimu atsiduso ir puolė prie 
varškės pyrago. 

— Tai papasakok viską, ką sužinojai apie savo senelį, - paprašė. 

Kai baigiau, ji tarė: 

— Rytoj trečiadienis, ir mes važiuosime į... Kur jis ir ar toli iki 
tos vietos? 

— Rytų Mezopotamija, Džordžija, — atsakiau, vis dar stebėda- 
masis pavadinimu. — Nuo čia - apie du šimtai mylių. 

— Tai važiuojame į Džordžiją susitikti su tavo seneliu ir grįšime 
ketvirtadienį. Numatytas dar vienas spiritizmo seansas, bet manau, 
kad šį kartą jis gali būti tikras. 

— Tikresnis negu praeitą kartą? — paklausiau. — Seansas, per kurį 
tu nualpai? 

Darsė šyptelėjo. 

— Tada nežinojau, ką gali padaryti Devlinas. Dabar, žinodama, 
kad jis keičia pavidalą, esu geriau pasirengusi. 

— Mm, - numykiau neįtikintas. Paėmiau tuščias maisto dėžutes 
atsargiai, neprisiliesdamas prie Darsės. Nenorėjau, kad ji pajustų, 
koks esu susinervinęs dėl sumanymo susitikti su mano seneliu. Jau- 
čiausi kaip vaikas, pirmą kartą susitiksiantis su Kalėdų seniu. Be to, 
mane kamavo bloga nuojauta. Ar jis bus toks kaip mano tėvas - įsi- 
tikinęs, kad žmogiška šiluma yra nuodėmė? 

Antra vertus, interneto straipsnyje perskaičiau, kad Džonas Aloy- 
zas Frazeris yra gydytojas. Ar tai reiškė garsias maldas, akompanuojant 
monetų, krentančių į sidabrinę lėkštę, skambesiui? Jei tas žmogus auk- 
siniais dantimis ir žiedu su šviesiai rožiniu deimantu, paskambinčiau 
savo tėvui ir padėkočiau už tai, kad nesupažindino manęs su seneliu. 

— Linkai, — tarė Darsė, ketindama paliesti mano ranką. 

Žinojau, kad nori mane paglostyti ir, pasinaudodama savo ga- 
liomis, nuraminti, bet aš nepageidavau. Pasitraukiau, kad ji manęs 
nepasiektų. 

— Gerai, - pasakiau keisdamas temą. — Ką darysime su visomis 
tomis bylomis kape? 

— Nieko nesugalvoju, — atsakė Darsė. — Derėtų jas peržiūrė- 
ti - gal ką nors rastume. 

Nenorėjau grįžti į tą šaltą kriptą, tad pasiūliau atsigabenti jas į 
vieną iš kitų miegamųjų, kur buvo šilta ir šviesu. Darsė sutiko ir pa- 
sakė galinti apgaubti bylas skydu, kad niekas namuose jų nerastų, be 
to, jas saugos daug vaiduoklių. Aš pridūriau, kad žmonės iš Didžiojo 
namo laikysis toliau nuo tikrai niūrių kvartalų. 

Kai tik ištariau „Didysis namas“, supratau, iš kur tai atėjo. Ke- 
turios vergės vėl buvo šalia manęs ir būtent jų mintis aš perskaičiau. 

Darsė atspėjo — arba išgirdo — mano mintis ir išsiviepė. 

— Kaip manai, kodėl nė viena moteris iš namo neatėjo čia pra- 
šyti tavęs masažų? Jas atbaidė šios keturios gražuolės. 

— Ar galima jas pamatyti? — pasidomėjau, labai rūpindamasis 
savo balso skambesiu. Stengiausi kalbėti ramiai. 

— Ne, bet jos gali taip pašiurpinti žmones, kad jie išsinešdins. 
Panika. Ant sprando atsistoję plaukai ar kažkas panašaus... 

— Bet nekandžioja į ausų spenelį? 

Darsei nusišypsojus, pasijutau smagiau, nes ji nusišypsojo dėl ma- 
nęs. Jos akys buvo liūdnos ir liūdesys niekada neišnykdavo. Nenorėjau 
prisiminti praėjusios nakties, kai buvau tame pačiame kambaryje su 
vaiduokliu, kuriam patiko būti prisirakinusiam grandine prie sienos, o 
paskui pavirsti kažkokiu pagrindinį vaidmenį atliekančiu piratu. 

Aš irgi nusišypsojau pagalvojęs, koks turėtų būti gyvenimas vai- 
duoklių ir tų „kitų“, kurių nemato „normalūs“ žmonės, pasaulyje. 
Ber galbūt, jeigu matei vaiduoklius visą gyvenimą, jie tau nė kiek ne 
keistesni už artimo kaimyno vaiką? 

— Eime pasiimti bylų, — pasakiau, ir kartu su Darse pasukome 
kriptos link. 

— Kiek jų dabar yra? — nesusilaikiau nepaklausęs mums beei- 
nant. 

— Visi, — atsakė ji. - Daugybė. 

Nespaudžiau jos kaip praeitą naktį, bet tada jaučiau, kad jeigu 
paliksime bylas kambaryje, kitą dieną jų neberasime. Kriptoje joms 
niekas negrėsė, išskyrus žiurkes, šliaužiantį pelėsį ir mirusius žmo- 
nes. 

Padaviau Darsei nešti šūsnį aplankų, prikroviau jų didoką sodo 
vežimėlį ir nuvežiau nedideliu atstumu iki ilgo pastato, kuriame 
anksčiau gyveno vergai. „Pigu“, — pamaniau. Užuot leidęs pinigus 
atskiriems pastatams, keistuolis statytojas pastatė tris labai ilgus na- 
mus, viduje išmūrijo sienas ir įstatė daug durų priekyje. Namų eilė. 
Jis šiek tiek padidino išlaidas įrengdamas verandą išilgai fasado. 

Kai visas duris radome užrakintas, Darsė atrodė nugalėta. 

— Aš negaliu atrakinti spynų jokiais įrankiais, - pasakė ji. — Ir 
nemanau, kad tau reikia jas išlaužti. 

Susiradau raktą nuo lauko durų ir pabandžiau. Kai durys atsi- 
darė, tariau: 

— Pigiau atsieina padaryti vieną raktą visoms durims. 

Mažame kambaryje buvo dar mažiau baldų nei manajame. 

— Nežinojau, kad mane apgyvendino prezidentiniame numery- 
je, - pareiškiau, ir Darsė nusijuokė. 

Ji numetė savo aplankus ant seno dėmėto čiužinio su išsikišusiu 
užvalkalu. 

— Kaip manai, jis autentiškas? 

Darsė vėl nusijuokė, ir dėl to pasijutau kaip komikas. 

— Mano vyras nemokėjo laidyti sąmojų, — pasakė ji. - Mėgino, 

bet jam niekada nepavykdavo. Jo seseriai būdavo juokinga, bet jos 
vaikystė neįprasta, - moters balsas skambėjo taip ilgesingai, kad be- 
veik pavydėjau. Alana sakė mylinti mane labiau už gyvenimą, bet, 
atrodo, jai labiau patiko vaidinti šalia Denzelo Vašingtono, nei my- 
lėti mane. 

Pažiūrėjau į Darsę, imančią seną aplanką. Norėjau paprašyti, 
kad daugiau papasakotų apie savo vyro šeimą. Girdėjau, kad jos svai- 
nę užaugino ragana, viena iš tų blogųjų. Kartą organizavome renginį 
apie raganų kultą, kurios buvo nužudžiusios porą žmonių kaip „au- 
kas“. Aš kruopščiai atskyriau gerąsias raganas nuo blogųjų. Gavome 
labai piktų laiškų, kuriuose buvo teigiama, kad neatlikome tyrimo, 
kad buvo ir tokių raganų, kurios nedarė nieko bloga, o tik gera. 
Ralfas pasakė: „Raganos nori valdyti. Arba dėl gėrio, arba dėl blogio 
— jos nori valdyti, o mano knygoje valdymas yra blogis.“ Režisierius 
patikino: „Kitą kartą pavadinsime jas galingomis tėjomis. Kas nors 
patikrinkite internete, ar yra kokių nors galingų fėjų kultų“. Aš pats 
galvojau, kad tie rašeivos turėtų susirasti įdomesnių užsiėmimų. Tie, 
kurie dirba, tegu dirba. Tie, kurie negali, piktinasi visų kitų darbu. 

Atsisėdau kitoje lovos pusėje prie aplankų. 

— Ką dabar darome? 

Aplankai atrodė naujesni už popierius, ir aš spėliojau, kada 
buvo išrasti bylų aplankai ir kas surūšiavo pardavimo dokumentus. 

— Marta Džeferson, - perskaitė Darsė, paskui tyliai pridūrė: — Čia 
trijų vaikų pardavimo sąskaita. 

Kai pažiūrėjo į tuščią vietą, įsivaizdavau, ką ji matė. Nenorėjau 
klausti, bet žodžiai patys savaime išsitarė: 

— Kas tai? 

— Šviesa, — sušnabždėjo Darsė. — Sielos paprastai pasirodo tik 
kaip neaiškūs žmonių kontūrai. Daugiau jaučiu jas nei matau, bet 
dabar matau šviesą ir... — Ji trumpam nutilo. — Ar tu esi Marta? Nori 
sužinoti, kur buvo išsiųsti tavo vaikai? 

Mavryr, turėjau išsigąsti, bet, priešingai, mintis apie pagalbą 
mano protėviams, arba tiesiog „mano žmonėms“, kaip juos vadi- 

no Mozė, suteikė man anksčiau nepatirtą pakilumo jausmą. Mane 
apėmė euforija. Kaip narkotikas. Išplėšiau popierių Darsei iš rankų, 
atidžiai peržvelgiau ir garsiai bei aiškiai pasakiau: „Feavej plantacija, 
Džeksonas, Misisipė, ponui Neviliui Makbraidui.“ 

Negalėjau „jų“ matyti, todėl stebėjau Darsės veidą. Ji išplėtė 
akis, paskui ėmė taip linksmai šypsotis, kad kurį laiką iš jos akių 
dingo liūdesys. Ir klausiamai pažvelgė į mane. 

— Ji išėjo. Moteris išgirdo pavardę ir išėjo. Imk kitą lapą, per- 
skaityk kitą pavardę! — paragino Darsė, čiupdama bylą nuo viršaus, 
ir kai paėmė, palietė pirštais mano pirštus. 

— Aš irgi, — tarė ji. — Jaučiuosi taip pat. 

Supratau, ką ji norėjo pasakyti. Dar niekada nedariau nieko, 
kas man teiktų tokį pasitenkinimą! 

Kitas tris valandas mes peržiūrinėjome bylas, ieškodami pavar- 
džių ir garsiai jas skairydami — kaip galėdami greičiau. Žinojau, kad 
Darsė jautėsi taip pat, kaip ir aš, kad mes negalime sustoti ir galvoti 
apie tai, ką skaitome, nes abu pradėtume rėkti. Ji galvotų apie savo 
dukterį ir dukterėčią, atimtas iš jos, o aš — apie save, pastatytą varžy- 
tinėse ant pakylos ir parduotą. 

Ne taip seniai buvau matęs per televiziją dokumentinį fhlmą 
apie archeologus, kurie atkasė vergų kapus ir ištyrė tai, ką rado. Ne- 
nuostabu, bet vis dėlto siaubinga: jie nustatė, kad dažniausiai vergus 
mirtinai nukamuodavo sunkus darbas. Nepakeliamas fizinis darbas 
juos taip išsekindavo, kad retas kuris sulaukdavo vidutinio amžiaus. 

Galvojau apie tai, ką mačiau per televiziją, ir dar greičiau skai- 
čiau senas pardavimo sąskaitas. Atrodė nesvarbu, kad mes su Darse 
kalbėjome vienas per kitą ar kad darėme viską taip greitai, jog beveik 
nesupratome, ką skaitome. Atrodė, kad vaiduokliai mus girdėjo ir 
suprato, ir tai buvo svarbiausia. 

— Ne, — tarė Darsė, kai perskaičiau vienos moters pavardę. Aš 
perskaičiau: „Vergas, vardu Vezuvijus“. Pavardės nebuvo. Vezuvi- 
jus — ugnikalnis Italijoje. 

— Ji viena iš tavųjų keturių. Ar tikrai nori leisti jai išeiti? 

Dvejojau, atseit svarstydamas. 

— Ar ji tikrai nori leisti 7222 išeiti? 

— Šviesa aplink ją ką tik sustiprėjo. Oho! Ji daili. Įdomu, kas jai 
atsitiko po to, kai pardavė jos vaiką? O Dieve!.. 

— Kas atsitiko?! 

— Ji... — Darsė atsigręžė į bylų krūvą. — Jai skruoste įdegino 
raidę P už pabėgimą. 

Greitai perskaičiau vietovės Alabamoje, kur buvo parduotas jos 
sūnus, pavadinimą. 

— Ji išėjo? — po kurio laiko paklausiau Darsės. 

— Išėjo. 

Atsidusau, nes pasiilgsiu savo vidurnakčio kompanijos. 

— Taigi spėju, kad dabar tau reikės užimti jos vietą, — tariau aš. 
Nuskambėjo kaip kažkas, ką Darsė turėtų padaryti. 

— Kai namai pilni tavęs geidžiančių moterų? Neturiu jokių šan- 
sų. Žinai, kai dvasių čia nebėra, galbūt moterys iš Didžiojo namo 
šiąnakt galės tave aplankyti. 

— Jei taip bus, aš dingstu iš čia, - pasakiau, ir abu nusijuokėme. 

Čiupau kitą bylą ir perskaičiau pavardes. Net nebūdamas aiš- 
kiaregis pajutau, kaip kambarys palengvėjo, tarsi atsigavo nuo kelių 
amžių tragedijų naštos. 

Viską baigėme atėjus vidurnakčiui. Norėjau sudeginti blogio 
dokumentus, bet Darsė pasakė, kad jų dar gali kam nors prireikti. 
Grįžome į mano miegamąjį, ir parodžiau jai, ką buvau nupirkęs 
— butelį „Grand Marnier“, puikaus apelsinų likerio, ir didelį šokola- 
dinį apelsiną. 

Išjungėme šviesą kambaryje ir išėjome į verandą — pasėdėti ir 
pasigrožėti mėnulio šviesa. Dar niekada gyvenime geriau nesijau- 
čiau. Tai buvo pirmas kartas, kai dirbau altruistiškai ir tiek daug dėl 
kitų. 

Gurkšnojome likerį iš vienintelių mano turimų stiklinių. Atsi- 
sukau į Darsę klausdamas: 

— Tu dažnai darai tokius dalykus? 

— Ne visai tokius, bet aš padedu... žmonėms ką nors surasti. 

Žinojau, kad ji nepasakė visko, bet juk aš vaidinau televizijos 
seriale, kuris vadinosi „Dingusieji“. Nuo tada, kai ją sutikau, pa- 
galvodavau, kaip dingę žmonės galėtų pasinaudoti jos gabumais 
tikrame gyvenime. Aišku, toks žmogus kaip Darsė - o daugiau tokių 
pasaulyje nėra — atimtų darbą iš mūsų visų. 

— Policija? - paklausiau. 

— Ne, vargiai susidomėtų. Žmonės netiki niekuo, kas turi tokių 
sugebėjimų, kokių jie patys neturi. Jei žmogus nemato dvasių, jis 
įsitikinęs, kad jų ir nėra. | 

Kodėl man atrodė, kad taip kalbėdama ji stengiasi mane išblašky- 
ti? Po minutės pajutau nedidelį skausmą kakle, vadinasi, Darsė bandė 
nukreipti mano mintis. - „FTB“, - ištariau, ir skausmas dingo. 

— Tu padedi FTB? - paklausiau. - Ne, nežiūrėk į mane taip, lyg 
norėtum užmigdyti. Aš niekam nesakysiu, ką žinau. 

— Tai jau tikrai! Nori, kad papasakočiau apie tavo tėvą? Ir kodėl 
tu nieko nežinai apie savo senelį? 

— Nė trupučio, — atsakiau šypsodamasis ir tiesdamas jai dėžutę 
su šokoladiniu apelsinu. — Kokių dalykų esi mačiusi? Gal galėtum 
pavaizduoti, ką žinai? 

Kai ji nusišypsojo, supratau, kad po mano kalbų atsipalaidavo. 
Ištiesė ranką paimti šokoladą ir tyčia palietė mano pirštus. Staigiai 
atsitraukiau atgal, bet jau buvo per vėlu. 

Čiulpdama šokolado gabalėlį, Darsė atsilošė supamajame krėsle 
ir pažvelgė į mėnulį. Tolumoje, dešinėje pusėje, stūksojo didelis se- 
nas namas, tylus, tamsus, grėsmingas. 

— Nežinau, kur yra vaikas, Linkai, — tarė ji, neabejodama, kad 
apie tai ir norėjau užvesti kalbą. Norėjau rėkti: „Kodėl tu negali su- 
rasti mano vaiko?“, bet nerėkiau. Dar ne. Šį vakarą radome kažko- 
kių seniai mirusių žmonių vaikų sielas, bet kodėl neatsirado 72220 
vaikas? 

— Prisimeni, kaip pasakiau „Te visi šventieji“, kai papasakojai 
apie savo senelį — gydytoją ekstrasensą? 

— Taip. 

— Praeitą naktį sapne, tik tai nebuvo sapnas, kažkas man bandė 
kažką pasakyti. Vyras, kurį mačiau rūsyje... 

— Tas, kuris keičia pavidalą, Devlinas. 

— Taip, jis. Jis parodė man tavo sūnų, ir pajutau, kad vaikas turi 
didelę galią. 

Pašnairavau į ją. Vaikas kažkoks nenormalus? Jei Darsė mane 
„išgirdo“, ji neišsidavė. 

— Matyr, tai ypatinga jėga, panaši į mano dukters ir jos pussese- 
rės. Jos turi telekinetinių galių. 

Klausiamai pažvelgiau į ją. 

— Jos priverčia daiktus judėti. Dabar mergytės dar mažos, užtat 
ir judina tik meškiukus arba kamuolius, bet vieną dieną... 

Nusisukau, kad Darsė nematytų manęs žegnojantis. Ir vėl kaž- 
kas, kas neegzistuoja. 

— Šiaip ar taip, manau, kad tavo sūnus turi ypatingą galią. Dev- 
linas pasikeitė iš tavo sūnaus į... - parodė man trimatį biblinių laikų 
vyro paveikslą. - Jis vaikščiojo tarp luošų ir ligotų žmonių. Nesupra- 
tau, bet kai pasakei, kad tavo senelis buvo gydytojas... 

Darsė palaukė, kad aš susigaudyčiau, ką ji pasakė. 

— Manai, jog mano sūnus galėjo paveldėti gebėjimą gydyti? 

— Tikriausiai. 
sudarkytų vaiko gyvenimą. Jeigu savo galią jis laikys paslaptyje, tuo- 
met savo sugebėjimus vertins kaip kažką bloga ir nepadorų, ką reikia 
slėpti. Jeigu juos atskleis, kiti vaikai jo vengs. Negalės žaisti, tarkim, 
krepšinio, nes kitų vaikų tėvai nepageidaus, kad šalia būtų kažkas 
toks antgamtiškas kaip mano sūnus. 

Be viso to, dar atsirastų skeptikų ir pakalikų. Norinčių jį išban- 
dyti ir trokštančių iš jo uždirbti. 

— Žinai, ką galvoju? — tarė Darsė. - Manau, kad vaikas nenori 
būti surastas. Man regis, jis numano žmonių norą juo pasinaudoti, 

todėl, matyt, kur nors su motina slepiasi. Jis yra arti, jaučiu tai, bet 
kur — tiksliai nežinau. 

Išgėriau likerį ir susimąsčiau apie jos žodžius. 

— Ar jis gali būti už dviejų šimtų mylių? Rytų Mezopotamijoje? 

— Ne, daug arčiau. Aš manau taip: jeigu tavo senelis pasižymi 
tokiais pat sugebėjimais kaip tavo sūnus, gal mums užsimintų, kur jis 
slepiasi? 

— Ar Delfija galėtų laikyti mano sūnų šiuose namuose? Kaip 
tau atrodo, ar jis gali būti taip arti? Ketvirtadienį atvyksta kažkoks 
ypatingas žmogus. Kaip manai, ar jis galėtų būti?.. 

— Mažas berniukas, gydantis žmones? — pratęsė ji. - Ne, nema- 
nau. Jaučiu, kad vaikas yra lyg ir kokiame kalėjime, bet nežinau, ar 
jis pats susikūrė kalėjimą, ar kas nors kitas. Na, eime miegoti. 

— Taip! — stodamasis pritariau su entuziazmu, ir Darsė nusi- 
juokė. 

Jau buvo vėlu, ir aš pasijutau labiau pavargęs nei maniau. Kelias 
minutes dar kalbėjome apie automobilio nuomą rytojaus dieną ir 
apie tai, ką Darsė pasakys Delfijai su Narciza, tada ištarėme vienas 
kitam labanakt. Truputį pastovėjau verandoje žiūrėdamas, kaip Dar- 
sė grįžta į namą. Dabar buvo perpratusi durų užraktą ir signalizacijos 
sistemą, tad galėjo lengvai patekti vidun. 

Šypsodamasis grįžau į miegamąjį. Jaučiausi gerai, lyg būčiau 
paskelbęs antrą Išlaisvinimo deklaraciją, bet kartu nerimavau dėl 
sūnaus. Atsigulęs į lovą vėl spėliojau, ką sužinosiu susitikęs su savo 
seneliu. Kai užmerkiau akis ir susiruošiau miegoti, pajutau, kad man 
trūksta keturių ponių vergių. Visos buvo išskridusios ir atrodė, kad 
kambario tuštuma aidi aplink mane. „Rytoj, - pamaniau. — Rytoj aš 
paskambinsiu Alanai.“ 


Vienuoliktas skyrius 


Darsė 


S R RYTĄ GULĖJAU LOVOJE IR GALVOJAU. Linkas pradėjo 
+ "7. man labai patikti. Jis apsimetinėjo, kad daug ko bijo, 
bet, kaip supratau, nebijojo nieko. 

Be to, jis buvo šaunus žmogus, pasirengęs išbandyti bet kokį 
naują dalyką. Jis juokino ir nuolat flirtavo. Esu tikra, jog norėjo su- 
gulti su manim ir gerai praleisti laiką, bet žinojau, kad niekada netu- 
rėtume ilgalaikių santykių. Jis jautė man per daug pagarbios baimės. 
Liesdama jį patirdavau, kaip spėlioja, ką aš galiu padaryti. Ar galė- 
čiau gauti jam vaidmenį, už kurį jis laimėtų „Oskarą“? Ar galėčiau 
užburti filmą ir dėl to tas filmas labai daug uždirbtų? 

Ne, Linkui aš buvau per daug nenormali, kad tarp mūsų būtų 
kas nors daugiau nei draugystė. Mano vyras Adamas buvo vienintelis 
žmogus, žinantis ką sugebu, tačiau ne iki galo. Pavyzdžiui, aš kalbu 
apie naudojimąsi savo sugebėjimais asmeniniams tikslams... Adamas 
mylėjo mane dėl manęs pačios; tai, ką galiu padaryti mintimis, buvo 
taip pat svarbu, kaip kalbėti kita kalba. Kitas vyras gali paprasčiau- 
siai pasigirti: „Mano žmona kalba prancūziškai“, o manasis: „Mano 
žmona gali mintimis žudyti žmones“... 

Tuo man brangiu laiku, kai su Adamu buvome kartu, erzindavau 

jį, kad esu kaip Samanta iš seno televizijos serialo. Jos vyras kaip įma- 
nydamas stengėsi, kad jo žmona taptų „normali“. „Ir tai davė priešin- 
gų rezultatų“, - kartą pasakė Adamas, bučiuodamas mane į nosį. 

Adamas niekada nebandė pasinaudoti mano galiomis. Vienas 
iš kelių mūsų ginčų kilo žlugus vienai jo investicijai ir man pasisiū- 
lius pažiūrėti, ar galiu ką nors pakeisti. Ne iš karto supratau, kodėl 
Adamas supyko. Ragana, pagrobusi jį vaikystėje, moteris, kurią aš 
nužudžiau, naudojo veidrodį numatyti akcijų kainoms, kad užsi- 
dirbtų pinigų. 

Pagalba FTB Adamui atrodė tinkamas būdas panaudoti mano 
sugebėjimus, ir jis būdavo su manimi, kai tyrinėdavau bylas. Jis vi- 
suomet buvo šalia, pasirengęs mane apkabinti, kai regėdavau nepa- 
keliamai baisius vaizdus. Pasitaikė atvejų, kai vizija to, kas buvo pa- 
daryta vaikui, mane taip prislėgdavo, jog Adamas nunešdavo mane į 
lovą pailsėti. Jei būdavau per daug nuliūdusi, mes mylėdavomės, kol 
košmariški vaizdai išnykdavo. 

Po pusryčių mudu su Linku įsėdome į išsinuomotą automobilį. 
Lauke lijo, ir aš nesilioviau galvojusi apie savo vyrą. Užsimerkiau, 
kad skruostais neimtų riedėti ašaros. 

— Nori pasikalbėti? — švelniai paklausė Linkas. 

Nusišypsojau dėl jo susirūpinimo bei įžvalgumo. 

— O jeigu tu man papasakotum viską apie savo vaikystę? — pa- 
klausiau, tada pradėjau perkėlinėti šią mintį į Linko galvą. 

— O jeigu aš tau papasakočiau viską apie tavo motiną? — klausi- 
mu į klausimą atšovė jis. 

Ši mintis mane taip sutrikdė, kad lioviausi taikyti Tvirtąją 
Įtaigą. 

— Gerai, — nusileidau. — Tu laimėjai. Susitarkime. Papasakok 
apie savo serialą. Niekada nesu buvusi televizijos serialo filmavimo 
aikštelėje. 

Kai Linkas pavirto aktoriumi ir ėmė mane linksminti, pasidarė 
aišku, kad abu išvengėme kokių nors pernelyg atvirų pasakojimų 
apie save. 

Tą rytą pasakiau Narcizai, jog dėl nenumatytų šeimyninių 
reikalų turiu išvykti visai dienai ir, be abejo, kartu privalau pasiimti 
Linką. 

Narciza atrodė sunerimusi, net susinervinusi. 

— Gerai, brangioji, — tarė ji. - Nežinau, ką mes šiandien darysi- 
me, nes kažkas įsilaužė į namus. 

"Turėjau atrodyti sukrėsta, susijaudinusi, nes Narciza patapšnojo 
man per ranką. 

— Viskas gerai. Pavojaus nėra, bet turime būti atsargios. Delfija 
pasamdė vyrus, kurie šiandien ateis užkalti rūsio langų. 

Tada supratau, kad ji turėjo galvoje mūsų su Linku „darbą“. Aš 
ne aktorė, bet stengiausi atrodyti susirūpinusi. 

— Ar ką nors pavogė? 

— O taip, — atsakė Narciza. Atrodė, kad tuoj pravirks. - Mūsų 
šeimos registrus. Viską laikėme užrakintame kambaryje: savo šei- 
mos — prosenelių ir jų nuopelnų mūsų didžiai šaliai istoriją. 

Kai ji tai pasakė, vos susivaldžiau neatsitraukusi nuo jos su pasi- 
bjaurėjimu. Pinigai šiai sodybai pastatyti buvo gauti auginant ir par- 
duodant žmones. Vaiduokliai vis dar verkė iš siaubo, kaip jais buvo 
pasinaudota daugiau nei prieš šimtą metų, o ši moteris kalbėjo apie 
savo protėvių garbę!.. 

Narciza buvo taip nusiminusi, kad lyg ir nepastebėjo, kaip aš 
žengtelėjau atatupsta. 

— Važiuokite ir grįžkite rytoj, brangioji. Savo svečiams mes tu- 
rime nedidelę staigmeną. 

Norėjau kuo greičiau nuo jos pabėgti, todėl nepaklausiau, ko- 
kia tai staigmena. Tenorėjau lipti į automobilį ir išvažiuoti su Linku 
labai toli nuo šios klaikios vietos! 

Mudviem pasilikus vieniems, pastebėjau, kad Linkas įdomus 
pašnekovas. Žinojo begalę juokingų istorijų apie „Dingusiųjų“ fil- 
mavimą ir... Na taip, norėjau išgirsti ką nors apie savo motiną... Visą 
gyvenimą labai bijojau šios moters. Kai augau, ji palikdavo mane 

mieste tai vienoje šeimoje, tai kitoje, lyg būčiau buvusi našlaitė. At- 
rodytų, turėčiau jos nekęsti. Bet taip nebuvo. Mano gyvenime mama 
visada buvo kaip tolima geroji fėja ant ledinio kalno, kuri ateidavo ir 
išeidavo kada panorėjusi ir darydavo su manim ką panorėjusi. 

Tikriausiai nejaučiau jai neapykantos todėl, kad ten, kur mane 
palikdavo, man būdavo labai įdomu. Mama pasakydavo: „Tu pagy- 
vensi pas Houldenus“, o po penkių minučių pasirodydavo automo- 
bilis jos paimti ir kažkur išsivežti. Visos be išimties šeimos, į kurias 
pakliūdavau, turėjo kokių nors bėdų: vyrai mušdavo žmonas, pasi- 
taikė kraujomaišos atvejų, daug neištikimybės, skriaudžiamų arba 
neprižiūrimų vaikų. Putnamas buvo mažas miestas, bet jame nestigo 
įvairiausio žmonių elgesio bei emocijų. 

Gyvendama bet kurioje šeimoje, tuo metu, kai nebūdavau 
mokykloje, darydavau viską, ką galėjau, kad tie žmonės pasitaisytų. 
Kai vyras pakėlė ranką suduoti žmonai, aš uždegiau tą ranką, aišku, 
netiesiogiai. Panašiai kaip Pavlovo šuo, muštis jis greitai atprato. Pri- 
versdavau žmones manyti, kad jų vaikai nuostabūs, ir tėvai liauda- 
vosi juos skriaudę. 

Pakeičiau tarpusavio santykius keliose Putnamo šeimose — vie- 
noje po kitos. Tačiau visada atsargiai įtikindavau, kad kažkas kitas 
juos pakeitė, todėl apie mano pastangas niekas nieko nenutuokė. 
Dažnai įteigdavau, jog tai pastoriaus nuopelnas. Kartais palikdavau 
kur nors numestą knygą ir ją kas nors perskaitydavo. „Ta knyga pa- 
keitė mano gyvenimą“, - sakydavo žmonės. 

Po kelių mėnesių kas nors mane sugrąžindavo į motinos namus 
ir gyvendavau su ja, kol vėl išsiųsdavo į kitą šeimą. 

Per visus Putname praleistus metus tik vieną kartą pabandžiau 
Tvirtai Įteigti savo motinai. Iki šiol aiškiai viską prisimenu, nors 
man tuo metu buvo maždaug penkeri. Ji liepė man eiti vidun, bet 
aš nenorėjau. Parėjau namo, bet kai ji vartydama žurnalą atsisėdo už 
stalo, ėmiau spoksoti į ją ir versti galvoti, kad ji nori leisti man vėl 
išeiti į lauką. Mama pakėlė akis nuo žurnalo, griežtai į mane pasižiū- 

rėjo ir pliaukštelėjo per veidą. Ji nieko nepasakė nei prieš tai, nei po 
to. Visiškai nepaaiškino, kodėl skėlė antausį, tik žy5A Tai buvo vie- 
nintelis kartas, kai ji man sudavė, ir aš daugiau niekada nesuteikiau 
jai pagrindo manęs mušti. Paskui klausydavau jos nesipriešindama. 
Ir daugiau nebandžiau manipuliuoti savo motinos mintimis. 

Linkas vairavo jau dvi valandas, ir aš lyg nerūpestingai jo pa- 
klausiau apie savo motiną. Nepavyko apgauti. Pažvelgė į mane tokiu 
išmanančiu žvilgsniu, kad paraudau iki plaukų šaknų. 

— Gerai, — tariau. — Taigi man smalsu. Pasakyk, kokia ji. 

— Nori, kad pasakyčiau tau, kokia yra tavo pačios motina? 

— Taip, kaip tu viską žinai apie savo motiną. Cha! Būtum pa- 
tenkintas sužinojęs, ką apie ją mano bendradarbiai, ką ji mano apie 
tave ir... 

— Kaip tau pavyksta sukurti įspūdį, kad negali skaityti minčių? 

Gūžtelėjau pečiais. 

— Nesugebu skaityti tikslių minčių, bet permatau jausmus. Tu 
daug galvoji apie savo tėvus. Atrodo, nori prieš juos maištauti, bet 
kartu trokšti, kad jie tavimi didžiuotųsi. 

— O kaip tu? Turi motiną, kuri yra viena gražiausių, seksualiau- 
sių moterų pasaulyje. Kaip dėl to jautiesi? 

Linkas apsimetinėjo psichiatru ir lyg tirdamas žvelgė į mane pa- 
dilbomis. Norėjau atsakyti tuo pačiu, bet ir pati nustebau ištarusi: 

— Ar tu su ja gulėjai? 

— Ne, — linksmai atsakė Linkas. - Bandžiau, norėjau, bet ji atsi- 
sakė. 

Nusisukau į langą slėpdama šypseną — buvau kvailai patenkin- 
ta, kad jis nesimylėjo su mano mama. 

— Darse, — visiškai rimtai tarė Linkas. — Perskaičiau tą knygą 
apie tave, bet niekas joje neaišku. Tu pati nė kiek nepanaši į tą kvailą 
merginą. Be to, knygoje niekur neužsimenama apie tavo... sakyki- 
me, talentą. Anot autoriaus, tu visiems tik trukdei, ir jie visi rizikavo 


gyvybe, kad tave išgelbėtų. 


AMŽINAI IR VISADA 135 


Nieko nepasakiau, nes neturėjau ką sakyti. Pradėjau laikyti Lin- 
ką savo draugu, bet dar nebuvau visai tikra, ar galiu juo pasitikėti. 
Jeigu atskleisčiau jam tiesą, tikrai sustotų ir išstumtų mane lauk iš 
mašinos. 

— Štai čia, — tariau rodydama kur įvažiuoti. Linkas atsiduso. Pa- 
jutau, kad nusivylė, bet dar nebuvau pasirengusi kalbėti apie tai, kas 
nutiko raganų urve. 

Atrodė, kad Rytų Mezopotamija kažkada klestėjo. Mažo mies- 
telio centre buvo tvirtai pastatytų pastatų su „varvančiais papuoši- 
mais, kurie maždaug 1910-aisiais buvo mados viršūnė. Tačiau nuo to 
laiko niekas tų papuošimų netvarkė, tik bet kaip užtaisė, kad nenu- 
kristų žemyn. Pusė pastatų stovėjo tušti, kiti, užimti, neatrodė pasi- 
turimai. Lėtai važiuodami per miestą nepamatėme nė vieno baltojo. 

Pažvelgiau į Linką — norėjau sužinoti, ką jis jaučia. Iš tolo pa- 
tyriau, kad jis prislėgtas. Uždirbo daug pinigų, tačiau čia žmonės, 
panašūs į jį, gal netgi jo giminės, gyveno skursdami. 

Linkas vis dar buvo rimtai nusiteikęs, kai nuleido langą ir pa- 
klausė poros ant suoliuko sėdinčių vyrų, gal jie pažįsta Džoną Aloyzą 
Frazerį. Vienas vyras pasakė, kad „Papa Al yra senojoje mokykloje“, 
ir parodė į rytus. 

Kiek pavažiavę ta kryptimi, išvydome ranka rašytą iškabą „Fra- 
zerio mokykla“, ir Linkas pasuko į ilgą įvažą. 

Kai pamačiau namą, man iškart patiko ši vieta. Tai buvo didelis 
kvadratinis pastatas su langais visose sienose. Ties juo augo ąžuolai, 
matyt, šimtamečiai. Pastatą juosė įvažos kelias, padengtas skaldyto- 
mis kriauklėmis. 

Linkas sustojo, mes išlipome ir, batams maloniai traiškant 
kriaukleles, patraukėme prie pagrindinių durų. Nuėjome tik kelis 
žingsnius nuo automobilio, kai pasigirdo skambutis ir iš mokyklos 
pasipylė vaikai. Visi bėgo ir šūkavo, beje, visi juodaodžiai. Jie nu- 
skuodė kita kryptimi ir mūsų su Linku nepastebėjo. 

Prisiartinę prie mokyklos iš kiemo pusės, pamatėme ant slenks- 
čio stovintį senyvą, aukštą, oriai atrodantį vyrą — juodaodį žilais 


136 Jude Deveraux 


plaukais. Jo drabužiai buvo geros kokybės ir kruopščiai prižiūrimi, 
bet pastebėjau, kad kraštai nušiurę. 

Jis neatrodė nustebęs, kai išvydo Linką, ir aiškiai žinojo, kas jis 
toks. Senukas žvelgė į Linką ne kaip į televizijos žvaigždę, bet kaip į 
savo anūką. Tas vyras tiesiog rijo jį akimis, ir, pajutusi nuo jo sklin- 
dantį ilgesį, vos susilaikiau nepravirkusi. 

— O kas jūs? — pagaliau paklausė atsisukęs į mane. 

— Darsė, - atsakė Linkas. — Mano draugė. Ar galime su jumis 
pasikalbėti? 

— Jei tik panorėsi, — atsiliepė jis, prilaikydamas plačiai atvertas 
duris. 

Papa Al, kaip jį vadino, paprašė jaunos moters pasakyti vai- 
kams, kad jau eitų namo ir kad jis norįs pasikalbėti su savo anūku. 
Jaunoji moteris, pasistiebusi ant pirštų galų, kažką pašnabždėjo, ir jis 
nerūpestingai nusijuokė. 

— Taip, jis iš to televizijos serialo, — patvirtino žiūrėdamas į Lin- 
ką su tokiu pasididžiavimu, kad šis net nuraudo. 

Netrukus visi trys sėdėjome dengtoje verandoje ir gerėme šaltą 
limonadą, valgėme melasinius sausainius bei grožėjomės peizažu. 
Bent jau aš žiūrėjau į peizažą. Linkas ir jo senelis negalėjo atitraukti 
akių vienas nuo kito. 

Aš buvau šiek tiek atsiribojusi ir stengiausi juos nuraminti, kad 
galėtų iš karto pasikalbėti apie reikalą. Bijojau, kad nepradėtų trauk- 
ti nuotraukų albumų ir neužmirštų, ko čia atvažiuota. 

Papa Al turėjo gražų balsą, todėl puikiai įsivaizdavau, kad gali 
juo gydyti žmones. Bet jis pasakė Linkui, jog iš tikrųjų jo žmona, 
Linko senelė Lili, buvo gydytoja ekstrasensė. Bet kadangi moteris 
pasižymėjo dideliu drovumu, jie abu sudarė tą komandą. Jis įtikino 
žmones, kad gydo jo rankos, o žmona esanti tik asistentė. 

Kai Linkas papasakojo istoriją, kaip jam gimė sūnus, baiminau- 
si, kad jo senelis pasmerks tokį poelgį, tačiau taip neatsitiko. Jis taip 
apsidžiaugė proanūkiu, jog visai nesirūpino, kaip tas vaikas atsirado. 


AMŽINAI IR VISADA 137 


Linkas nepasakė, kad turime pagrindą manyti, jog vaikas galėjo pa- 
veldėti šiokių tokių antgamtinių galių. 

Atsilošiau kėdėje ir ramiai klausiausi, kaip Papa Al pasakoja 
apie savo sūnų, Linko tėvą. 

— Jis visada drovėjosi mūsų, palapinių ir atgimimo susirinki- 
mų, — sakė Papa Al. — Atsiribojo nuo viso to dar būdamas vaikas. 
Bet mūsų uždirbti pinigai leido mums su tavo senele atidaryti šią 
mokyklą. 

Mano ausys atsigavo nuo Papa Al balso, ir ėmiau spėlioti, 
ar Linko — irgi. Nieko nekalbėjau, kai jo senelis vedžiojo mus po 
mokyklą. Kažkada tai buvusi miesto mokykla, kurioje visos dvylika 
klasių tilpo šešiuose kambariuose, bet kai 1972 metais apygarda pri- 
pažino, kad pastatas tam netinkamas, imta vežioti vaikus autobusu 
„į mokyklą, kur niekas jų nepažįsta“, už penkiasdešimties mylių. 

Linkas ir Papa Al ėjo pirma manęs, ir aš negalėjau nesišypsoti. 
Sužinojau, taip sakant, apie šeimos varžytines vos išgirdusi vieną 
plaktuko smūgį. 

Vėliau Papa Al su žmona keliavę ištisus metus, vieną po kitos 
statydami gydymo palapines ir kartu tampydamiesi savo pikčiurną 
sūnų. 1980 metais Linko senelę ištiko insultas, todėl jie grįžo į savo 
gimtąjį miestą Rytų Mezopotamijoje, kur ji ir mirė. Praėjus metams 
po žmonos mirties, Papa Al nusipirko seną mokyklą - apleistą, griū- 
vančią — ir ją perstatė. Po dvejų metų kovos su valstijos mokyklų val- 
dyba jis gavo akreditavimą įsteigti mokyklą „specialiems“ vaikams. 

— Sumaniems, — pasakė Papa Al. — Tiems, kurie turi šansų 
patekti į koledžą. Tiems, kurie turi ambicijų bei veržlumo, — ir 
didžiuodamasis pareiškė Linkui, kad aštuoniasdešimt šeši procentai 
jo mokinių įstojo į koledžą. Remiamas personalo, jis padėjo studen- 
tams gauti paskolas ir stipendijas. — Jeigu jie nori studijuoti koledže, 
aš jiems padedu. 

Kai Papa Al baigė savo ilgą kalbą, jau buvo vėlyva popietė, ir kai 


< 


jis paklausė, ar mes išalkę, aš kone šūktelėjau: „Taip! 

Įsėdome į automobilį, aš — ant galinės sėdynės, du vyrai prie- 
kyje, ir nuvažiavome į netoliese esantį restoraną. Jis buvo senas, nu- 
sidėvėjęs, bet kvepėjo nuostabiai. 

— Arneškite mano anūkui viską, ką turite geriausia, — paliepė 
Papa Al, tada pažvelgė į mane. - Ir poniai, jo draugei. 

Prieš pagalvodama ištariau: 

— Jo draugės ponios jau mirusios. 

Daugelis žmonių iš tokio pasakymo būtų supratę, jog kažkas 
mirė, bet spėju, kad Papa Al buvo praleidęs per daug laiko tarp eks- 
trasensų ir panašių žmonių, kad jį būtų galima apkvailinti. 

— Kiek laiko mirusios? — paklausė jis, kai atsisėdome už stalo, 
dengto klijuote, išmarginta raudonais ir baltais langeliais. Buvau čia 
vienintelis baltasis žmogus. 

— Prieš pilietinį karą, — atsakė Linkas, man nespėjus jo sustab- 
dyti. 

Visą gyvenimą slaptumas man buvo svarbiausias dalykas. Išmo- 
kau veidmainiauti, iškreipti tiesą, per akis meluoti, kad nuslėpčiau 
tai, ką sužinodavau, bet ko žmonės nepageidavo žinoti. Jie norėjo 
tikėti, kad vaiduoklių nėra, todėl geriau jautėsi, kai niekas neįkyrė- 
davo dažnomis kalbomis apie juos. 

Linkas nuo tokių žmonių skyrėsi, ir buvo matyti, kad jis toks 
pat visuomeniškas kaip ir jo senelis. Staiga jis pradėjo per daug pa- 
sakoti. Pasiunčiau žinią liautis, bet jis tik pasitrynė kaktą ir tęsė 
toliau. 

Suglumau, kai ant stalo atsidūrė didžiuliai dubenys su valgiais: 
kepta višta, dar viena su keptais obuoliais, jautiena, virta iki atšoko 
nuo kaulų, bene šešių rūšių daržovės, kažkoks keptas patiekalas, ku- 
riam pagaminti sunaudota keli svarai grūstų bulvių ir kvorta padažo. 
Užmiršau pastangas sustabdyti Linką ir puoliau prie maisto. 

— Tai negera vieta, — pasakė Papa Al. Jo lėkštė buvo perpus ma- 
žiau prikrauta nei mano. — Ar žinai, kad ten įvyko vergų sukilimas? 
Jam vadovavo tavo protėvis, vergas, vardu Martinas. 

— Mano?.. - pakartojo Linkas, toks apstulbintas, kad ranka su 
šakute sustingo nepasiekusi burnos. 

— Turbūt dėl to ten gyveno tavo sūnus. Mano žmona, amžiną 
jai atilsį, kartais galėdavo išgydyti žmones, bet ji 2w0/at jautė tai, ko 
kalbu? Brangioji, ar tu pajėgsi visa tai suvalgyti? 

— Nesijaudink. Ji nušluos stalą, — tarė Linkas. — Ką turėjai gal- 
voje sakydamas, kad mano sūnus ten gyveno? 

— Jei vaikas kuo nors panašus į savo prosenelę, jis gali jausti ki- 
tokius dalykus nei žmonių skausmas. Spėju, kad kas nors juo naudo- 
josi norėdamas pasipelnyti. Nepatikėtum, kokių pasiūlymų uždirbti 
iš žmonių ligų mes su tavo senele esame gavę! Porą kartų vyrai mums 
siūlė gyventi dideliame name, į kurį atvežtų sergančiuosius. Viskas 
tikrai gražiai skambėjo, bet išsiaiškinome, jog jie turėjo galvoje tur- 
tuolius, tuos, kurie mokėtų šimtus tūkstančių, net milijonus, kad tik 
išgydytume. Jiems nerūpėjo neturtingi, neišgalintys mokėti žmonės, 
net jei šie mirtų gatvėje. 

Pažvelgiau į Linką: abu suvokėme, kad Papa Al kalba apie kaž- 
ką, kas susiję su dingusiu vaiku. Ištiesiau ranką per stalą norėdama 
paliesti Linko ranką. Prisilietusi išvydau moterų iš „13-a guobų“ vizi- 
jas; kaip ir aš, Linkas bandė atspėti, kodėl jos ten atsibeldė. Akivaiz- 
du, kad šios moterys atvyko į „13-a guobų“ ne dėl netikrų spiritizmo 
seansų. Tai kodėl jos ten atsidūrė? Kad jas išgydytų nuo kokių nors 
ligų? Ber aš nepajutau, kad kuri nors iš jų būtų sirgusi... 

— Taip, —- pasakiau Linkui ir atitraukiau ranką. Jis galvojo tą 
patį. 

— K tai reiškia? —- paklausė Papa Al, rodydamas į mūsų rankas. 

— Ji geba... — pradėjo Linkas, bet tik gūžtelėjo pečiais. — Pasa- 
kyk man viską, ką žinai apie „13-a guobų. 

Aš toliau valgiau, kol Papa Al kalbėjo. Toje vietoje buvo daugiau 
blogio, nei aš įsivaizdavau. Taip, iki Pilietinio karo ten buvo gyvulių 
ferma. Tačiau Narcizos ir Delfijos proseneliai tingėjo ūkininkauti. 
Pasakojama, kad apie 1810 metus savininko žmonai baisiai įkyrėjo 

vyras, kuris nieko neveikė, tik leido dienas ir naktis vergų kvartaluo- 
se. Namo stogas vos laikėsi neįkritęs, laukuose puvo javai, o jis nieko 
nedarė, tiktai sanguliavo su vergėmis. 

Vieną dieną moters vyras pareiškė dviem savaitėms išvažiuojąs į 
Naująjį Orleaną. Kai jis išėjo pro duris, ji iš karto paskambino vergų 
pirkliui. 

— Ji pardavė visus kiek šviesesnę odą turėjusius vaikus, kurie bė- 
giojo po sodybą, - pasakė Papa Al. - Kaip man pasakojo, moteriškė 
manė, kad grįžęs vyras ją užmuš, bet kai... 

— Kai jis pamatė, kiek pinigų ji uždirbo, liko patenkintas, - už- 
baigiau. 

— Taip, — pritarė Papa Al. - Esama legendos, kad visos sąskai- 
tos — už kiekvieną parduotą vergą — tebėra kažkur tame name. 

— Dabar jau nebe, - sumurmėjo Linkas. - Jie buvo išlaisvinti. 

Supratau, kad jo senelis pagalvojo apie sąskaitas, bet Linkas 
kalbėjo apie žmones. 

— Po to vergų auginimas virto verslu, tėvo perduodamu sūnui. 

Įsivaizdavau visa tai ir man pasidarė bloga. Pastūmiau tuščią lėkš- 
tę. Dabar aišku, kodėl pajutau tiek daug skausmo tuose namuose! 

— O kaip sukilimas ir mano protėvis? - paklausė Linkas. 

— Tavo senelė tai pajuto. Mus buvo pakvietusi... koks tos mo- 
ters vardas? Kaip kažkoks miestas. 

— Delfija, - atsakėme vienu metu. 

— Ji atsiuntė darbuotoją pakviesti mus į jos namus. Manėme, 
kad tai kvietimas papietauti, bet tai buvo kvietimas surengti šou jų 
turtingiems klientams. Mano žmona sakė, kad Delfija daug ima iš 
savo svečių, bet mums ketino atsidėkoti tik pietumis. 

— Vergija gyvuoja „13-oje guobų“, - pastebėjo Linkas. 

— Per pietus viena iš moterų, ta storoji... 

— Narciza. 

— Taip, ji... Jai pasakojant šlovingą „13-0s guobų“ istoriją, mano 
žmona paklausė, kas atsitiko prieš karą. Lili buvo kažką pamačiusi, 
bet nežinau ką. Tik kai ji kelis kartus paklausė, Narciza nenoriai 

pripažino girdėjusi apie vergų sukilimą „13-oje guobų“, tačiau, pa- 
sak jos, tai buvę greitai sutvarkyta. „Kaip?“ — paklausė Lili. Liesoji 
moteris atsakė: „Tą vyrą pakorė.“ Ir tema buvo baigta. Daugiau apie 
tai nekalbėjome. 

— Po pietų Lili man pasakė, — toliau pasakojo Papa Al, — kad 
nori gydyti viena; anksčiau ji niekada to nedarė. Norėjo, kad aš 
įsmukčiau į biblioteką ir paieškočiau kokių nors knygų apie šeimos 
istoriją. Ji norėjo sužinoti, kas buvo tas pakartas žmogus ir kodėl jį 
pakorė. 

— Ar ką nors radote? — paklausiau. 

— Taip! Lili joms pasakė, kad man skauda pilvą, todėl man leido 
atsigulti miegamajame. Kai išgirdau, kaip jos užrakina duris, tuoj 
pat iš ten išėjau. 

— Jos užrakino jus? Pietų svečią? — netikėjau aš. 

— Kaip tu išėjai? —- susidomėjo Linkas. 

Papa Al nusišypsojo. 

— Na, prieš vesdamas tavo senelę, aš buvau išmokęs keleto daly- 
kų, dėl kurių turėjau nemalonumų su įstatymu. Vienas toks — kaip 
atrakinti spynas. Ištrūkau iš kambario ir pradėjau šniukštinėti. Bib- 
liotekoje buvo užrakinta dėžė, joje radau sąsiuvinį, seną dienoraštį 
su tikromis datomis. Greitai pervertęs sąsiuvinį, netoli pabaigos per- 
skaičiau: „Šiandien jie pakorė Martiną. Kaip aš be jo gyvensiu?“ 

— Kur sąsiuvinis yra dabar? — paklausiau. 

— Mokykloje. 

Iš karto atsistojau, norėdama eiti ir paimti tą sąsiuvinį, bet tuo 
metu padavėja ant stalo padėjo bananų pudingą, pyragą su koko- 
so kremu ir sluoksniuotą šokoladinį tortą. Tad vėl atsisėdau į savo 
vietą. 

— Toks mažas žmogus kaip tu tikrai negali... — prabilo Papa 
Al, bet Linkas jį nutildė. Aš nė neatsakiau. Visas pasaulis juokėsi 
iš mano valgymo įpročių. Kai kurie žmonės sakydavo, kad fiziškai 
neįmanoma tiek valgant nepriaugti svorio. Ber aš niekada neatsaki- 
nėjau į klausimus apie tai. | 

— Ar aš nesu sutikęs tavęs anksčiau? — paklausė Papa Al, žiūrė- 
damas į mane primerktomis akimis. 

Greitai palenkiau galvą virš didelio pyrago gabalo, apibarstyto 
puikiai apskrudintais kokoso riešutais. 

— Ji panaši į daugelį žmonių, - greitai atsakė Linkas. — Ar gali 
parodyti dienoraštį? Gal jame bus kas nors, kuo galėtume pasinau- 
doti? Beje, kodėl tos moterys neapkaltino tavęs vagyste? 

— Knygos buvo apdulkėjusios ir, man atrodo, niekas jų neskai- 
tė ištisus metus, todėl nežinia, ar jos iš viso pastebėjo, kad nebėra 
sąsiuvinio. Be to, atseit aš negalėjau to padaryti. Buvau užrakintas 
miegamajame. 

Tada Linkas ir jo senelis visiškai vienodai nusijuokė. „Kad ir kas 
buvo atsitikę, Linkas bent surado senelį ', - pagalvojau. 

Prieš mums išvažiuojant, Papa Al patarė patikrinti seną bažny- 
čią, jeigu manome, kad berniukas slepiasi kažkur čia. Kai tik jis ištarė 
šiuos žodžius, suvokiau kažką ten esant... Tai buvo bažnyčia, kuri, 
kaip manoma, priglaudė vienos moters antkapių kolekciją. 

Saulė jau leidosi, todėl reikėjo važiuoti, tačiau buvo liūdna skir- 
tis. Jaučiau, koks Linkas nusiminęs, bet kartu ir pakilios nuotaikos, 
nes surado senelį. Kaip ir aš, jis nuolatos jautėsi esąs kitoks. Tėvai 
jam buvo tokie pat svetimi, kaip man visas pasaulis. Kai atsisveikin- 
damas Linkas stipriai apkabino senelį, jo akyse pasirodė ašaros. 

— Jeigu rasiu savo sūnų, ar galiu atsiųsti jį tau? — paklausė Lin- 
kas. - Mano gyvenimo būdas Kalifornijoje netinka tokiam vaikui. 

— Nesijaudink dėl to. Aš juo pasirūpinsiu. 

Ir aš apkabinau Papą Al. Jis mane pakėlė, apsuko aplink ir pri- 
sipažino pagalvojęs, kad būčiau gera duktė. Atsakiau, jog jau turiu 
vyrą. 

Jo akys nušvito, lyg būtų kažką supratęs. 

— Žinau, kas tu, — tarė jis. — Tu esi... 

Man neprireikė Tvirtosios Įraigos jį nutildyti. Pažvelgiau Al į 
akis kaip paprastas žmogus, ir senukas neužbaigė tos bjaurios frazės. 

Jis pastatė mane ant žemės, uždėjo ranką ant viršugalvio ir pa- 
sakė pasimelsiąs už mane. Padėkojusi nubėgau prie automobilio, 
kur manęs laukė Linkas. Kai išvažiavome, mojavau jam tol, kol 
pranyko. 

— Kiek? — paklausiau, kai vėl riedėjome keliu, vedančiu į mies- 
telį. 

— Turi galvoje, kiek pinigų jis iš manęs išviliojo? — išsiviepdamas 
paklausė Linkas. — Penkiasdešimt gabalų. 

— Kas tai? Vienos savaitės atlyginimas? 

— Mažiau nei pusė, — atsakė žvilgtelėdamas į mane. - Pamaniau, 
pradėsiu nuo nedaug, kol jis gaus studiją, kur galėčiau siųsti čekius 
tiesiai jam. 

Abu nusijuokėme ir kurį laiką tylėjome. Kad ir kiek Linkas 
davė, buvo aišku, jog tai bus panaudota geriems tikslams. Trumpai 
pasidžiaugiau Linko pasitenkinimu, kad rado kažkokį tikslą, užsi- 
ėmimą savo gyvenime, kurį jis, kaip pajutau, ketino tęsti. Iš tikrųjų 
nesugebėjau numatyti ateities, bet galėjau lengvai įsivaizduoti Linką 
stipriai įsitraukusį į Rytų Mezopotamijos mokyklos veiklą. Mokyk- 
los „specialiems“ vaikams, tiems, kurie niekam nekeldavo rūpesčių 
ir kurie taip dažnai būdavo apleisti... Įsivaizdavau, kaip Linkas nau- 
dojasi savo reputacija — ir grožiu pritraukti daugiau lėšų mokyklai. 
Arba mokykloms. 

Lioviausi galvojusi apie galimą Linko ateitį, kai jis pasuko į gat- 
vę su daug parduotuvių ir mašinų stovėjimo aikštele. 

— Palauk manęs, kol nueisiu kai ko nusipirkti, — pasakė jis. — 
Gal ir tau ko nors reikia? 

Atsakiau, kad ne. Norėjau pasėdėti viena ir pagalvoti. Jis greitai 
grįžo su maišeliu, kuriame buvo limonado butelių, sūrių riestainėlių 
pakelių ir maža lemputė, tvirtinama prie knygos. 

— Tu skaityk, o aš vairuosiu, — tarė jis ir padavė man plastikinį 
maišelį, kurį jam įdavė senelis. Ten buvo dienoraštis, rašytas Ameli- 
jos Barister nuo 1840 iki 1843 metų. 

Skaičiau dienoraštį visą kelią atgal į „13-a guobų“. Nesakiau 

Linkui, bet dėl liūdesio, sklindančio iš to sąsiuvinio, man buvo sun- 
ku jį nulaikyri... 

„Amelija - jauna, kupina vilčių nuotaka — 1840 metais pradėjo 
rašyti dienoraštį. Ji užaugo Ohajyje. Susipažino su vyru bendruo- 
menės bažnyčioje ir po trijų mėnesių už jo ištekėjo. Pasakojo, kaip 
susijaudino dėl persikėlimo gyventi į vyro „ūkį“. Buvo daug girdėjusi 
apie šią sodybą ir apie ją svajojo. 

Paskui aštuonis mėnesius nebuvo jokio įrašo, o toliau dienoraš- 
tį jau tęsė nepaprastai prislėgta moteris. 

Mes su Linku neįstengėme įsivaizduoti, kaip ji turėjo pasijusti 
supratusi, kad „ūkyje“ augindavo ir parduodavo žmones. 

— O jos vyras dar buvo reproduktorius, — pridūriau. 

1842 metais Amelijos nuotaika pradėjo giedrėti; kažkas pasikei- 
tė. Jai užsiminus apie Martiną, vardas kone iššoko iš puslapio! 

— Ji buvo įsimylėjusi tą vyrą, - pasakiau žiūrėdama į Linką. Jei- 
gu Martinas buvo jo prosenelis, ar jis atrodė kaip Linkas? 

1843-iaisiais Amelija rašė, kad serga ir beveik neišeina iš savo 
kambario. Perbraukiau ranka per puslapį. 

— Ji laukiasi kūdikio ir nežino, ar tai jos vyro, ar Martino vai- 
kas. 

Amelija to neparašė, bet aš pajutau. 

— Ji nori, kad jos vyras parduotų Martiną ir šis išvyktų iš planta- 
cijos prieš gimstant vaikui. Jei vaikas bus tamsus, Amelija įsitikinusi: 
jos vyras Martiną užmuš. 

— O kaip toliau? 

— Ji numano, kad jei vaikas bus tamsus, ir ji, ir kūdikis bus nu- 
žudyti, tačiau moteris tikisi išgelbėti Martiną. Bet jos vyras jo nepar- 
davė. Martinas per daug sumanus. Jis viskuo rūpinasi. — Tai išgirdęs 
Linkas išdidžiai nusišypsojo. 

— Tai kas atsitiko? 

Skaičiau toliau, bet daugiau beveik nieko apie tai neradau. 
Amelija niekada nerašė apie savo dilemą, bet aš ją jaučiau. Pagaliau 
priėjau prie įrašo: „Šiandien pakorė Martiną“. Amelija pareigingai 

parašė, kad Martinas bandė sukelti prieš juos vergus, todėl jos vyras 
turėjo jį pakarti. 

— Martinas, matyt, vadovavo maištui plantacijoje, pilnoje mo- 
terų ir vaikų, — piktai pasakė Linkas. — Tęsk. 

Amelija rašė, kad anksti ryte pagimdė vaiką, todėl nematė to su- 
sidorojimo. Gimdymas nebuvo sėkmingas, ir moteris tapo invalide. 
Gydytojas pasakė, kad likusį gyvenimą ji turės praleisti kambaryje. 
Jos vaikas buvo atiduotas auginti „tarnams“. 

Dienoraštis baigėsi. Užvertusi sąsiuvinį, laikiau jį rankose. 

— Jos vyras ją užrakino. Jai niekada neleido išeiti iš kambario, 
kuriame ji pagimdė kūdikį. Amelija niekada neišeidavo į lauką, nie- 
kada su niekuo nesikalbėjo. Ji buvo pasmerkta kalėti tartum vienu- 
tėje iki gyvos galvos. 

— O kūdikis? 

Aš giliai įkvėpiau. Kartais — kaip dabar — nenorėdavau turėti 
savo galios matyti ar jausti. 

— Jį perkėlė į vergų kvartalus, ir Amelijos vyras pasirūpino, kad 
jo įkalinta žmona matytų savo augantį vaiką. Berniukas žaisdavo 
po jos langu. Tas beširdis taip pat pasirūpino... — aš sunkiai atsi- 
dusau. — Jis pasirūpino, kad žmona pamatytų berniuką sukaustytą 
grandinėmis, kai jį išsiuntė parduoti. 

Paliečiau Linko ranką norėdama nuraminti. 

— Manai, viena iš tų sąskaitų buvo mano protėvio pardavimo 
sąskaita? 

— Manau, kad taip. Pažymėjime turėtų būti Martino — tėvo — 
vardas, ir spėju, kad vaikas buvo parduotas kažkam iš Rytų Mezopo- 
tamijos, Džordžijoje. 

Staiga man šovė mintis. 

— Ar žinai, kad tokiu atveju Delfija ir Narciza yra tavo tikros 
giminaitės? 

Linkas taip nuoširdžiai atsiduso, kad aš nusijuokiau, ir tai pa- 
dėjo išsklaidyti dienoraščio sukeltą siaubą. Nebūtų taip baisu, jei net 

vyras būtų nužudęs Ameliją. Ber ji buvo užrakinta, izoliuota. Galėjo 
matyti, kaip auga jos vaikas, bet negalėjo jo apkabinti, pabučiuoti. Ir 
dar turėjo žiūrėti į jį, surakintą grandinėmis ir išvežamą parduoti! 

— Kas jai nutiko? — paklausė Linkas. - Kas nutiko mano pro- 
pro... senelei Amelijai? 

— Nežinau. Žinau tik tiek, ką jaučiu iš šio sąsiuvinio. Gal bib- 
liotekoje apie ją yra daugiau informacijos? 

— Įstiklintoje spintelėje šalia židinio? Gal šiąnakt... 

— Ne, šį vakarą bus „kažkas ypatinga“, prisimeni? 

— Taip, prisimenu, - atsakė Linkas. 

— Turime susidaryti planą rytojui, - pasakiau. - Kol masažuosi... 

— Ką?! — suriko Linkas, ir mes susiginčijome. Jis pareiškė jokiu 
būdu ir jokiomis aplinkybėmis neketinąs masažuoti tingių turtingų 
moterų armijos. 

— Tu gali jų paklausinėti, —- pasiūliau. — Gerai, kad aiškinamės 
praeitį, bet, atrodo, tai tik padeda suprasti, kodėl tavo vaikas čia jau- 
tėsi kaip namie. Motina su juo kraustėsi iš vienos vietos į kitą, bet jie 
pasiliko čia ilgiau, tai yra „13-oje guobų“. Kodėl? Ar čia kažkas yra? 

— Kaip toji pavidalus keičianti dvasia tai pavadino? 

— Dievo Prisilietimu, — atsakiau stengdamasi neišsiduoti. Ban- 
džiau nuo Linko nuslėpti, kaip aš trokštu sužinoti, kas tai yra! Norė- 
jau surasti Linko sūnų ir buvau bepradedanti jausti, kad mums pa- 
vyks, bet dar labiau norėjau galiausiai surasti savo vyrą ir Bo. „Dievo 
Prisilietimas“, — pamaniau ir vėl ėmiau spėlioti, kas tai galėtų būti. 

— Jokių masažų, — tarė Linkas, kai pasukome į „13-a guobų“ 
kiemą. — Rytoj aš nueisiu į bažnyčią ir pasikalbėsiu su žmonėmis. 

Nieko nepasakiau. Mums mažiausiai reikėjo, kad jis eitų į 
bažnyčią ir uždavinėtų klausimus. Kodėl bažnyčia pavadino moterį, 
žuvusią autoavarijoje, Liza Henderson, jei tai buvo ne ji? Linkas to 
paklaustų. Tada jie susidomėtų, iš kur jis žino, kad žuvo kita mote- 
ris. Jeigu laikraščiai nerašė, kad ji turėjo vaiką, kodėl Linkas apie jį 
klausinėja? 

Ne, supratau, būtų geriau, jei Linkas leistų man pasinaudoti 
savo nedideliu sugebėjimu viską išsiaiškinti ir nesukeltų žmonėms 
įtarimų daugiau, nei jie turi dabar. Kol kas niekas neįtarė, kad aš - su 
bjauriais juodais plaukais — esu moteris, apie kurią jie buvo skaitę. 
Be to, tai jau nešviežios naujienos. Tačiau pastebėjau: kelios moterys 
įtaria, kad Linkas yra tas pats vyras, jų matytas per televiziją. 

Šį kartą aš nelindau į namus slapčia, bet paspaudžiau durų 
skambutį. Pasitryniau akis, kad atrodytų raudonos, lyg būčiau ver- 
kusi dėl „nelaimės šeimoje“, padėkojau moteriai, atidariusiai duris, 
ir iš karto užlipau laiptais į savo kambarį. 

Norėjau nusiprausti po dušu, bet reikėjo atsisėsti, pamąstyti, 
ką galiu padaryti Linko priedangai sustiprinti. Uždėjau skrybėlę ant 
vainiko su kamera, bet mikrofonus palikau. Jos nieko iš manęs ne- 
išgirs. 


Dvyliktas skyrius 


Linkas 


IŠKU, TAI PADARĖ DARSĖ. Buvau tvirtai apsispren- 


dęs dėl masažų, bet kitą dieną lyg prieš savo valią 
masažavau tas moteris. Ir darbavausi taip, tarsi būčiau žinojęs ką 
darau. Cha! Mane masažavo daug kartų, bet aš pats — niekada nie- 
ko. Nebent Alaną, tačiau tai buvo daugiau erotinis masažas, jei gerai 
pamenu. Apskritai seksas man pamažu virto kažkokiais neaiškiais 
prisiminimais. 

Nors moterys; kurių nuogus kūnus aš tepiau aliejumi, buvo 
prastos formos ir nepatrauklios, jos vis dėlto buvo moterys, o aš, 
kaip man atrodė, jau daug metų gyvenau it vienuolis. Tačiau jos 
manęs nė kiek nejaudino. 

Apskritai visas reikalas buvo labai keistas, todėl, aišku, čia neap- 
sieita be kerėjimo, tai yra Darsės. „Klastinga manipuliuojanti ir viską 
kontroliuojanti apsigimėlė“, - sumurmėjau. 

— Ar ką nors sakėte? — paklausė moteris, gulinti ant stalo. 

— Taip, sakiau, kad levandų losjonas nuostabiai kvepia. 

Čia irgi buvo Darsės darbas: šiandien buvau toks nevyriškas, 
sakytum ji būtų galėjusi mane dar ir iškastruoti. Trindamas rankas 
levandų kvapo aliejumi bei ruošdamasis glostyti prieš mane išsitie- 

susią didelę baltąją moterį, pagalvojau, kad noriu užmušti Darsę. 
Pasmaugti rožinio atlaso kaspinu! 

Per pietus buvau toks piktas, kad negalėjau į ją žiūrėti. Valgiau 
pasipūtęs, žvanginau įrankiais, kol viena moteris tarė: 

— Kaip gaila! 

O kita pridūrė: 

— Tikrai... 

Kai išėjome iš valgomojo, pasivijau Darsę ir paliečiau jos petį, 
kad perduočiau baisiausių mirčių, kokias tik įstengiau sugalvoti, 
vaizdus. 

— Užkeikimas dvidešimt keturioms valandoms, - sušnabždėjo ji 
ir su kitomis nuėjo į biblioteką. 

Maryt, „kažkas ypatinga“ buvo tiesiog dar vienas spiritizmo 
seansas. Nusižiovavau ir pagalvojau, kad reikėtų kuo nors pasiteisi- 
nus pasišalinti. Gal nueiti į barą ir susirasti statybų darbininką? „Jai 
užmušti , - pamaniau. 

Kai pasukau prie durų, dvi moterys čiupo man už rankų ir 
įsitempė į biblioteką. Praeidamas pro Darsę grasinamai primerkiau 
akis. Ji nusišypsojo ir pasiuntė man oro bučinį. 

Po kelių minučių sėdėjome aplink didelį bibliotekos stalą, 
laukdami, kas bus toliau. Aš kankinausi — pirmą kartą gyvenime - iš 
nuobodulio. 

Įėjo aukšta, liekna moteris medaus spalvos plaukais, kurie siekė 
juosmenį; buvo su juodomis aptemptomis kelnėmis ir maža juoda 
palaidine, išryškinančia jos tobulą kūną. Jeigu būčiau buvęs pats sa- 
vimi, būčiau pašokęs ir atitraukęs jai kėdę. Bet dabar tik pažvelgiau 
į savo nagus ir pasakiau: 

— „Clairol“ ar „UOrėal“? 

Nužudyti Darsę buvo per maža! 

Blondinė nužvelgė mane nuo galvos iki kojų ir atmetė kaip ne- 
vertą dėmesio. 

Taip. Aš ketinau nužudyti Darsę... 

Vis dėlto net būdamas „pakeistos“ būsenos jaučiau Darsės susi- 
jaudinimą. Jaučiau... Ar šis jausmas atsirado dėl to, kad Darsė atėmė 
iš manęs vyriškumą, ar jau buvau taip prie jos pripratęs, jog jaučiau 
tą patį, ką ir ji? 

Kad ir kaip ten būtų, kai pažvelgiau į ją kitoje stalo pusėje, Dar- 
sės akys buvo plačiai atmerktos, net išverstos. Kita moteris taip pat 
įdėmiai spitrijo, bet dar nebuvau matęs tokio Darsės žvilgsnio. Net 
tada, kai ji stebėjo pavidalą keičiantį Devliną, atrodė ramesnė. Aš iš 
baimės kone išprotėjau, o Darsė elgėsi taip, lyg kasdien matytųsi ir 
kalbėtų su vaiduokliais. Taip turbūt ir buvo... 

Pabandžiau susiimti, susigrąžinti tikrąjį save ir panaikinti Dar- 
sės kerus, kad ir kokie jie buyo. 

„Įdomu, — pamaniau, — ar ji su savo galiomis galėtų mane 
perkelti į kieno nors vaidmenį? Taip, kad tikrai pasijusčiau esąs 
tas, kurį vaidinu? Kelias minutes mano mintys sukosi apie kritikų 
kliedesius, pavyzdžiui: „Nuostabi vaidyba“, „Linkolnas Aimsas 
buvo Otelas“. 

Grįžau atgal iš savo fantazijų ir pastebėjau, kad Darsė spokso 
ne į moterį, bet į jos atneštą didelį apvalų stiklinį rutulį. „Kaip 
senamadiška“, — pagalvojau. Net Holivudas nebenaudojo krištolo 
rutulių. Bet čia jis buvo. Kėglių rutulio dydžio, iš kraštų skaidrus, o 
viduje drumzlinas. Be abejo, jis pasidarė skaidrus - moters kruopš- 
čiai prižiūrimų rankų nagai buvo aukso spalvos. Ar tai prancūziškas 
manikiūras? 

Darsė sėdėjo ir spoksojo į krištolo rutulį nė nemirksėdama. 
„Prašau kas nors pasakykite man, kad viskas netikra!“ — galvojau. 
Darsė ir taip galėjo daryti, ko neturėtų būti leista jokiam žmogui, 
bet jeigu ji turėtų kokį nors magišką daiktą, kuris padidintų tą jos 
galią... 

Nusprendžiau neleisti sau galvoti apie ką nors panašaus, kol 
nesu pats savimi. Jei gerai prisimenu, paprastai mintis apie nuoty- 
kius mane pralinksmindavo. 

Blondinė prisistatė kaip Ingrida. Ji atsisėdo svarbiausioje vie- 
toje, padėjo drumstą krištolo rutulį ant padėklo iš palisandro ir 
pamosavo rankomis virš jo. Turėjau stengtis, kad garsiai nesudejuo- 
čiau. Šitai buvo iš prasto „Theda Bara“ filmo, dar prieš atsirandant 
garsiniam kinui. 

Mėginau patraukti Darsės dėmesį, bet veltui. Ji spoksojo į kriš- 
tolo rutulį taip įsitempusi, kad aš tikėjausi, jog jis sprogs. 


Tryliktas skyrius 


Darsė 


AJOTERIS, KURI ĮĖJO Į BIBLIOTEKĄ, buvo įsilaužusi į 
Linko namus ir pavogusi popierius iš jo miegamojo. 
Supratau vos ją pamačiusi. Ji taip pat nužudė Linko agentą. Ji neke- 
tino to daryti. Norėjo tik sunaikinti įrašus apie Linko sūnų. Nuėjusi 


pas agentą, pasisakė jam, neva netyčia norinti tapti aktore. Flirtavo 
su juo, paskui išvertė ant vyriškio kavos puodelį. Kol agentas buvo 
vonios kambaryje, moteris po rašomuoju stalu pritvirtino kažkokį 
sprogstamąjį įtaisą. Kažkurią valandą po vidurnakčio ji susprogdino 
įtaisą ketindama sudeginti tiktai agento biurą. Nelaimė, vyriškis tą 
vakarą užmigo ant sofos ir mirė apsinuodijęs dūmais. Regėjime iš- 
vydau, kad agentas buvo išgėręs kelias taures ir garsiai knarkė. Jis net 
nepabudo ir užduso dūmais prieš liepsnoms jį pasiekiant... 

Mačiau, jog moteris žino, kas yra Linkas iš tikrųjų. Atrodo, ji 
nenustebo, kad Linkas — gėjus, o aš iš jo elgesio supratau, kad persi- 
stengiau su savo Tvirtąja Įtaiga. 

Nerimavau dėl vieno dalyko: moteris nesijaudino, kad Linkas 
čia ir kad ją surado. Ar ji to tikėjosi? Ar turėjo kažką — daiktą ar gyvą 
būtybę - kas padėtų atsispirti prieš Linką, kad ir ką jis darytų? Kodėl 


nė kiek nesirūpino, jog garsusis aktorius Linkolnas Aimsas yra čia? 

Kaip įmanydama stengiausi pajusti moters mintis, taip pat 
išsiaiškinti, kur yra vaikas, bet nieko nemačiau. Pamaniau, kad ji 
nežino... 

Staiga sudrebėjau pagalvojusi, kad galbūt ji atsiuntė Linkui 
raštelį: „Tavo vaikas dingo“. Ar ši moteris prisiviliojo Linką? Jei taip, 
tai kodėl? 

Visa ši informacija, visi tie klausimai užplūdo mane staiga, kai 
matyti aiškiai kaip kine. 

Paskui visą dėmesį sutelkiau į daiktą jos rankose. Tai buvo dide- 
lis krištolo rutulys. Atrodė kaip iš pigios „magiškų“ daiktų parduo- 
tuvės, bet aš žinojau, kad kažkas buvo jo viduje, ir tas kažkas turėjo 
jėgą, didelę jėgą. „Dievo Prisilietimas“? — spėliojau. Tikrai žinojau 
tik viena — aš turiu gauti tą ssnamadišką krištolo rutulį. Jei noriu dar 
kartą pamatyti savo vyrą ir Bo, privalau jį turėti. 

Reikėjo tenai sėdėti ir beveik dvi valandas klausytis netikrų atei- 
ties pranašysčių. Moterims buvo sakoma, kad jos per daug aukojasi 
ir privalėtų daugiau galvoti apie save. Visos tam pritarė, ir jeigu ne- 
būčiau taip įdėmiai žiūrėjusi į rutulį, būčiau prunkštelėjusi. 

Vis dėlto, kad ir kas buvo rutulyje, jis suteikė tai moteriai šiokią 
tokią įžvalgą, nes ji pasakė keletą dalykų, kas viešnių laukia ateityje. 
Pajutau, kad ji pamatė daugiau nei pasakė. Viena moteris turėjo 
mirti nepraėjus metams. Aš nejaučiau, kad ji kuo nors sirgtų, todėl 
pamaniau - dėl nelaimingo atsitikimo. Ingrida patarė moteriai daž- 
niau eiti į vakarėlius, vykti ilgų atostogų, padaryti tris dalykus, apie 
kuriuos ji visada svajojo, bet iki šiol nepadarė. 

Man buvo smalsu, ką ji išpranašaus Linkui. Ingrida pasakė, 
kad jis turėtų visą dėmesį skirti savo karjerai. Jei taip darys, jo laukia 
dideli laimėjimai. Jeigu nepasisektų artimiausiu metu, jam derėtų 
viską — ir bet kokius žmones — išmesti iš galvos. Kad niekas jo ne- 
blaškytų. Jo gyvenimą gali pakeisti vienas telefono skambutis. 

Žvilgrelėjau į Linką: ar tik jis nebėgs savo kambarin skambinti į 
oro uostą, tačiau jis išlenkęs antakius dėbsojo į moterį 

— Ir palikti šitą grožį? — paklausė jis. - Aš niekaip nepajėgčiau. 

Nusisukau slėpdama šypseną, o Ingrida neįstengė paslėpti pikto 
žvilgsnio. 

— O kaip aš? — pagaliau paklausiau, įdėmiai į ją spitrydama. 
Norėjau, kad Ingrida galvotų taip, kaip man reikėjo. 

Ji pamojavo rankomis virš rutulio, ir pasirodė, kad „debesys“ 
viduje pajudėjo. Ingrida pasakė man tai, ką ir norėjau išgirsti: aš 
rasiu ko ieškau. Atkreipiau dėmesį į moters toną. Ar ji turėjo galvoje 
mano tariamai ieškomas brangenybes, ar kad aš rasiu Linko sūnų? O 
gal ji kalbėjo apie mano vyrą? 

Slenkant vakarui pastebėjau, kad Tvirtoji Įtaiga Linkui silpsta. 
Jis susidomėjęs žvelgė į Ingridą ir klausiamai į mane. Galiausiai buvo 
atnešti žalio likerio stikliukai, kuriuos moterys nekantriai išgraibstė. 

— Tokie dalykai pavojingi! - Buvo girdėti kikenimas, ir aš vėl 
ėmiau spėlioti, kodėl jos čia. „13-a guobų“ — ne kažin koks kuror- 
tas, ir tie du spiritizmo seansai nebuvo verti viešnagės išlaidų. Ką 
tokio jos žino, ko aš nežinau? Kai skambinau norėdama užsakyti 
kambarius, reikėjo labai pasistengti, kad jos mudu su Linku čia 
įsileistų. 

Persisvėręs per stalą, Linkas trumpam palietė mano ranką, ap- 
simesdamas, kad nuima pūkelį. Prisiliesdamas perdavė man idėją 
sukeisti jo ir Ingridos likerio stikliukus. Nežymiai linktelėjau, nu- 
sijuokiau ir sviedžiau savo stikliuką per kambarį. Dėl to kilo didelis 
sąmyšis ir triukšmas, visos sužiuro tenai — o tuo metu Linkas sukeitė 
savo stikliuką su Ingridos. 

Atsiprašinėdama atsiklaupiau surinkti stiklo šukių. Supykusi 
dėl mano negrabumo Delfija paspaudė skambutį sienoje ir iškvietė 
tarnaitę. Kai atsistojau, Linkas man linktelėjo. Ingrida išgėrė likerį 
su vaistais. 

Po dešimties minučių visus apėmė miegas, tad buvome pasku- 
bomis išprašyti į savo kambarius. Delfija pažadėjo atsiųsti man šilto 
pieno, kad aš, kaip ji tikėjosi, geriau miegočiau. „Ar ilgai?“ — norėjau 
paklausti. 


AMŽINAI IR VISADA 155 


Atėjusi į kambarį vėl uždengiau abi kameras, tačiau bijodama, 
kad įsijungs signalizacija, nedrįsau sugadinti mikrofonų. Tada per- 
sirengiau. Kai Linkas užsiropštė ant mano mažo balkono turėklų ir 
įlipo į kambarį, buvo vienuolika valandų. Gestu parodžiau, kad ne- 
keltų triukšmo, ir mes kartu ištykinome pro duris. Eidamas Linkas 
uždėjo ranką man ant peties, ir aš pajutau jo mintis apie jam patin- 
kantį mano juodą aptemptą katės kostiumą. 

Jaučiau, jog atsidūrę hole buvome saugesni — ne saugūs, bet 
saugesni. Apie įsilaužimą į rūsį visi jau žinojo, todėl, aišku, namuose 
buvo sustiprintas budrumas. 

— Leisk spėti, - sušnabždėjo Linkas. 

— Tame Ingridos rutulyje kažkas yra, ir aš ketinu jį pasiimti. 

— Surask jos kambarį, ir aš ją nuraminsiu. Jei reikės — visą naktį. 

Nusijuokiau. Pradėjau ant pirštų galų sėlinti koridoriumi ir 
ieškoti Ingridos kambario. Ji tikrai neišėjo iš šių namų; aš tuo pasi- 
rūpinau. Mes lėtai slinkome koridoriumi, ir aš vis paliesdavau vienas 
duris po kitų. 

Staiga atšokau atgal. 

— Kas? — sušnabždėjo Linkas. 

— Čia Amelijos kambarys, ir ji vis dar ten!.. 

— Iki šiol? Ką tai reiškia? — Vyriškis sustojo. — Ne :2 Amelija. 

— Taip, ta pati. 

— Ji mirusi, bet vis dar čia? Kodėl aš to nežinojau? 

Tik kitame aukšte — pastogėje — pajutau Ingridą ir tą kažką, kas 
buvo rutulyje. 

Žinojau, kad ji miega ir kad rutulys yra jos kambaryje. Jis trau- 
kė mane kaip plieno gabalas magnetą. Durys buvo užrakintos. 

— Kaip gaila, kad čia nėra Papos Al. - Suirzusi pasilenkiau prie 
durų. 

— Sek paskui mane, - tarė Linkas, ant pirštų galų leisdamasis į 
holą. Kai jis pasiekė sofą prie lango, supratau, ką ketina daryti. 

— Tai per daug pavojinga, - pasakiau. — Tu negali... 

Stoglangiai nebuvo prijungti prie signalizacijos, taigi Linkas ati- 
darė langą norėdamas išlįsti ant stogo. Vieną koją iškišęs stabtelėjo 
ir paklausė: 

— Gal atsisveikindama mane pabučiuosi? 

— Aš tave pabučiuosiu, jeigu mirsi ant mano rankų. 

— Neblogas paskatinimas, — šyptelėjo Linkas ir dingo — užlipo 
ant stogo. 

Pasilipau ant sofos, iškišau galvą ir visomis savo galiomis ve- 
džiojau Linką bei jo kojas, kol jis lėtai stūmėsi stačiu stogo šlaitu. 
Vienoje vietoje lietaus latakas buvo nepritvirtintas, ir jis vos nenu- 
krito, bet aš stipriai susikoncentravau. 

— Nori pasitraukti iš žaidimo? — paklausė Linkas per stogą. — 
Kodėl man skauda galvą? 

— Atsiprašau, — pasakiau stengdamasi nusiraminti. Kartu su 
tėčiu buvome išbandę įvairius būdus, kaip man susitvardyti, kad per 
neapsižiūrėjimą nekelčiau žmonėms skausmo. Pirmą kartą po įvykių 
požemyje su raganomis ėmiausi smurto tada, kai Linkui paleidau 
kraują iš nosies... 

Kai laikydamasis už mansardos lango rėmo Linkas nusitaikė į 
vidų, buvau tikra, kad jis suras Ingridą. Vyriškis gestais pavaizdavo, 
kad ji miega. Trumpam supanikavau. O jeigu jos langas užrakintas? 
Bet taip nebuvo, ir Linkas, lengvai jį atidaręs, įsmuko į kambarį. 
Įtraukiau galvą atgal į vidų, stengdamasi vedžioti jį po kambarį. Ka- 
merų ten nebuvo. 

Netikėtai Ingrida atmerkė akis. Ji nemiegojo! Dar blogiau, ji 
matė Linką! Galva susisuko nuo galimų problemų... Ar dabar mes 
surasime Linko sūnų? Ar aš?.. 

Be reikalo jaudinausi, nes išvydau, kaip Linkas tylėdamas įlindo 
į jos lovą ir nieko nelaukdamas pradėjo su ja mylėtis. 

Kartais aš tikrai ir nuoširdžiai nekenčiau savo galios... Galėjau 
juodu matyti taip aiškiai, lyg būčiau tame pačiame kambaryje. Jie 
buvo tingūs meilužiai, lėti, jausmingi... Linkas mokėjo mylėti mote- 

ris ir suteikdavo joms tai, ko jos pageidavo. Jeigu jos norėdavo greitai 
ir stipriai, jis taip ir darydavo... 

Ingrida norėjo lėtai, jausmingai. Gal dėl to, kad praleidau su 
Linku daug laiko ar kad mus siejo bendras reikalas, galėjau jausti, ką 
jaučia jis. Palaimą! Moteris jautė tą patį... 

Trumpam užsimerkiau ir atsirėmiau į sieną. Per daugiau nei 
metus pasidariau atspari seksui. Buvau uždraudusi sau prisiminti 
Adamo rankas ant mano kūno, jo lūpas ant mano odos, net jo šilu- 
mą, jo odą, beveik tokią pat tamsią kaip Linko... 

Bet dabar, vizijomis susijusi su besimylinčia pora kitapus sie- 
nos, galėjau jausti Adamą, jo lūpas sau ant krūtinės, jo glostančią 
ranką. Galėjau jausti jo lūpas ant pilvo, rankas ant šlaunų, kylančias 
aukštyn, glostančias, glamonėjančias, keliančias iš proto varantį geis- 
mą. Kai jis į mane įėjo, mano kojos pasidarė silpnos ir aš nuslydau 
siena, jausdama jį, užuosdama jį... 

— Adamai, — sušnabždėjau. — Mano Adamai... 

Kurį laiką sėdėjau ten išskėtusi kojas, jausdama savo vyro 
glamones, lyg jis būtų čia su manimi. Jaučiau kiekvieną Linko su 
blondine judesį, jos ranką ant jo odos, vingiuojančią jo krūtinės 
raumenimis ir kietu lygiu pilvu. Kai sutikau Linką, neleidau sau 
juo grožėtis, pripažinti jo akivaizdų seksualumą, bet dabar... Dabar 
jaučiausi taip, lyg būčiau gulėjusi su juo lovoje. Tai aš glosčiau jo 
šlaunis, vedžiojau rankomis per sėdmenis. Tai buvau aš, išskėstomis 
kojomis, trokštanti, kad jis įeitų į mane! 

— Ar tai galima vadinti neištikimybe? 

Sutrikusi staigiai atmerkiau akis. Suglaudžiau kojas, užčiaupiau 
burną, laukusią bučinių, ir pabandžiau atsistoti, bet keliai buvo labai 
nusilpę, ir aš suklupau. 

— Kas tu? - paklausiau užkimusiu balsu. — A, tai tu, - pasakiau. 
Tai buvo Devlinas ar bent jau vardas, įrašytas į mano sąmonę. Da- 
bar jis vilkėjo nepriekaištingu Škotijos kalniečių kostiumu — nuo 
raštuotos odos batų iki kaspino, kuriuo buvo susirišęs ilgus žilus 


plaukus. 

— Ko tu nori? — Atsisėdau ant sofos prie lango. Jaučiausi sutri- 
kusi, nes kažkas pamatė mano pilnas aistros fantazijas, bei pikta dėl 
to, kad man sutrukdė. 

— Tai filosofinis klausimas. — Jis vaikščiojo laikydamas rankas 
už nugaros. — Ar eiti į lovą ne su savo vyru, jei tai darai tik mintyse, 
reiškia neištikimybę? 

— Aišku, ne. 

Aš stengiausi susilyginti plaukus ir troškau būti apsirengusi 
kuo nors daugiau nei tas kvailas aptemptas kostiumėlis. Sukryžiavau 
rankas ant krūtinės - krūtų speneliai vis dar buvo sukietėję. Vis dar 
jaučiau, ką darė Linkas su Ingrida tiesiog už sienos, bet visa tai trau- 
kėsi iš mano sąmonės. Galėjau numatyti, jog tai tęsis ilgas valandas, 
ir norėjau... norėjau verkti iš pavydo. 

— Kas tu ir ko nori? — atžariai paklausiau Devlino. — Ir kodėl 
tavęs bijo vergai? 

— Jie pažįsta savo šeimininką, — atsakė jis. 

— Tavo egoizmui nėra ribų! 

— Kodėl toks mažas padaras kaip tu manęs nebijo? 

— Smulkus kūnas, stipri dvasia, — pasakiau. Jaučiau Linko ir 
moters ritmą. 

— Tai kuris dabar egoistas? — paklausė Devlinas, tačiau buvo 
matyti, kad yra manimi patenkintas. Jis atsisėdo ant sofos šalia, ir 
tai mane trikdė, nes jo kūnas per pusę pėdos uždengė manąjį. Pasi- 
traukiau toliau. 

— Koks apmaudus turėtų būti tavo gyvenimas, - draugiškai tarė 
jis. - Turi tokių minties galių ir privalai jas sulaikyti! Pasakyk man, 
kiek jų panaudoji? Penkiasdešimt procentų? 

Nejučia pradėjau atsipalaiduoti. Tas vyras buvo miręs; jis buvo 
vaiduoklis. Nors ir antgamtiškas, pagal užgaidas keičiantis savo per- 
matomą kūną. Kitaip tariant, jis buvo pusiau žmogus — padaras, dar 
keistesnis už mane. 

— Apie dešimt procentų, - atsakiau. — Gal išbandyti su tavimi? 

Porą kartų buvau susidūrusi su piktais vaiduokliais, nenorėju- 
siais išsinešdinti. Visada laimėdavau. 

— O gal aš parodysiu, ką sugebu? — maloniai paklausė jis. 

Nenorėjau pamatyti, ką Devlinas gali, ir kartu jaučiau, kad jis 
taip pat nenori pamatyti, ką galiu aš. Mano tėvas sakė, kad jei kada 
nors įsijausčiau į savo galią... 

— Kur Linko sūnus? — paklausiau. 

Devlinas atsistojo ir nugara atsirėmė į sieną. Lova, kurioje 
Linkas mylėjosi su Ingrida, buvo prie tos sienos... Jis trumpam už- 
simerkė. 

— O, aš gerai prisimenu tas dienas. Prisimenu merginą iš 1206 
kambario. Ji buvo... 

Devlinui kalbant, siena pradėjo nykti. Iš pradžių atsirado mažas 
apskritimas, jis plėtėsi, kol pamačiau Linką su Ingrida lovoje. Kartu 
jie atrodė puikiai, jo oda — blyškaus šokolado spalvos, o jos — kre- 
minė. 

Viena buvo jausti, kaip kažkas mylisi, bet kas kita — išnykus 
sienai iš tikrųjų matyti, kas vyksta. Sutelkiau mintis į sieną, kad ji 
vėl atsirastų. 

Devlinas, vis dar atsirėmęs į nebesančią sieną, atsimerkė ir nu- 
stebęs įvertino mano pastangas ją atstatyti. 

— Aš tik norėjau dalytis, — pasakė jis. 

Neatsakiau, tik toliau „lipdžiau“ sieną. 

— A, vadinasi, tu nori karo? 

Jei kas nors būtų mus matęs, tikrai būtume atrodę karikatūriš- 
kai — abu rūsčiai žiūrėjome į tą sieną. Aš pradėdavau pildyti skylę, 
paskui ji praplatėdavo, tada vėl pildydavau, o ji vėl praplatėdavo. 

Mus sustabdė Linkas. Nesusimąsčiau apie tai, bet turėjau anks- 
čiau pagalvoti, kad mano ir Devlino eksperimentų su siena negalėtų 
pamatyti... Kas? Mirtingieji? Normalūs žmonės? Kiti? 

Tačiau Linkas matė, kad siena traukiasi ir plečiasi. Dar blogiau, 
jis matė mane ir galbūt Devliną, stovinčius čia ir jį sekančius. 

Devlinas nusijuokė, ir siena vėl tapo tvirta. 

— Žinai, kad gali tai daryti? — paklausė jis. 

Stengiausi nugalėti drovėjimąsi, pasiekti ir paveikti Linko min- 
tis, kad jis užmirštų tai, ką matė. 

— Neturiu supratimo, bet nemanau, kad galiu, nebent kas nors 
padėtų, — tariau. Sutelkiau mintis į sieną, tačiau ji nepajudėjo. Ne- 
galėjau kaip mano duktė ir dukterėčia pajudinti materialių daiktų. 

— Aš neturiu galios. 

— A! - Devlino tonas mane suerzino. 

— Ką tai turėtų reikšti? — Mečiau į jį veriamą žvilgsnį. - Tu ne- 
atsakei nė į vieną mano klausimą. 

— Atsakiau! — Jis atrodė įsižeidęs. — Pasakiau tau, kaip surasti 
vaiką. 

— Ak taip, tavo mįslė. Ar Dievo Prisilietimas yra tame krištolo 
rutulyje? 

— Šitame? — Devlinas kiek pravėrė sieną, kad galėčiau matyti 
odinį kėglių kamuolio krepšį, po to — jo vidų. Rutulys buvo krep- 
šyje. 

— Ji nenumano, kad jis gali turėti kokią nors jėgą. Rado tą daik- 
tą rūsyje ir pasiėmė savo žaidimams. 

— Ji įsilaužė į Linko namus ir pavogė popierius. Ji nužudė jo 
agentą! 

Devlinas pasislinko prie sofos, paėmė ir atidarė „Godiva“ šoko- 
lado dėžutę. 

— Nori saldainio? 

Aš dvejojau. 

— Nerimauji dėl kalorijų? 

— Ne, nuodų. 

— Darse, brangioji nesupratingoji Darse. Argi nesuvoki, kad esu 
čia atsiųstas tau padėti? 

— Kieno atsiųstas? 

— Gerojo Vaikino. 

Jis vėl ištiesė dėžutę, ir aš paėmiau saldainį. Nežinojau, ar jie 
tikri, ar tik iliuziniai, bet buvo skanūs. 

— Kodėl tu man padėtum surasti vyrą? 

— Ar žinai, kodėl tau buvo suteiktos galios? 

— Dėl taikos pasaulyje? 

Devlinas sukikeno. 

— Daugiau ar mažiau. Tu kovoji blogiu prieš blogį. Tu... 

— Aš nesu blogis. 

— Ne, bet tu turi galių, kurios netinkamose rankose gali sukelti 
daug blogio. Žinai, kodėl buvo pagrobtas tavo vyras? 

Norėjau rėkti. Norėjau griebti jam už apykaklės ir rėkti į veidą: 
„Kodėl?“ Ber nerėkiau. Išspaudžiau ramų, tylų: „Kodėl?“ 

— Puiki savitvarda, - pasakė Devlinas, paleisdamas iš rankų šo- 
kolado dėžutę. Ši pakibo ore. 

Oru plaukianti dėžutė mane sunervino, todėl pastvėrusi ją pa- 
dėjau ant sofos, tačiau ji žybtelėjusi išnyko. 

— Tau reikia susitikti su mano dukra ir dukterėčia, - sumurmė- 
jau. 

— Kaip manai, kas išmokė jas versti savo meškiukus šokti pilvo 
šokius? 

Žengiau žingsnį Devlino link. 

— Jeigu tu kada nors kaip nors jas nuskriausi, aš... 

Staiga atsidūriau kažkokiame sename ir purviname geležiniame 
narve - kaip iš viduramžių požeminio kalėjimo. Jaučiau žmones šalia 
savęs, užuodžiau jų nepraustus kūnus, jaučiau jų baimę. Atsisakiau 
visu tuo tikėti. Susikaupiau, ir žmonės išnyko. Man atrodo, galėjau 
panaikinti ir narvą, tačiau Devlinas juokdamasis pats jį nuėmė. 

— Šiuo metu tu turi nedidelę galią, bet gali turėti didesnę. 

— Kodėl? — paklausiau. - Kodėl pagrobė Adamą ir Bo? 

— Be abejo, dėl tavęs. Kad priviliotų tave, kad ateitum pas juos, 
kad galėtų tave sunaikinti... 

Devlino kūnas bluko, nyko. 

— Iš tavęs galią įmanoma atimti. Ragana tai žinojo. Darse, pri- 
valai žinoti, kad tavo galią įmanoma padidinti. Jei tu laimėsi, ji su- 
stiprės. 

Dabar buvo matyti tik neryškus Devlino siluetas. Susikoncen- 
travau, bet jis nepasikeitė. Susikaupiau dvigubai stipriau — jis tik 
nusijuokė. 

— Dar ne, Darse, brangioji. Dar ne. Kai galėsi sulaikyti mane 
kambaryje, būsi pasirengusi. Tavęs laukia išbandymas. Ar esi verta 
tokios didelės galios? 

Paskui jis dingo. 

Atsisėdau ant sofos. Po to, kai Konektikuto tunelyje nužudžiau 
žmones, buvau labai išsekusi ir dėl to gydžiausi ligoninėje. Dabar tik- 
rai nebuvo taip blogai, tačiau susiriečiau ant pagalvių ir užsimerkiau. 

„Aš norėjau tik normalaus gyvenimo“, - pagalvojau. Norėjau 
vyro ir poros vaikų. Nenorėjau bendrauti su tai atsirandančiais, 
tai išnykstančiais žmonėmis, kurie kalba mįslėmis. Nenorėjau, kad 
ant manęs užmestų narvus. Nenorėjau, kad blogi žmonės žudytų 
kitus trokšdami įgyti daugiau galios, kuri man niekada nebuvo 
svarbiausia. 

Labiausiai nenorėjau, kad mane „išbandytų“. Kokį testą man 
surengė žiniasklaida? Ar aš galėjau pakelti klaidingą nuomonę, ne- 
apykantą būdama nekalta? Neįstengiau apsiginti. Net tie, kurie 
mane mylėjo, nepajėgė manęs apginti... Žmonės visame pasaulyje 
juokėsi iš to, ką jie — labai šlykštaus — tarėsi manyje pamatę. Vieną 
vakarą per žinias parodė siužetą, kuris kažkam pasirodė labai sąmo- 
jingas. Pranešėjas pasakė: „Atidėkite škotus į šalį, dabar mes turime 
Darsę“. Dar jis pasakė, kad anglų kalboje atsirado naujas žodis. 
Anksčiau škotai buvo laikomi šykštumo simboliu („Kaip pasidaryti 
varinę vielą? Duokite dviem škotams vieną centą!“), o dabar tai buvo 
Darsė: „Nebūkite tokia kaip Darsė. Jūs galite tai sau leisti“. 

Adamas norėjo pasakyti žmonėms, kad aš rinkau penkių centų 
monetas ir visad paimdavau jo duotus pinigus, nes norėjau padėti 
putnamiečiams atsikratyti skolų, bet aš jam neleidau. Negalėjau 
šitaip trikdyti savo gimtojo miesto. Adamas pasakė, kad aš buvau 
šantažuojama. „Tai primityvu! — šaukė jis. — Vaikinas siūlė septynis 
milijonus dolerių už tavo nekaltybę!“ 

Susilaikiau neužsiminusi, kad Adamas privertė mane rizikuoti 
gyvybe dėl tos pačios nekaltybės. 

Vienu žodžiu, mažiausiai man reikėjo „išbandymų“. Ką galima 
išsiaiškinti išbandant? Kad aš esu geras žmogus? Atleisk man, Dieve, 
bet jei galėčiau susigrąžinti savo šeimą, mane galbūt įtikintų kuo 
nors pasitarnauti priešingai pusei. 

Nors, žinojau, pamaniau netiesą. 

Atsisėdau ant sofos ir mėginau liautis savęs gailėjusi. Jaučiau, 
kad Linkas su Ingrida tebėra tame kambaryje. Vargšelis Linkas taip 
ilgai tramdė savo geismą, kad dabar negalėjo sustoti. 

Kažkas manyje šaukė: „O kaip a? O kaip mano tramdomas 
geismas?“ 

Lėtai atsikėlusi nuo sofos, nuėjau prie kambario durų. Gal man 
pavyktų padaryti nedidelę skylę sienoje, pro kurią galėčiau įlįsti ir 
paimti rutulį? Arba gal galiu taip užkerėti duris, kad jos atsirakintų? 
Dar nebuvau to bandžiusi. 

Taip pagalvojusi uždėjau ranką ant durų bumbulo. „O!“ — iš- 
tariau, kai jos pajudėjo. Atrodė taip, tarytum Linkas, prieš pasiduo- 
damas Ingridos kerams, būtų pagalvojęs apie mane, savo partnerę, ir 
atrakinęs duris. 

Pravėriau jas kiek galima mažiau ir įropojau keturiomis. Bet 
Linkas mane vis tiek pamatė. Labiau jaučiau nei mačiau, kad jis į 
mane žiūri. Man buvo per sunku vėl išvysti jį lovoje su moterimi. 
Bandžiau užblokuoti moters dejones iš malonumo ir nejausti Linko 
žvilgsnio. Pagriebiau krepšį nuo grindų ir jį nusinešiau. Tada ant 
židinio pastebėjau seną geležinį triušelį. Atidariau krepšį, išėmiau 
rutulį ir įdėjau triušį. Tvirtai Įreigiau moteriai, kad nežiūrėtų į krep- 
šį ir nepastebėtų, jog rutulio nebėra. Tiesą sakant, labai pasistengusi 
galėčiau ją priversti pamesti krepšį. Pavyzdžiui, ji paliktų savo auto- 
mobilio bagažinės duris neužspaustas, o staigiame posūkyje visas jos 
bagažas iškristų ir per kalną nuriedėtų į ežerą. i 

Kai jau turėjau rutulį, prispaudžiau jį prie savęs ir nubėgau laip- 

tais žemyn į savo miegamąjį. Stengiausi kuo greičiau ir kuo toliau 
pabėgti nuo Linko ir to, kas vyko tame kambaryje... 

Grįžusi pas save, blaškiausi tarp noro nesigulti visą naktį ir pa- 
žiūrėti, ką galima sužinoti iš rutulio bei užsimiršimo užmiegant. Nu- 
galėjo miegas. Padėjau rutulį į lovos vidurį po apklotu, kur jam buvo 
saugu ir šilta, paskui ilgai stovėjau po šaltoku dušu. Reikėjo atšaldyti 
kūną po to, ką buvau pajutusi sklindant iš Linko... 

Išėjusi iš dušo, nusišluosčiau ir užsivilkau ilgus medvilninius 
naktinius marškinius. Drebėdama nuo šalčio, įlindau į lovą ir pri- 
sitraukiau rutulį prie savęs. Užsidėjau jį sau ant pilvo, apkabinau 
rankomis ir užkėliau ant jo kojas. Nesijaučiau taip puikiai nuo pa- 
skutinės nakties, kurią praleidau su savo vyru. Kad ir kas buvo ru- 
tulyje, aš to norėjau. Ne, man to reikėjo! Dar daugiau, jaučiau, kad 
tam kažkam irgi manęs reikia. 


**xk 


— Negaliu to padaryti, — tarė Linkas. Antrą valandą po prieš- 
piečių mes buvome vergų kvartaluose. Ko Linkas negalėjo padaryti? 
Ogi sudaužyti stiklinio rutulio. Mes daužėme plaktuku, geležiniu 
ratlankiu, jis kelis kartus sviedė rutulį į akmenis. „Stiklas“ tik truputį 
apsidaužė. 

Aš sėdėjau ant grindų tarp senų bylų ir peržiūrinėjau jas vieną 
po kitos. 

Šįryt Linkas žiovavo, bet buvo toks patenkintas, kad norėjau jį 
užburti iš juodo pavydo. Nevyriškumo burtažodis visiškai išsisklai- 
dė, ir jis Airtavo su visomis moterimis kaip pamišęs. Bučiavo rankas, 
skruostus ir kalbėjo, kaip negali sulaukti, kol galės glostyti rankomis 
jų nuogus kūnus. Nesikišau, nes mano galva buvo užimta kitais da- 
lykais. Norėjau grįžti į kambarį ir patyrinėti krištolo rutulį. 

Po pusryčių Delfijja priėjo ir šiurkščiai paklausė, kada aš išva- 
žiuoju. Ne Linkas, o aš. Jaučiau, kad ji ketino prašyti Linką pasi- 
likti. Palietusi jos ranką pamačiau, kad ji įsivaizduoja jo nuotrauką 

sodybos brošiūroje; gražuolis Linkas garantuotai pritrauktų daugiau 
svečių ir daugiau pinigų. „O jeigu jis joms nusibostų, ar jos jį par- 
duotų?“, - pagalvojau. 

Panaudojus Tvirtąją Įraigą, Delfija nuo manęs atstojo, taigi 
galėjau eiti į kambarį ir užsiimti rutuliu. Sugaišau tam keturias va- 
landas, bet nieko nepešiau. Negalėjau užmegzti ryšio su jėga, kurią 
jaučiau jo viduje. Išbandžiau viską, ką tik galėjau sugalvoti. Man 
pavyko priversti jį riedėti grindimis ir, savo nuostabai, net pakelti 
per porą colių. Kai nebepajėgiau išlaikyti jo pakilusio nuo grindų, 
rutulys su trenksmu nukrito. Susirūpinusi pribėgau ir apžiūrėjau, ar 
jis nesugadintas. Vieną sekundę pasijutau, lyg būčiau išmetusi savo 
kūdikį, bet paskui iš visų jėgų sviedžiau į akmeninį židinį. Nudau- 
žiau akmenį, bet ne rutulio paviršių. 

Labai įsitraukusi į šį užsiėmimą užmiršau, kad reikia pasisaugo- 
ti. Kažkas pasibeldė. Paslėpiau rutulį spintelėje po sofa ir atidariau 
duris. Tai buvo Narciza. 

— Ar jums viskas gerai, brangioji? Mes išgirdome triukšmą 
ir... — Ji nutilo, pasižvalgė po kambarį ir pamatė mano skrybėlę nuo 
saulės, kabančią ant vainiko. — Kokia graži skrybėlė! - Nuėmusi ją, 
Narciza apsimetė, kad apžiūrinėja. — Juk gaila būtų, jeigu jai kas 
nors atsitiktų? Vinis, ant kurios laikosi vainikas, gali subraižyti. Gal 
verčiau padėkite savo skrybėlę ant židinio atbrailos. 

Atėjusi čia neprašyta, ji stovėjo mano kambario viduryje ir dai- 
rėsi aplink spėliodama, ką aš čia viena veikiau. 

— Ar nenorėtumėte prisijungti prie mūsų? Šiandien čia apsilan- 
kys gėlininkas ir parodys, kaip komponuoti pavasario gėles. Vėliau 
ateis moteris, kuri mus šiek tiek pamokys jogos. Tikrai norėtume, 
kad jūs ateitumėt. 

Nevalingai sudrebėjau. Ši moteris atrodė ir kalbėjo taip malo- 
niai, kaip iš kokio nors Angelų televizijos kanalo, bet aš žinojau, kad 
ji su seserimi darė kažką tikrai bloga. Norėjau surikti: „Kur Linko 
sūnus?“ Bet tik apsipyliau netikromis ašaromis ir ranka užsidengiau 
sausas akis. 

— Atsiprašau, Narciza, - pasakiau. — Tiesiog neseniai man atsi- 
tiko keletas baisių dalykų. 

Kaip ir tikėjausi, ji atsisėdo ant sofos šalia manęs ir palietė 
mano ranką. Ir vėl pajutau iš jos rankos į manąją tekant silpną elek- 
tros srovę. Ar ji jautė rutulį po mumis? Man atrodė, lyg sėdėtume 
ant žvaigždės. Jaučiau jo nepaprastą karštį ir šviesą. 

— Kas atsitiko, brangioji? Jūs galite man sakyti viską. 

Mačiau, kad ji nori paskatinti mane išpasakoti viską apie save, 
atskleisti tamsiausias paslaptis. 

— Man reikia pagalbos, - pasakiau tempdama laiką. Stengiausi 
kalbėti ir tuo pat metu ją paveikti. Tai nebuvo lengva. Man geriausiai 
sekasi tada, kai persikeliu į meditacijos būseną ir stipriai susikoncen- 
truoju. 

— Kokios pagalbos? — pasiteiravo Narciza. - Jūs galite man pa- 
sakyti. Aš... žinau... daugybę paslapčių. 

— Ber ne tokių kaip mano, - tariau. — Ir juk negaliu kiekvienam 
pasakoti, ko aš noriu. Tai per daug... 

— Per daug bloga? — pratęsė Narciza, vis dar plekšnodama man 
per ranką. — Aš abejoju, ar taip yra. Jūs turite man pasakyti. Daug ką 
esu girdėjusi gyvenime. 

— Niekaip negaliu pasakyti. 

— Tada leiskite spėti. 

Neatsakiau nieko, tik užsidengiau veidą rankomis ir susikau- 
piau. 

— Sakėte, kad jūsų vyras mirė ir dabar jums reikia jo brangeny- 
bių, bet spėju, kad jums jų reikia ne sau pačiai. Stengiatės atrodyti 
rafinuota, bet matau, kad tokia nesate. 

Atidžiai į ją pažiūrėjau. 

— Nesvarbu, ką aš mačiau, bet puikiai apie tai nusimanau. Delfi 
sako, kad aš turiu pusės pasaulio moterų intuiciją. 

Atrodo, pavydžioji Delfija buvo sumenkinusi savo sesers aiškia- 
regės sugebėjimus iki žeminančio pavadinimo „moters intuicija“. 

Narciza pakėlė mano ranką ir ėmė ją glostyti. Umai supratau, 

kad ji nesidomėjo Linku ar kokiu nors kitu vyru. Rankos neiš- 
traukiau. 

— Spėju, kad jūs užaugote dideliame skurde, paskui ištekėjote 
už nepakenčiamo vyresnio vyro dėl jo pinigų, bet tas senas ožys mirė 
nieko jums nepalikęs. Ką jis padarė? Pavertė visą savo turtą materia- 
liais daiktais ir juos paslėpė? 

Aš žiūrėjau į Narcizą. Kodėl ji nusprendė, kad aš užaugau skur- 
de? Drabužiai, kuriais vilkėjau, ir trys aukso vėriniai ant kaklo buvo 
gana brangūs. Ar aš?.. Reikėjo nusiraminti, nes dėl jos žodžių jau 
pradėjau blaškytis. 

— Ar jūs ką nors įsimylėjusi? 

— O, taip! 

— Suprantu. — Abiem rankom suėmusi manąją, laikė ją glamo- 
nėdama. - Jums reikia brangenybių, kad galėtumėte atiduoti pinigus 
kažkam kitam, nes jis... ji?.. 

— Jis, — pasakiau, ir Narciza truputį atleido mano ranką. 

— Dabar jis reikalauja, kad jam sumokėtumėt, arba jis nueis į 
policiją. 

— Policija, — ištariau nesuprasdama, ką ji sako, paskui iš netikė- 
tumo net išsižiojau. Dieve mano, ši moteris mano, kad aš nužudžiau 
savo vyrą ir dabar kažkas mane šantažuoja! Aš turiu jam sumokėti, 
arba jis praneš policijai. Man reikia rasti nors kiek brangenybių, 
kad galėčiau sumokėti šantažuotojui. Vėl užsidengiau veidą ranka. 
Žmogžudystė ir šantažas. Ar kitos moterys buvo čia dėl panašių 
priežasčių? 

— Žinau, — tarė Narciza. — Niekas čia šiaip sau neatvyksta, ne- 
bent sužino apie mus. Mes reklamuojamės, bet, tiesą sakant, nega- 
lime varžytis su kitais mineralinių vandenų kurortais. — Ji paglostė 
savo didelį pilvą. - Mes žinomi ne dėl lengvo maisto ir treniruočių. 

— Vadinasi, jūs užsiimate... užsiimate tuo... tuo, ką man sakėte? 

— Taip, mes tai galime, - maloniai atsakė Narciza. 

Stebeilijau į ją taip įdėmiai, kad net paskaudo akis. 

— Kada? — paklausiau. 

— Greitai. Yra atvažiavusių anksčiau už jus, ir, kaip žinote, mes 
galime tai padaryti tik kartą per dieną ar dar rečiau. 

Uždėjau jai ant peties ranką — norėjau pamatyti jos minčių vizi- 
jas. Deja, išvydau tik vyšninių pyragėlių, kurių duodavo per pietus, 
vaizdą. 

— Gal nusileisite žemyn ir prisidėsite prie mūsų? 

— Aš gana pavargusi. Norėčiau pasilikti savo kambaryje ir... — 
Nusišypsojau jai. — Iš tikrųjų noriu paskaityti. Ar turite kokių nors 
knygų, kurios man padėtų užmiršti nerimą? 

— Galite naudotis biblioteka kiek norite. Ten yra keletas puikių 
vietinių istorijų. 

— Šio nuostabaus namo istorijų? — Bijojau, kad Narciza man jų 
neduos, nes buvau tikra, jog nenori niekam atskleisti tiesos apie savo 
protėvius. Tačiau ji net paraudo iš malonumo. 

— Kaip malonu, kad taip sakote! Dauguma žmonių kalba bai- 
sius dalykus apie šiuos namus. Ar žinojote, kad anksčiau šis namas 
vadinosi „Šimtas guobų“? Ūkyje buvo šimtas didžiulių guobų, bet 
po karo plantacijos darbininkai buvo paleisti, o medieną reikėjo par- 
duoti. Vienas mano protėvių pasakė norėjęs palikti trylika guobų 
dėl to, kad trylika yra blogio skaičius, o tai, ką jankiai mums padarė, 
buvo blogis. 

Negalėjau į tai atsakyti, nes nemaniau, kad blogį atnešė jan- 
kiai. 

— Prašau, — tarė Narciza. — Skaitykite, ką tik norite. Nei mano 
sesuo, nei aš neskaitome, taigi gal jūs galėsite mums papasakoti 
mūsų šeimos istoriją. 

Ji išėjo iš kambario. 

Kurį laiką stovėjau stengdamasi atsigauti. „Kraujo balsas“, — at- 
ėjo man į galvą. Jeigu jos nemėgsta skaityti, gal Narciza su Delfija 
tikrai nežinojo, kad užrakintame rūsio kambaryje buvo saugoma jų 
įžymios šeimos istorija? Gal jų neseni protėviai nesivargino pasakoti 
tiesos. Nesvarbu, ar žinojo tiesą, ar ne — tai, ką jos darė dabar, buvo 
taip pat baisu, kaip ir tai, ką Amelijai padarė jos vyras. 

Kai Narciza išėjo, surengiau pasirodymą prieš kameras. Ištrau- 
kiau iš spintos drabužių ir žiūrėjau į juos, lyg svarstydama ką apsi- 
rengti. Dabar buvau su džinsais ir kašmyro megztiniu, taigi nužvel- 
giau savo atsivežtus du kostiumėlius ir tris sukneles. Vieną pakabinau 
ant lovos kojos, kitą ant židinio atbrailos krašto, o paskutinę — ant 
gėlių vainiko, taip uždengdama kameros objektyvą. Dar liko kamera 
vonios kambaryje - duris laikydavau uždarytas arba užmesdavau ant 
jos rankšluostį. Kai vėl buvau viena, išėmiau rutulį iš po sofos ir pra- 
dėjau su juo dirbti. 

Iki pietų man nieko neišėjo, todėl kai nusileidau žemyn ir pa- 
mačiau Linką, pasakiau jam, kad mums reikia susitikti. Valgant jis 
buvo dėmesio centre, nes erzino moteris ir atšaukė visus popietės 
masažus. 

Susitikau su juo vergų kvartaluose, ant pilvo laikydama rutulį, 
paslėptą po didele skrybėle ir šaliku. 

— Reikia jį atidaryti, noriu, kad sudaužytum, — pasakiau pa- 
duodama jam rutulį. 

Jis išvertė seną pašiūrę vergų kapinių pakraštyje ir surado kelis 
aprūdijusius įrankius, su kuriais bandė sudaužyti rutulį, bet joks 
įrankis jo nė neįbrėžė. Tuo metu aš ėmiau dar kartą skaityti senus 
vergų dokumentus. Man būtų patikę sėdėti prie mauzoliejaus ir 
dirbti, bet Linkas atsisakė pasilikti prie kapinių, taigi grįžome netoli 
kvartalų; ten mūsų negalėjo matyti iš namo. 

— Nesuprantu, ko tu bijai, - pasakiau stengdamasi nuo jo ne- 
atsilikti. — Visos neramios dvasios išskrido ieškoti savo mylimųjų, 
taigi nieko čia nebėra. 

— Darse, — tarė Linkas perdėtai kantriai. - Dauguma žmonių 
visame pasaulyje nemėgsta kapinių. Jie tikrai nežino, ar būna vai- 
duoklių, bet jie nerizikuoja. 

— Sakau tau, vaiduokliai egzistuoja, bet čia jų jau nebėra. 

— Puiku, - sutiko jis. - Džiaugiuosi, kad tai išsiaiškinome. Da- 
bar eime iš čia. 

— Maniau, kad po praeitos nakties šiandien būsi geresnės nuo- 
taikos, — tyliai pasakiau, bet Linkas nekomentavo. 

Atsisėdusi ant suoliuko žiūrėjau, kaip jis padėjo rutulį ant že- 
mės, medžio - vienos iš trylikos likusių guobų - šešėlyje, atsiklaupė 
ir užsimojo senu plaktuku. 

— Gal norėtum man pasakyti, ką jūs su šituo... šituo padaru 
veikėte praeitą naktį? Kad ir kaip man patinka būti aktoriumi, pasi- 
taiko atvejų, kai nenoriu žiūrovų. 

— Aš ne... 

Linkas sustingo su iškeltu plaktuku laukdamas mano atsakymo. 
Nusiunčiau mintį, kad jis turi kirsti. 

Jis trenkė į rutulį, bet plaktukas beveik atšoko nuo stiklo — ir aš 
nusiunčiau to smūgio aidą jam į užpakalį. 

Ėmiau juoktis, bet sukosėjau, kad nesigirdėtų. 

— Iš ko šitas padarytas? — paklausė Linkas. 

— Iš kažko, kas yra ne iš šios planetos. 

Atrodė, kad Linkas nori paprieštarauti, bet tik paklausė: 

— Ar daug daiktų Žemėje yra iš kitų planetų? 

Aš vengiau jo akių. Augdama Putname buvau savarankiška. 
Tada nebuvo žmogaus, kuriam galėčiau pasakyti, kad susitikau su 
kažkuo jau mirusiu. Negalėjau pasakyti mergaitei: „Aš tai greičiau 
išgydysiu“ , - pamačiusi ant jos skruosto mėlynę. Negalėjau pasakyti 
mokytojui, kad vyras, gyvenantis šalia mokyklos ir auginantis šunis, 
iš tikrųjų yra pedofilas, ir aš darau viską, ką galiu, kad jis išvyktų iš 
miesto. Neturėjau ko paklausti, ar turiu ką nors padaryti, ir jeigu taip, 
kaip turiu padaryti? Ir nebuvo kam paskui pasakyti: „Gerai padarei!“ 

Iššvaisčiau daug laiko ir energijos stengdamasi padaryti tai, ko 
negalėjau, nes man stigo tikro ryšio su žmonėmis. Kai sutikau savo 
vyrą, buvau neseniai išvykusi iš Putnamo ir nedaug nutuokiau apie 
man Dievo suteiktą galią. Žinojau, kad galiu surasti daiktus, bet 
niekada nepersitempdavau. Putname buvau radusi žiedų ir porą 
pasimetusių mažamečių vaikų, bet niekada nebuvau susidūrusi su 
pagrobimu. 

Tik po to, kai sutikau Adamą ir per jį savo tėvą, pradėjau aiškin- 
tis, ką sugebu daryti. Kai vyras laikė ginklą, nutaikytą į Adamą, ir aš 
pajutau, jog ketina jį nužudyti ir mane pasiimti, tuomet sužinojau, 
kad sugebu paralyžiuoti žmones. Paralyžius truko tol, kol buvau su- 
sikaupusi, bet juk galėjau tai daryti! Iš esmės aš prie to pripratau... 
Ne, neketinu galvoti apie tuos keturis žmones, kuriuos turėjau nu- 
žudyti. Taip, žinojau geriau nei kas kitas, kad jie buvo piktavaliai, bet 
vis tiek nenorėjau jų žudyti. Tačiau privalėjau tai padaryti! 

Po to, kai žuvo raganos ir mes su Adamu susituokėme, persi- 
kėlėme į namus su mano tėvu ir Bo. Tada tėtis pradėjo su manimi 
dirbti. Jis norėjo sužinoti, ką geba jo duktė. Prieš mums vienas kitą 
surandant jis daug metų praleido tyrinėdamas mano proseneles, nes 
žinojo, kad kiekviena pasižymėjo skirtingais sugebėjimais. Vienos 
turėjo daugiau galios, kitos - mažiau. 

Tėvas ilgai buvo studijavęs psichologiją, todėl žinojo, kaip mane 
išbandyti. Mes iš karto nustūmėme į šalį žaidimus su idiotiškomis 
kortelėmis. Jis greitai įsitikino, kad jei noriu, galiu priversti jį pasi- 
rinkti apskritimą ar kvadratą, ar bet ką kita. 

Mano vyras nežinojo, — arba, esu tikra, jis būtų prieštaravęs, 
— kad mes su tėčiu ėjome ten, kur, kaip buvo kalbama, yra vaiduok- 
lių, idant aš galėčiau su jais kalbėtis. Mes niekam nesakėme, tačiau 
man skambino keletas žmonių iš bažnyčios, prašydami išvaryti kelis 
„demonus“. Buvau susirėmusi su keliomis dvasiomis, norėjusiomis 
pakenkti. Man pavyko jų atsikratyti. 

Be egzorcizmo ir to, ko manęs prašė padaryti FTB, mes su tėčiu 
dar bandėme truputį pasilinksminti. Nuėjome į kelis muziejus. Su jo 
rekomendacijomis patekusi į rūsius, galėjau paliesti keletą daiktų ir 
pasakyti, ką jaučiu. Mėginau atskleisti šiek tiek paslapčių apie tokius 
dalykus kaip Lochneso pabaisa, bjaurusis Sniego žmogus, ir kur yra 
Osama bin Ladenas. Pasakiau tėvui, kas buvo Gilioji Gerklė* ir kas 


* Deep Throat - žmogus, teikęs informaciją laikraščiui „The Washington Post“ per Votergeito 
skandalą. 

nužudė Džoną Kenedį. Jis užrašė kiekvieną mano ištartą žodį savo 
žurnaluose, įrištuose raudona oda, kuriuos laikė sandėliuke po namo 
rūsiu. Per visus su tėvu praleistus metus ir per tuos tyrinėjimus bu- 
vau mačiusi keletą neįprastų dalykų, kuriuos į Žemę galėjo atgabenti 
žmonės iš kitų planetų. 

Labai ilgai neatsakiau į Linko klausimą, ir jis tarė: 

— Užmiršk tai. — Tada dar kartą trenkė plaktuku į stiklinį ru- 
tulį. 

Jis praleido kelias valandas dorodamasis su rutuliu kaip ir aš. 
Linko siautėjimas nepadėjo ir mano mintys neveikė rutulio, todėl 
papasakojau jam, kaip kartą su tėčiu grįždami iš muziejaus sustojo- 
me užkąsti gražiame miestelyje ir praėjome pro antikvarinę parduo- 
tuvę. Pajutau trauką užsukti į ją, tad ir įėjau vidun. Dar niekada taip 
nesijaučiau, todėl man buvo smalsu. Pagalvojau, kad ten gali būti 
vienas iš tų ypatingų radinių, pavyzdžiui, milijono dolerių vertės 
paveikslas su penkiasdešimties dolerių etikete. Bet radau mažą ke- 
raminį žmogutį, maždaug keturių colių aukščio. Jis buvo dubenyje, 
pilname nešvarių sudaužytų indų ir stiklų. Tėvas neatrodė nustebęs, 
kai nupirkau tą daiktą, ir mums išėjus pasakė: „Jame kažkas yra“. 
Grįžęs į namus, tėvas norėjo sudaužyti keraminį žmogų plaktuku, 
bet tasai net neįtrūko. Susierzinęs apžiūrėjo daiktą pro didinamąjį 
stiklą ir jam pasirodė, kad yra kažkokių ženklų. Žmogeliukas buvo 
per daug nešvarus, kad galima būtų skaityti, todėl tėtis nunešė jį 
į praustuvą nuplauti. Kai tik vanduo palietė statulėlę, viršutinis 
sluoksnis ištirpo. 

— Kas jame buvo? 

— Raktas. 

— Raktas nuo ko? 

— Visiškai nenumanau. Tiesiog nedidelis raktas. Gana papra- 
stas. Nešiojuosi jį kartu su savo namo ir automobilio raktais. Jeigu 
nori pamatyti, aš tau parodysiu. 

Linkas pažvelgė į mane. 

— Manai, kad keraminis žmogus ir raktas — iš kitos planetos? 

Kalbėjausi ne su Devlinu ir net ne su savo tėvu, ir kadangi ne- 
norėjau, kad Linkas išsigandęs nuo manęs pabėgtų, tik patraukiau 
pečiais. 

— Kas žino? — pasakiau nežiūrėdama į jį. 

Remdamiesi mano pasakojimu, mes panardinome rutulį į 
vandenį, ir kai tai nepadėjo, nuėjome į namo virtuvę, paprašėme 
valymo priemonių ir pradėjome gremžti. Aš laikiau žmones atokiai, 
kol Linkas pridėjo į didelį kibirą visokių chemikalų butelių, stovėju- 
sių didelėje senoje spintoje. Vėl grįžę į kvartalus, pylėme ant rutulio 
amoniaką, baliklį ir net grindų vašką. Nusijuokiau, kai Linkas pra- 
dėjo blizginti rutulį apsimesdamas, jog tikisi išlįsiant džiną. Turėjo 
žiūrovų, tad jis pradėjo vaidinti vardydamas tris norus. Buvo labai 
juokingas, nuolat persigalvodavo dėl savo norų, ir aš prisijuokiau iki 
soties. 

Netrukus Linkas padėjo rutulį po medžiu ir tarė: 

— Aš pasiduodu. Ar tu įsitikinusi, kad viduje kažkas yra? 

— Visiškai. 

— Ei! Gal jame yra magiška išnykstanti rakto skylutė, ir tavo 
raktas... 

— Jau bandžiau, - tariau ir atsidusau. Aš tikrai buvau išbandžiu- 
si viską, ką galėjau sugalvoti, idant atidaryčiau tą rutulį, bet niekaip 
nepavyko. 

— O kaip pardavimo sąskaitos? 

— Ne, jos nekalba, - pasakiau žiūrėdama į rutulį. Linkas nieko 
neatsakė, ir aš pažvelgiau į jį. - A, klausi, ką radau popieriuose? — Pa- 
daviau jam tą, kurioje Martinas buvo įrašytas kaip tėvas. 

Skaitydamas Linkas atsisėdo ant suoliuko šalia manęs. Jis pri- 
glaudė petį prie manojo, kad pajusčiau tą patį. Linkui tik palietus 
dokumentą su Martino vardu, supratau, kad juos sieja giminystės 
ryšiai. Matyt, kai anksčiau kartu skaitėme bylas, per daug skubėjome 
ir tikriausiai Martino sąskaitą skaičiau aš, todėl nepastebėjau ryšio. 

Sąskaita niekuo nesiskyrė nuo kitų. Ji apibūdino septynerių 
metų berniuką kaip labai šviesios odos, vardu Džedas, išmokytą dirb- 

ti laukuose, parduodamą už aštuonis šimtus dolerių. Motina — „ne- 
seniai mirusi“, o tėvo grafoje buvo įrašytas Martino vardas. Nepagar- 
biai — be pavardės. Kitoje sąskaitos pusėje ranka užrašyta: „Parduotas 
Čarlzui Frazeriui iš Rytų Mezopotamijos, Džordžijoje“. Ir data. 

Laikydamas popierių, Linkas pasidairė po lauką, kuriame 
kažkada augo medvilnė. „Išmokytas dirbti laukuose“, — parašyta 
sąskaitoje. Būdamas vos septynerių metų, vaikas jau turėjo dirbti 
laukuose... 

— Man labai gaila, - tariau Linkui. 

Jis neatsakė, bet žinojau, kad įsivaizduoja savo sūnų, turintį taip 
dirbti. 

— Imdamasis šio reikalo, norėjau tik išgelbėti savo paties vaiką, 
nes jis su manimi susijęs. Viską dariau dėl savęs, o ne dėl jo. Ber da- 
bar noriu ištraukti jį iš ten, kur jis yra, nors ir kokia tai būtų vieta, 
todėl, kad jis to nenusipelnė. Jeigu jis turi kokių nors sugebėjimų, 
kuriais kažkas tikisi pasinaudoti, tai tik todėl, kad aš jam juos per- 
daviau iš savo senelės. 

Linkas pasižiūrėjo į mane. 

— Darse, ką mes galime padaryti, kad surastume mano sūnų? 

:— Nežinau, — nuoširdžiai atsakiau. — Galime nuvažiuoti į porą 
vietų, pavyzdžiui, į bažnyčią ir ten, kur sudužo mašina, bet aš jaučiu, 
kad atsakymas slypi šiuose namuose. Ta dvasia, tas žmogus Devlinas 
mane tikina, kad viskas susiję su mano vyru. Žinau, kad to, kas jame 
yra, — linktelėjau galva į rutulį, — reikia norint surasti Adamą, bet 
kuo čia dėtas tavo sūnus? 

Atsirėmiau galva į Linko petį, ir jis apkabino mane ranka kaip 
seserį. Iš dalies džiaugiausi, kad jo geismas buvo laikinai pasotintas, 
bet kartu ilgėjausi to aistringo žvilgsnio. 

Kurį laiką taip ir sėdėjome, paskui Linkas atsitraukė norėdamas 
išsiimti iš kišenės popieriaus lapelį. Tai buvo Devlino mums nuro- 
dytų užduočių sąrašas. 

— Mes davėme vergams tai, ko jie norėjo, - pasakė Linkas. - Bet 
dabar, kai jų nebėra, kaip mes jų ko nors paklausime? 

Nenorėjau pajudėti, nenorėjau galvoti. Tik troškau sėdėti at- 
rėmusi galvą į Linko petį ir jausti šalia vyrišką šilumą. Jei užsimerk- 
čiau ir susikoncentruočiau, galbūt galėčiau patikėti — vieną sekundę 
— kad Linkas yra Adamas... 

— Nebūtina tamsi oda, kad taptum vergu, — pasakiau galvoda- 
ma apie Adamą ir Bo... ir save. Mes nepatyrėme rasinės vergijos, bet 
buvome pavergti. 

Tada aš atsimerkiau: Linkas spoksojo į mane, jo mintys buvo 
aiškios. Gal visi juodieji vergai ir buvo išėję, bet šiuose namuose li- 
kusi dar viena vergė. 

— Amelija, - sušnabždėjo Linkas. 

— Amelija, — pritariau aš. 


Keturioliktas skyrius 


Linkas 


ES KETINOME KALBĖTIS SU VAIDUOKLIU! 


Laikau save drąsiu žmogumi, bet sekiau paskui Dar- 
se labai nenoriai, atsilikdamas. 

Reikėjo labai stengtis negalvoti, kad Darsė yra keisčiausias 
žmogus Žemėje, ir aš tūkstantąjį kartą spėliojau, kaip jos vyras su ja 
susitvarkydavo. 

Praėjusi naktis buvo iki šiol keisčiausia. Darsę apsėdo mintis 
apie kažkokį krištolo rutulį, ir aš, būdamas džentelmenas, pažadėjau 
jai padėti jį gauti. Rizikavau gyvybe laipiodamas stogo kraštu, paskui 
įsliuogiau į miegančios moters kambarį. Kai atrakinau Darsei duris 
ir atsigręžiau, moteris į mane žiūrėjo — ji nemiegojo. Ingrida klausia- 
mai spoksojo į mane beveik tamsiame kambaryje! 

Ką turėjau daryti? Pasakyti jai tiesą, kad įlindau į kambarį 
pavogti jos krištolo rutulio? Tada būtų iškviesti policininkai ir atsi- 
durčiau visuose laikraščiuose, apie mane rašytų straipsniuose rėkian- 
čiomis antraštėmis, o tai niekaip nepadėtų mano karjerai. Bet jei 
įlindau į kambarį, kad, taip sakant, pavogčiau ją, tada viskas gerai. 
Vadinasi, turtas vertingesnis už žmones? 

Žodžiu, daugiau ten nieko nebuvo - galėjau apsimesti, kad at- 

ėjau čia dėl jos. Tiesą sakant, vis dėlto tikėjausi, kad Ingrida nęsutiks. 
Per visą mano gyvenimą tik dvi moterys man buvo pasakiusios „ne“: 
Darsė ir jos motina. Bet jos buvo paskutinės, todėl pamaniau, kad 
gal sėkmė nuo manęs nusisuko. 

Tačiau ne. Būdamas dar per pėdą nuo lovos supratau, kad 
moteris nepaprastai manęs geidžia. Įlipau pas ją į lovą, leidau mane 
nurengti, ir mes pradėjome mylėtis. 

Norėjau mylėtis lėtai, visą naktį, nes kas žino, kada vėl turėsiu 
tokią galimybę. Alanos nuolat nebūdavo šalia, o Darsė buvo vidur- 
amžiškai atsidavusi vaikinui, kuris tikriausiai jau miręs, taigi norė- 
jau, kad vakaras užsitęstų. 

Nepažinojau moters, su kuria buvau lovoje, bet nujaučiau, kad 
ji kažkaip susijusi su visu tuo, į ką aš įsitraukiau. Buvau tikras, Darsė 
žino daugiau nei man sako, bet nenorėjau aiškintis. 

O dėl moters, tai man bandant prabilti ji pirštų galais uždengė 
man burną. Mes neištarėme vienas kitam nė žodžio per visą vakarą. 
Tik lietėm, laižėm ir čiulpėm. Kai patekėjo saulė, jos lanksčiame 
kūne nebeliko nė vieno man nežinomo colio. 

Auštant moteris atsuko man nugarą ir užmigo. Nieko nepasakė, 
tik nusisuko į savo pusę ir užmigo. Tai buvo išvarymas. Jos nugara 
nereiškė kvietimo intymiausiam gestui - glamonėms. Ji su manimi 
baigė, lyg būčiau buvęs vakarui pasamdytas eržilas... 

Atsikėliau, užsimečiau kelis drabužius, išėjau pro duris ir nu- 
lipau laiptais į savo kambarį. Norėjau porą valandų pamiegoti prieš 
moterims pradedant reikalauti masažo. Jų buvo tik šešios, bet kiek- 
viena norėjo seanso kasdien. Ir kiekvienai buvo maža tam skirtos 
valandos. „Man čia skauda“, - inkšdavo jos, netiesiogiai prašydamos 
dar penkiolika minučių masažuoti tą vietą. Aš tai dariau, bet man 
nepatiko. 

Tačiau kai padėjau galvą ant pagalvės, išlakstė visi miegai. Kaž- 
kuriuo metu naktį pakėliau akis ir pamačiau Darsę, su tuo vaiduok- 
liu žaidžiančią „Kuris laimės“ atakuojant kambario sieną. Devlinas, 
apsirengęs kaip koks senovinis Škotijos kalnietis, stovėjo atsirėmęs į 

sieną, kuri retsykiais ten prasiverdavo, ir tai, galiu pasakyti, atrodė 
gana klaikiai. Jis panaikindavo sieną, tada Darsė susiaurėjusiomis 
akimis, labai stipriai susikaupusi ją atstatydavo. Atrodė, kad Dev- 
linas linksminasi, o Darsė sunkiai dirba. Nieko keista, kad ji negali 
surasti mano sūnaus — neturi užtektinai galios. 

Pastebėjusi, kad į ją žiūriu, Darsė sutriko, vaiduoklis nusijuokė, 
ir siena vėl buvo atstatyta. Neatrodė, kad blondinė po manimi su- 
prasto, kas vyksta, tačiau negalėjau to laikyti komplimentu. Ji buvo 
panaši į robotą, užprogramuotą teikti malonumą. Jei nebūčiau taip 
išsiilgęs moterų draugijos, nebūčiau ėjęs pas ją į lovą. Man labiau 
patinka seksas, kai yra asmeninis ryšys. Meilė padaro jį geriausią. 
Imkime, pavyzdžiui, Alaną. Arba galbūt Darsę. Ji, matyt, būtų 
įdomi lovoje. Jos mažas kūnas tikriausiai galėtų išsilankstyti tikrai 
įdomiomis pozomis, o kur dar jos galios! Ji gali skaityti mano mintis. 
O ar galėtų perduoti savo vizijas ir jausmus man? Jei mes su Darse 
mylėtumės, ar ji galėtų padaryti taip, kad abu jaustume tą patį vienu 
metu? Aš jausčiau tai, ką ji jaučia, o ji - ką aš. 

Gulėjau lovoje ir ilgai apie tai galvojau, kol kažkas pasibeldė 
į duris ir pasakė, kad pusryčiai jau valgomajame ant stalo. Žiovau- 
damas atsikėliau, apsirengiau ir pagalvojau, kaip galėčiau paklausti 
Darsės apie jos galių ryšį su seksu. Be abejo, subtiliai... 

Po pusryčių pasinėriau iki alkūnių į per daug minkštus baltus 
kūnus. Gal dėl to, kad jaučiausi geriau, pradėjau kiekvienai moteriai 
daryti užuominas, jog galbūt jomis susidomėčiau, jeigu numestų 
šiek tiek svorio ir užsiaugintų šiek tiek raumenų. Per priešpiečius 
Narciza man pasakė, kad teko atidaryti treniruoklių salę, nes mote- 
rys pageidavo naudotis įranga. 

— Gal jūs galėtumėt surengti keletą treniruočių? — paklausė ji. 

„Gelbėkit mane“, - pagalvojau. Dviejų svarų svoreliai, parodo- 
moji programa moterims, kaip daryti pečių pratimus, — šiuo metu 
tikrai ne toks užsiėmimas, kurio norėčiau. Vis dėlto sužinojau, kad 
kažkur yra treniruoklių salė, ir tai buvo puiki naujiena. Nusišypsojau 
Narcizai. 

— Tegul jos tiesiog žiūri, kaip aš treniruojuosi, — tikiuosi, tai jas 
paskatins. 

Atšaukiau visus masažo seansus, kad galėčiau pasportuoti po 
priešpiečių, bet Darsė norėjo sudaužyti tą stiklinį rutulį, kurį jai pa- 
dėjau pavogti. Maniau užtruksiu porą minučių ir būsiu laisvas. Iš 
tiesų po treniruotės ketinau vėl aplankyti Ingridą. 

Bet pasirodė, kad rutulio sudaužyti neįmanoma. Darsė man pa- 
pasakojo keistą istoriją apie medžiagas iš kitų planetų, ypač apie tą 
raktą, tačiau aš stengiausi negalvoti apie tai, ką ji kalbėjo. Viskas, ko 
norėjau — pasitreniruoti ir gultis į lovą su gražia moterimi. 

Turėjau numanyti, kad Darsei kils kitų idėjų. Pašnekesys su 
vaiduokliu buvo pačiame mano sąrašo „Kaip norėčiau linksmintis“ 
gale. 

Sustojome prie jos nurodyto Amelijos kambario durų. Pasak 
Darsės, Amelija vis dar buvo ten. Vis dar įkalinta, vis dar laukianti. 

Jaučiausi toks sutrikęs dėl to, kas dėjosi už durų, kad norėda- 
mas atsipalaiduoti apsisukau ir buvau beeinąs šalin. Darsė sugriebė 
mane už marškinių ir grąžino atgal. Norėjau, kad ji nusijuoktų, bet 
ji suprato, jog nejuokavau. 

— Klausyk, — tarė. - Matai, kad aš abejoju, ar tu ką nors įma- 
tysi. Kelerius metus buvau tarp vaiduoklių, bet ir tai ne visada juos 
regiu. 

— Suprantu, - pasakiau. 

— Galiu juos matyti savo galvoje. Panašiai kaip sapne. Sapne tu 
aiškiai regi žmones, bet juk niekas kitas jų nepastebi. Šitaip aš visada 
matydavau vaiduoklius. 

— Kol pasirodė keičiantis pavidalą šitas Devlinas. 

— Taip. Devlinas kitoks. Noriu pasakyti, kad tu greičiausiai ne- 
pamatysi jokio vaiduoklio. Regėsi tik tuščią kambarį, o aš tuo metu 
vaiduoklį matysiu. 

— Jeigu aš nieko neįžvelgsiu, kam man iš viso ten eiti? 

Darsė prieš atsakydama dvejojo. Supratau, kad mėgina sukurti 
įtikimą melą, kažką, kuo patikėčiau, kad jai nereikėtų pasakyti man 

tiesos. Sužinojau keletą dalykų apie mažąją panelę Darsę. Vienas 
iš jų — ji lengvai sutrikdavo, o kitas — man ją palietus, gebėjo per- 
matyti, kas yra mano galvoje. Galbūt, jeigu ją sutrikdyčiau ir suglu- 
minčiau, po to galėčiau užduoti klausimus ir sužinoti tiesą? Kodėl 
turėjau eiti kartu su ja susitikti su tuo vaiduokliu? Ką ji žinojo, bet 
man nesakė? 

Ištiesęs rankas apkabinau Darsę per pečius ir priglaudžiau veidą 
prie jos kaklo. Tada pradėjau mintyse kartoti tai, ką dariau praėjusią 
naktį: glamonė po glamonės, liežuvis ant karštos odos ir ypač aki- 
mirka prieš didžiąją palaimą... 

— Ne, - sušnabždėjo Darsė, suglebusi mano glėbyje. — Ne, pra- 
šau... 

Nepajėgiau susitvardyti ir po akimirkos bučiavau jos ausį bei 
ėmiau vaizduotis, ką noriu jai padaryti... 

Jeigu nebūtų atsivėrusios kambario durys, o mes — vos neįkritę 
į vidų, nežinau, kas būtų atsitikę. Aš norėjau sujaudrinti Darsę tiek, 
kad ji man pasakytų tiesą, bet užuot tai daręs... 

Pasukau galvą ir pažvelgiau į kambarį. Jis buvo švarus, tačiau ly- 
giai toks, koks turėjo būti 1843 metais, kai Amelija Barister pagimdė 
pusiau juodaodį kūdikį. Ten stovėjo tos senio besmegenio formos 
lempos, išpieštos rožėmis, medinis stalas, uždengtas nerta servetėle, 
ir visur pristatyta mažiausiai pustuzinis mažų staliukų. Palei dešinę 
sieną stovėjo lova su baldakimu, uždengta vąšeliu nertu ilgu užtiesa- 
lu. Kairėje — vieta svetainei su nedidele kieta sofa ir pora iš pažiūros 
kietų kėdžių su žemomis sėdynėmis prie pat grindų. Sienoje priešais 
mus buvo keli aukšti prancūziški langai. Jie buvo atdari, ir anapus 
įžiūrėjau mažą, gilią verandą pastato kampe. Kas nors galėjo sėdėti 
verandoje ir matyti žmones apačioje, pats likdamas jiems nemato- 
mas. 

Vienintelis keistas dalykas kambaryje, jis visas atrodė lyg nu- 
keliavęs į praeitį, buvo moteris su senoviniais drabužiais, sėdinti ant 
kėdės tiesiog už durų ir be paliovos sukanti apie vąšelį nėrimo siūlą. 
„Gal aš jos nebuvau sutikęs“, - pagalvojau. Bet tada pro atdaras du- 


AMŽINAI IR VISADA 181 


ris papūtė švelnus vėjelis, į vidų įskrido pora lapų... ir perlėkė pro 
moterį kiaurai. 

Stengiausi elgtis narsiai. Juokauti apšaudomas. 

— Pasakyk, kad ji viena iš viešnių, kurios nebuvau sutikęs, — su- 
šnabždėjau Darsei. 

— Gaila, bet ne, - sušnabždėjo atsakydama. — Šiuose namuose 
yra dvi sielos, matomos žmonėms. Čia daug energijos. Daug neapy- 
kantos. 

Nuskambėjo taip, lyg ji ką tik būtų išvydusi stebuklą, kažką 
nuostabaus ir nepakartojamo. 

— Manau, mes turėtume... — pradėjau sakyti, bet moteris ant 
kėdės pasisuko į mane ir nusišypsojo. Ji buvo labai miela, mėlynomis 
akimis ir tamsiai geltonais plaukais, sukištais po maža nėriniuota ke- 
puraite. Žinojau, kad ji netikra, netgi mirusi, bet negalėjau atsikraty- 
ti minties, kad su tinkamu makiažu ir esant geram apšvietimui būtų 
tikra sensacija. Jos nosis buvo maža, lūpos — dailios ir putlios. Oda 
paraudusi, tačiau gražiai, ne taip, kaip gali parausti miręs žmogus. 

Nusprendžiau išeiti. 

— Martinai, — švelniai tarė moteris. - Kaip gera tave matyti! At- 
eik ir prisėsk šalia manęs. 

Žinote, kaip būna... Vaiduoklis ištiesia ranką, ir tu nori eiti, bet 
sustingsta kojos. Aš tiesiog stovėjau nepajėgdamas pajudėti. 

Darsė mane pastūmė, ir kadangi mano kojos buvo tarsi prilipu- 
sios prie grindų, aš parkritau. 

— Viešpatie! — šūktelėjo moteris. - Ar neužsigavai? 

— Ai ne, aš... 

— Ateik ir sėskis. Išgersime arbatos. — Ji atsisuko į Darsę. — Peni, 
gal padarytum mums arbatos? 

Su pasitenkinimu pastebėjau, kad Darsė atrodo suglumusi, lyg 
klausianti: „Ką aš turiu daryti?“ 

— Taip, — garsiai pasakiau. —- Paruošk mums arbatos... Peni. 

Paėjau į priekį ir atsisėdau priešais Ameliją. Jei ne tie kiaurai per 
ją perskridę lapai, galėjau prisiekti, kad ji tikra. Suknelė per juosme- 

nį buvo stipriai suveržta, pastebėjau net įtemptas siūles. Supratau, 
kad vilki korsetą, ir, būdamas pažangių pažiūrų, turėčiau piktintis, 
kad moteris per daug suvaržyta. Tačiau jos krūtinė buvo didelė, 
juosmuo laibas, o po klostuotu sijonu — platūs klubai. Jeigu mano 
proproprosenelis laikė ją moteriško grožio pavyzdžiu, sakyčiau, vyrai 
mūsų giminėje per laiką ne itin pasikeitė. 

— Kaip tau šiandien sekasi? Viskas gerai? — paklausiau. Darsė 
traukė indus iš spintos, ir aš spėliojau, ar ji padarys tikrą arbatą. Būtų 
įdomu pažiūrėti, kas atsitiktų, jei Amelija atsigertų. 

— Man viskas gerai, — tarė ji, paskui nusuko žvilgsnį į Darsę. Ir 
pasakė man, kad kambaryje negali laisvai kalbėtis su Darse-Peni. 

— Ei, mergaite! — griežtai pasakiau Darsei. — Eik ir atvesk 
mano... — Ką? Negalėjau sugalvoti. — Mano arklį. - Ar Martinas 
turėjo arklį? | 

— Taip, pone, — atsakė Darsė. Ji sužaibavo akimis ir išėjo iš 
kambario. 

Triumfuodamas žiūrėjau į Ameliją, kol suvokiau, jog pasilikau 
vienas su vaiduokliu. 

Amelija priėjo prie manęs nespėjus užsidaryti durims už Darsės. 
Ji pusiau plaukė, pusiau ėjo. Buvau baisiai išsigandęs, kol ji manęs 
nepalietė. Aš pajutau jos prisilietimą!.. 

Darsė buvo sakiusi, kad vaiduokliai gali pasirodyti dėl didelės 
energijos bei stiprios neapykantos. Bet kai Amelija savo gražiai sudė- 
tu kūnu prigludo prie mano skverno, nusprendžiau, kad stipri meilė 
taip pat gali suteikti vaiduokliui pavidalą. 

Amelija prispaudė lūpas prie manųjų. Iš pradžių vos jaučiau jas, 
bet kai pats ėmiau bučiuoti, jos pasidarė tikresnės. Uždėjau ranką 
ant jos laibo liemens — buvo tas par, kaip liesti orą, lyg čia nieko ne- 
būtų. Tačiau stiprėjant bučiniui jos kūnas darėsi materialesnis. 

Kai susilietė mūsų liežuviai, jau norėjau pažiūrėti, kokiais 
įdomiais drabužėliais ji vilki po ta suknele. Mano ranka užčiuopė 
smulkių sagučių eilę suknelės priekyje. Buvau atsegęs šešias, kai ji 
atitraukė burną. 

— Ne, mielasis, — tarė kvėpuodama man į ausį. — Ne čia ir ne 
dabar. Edvardas gali grįžti bet kurią minutę. 

— Ne, dabar jis su Džeise ir užtruks visą popietę. 

Tai ištaręs apstulbau ir pažvelgiau į Ameliją. Iš kur tai atėjo? Pra- 
šau pasakykite man, kad vaiduoklis neužvaldė mano kūno! Prašau... 

— Taip, žinau. Peni man viską pasako. Ji patiria malonumą 
pasakodama, ką Edvardas išdarinėja su kitomis moterimis. Bran- 
gusis, — tarė ji, liesdama savo lūpomis manąsias. — Mes turime būti 
atsargūs. Jei Peni mus išaiškintų, ji pasakytų Edvardui, ir jis... 

Amelija priglaudė veidą man prie kaklo. Gal dėl korseto arba 
dėl to, kad buvo mirusi, jaučiau, jog privalau jos saugotis. Ir jaučiau- 
si taip, lyg norėčiau jos lovoje labiau nei gyventi... Atsegiau dar dvi 
sagutės. 

Ji nusijuokė, tad atsegiau dar vieną... 

— Dabar elkis gražiai, - pasakė. — Susitiksime šiąnakt toje pačio- 
je vietoje. Tu ateisi? | 

Geidžiau jos taip stipriai, kad bijojau pradėsiąs drebėti lyg koks 
studentas. 

— Skambant varpams, - pasakiau. 

— Niekam neskambant. - Amelijos balsas nuaidėjo taip gundo- 
mai, kad apkabinau ją. Bet ji atšlijo nuo manęs. — Ne dabar, - su- 
šnabždėjo, tada perbraukė ranka man tarp kojų... Pajutau, kaip ėmė 
trūkti oro. 

Staiga atsidarė durys ir į kambarį įėjo Darsė, tad Amelija vėl 
atsisėdo ant savo kėdės. Ji visais atžvilgiais atrodė panaši į angelą, jei 
neimsim domėn iki juosmens atsegiotos suknelės. 

— Čia taip šilta, — tarė Amelija sagstydamasi suknelę. — Na, 
Martinai, — kalbėjo dalykišku tonu. — Apie ką norėjai su manim 
pasikalbėti? 

— Apie Džedas, — pasakiau nepagalvojęs. 

Kai moteris į mane pažvelgė, jos veide atsispindėjo toks siel- 
vartas, kad man užėmė kvapą. Tada, mano siaubui, ji ėmė senti. Iš 
jaunos ir žavingos moters pavirto į seną ir išsekusią, kurios akyse 

atsispindėjo viso pasaulio kančia. Dar po sekundės ji visai išnyko. 
Kambarys liko toks pat, primenantis filmo apie Viktorijos laikus 
dekoracijas. Vienintelis skirtumas — nebebuvo Amelijos... 

Trumpai pasėdėjau spoksodamas į tuščią kėdę, lyg praradęs 
kokį artimą žmogų. 

Į Amelijos kėdę atsidrėbė Darsė, ir aš patyriau kultūrinį šoką. 
Ji buvo su džinsais ir fuksijos spalvos megztiniu. Pasibjaurėjau jos 
drabužiais. Moterys turi nešioti sijonus! Darsės juosmuo buvo laibas 
ir tiesus, plaukai — palaidi, netvarkingi ir nenatūralios spalvos. O 
veidas padažytas kaip pigios ištvirkėlės. 

Jaučiau tai tik sekundę, tada viskas dingo. Pažvelgiau į Darsę 
— atrodė visai graži. 

— Tu tikrai bjaurus, - abejingai pasakė ji. - Praeitą naktį - mo- 
teris, kuri norėjo tave nužudyti, prieš kelias minutes meteisi ant 
manęs, o dabar puoli vaiduoklį. — Ji reikšmingai pažvelgė man tarp 
kojų. 

— Grįžk atgal. Kas norėjo mane nužudyti? Tikrai netikiu, kad ta 
moteris — lovoje... 

Darsė pamosavo ranka prieštaraudama. 

— Nesvarbu. Ką būtent išgavai iš Amelijos, be to, kas po jos 
suknele? 

— Kalbi, lyg pavydėtum. — Pasitryniau veidą ranka. - Man tik- 
rai reikia nueiti į sporto salę trims valandoms, o gal penkioms, - aš 
stojausi, bet ir vėl Darsė buvo mane suparalyžiavusi. Nepajėgiau 
pajudėti. 

— Ką ji pasakė? — paklausė Darsė. Ji kalbėjo pašnabždomis, nes 
turėjo labai susikoncentruoti, kad išlaikytų mane vietoje. 

— Nesakysiu nė žodžio, kol manęs nepaleisi, - pareiškiau rody- 
damas dantis. 

Darsė mane paleido, ir aš ėmiau stotis. 

— Gerai, — tarė ji. — Atsiprašau. Labai nuoširdžiai atsiprašau. Aš 
pavydėjau. Prisipažįstu. Visą gyvenimą turėjau kalbėtis su vaiduok- 
liais tik tam, kad vienas iš jų išvarytų mane kaip tarnaitę... 

— Vergę, — pataisiau, tik pusiau atsikėlęs nuo kėdės. 

— Vergę... Taip, kaip vergę. Ką gi, mane tai paveikė. Na, apie ką 
gi judu su Amelija kalbėjote? 

— Tave tai sukrėtė? 

— Tik truputį. Linkai, prašau pasakyti, ką ji kalbėjo. 

Aš dvejojau. 

— Kodėl sakei, kad praleidau naktį su moterimi, norėjusia mane 
nužudyti? 

— Tai Ingrida įsigavo į tavo namus, atidarė seifą ir paėmė doku- 
mentus, kuriuos tau buvo davęs agentas. 

Vėl atsisėdau. 

— Ji nužudė Barnį? 

— Taip. 

Pasilenkiau prie Darsės. 

— Einu ilgai ir atsidėjęs pasimankštinti, o paskui surengsime 
keitimąsi paslaptimis. Supratai? 

— Aha. Ką ji?.. 

Atsistojau žiūrėdamas žemyn į Darsę. 

— Amelija lauks manęs šįvakar mūsų įprastoje vietoje. Palieku 
tau išsiaiškinti, kur ji yra. Pasimatysim per pietus. 

Išėjau iš kambario uždarydamas paskui save duris. 


Penkioliktas skyrius 


Darsė 

bų“ biblioteką i ir ten ieškosiu knygų, bet aš turėjau savų planų, taigi 


RIMAS: — PAGALVOJAU. — Mane pasiuntė atlikti tyri- 
mo“. Esu tikra, Linkas manė, kad eisiu į „13-a guo- 


reikėjo išlaikyti Linką, užimtą kuo nors kitu. Kai ieškojau Ingridos 
liesdama rankomis visas duris, viename kambaryje pajutau įrangą. Iš 
pradžių pamaniau, kad ten laikomi mikrofonai ir kameros, bet ma- 
čiau, kad įranga yra tiesiog šalia virtuvės (ir dauguma įrenginių nesu- 
komplektuoti). Tai kas buvo tame kambaryje? Žvilgtelėjusi į Linką 
supratau: treniruokliai! Visi lengvi, derantys prie seserų Barister gerų 
manierų suvokimo ir prie senų grindų būklės. Sunkūs svarmenys 
nudardėtų kiaurai per grindų lentas. 

Nereikėjo daug pastangų perteikti Linkui idėją paskatinti mo- 
teris treniruotis. Tad Narcizai teko atrakinti duris, o Linkas ketino 
visą popietę prabūti sporto salėje. Žinau, jis norėjo daugiau laiko 
praleisti su Ingrida lovoje, bet ji šį rytą išvyko. Dekoratyvinis triušis, 
kurį buvau įdėjusi į kėglių kamuolio krepšį, neturėjo galios, todėl 
buvo sunku nustatyti, ar moteris jį pasiėmė. Bent aš taip nemaniau. 

Gal turėjau pasistengti mintimis sekti Ingridą, bet nepajutau, 
kad ji ką nors žinotų. Neįžiūrėjau joje jokios aistros, jos aura buvo 

niūrus šešėlis. Esu mačiusi tokių žmonių. Jie buvo pažeisti. Nenoriu 
sakyti, kad neturėjo sielos, bet kažkas panašaus. Jie nieko nejautė 
— nei meilės, nei neapykantos, nei gailesčio ar sąžinės graužaties. 
Ji lengvai galėjo vieną dieną mylėtis su Linku, o kitą dieną jį nu- 
žudyti. 

Būdama arti tos moters, kaip įmanydama stengiausi suprasti, 
apie ką ji galvoja. Negalėjau skaityti minčių, bet šiek tiek pamačiau. 
Nepajutau jokių sąžinės priekaištų dėl žuvusio žmogaus, kai ji pade- 
gė Linko agento biurą. Kad ir ką buvo padariusi, žinojau, jog visoje 
istorijoje Ingrida nebuvo svarbi. 

Taigi norėjau, kad Linkas po pietų būtų užsiėmęs ir aš galėčiau 
pasižvalgyti. Mes vis dar turėjome išsinuomotą automobilį, kuriuo 
važiavome į Rytų Mezopotamiją, ir norėjau juo pasinaudoti. 

Šį rytą kalbėjausi su savo dukra ir dukterėčia Kolorade. Kaip aš 
jų pasiilgau! Jų teta Suzana pastogėje buvo radusi seną lėlių namą, 
gyvenamojo namo statytojo parūpintą savo dukrai. Jis buvo be galo 
turtingas, tad lėlių namas, užsakytas 1890 metais, buvo keturių 
aukštų bei turėjo dvidešimt aštuonis kambarius. Ten buvo tuzinas 
lėlių, kurių kiekviena vaizdavo kurį nors Keino Tagerto šeimos narį 
ir keturis tarnus. 

— Jie turi daug drabužių ir mes gražiai su jomis žaidžiame, - pa- 
sakė mano duktė. Iš jos tono supratau, kad buvo padariusi kažką, ko 
nederėjo daryti. 

— Noriu pakalbėti su teta Suzana. 

— Ką jos padarė? — paklausiau Suzanos. 

— Atrodo, suteikė lėlėms gyvybę. Nemanau, kad tikrą gyve- 
nimą — su asmenybe ir taip toliau, bet lėlės vaikščiojo aplink gana 
tikroviškai. 

— Mirtinai tave išgąsdino? 

— Taip, kad nepatikėtum, - nuoširdžiai atsakė Suzana. - Maikas 
buvo namie ir liepė mergaitėms atšaukti... atšaukti savo užkeikimą. 
Tada iškilo tokia problema: jos nežinojo, kaip kitaip galima žaisti su 
lėlėmis, bet mes jas išmokėme. 

— Suzana, — kreipiausi, bet nesugalvojau ką pasakyti. Norėjau 
tuo pat metu jai padėkoti ir atsiprašyti. 

— Viskas gerai, — tarė ji, matyt, mane supratusi. 

Nuoširdžiai jai padėkojau, padėjau ragelį, tada paprašiau tėčio, 
kad man paskambintų. Kartu buvome praleidę daug laiko, todėl 
mus jungė itin stiprus ryšys. 

Tėtis paskambino po kelių minučių. Jis vis dar sekė Boadisėjos 
krepšio, kuriame anksčiau buvo veidrodis, pėdsakais. Iki šiol dar ne- 
buvo jo radęs, bet jaučiau, kad suras. Dar negalėjau pasakyti, kada 
taip atsitiks, tačiau tikėjausi. 

Jis klausinėjo apie mane, ką aš veikiu, bet nieko jam nepasakiau. 
Galų gale ir nebuvo ką pasakoti. Mudu su Linku išsiuntėme iš čia 
kelis vergų vaiduoklius, ir Linkui pavyko sukelti seksualinį jaudulį 
visoms moterims be išimties, gyvoms ar mirusioms, bet apskritai nė 
kiek nepasistūmėjome į priekį ieškodami jo sūnaus. 

Tačiau laisva popiete iš anksto pasirūpinau, kad galėčiau aplan- 
kyti kelias vietas neblaškoma Linko. Jo žavesys, vien jo pasirodymas 
atitraukdavo žmones nuo man rūpimos pokalbio temos, taigi pasa- 
kiau tėvui, kad galbūt netrukus turėsiu kokių nors naujienų. 

Baigusi kalbėti išėjau į lauką prie automobilio. Klausinėjau kitų 
viešnių, net pavyko išpešti kelis žodžius iš tarnaitės, tad išsiaiškinau, 
kur yra seniausia vietinė bažnyčia ir kur sudužo moters, turėjusios 
būti Liza Henderson, automobilis. 

Pirmiausia nuvažiavau į avarijos vietą. Kaip jau žinojau, ji įvyko 
kalno papėdėje. Neaišku, ar reikėjo didžiuotis savimi, ar pykti, nes 
nepajutau nieko daugiau nei tada, kai laikiau rankoje nuotrauką iš 
laikraščio. Įlipau į medžio atžalų raizginį pažiūrėti, ar neliko kokių 
automobilio dalių, bet ko. Galbūt, jei paliesčiau kokią nors nuolau- 
žą, pajusčiau... 

„Oi!“ — šūktelėjau ir šokau atgal. Buvau pridėjusi ranką prie 
medžio, kad nusiraminčiau, o ranka pradėjo kratytis. Medis buvo 
labai įdirgintas dėl atsitrenkusio į jį dideliu greičiu lėkusio auto- 
mobilio. 

Pasitraukiau toliau ir pažiūrėjau į medį. Kaip sakė Linkas, buvo 
sunku mane visiškai supainioti, bet šitas piktas medis kaip tik tai ir 
darė. Paėjusi atgal žiūrėjau į jį išsigandusi, beveik tikėdama, kad ant 
manęs ims kristi obuoliai, nors tai buvo ąžuolas. 

Bet medis ir toliau liko medžiu, ir man nuo to palengvėjo. Vis 
dėlto beveik bėgte nubėgau į automobilį, nes reikėjo šiek tiek laiko 
nusiraminti. „Tebūnie vaiduokliai ir šokančios lėlės, bet medžiai tegul 
išlieka ramūs!“ — galvojau sukdamasi, kad išvažiuočiau atgal į kelią. 

"Ieškojau bažnyčios ir radau ją nusileidusi žvyruotu keliu. Ten 
buvo nedidelė proskyna su kapinėmis dešinėje ir už jos. Išlipusi iš 
automobilio, kurį laiką klausiausi tylos. Čia buvo tiek daug pleve- 
nančių sielų, kad net pritilo paukščiai. Tyliai uždariau duris ir nu- 
pėdinau kapinių link. Tikėjausi čia rasti Martino kapą, bet kažkaip 
abejojau, kad Amelijos vyras būtų leidęs palaidoti tą žmogų pašven- 
tintoje žemėje. Iš tikrųjų jaučiau, kad Martino kapas yra nepažymė- 
tas „13-os guobų“ apylinkėse. 

Kai tik atsidūriau už mažos baltų statinių tvoros, juosiančios 
kapines, prie manęs visu smarkumu metėsi sielos — aš užsidengiau 
veidą rankomis. Ne dėl to, kad galėtų mane sužeisti ar jų bijočiau. 
Tiesiog jų buvo be galo daug. Atrodė, kad vargšelės čia šimtą metų 
paliktos likimo valiai ir neapsakomai trokšta su kuo nors pabendrau- 
ti. Nedaug žmonių gebėjo jas girdėti, todėl jos puolė prie manęs iš- 
siilgusios pokalbių ir naujienų. 

— Ar matei mano pusbrolį? 

— Nerandu savo auksinio medaliono. Jį pavogė mano svainė. Ar 
gali man jį sugrąžinti? 

— Tavo gražūs plaukai. Galiu paliesti? 

— Ar tu turi vaikų? Aš turėjau vaikų. Dvylika, bet šeši... 

— Ššš, — sušnypščiau užsimerkdama ir mėgindama jas visas 
nuraminti. Kai pajutau ramybę aplink save, atsimerkiau. Šie vai- 
duokliai buvo kitokie nei Devlinas ar Amelija ir matomi tik tokiems 
žmonėms kaip aš. Jie stovėjo, tai yra pleveno aplink mane, ir žvelgė 
didelėmis klausiančiomis akimis. 

— Gal galiu jums padėti? 

— Ša! — griežtai nukirtau. — Aš tau sakiau... 

— Prašau atleisti. 

Pasisukusi išvydau jauną vyrą — gyvą žmogų — mėlynomis 
akimis ir tamsiai geltonais plaukais. Buvo su baltais marškiniais ir 
pastoriaus apykakle. Tikriausiai paraudau iki savo bjaurių juodų 
plaukų šaknų. 

— Atsiprašau, — pratariau. — Maniau, kad jūs esate... 

Ką galėjau pasakyti — kad palaikiau jį vienu iš daugybės vai- 
duoklių? Nedrąsiai nusišypsojau. 

— Man patinka senos bažnyčios... ir senos kapinės, — pasa- 
kiau. —- Noriu šiek tiek sužinoti apie šios vietovės istoriją. 

Vyriškis atrodė per jaunas, kad pats galėtų pasakoti apie istoriją. 

Jis kurį laiką stovėjo suraukęs antakius, įtariu — dėl mano pir- 
mosios reakcijos, bet man pasisekė jį nuraminti. Jo aura buvo mėly- 
nos spalvos su trupučiu raudonos ir baltos. Šis žmogus mėgo rimtį, 
kartais — susijaudinimą, ir labai stengėsi laikytis teisingo kelio. Man 
jis patiko. 

Šypsodamasis priėjo prie manęs ir ištiesė ranką pasisveikinti. 

— Kristoferis Frazeris, — tarė jis, ir aš krūptelėjau. 

— Kaip Čarlzas Frazeris? 

Jis nusišypsojo parodydamas tobulus dantis; kažkam šie dantys 
brangiai atsiėjo. 

— Beje, man atrodo, kad jau gana daug žinote apie mūsų vietinę 
istoriją. 

Nesusilaikiau taip pat nenusišypsojusi. 

— Visai nedaug. Žinau, kad keli vergai iš „13-0s guobų“ buvo par- 
duoti Čarlzui Frazeriui ir gavo jo vardą. Buvau susitikusi su Papa Al. 

Pastorius Frazeris plačiai nusišypsojo. 

— Nuostabus žmogus tas Papa Al. Nepatikėtumėt, kokias kovas 
jam tenka laimėti, kad išlaikytų savo mokyklą veikiančią. Jam sunku 
įtikinti žmones, kad jo „pasaulio lyderiams“, kaip jis juos vadina, rei- 


kia pagalbos. Bet juk jūs čia atėjote kalbėti ne apie mokyklą, panele?.. 

— Ponia Nikodemus, — pasakiau nekęsdama šio vardo. Labai 
mėgau savo vyro pavardę „Montgomeris“ bei norėjau visiems pa- 
sakyti, kad ir aš ją turiu. 

— Kuo galiu jums padėti? 

— 1843 metais „13-oje guobų“ augindavo vergus. Panašiu laiku 
buvo pakartas vyras, vardu Martinas. Noriu surasti kapą ir sužinoti 
apie jį patį kiek galima daugiau. 

— Gaila, bet čia jis nebuvo palaidotas. Iki 1920 metų čia buvo 
vien baltųjų kapinės. Ar apžiūrėjote kapus „13-oje guobų? 

— Taip, — atsakiau. Kol jis kalbėjo, aš stebėjau aplinkui pleve- 
nančius dvasių pavidalus. Jos visos purtė galvas — ne, jos nepažįsta 
jokio Martino. 

„Žuvęs reikalas“, — pamaniau, po to prisiminiau pastoriaus 
žodžius. 

— Jūs pasakėte „vietinė istorija“. Ar Rytų Mezopotamija, kur 
gyveno Čarlzas Frazeris, šiek tiek ne per toli, kad būtų „vietinė“? 

— Labai seniai Baristerių ir Frazerių šeimos susigiminiavo, įvyko 
vestuvės. Man atrodo, tai įvyko prieš Pilietinį karą, net nepamenu, 
kas už ko ištekėjo. Jeigu jūs domitės šeimos istorija, turėtumėt pa- 
klausti Henrio. 

— O kas jis? 

— Jis gyvena netoliese. Matote tą mažą baltą namelį? 

Pro medžius nieko neįžiūrėjau. Man taip spoksant, pastorius 
Frazeris paėmė už rankos ir parodė namo kampą. Tuojau par kai ką 
apie jį sužinojau. Būdamas vaikas jis kažką padarė — kažką, ką laikė 
labai blogu dalyku. Po to paskyrė save Dievui, kad išpirktų kaltę. 

— Jūs turite sau atleisti, - pasakiau nepagalvojusi. 

Akimirką vyriškis atrodė apstulbintas, paskui nusijuokė. 

— Jūs labai gerai sutarsite su Henriu. Jis daugiau kaip penkiasde- 
šimt metų dirbo „13-oje guobų“ ir mėgsta kalbėti apie ten esančius 
vaiduoklius bei dvasias. 

— Aš taip pat, — pasakiau ir kaip įmanydama greičiau nusku- 

bėjau prie namo, beveik nubėgau. Mačiau, kaip sielos už pastoriaus 
tiesia man rankas maldaudamos grįžti ir bendrauti su jomis. 

„Kas negerai šioje vietoje? — sumurmėjau. — Kodėl aplinkui ši- 
taip blaškosi sielos? Kodėl jos neturi ramybės?“ Apie tai pagalvojusi 
prisiminiau: Devlinas! Kad ir kas buvo tas padaras, neabejojau, jog 
jis kaltas dėl šio sąmyšio. Sekundę įsivaizdavau, kad mano tėtis rado 
Aladino žibintą. Aš kaip nors įkiščiau ten Devliną ir ištraukčiau tik 
tada, kai man jo prireiktų. Ber kam gi man jo prireiktų? Ką jis dar 
moka daryti, išskyrus skylės sienoje didinimą ir mažinimą? 

Atgavau ramybę, kai iki baltojo namo teliko maždaug dvide- 
šimt pėdų. Jis buvo nedidelis, kvadratinis, su mažyte veranda prie- 
kyje. Kiemelį juosė baltų statinių tvora, lygiai tokia pati kaip kapinių 
tvora, — aišku, jas abi pastatė tas pats žmogus. Priešais namą žydėjo 
kvapnių gėlių — rožių, leukonijų, sausmedžių — darželis, puikiai pri- 
žiūrimas, nežėlė nė viena piktžolė. 

Verandoje, tamsiai mėlynai nudažytose sūpuoklėse, sėdėjo 
juodaodis senukas, mažiausiai devyniasdešimties, jei ne šimto metų. 
Atrodė labai liesas, ir nunešioti, bet švarūs drabužiai ant jo kabote. 
kabojo. Išdžiūvusias rankas laikė ant lazdos su dramblio kaulo ranke- 
na ir žvelgė tiesiai į mane. Tik negalėjo manęs matyti - žinojau, kad 
tamsūs akiniai slepia nereges akis. 

— Tu turi didelę draugiją aplink save, — tarė jis maloniu balsu. 
Išgirdęs šį balsą pagalvotum, jog kalba maždaug trisdešimtmetis vy- 
ras pačiame jėgų žydėjime, bet aš galėjau pasakyti, kad jis gyvens ne 
ilgiau kaip dvejus metus. Gaila, senuko ilgėsis daug žmonių... 

Jis turėjo gražiausiai mėlyną iš mano kada nors regėtų aurų, 
gaubiančią jį per tris pėdas. Niekada nemačiau kažko panašaus. La- 
biau už viską pasaulyje panorau šalia jo atsisėsti, kad mano pačios 
raudonai mėlyna aura susilietų su jo. 

— Koks tavo vardas? — paklausė, kai priėjau. 

— Darsė Nikodemus, - atsakiau. 

— Nelaukiau nieko tokia pavarde. 

Jis mane prajuokino. 


AMŽINAI IR VISADA 193 


— Tada vadinkite Darse. Ar galiu atsisėsti prie jūsų, pone?.. 

— Tiesiog Henris. Aš nesivadinsiu baltojo šeimininko pavarde, 
taigi tiesiog Henris. 

— Gerai. Tiesiog Henri, ar galiu prie jūsų atsisėsti? 

Senukas susijuokė, kai atsisėdau šalia ant sūpuoklių. Neprisi- 
liečiau, nes buvau pakankamai arti jo auros, kad galėčiau ją jausti. 
Užsimerkusi traukiau ją į save kaip orą, lyg mėgindama įtraukti tą 
nuostabų mėlį į savo sielą. 

— Ar tu sena moteris, ar tiesiog sena siela? 

— Aš nedaug apie save žinau, - atsakiau, nepridūriau, kad man 
tai nerūpi. Jau žinojau apie šį žmogų štai ką: galiu jam pasakoti ką 
tik noriu. Jaučiau, kad jis žino daug paslapčių apie žmones ir kad 
nusineš jas į kapą. 

— Stengiuosi surasti mažą berniuką, bet žmonės sako, kad jis 
neegzistuoja. Jis yra vergo, kurį pakorė už tai, kad sugyveno kūdikį 
su baltąja meiluže iš „13-0s guobų“, palikuonis. Jaučiu, kad vaikas 
kažkur čia, bet negaliu jo rasti. 

— Niekas niekada nepalieka šitos vietos, — pasakė Henris. — 
Duok ranką ir atsisėsk arčiau manęs. 

— Mielai, — padaviau pro sūpuokles jam kairę ranką. 

— Tu esi visai mažytė, tiesa? — tarė jausdamas mano ranką savo 
daug didesnėje plaštakoje. Pajutau, kad senukas žino jau nelabai ilgai 
gyvensiąs ir yra beveik pasirengęs. Kažką dar norėjo nuveikti šioje 
žemėje, tik nežinojau ką. 

— Ir tau pažįstamas alkis. Alkis maisto ir alkis... Ar yra koks 
nors žmogus, kurio tu labai trokšti? 

— Mano vyras dingo. Jeigu padarysiu čia tai, ką reikia, manau, 
man pavyktų jį surasti. Ką matai iš mano rankos? Noriu viską žinoti. 

Jis paglostė ranką ir sunėrė savo senus pirštus su manaisiais. Jo 
rankos buvo išvargusios nuo ilgamečio darbo. Mane sužavėjo dvi 
odos spalvos ir tai, kaip puikiai jos derėjo. „Kertu lažybų, Martinas 
su Amelija atrodė taip pat, - pamaniau, - o jų sūnus buvo toks pat 
gražus kaip Linkas“. 

Būčiau galėjusi taip sėdėti visą dieną. Jaučiau, kaip galinga 
Henrio aura susilieja su manąja ir mane ramina. Jis veikė mane taip, 
kaip aš veikdavau kitus. 

— Jau geriau? — netrukus paklausė jis. Supratau, ką turėjo galvo- 
je: ar aš dabar ramesnė ir ne tokia susijaudinusi? 

— Taip, daug geriau, - atsakiau jausdamasi iš tikrųjų atsipalaida- 
vusi pirmą kartą po to, kai... kai dingo mano vyras. 

— Dabar papasakok man viską nuo pradžių, — tarė senukas, ir aš 
pradėjau pasakoti. 

Jei kas nors būtų mus pamatęs sėdinčius ant tų senų sūpuoklių 
susikibusius rankomis, pagalvotų, kad mes įsimylėjėliai. Svarsčiau, 
ar aurų perėjimas ir susijungimas laikomas neištikimybe. 

Pasakiau Henriui daug, ir jis išsiaiškino dar daugiau. Jis buvo 
senoviškas pranašautojas, žmogus, turintis aiškiaregystės dovaną. 
Sakė, kad apako maždaug prieš penkiolika metų, kai pasitraukė iš 
„13-os guobų. 

"Turėjau tiek daug jo paklausti, kad nenutuokiau, nuo ko pra- 
dėti. Jis pažinojo Narcizą su Delfija nuo vaikystės. 

— Nedaug jose gero, — tarė nusišypsojęs. - Bet yra kai kas blo- 
giau. Jos mėgta pinigus. Nežinau kodėl, bet jų tiesiog trokšta. 

— Ar gali pamatyti Linko vaiką? Jis arti nuo čia, bet nežinau 
kur. 

— Kažkas nenori, kad jį surastų, o tu dar neturi tokios jėgos, 
kuri palaužtų tą galią. 

— Dar?! — Pašokau sulig tuo žodžiu. — Kaipgi įgysiu daugiau 
jėgos? 

Henris sukikeno spausdamas mano ranką. 

— Tai vienas iš klausimų, dėl kurių dar nenuspręsta. Tai išban- 
dymas... 

— Išbandymas, — sumurmėjau. Vėl kažkoks išbandymas, kurį 
turėsiu atlikti? 

Mačiau, kad Henris neketina man nieko daugiau pasakyti, to- 


dėl nusprendžiau pakalbėti apie ką nors kita. 

— Ką tu žinai apie Ameliją ir Martiną? 

Henris truputį atleido mano ranką. 

— Ar tu ištroškusi? Vienas mano kaimynas paruošė man didelį 
ąsotį limonado. Aš manau... 

Pašokau ir kone bėgte nubėgau į namą. Kuo greičiau atnešiu 
limonadą, tuo greičiau išgirsiu pasakojimą. Atsidūrusi viduje sulėti- 
nau tempą. Tai buvo mažas namas, jaukus, labai švarus ir tvarkingas. 
Vienoje pusėje miegamasis ir vonios kambarys, o kitoje — jauki vir- 
tuvė, sujungta su gražia svetaine. Atidariau seną šaldytuvą ir ištrau- 
kiau ąsotį, paskui atidariau spintelę ir paėmiau dvi taures. 

Ir be savo aiškiaregės sugebėjimų galėjau įsivaizduoti Henrio 
gyvenimą. Žmonės jį mylėjo, bet buvo akivaizdu, kad nemaitino. 
Šaldytuve buvo beveik švariai apgraužtas keptas viščiukas, trys 
obuoliai ir apytuštis pakelis pieno. Spintelėje virš kriauklės stovėjo 
pustuštė dribsnių dėžė. 

Atnešiau limonadą, du obuolius ir peilį, tada atsisėdau šalia 
Henrio. Nulupau obuolius ir padaviau jam riekeles, kurias jis kal- 
bėdamas kramtė. Kitaip nei Narciza ir Delfija, Henris kažkada labai 
mėgo skaityti ir kadangi jis daugiausia gyveno mažame kambarėlyje 
už „13-os guobų“, kai ten dirbo, turėjo laiko perskaityti, kaip jis pa- 
sakė, „viską spausdinta, kas tik buvo tuose namuose“. Tai jis sutvarkė 
visas senas vergų pardavimo sąskaitas. Iš senų dienoraščių, dėžių su 
pageltusiais laiškais ir kelių vietinių istorijų buvo galima sudėlioti 
visą istoriją. 

Edvardas Baristeris, „Šimto guobų“, kaip tada vadinosi plan- 
tacija, savininkas, Naujojo Orleano sporto klube sutiko pagyvenusį 
vyrą Čarlzą Frazerį. 

— Lošimas ar merginos? — paklausiau. 

— Lošimas, — tarė Henris. Vyrai susidraugavo, ir Frazeris pristatė 
Baristeriui savo sūnaus šeimą Ohajyje. Jis tikėjosi, kad Edvardas gal- 
būt ves jo anūkę Ameliją. | 

— Ar ponas Frazeris žinojo, kokią plantaciją turi Baristeris? 

— Nežinau, bet nesu tikras, ar būtų kreipęs į tai dėmesį. Iš savo 

draugų jis sužinojo, kad Baristeris finansiškai patikimas, todėl tikė- 
josi sąjungos. Ir, aišku, norėjo, kad jo anūkė persikeltų į Alabamą ir 
būtų netoli jo. 

Likusią istorijos dalį neblogai žinojau. Amelija Frazer ištekėjo 
už Edvardo ir išvažiavo į jo vergų auginimo plantaciją Alabamoje. Ir 
visu tuo pasibjaurėjo. Vieniša, nelaimingai ištekėjusi, nes vyras dau- 
gumą vakarų praleisdavo vergų trobelėse, ji įsimylėjo gražų vergą, 
vardu Martinas, ir pagimdė jo vaiką. 

Tai, kas nutiko tam vaikui, mane pribloškė. 

— Edvardas Baristeris pardavė vaiką jo seneliui, — pasakiau ap- 
stulbusi. 

— Taip, — patvirtino Henris. — Baristeris pyko, kad Čarlzas 
Frazeris supažindino jį su moterimi, kuri atsigulė į lovą su juodžiu, 
todėl... 

— Ber Baristeris apvaisindavo visas verges! 

Henris nusišypsojo. 

— Kraštutinis dvigubas standartas. 

Šiek tiek parylėjau pjausrydama Henriui obuolių griežinėlius. 

— Žinai, kas atsitiko tam vaikui, Džedui? 

Henris nusišypsojo. 

— Baristerio planas nepavyko, nes Čarlzas Frazeris, nors ir pirk- 
davo bei parduodavo žmones, neturėjo tiek neapykantos. Jis greitai 
pastebėjo, kad berniukas protingas, ir pasiėmė jį į namus. Su juo 
gyveno jauniausias Frazerio anūkas, maždaug tokio pat amžiaus ber- 
niukas, taigi jis mokė vaikus kartu, kaip neretai būdavo tais laikais. 
Kai Džedas užaugo, jis tvarkė visą Frazerio ūkį ir tęsė tą darbą tapęs 
laisvu paskelbus Išlaisvinimo deklaraciją. Dėl puikaus Džedo vado- 
vavimo labai sunkiais laikais Frazeriai vis dar turėjo savo žemę iki 
1920 metų, kol ją pardavė. 

— Džedas turėjo visa tai paveldėti, — pasakiau aš. — Jis buvo 
Čarlzo Frazerio anūkas. — Pažvelgiau į Henrį. - Ar Frazeris kada nors 
sužinojo, kas atsitiko jo anūkei? 

— Esu tikras, jis turėjo žinoti. Gandai apie kambaryje užrakintą 

moterį turėjo jį pasiekti. Tarp mūsų šnekant, manau, Frazeris gerai 
žinojo, kas yra Džedas, ir nusipirko jį neatsitiktinai. Jis negalėjo iš- 
gelbėti savo anūkės, nes tuo metu niekas nesikišdavo tarp vyro ir 
žmonos. Frazeris iki to laiko turėjo suprasti, su kokiu velnišku vyru 
buvo supažindinęs savo anūkę, todėl galbūt jis leido Baristeriui 
galvoti, kad šis jį apsuko parduodamas jam jo paties pusiau baltąjį 
anūką. 

— Man patinka mintis, kad Frazeris, mokydamas vaiką ir leisda- 
mas jam tvarkyti reikalus, elgėsi geranoriškai. 

Taip pat man patiko galvoti, kad su vaiku, gimusiu tokiame 
siaube, pagaliau buvo gerai elgiamasi. 

— Kaip manai, ką yra paveldėjęs Linko vaikas? - paklausiau. 

— Protą ir savo senelės dovaną gydyti. 

Henris atsakė labai greitai, ir aš įdėmiai į jį pažiūrėjau. Kiek 
galėdama pasistengiau įteigti jam, kad pasakytų viską, ką žino. 

— Tu tiktai turi kažkiek galios, ar ne, vaikeli? Dabar visa tai baik, 
arba man ims skaudėti galvą. Jeigu nori sužinoti, ką žinau aš, reikia 
tik paklausti. 

— Atsiprašau, — pasakiau mirkčiodama iš nuostabos, bet pa- 
tenkinta, kad jis suprato, ką aš galiu daryti. Nutariau, jog iš pradžių 
tikrai per mažai jį įvertinau. Henris nebuvo tik būrėjas su nuostabia 
aura. 

— Ar gali pasakyti man tai, ką žinai? Viską apie viską? 

Henris kalbėjo; jis mėgo kalbėti, bet nedaug man tepasakė. 
Kaip įmanydama švelniau bandžiau panaudoti Tvirtąją Įraigą, kad 
pasakytų, ką norėjau išgirsti, bet jis du kartus man liepė liautis, ir aš 
vis stebėjausi jo įžvalgumu. Papasakojo apie savo gyvenimą „13-oje 
guobų“, ir, man jau slepiant žiovulį, ėmė kalbėti apie savo aiškiare- 
gystę. Taigi aš atkutau. Man visada buvo įdomu klausytis apie kitų 
žmonių „ypatingus sugebėjimus“. Kadangi vaikystėje buvau labai 
vieniša, pagalvojau, gal man atidaryti klubą ar bent jau tinklalapį. Ar 
pavadinimas „Antgamtiški žmonės.com“ jau užimtas? 

Henris gebėjo numatyti žmonių ateitį — to aš nesugebėjau. 

Kartais kažką panašaus regėdavau, bet dažniausiai susidurdavau su 
nesančiomis, silpnomis auromis arba trūkstamomis jų dalimis. Ne- 
sugebėjau daryti to, ką sugebėjo Henris, ir pažvelgusi į ką nors pa- 
sakyti, kad, pavyzdžiui, sutiks vyrą, įgis turtų ar panašiai. 

—... kartu, — pasakė Henris, laukdamas mano atsakymo. 

Atidžiai nesiklausiau. 

— Aš, a... 

Henris nusišypsojo. 

— Sakiau, kad mes su tavim turime labai skirtingų galių ir būtų 
puiku, jeigu jas suvienytume. 

— Ar tai padėtų man susirasti vyrą? 

— Tai padėtų tau valdyti pasaulį. 

— Čia ne tai, ko aš noriu, — kategoriškai nukirtau. — Kas yra 
Devlinas? 

Henris iš karto neatsakė, ir jo auros atspalvis ėmė keistis — ji 
pradėjo tamsėti. Visiškai nenumaniau, ką tai reiškia. Žmonių auros 
nuolat keičiasi, bet paprastai nežymiai. Piktas žmogus su raudona 
aura gali išgerti tablečių ir nusiraminti, ir tada jo auroje atsiras daug 
mėlynos spalvos, bet pagrindas vis tiek liks raudonas. Tačiau dar ne- 
buvau mačiusi, kad aura tamsėtų taip, kaip Henrio. 

Atrodė, kad praėjo nemažai laiko, kol jis ištarė: 

— Devlinas atkeliavo į Žemę atlikti užduoties. 

Nesupratau, ar jis meluoja, ar tiesiog labai daug ko nepasako. 
Nusprendžiau, kad jis praleidžia beveik viską, ir nenori, kad aš žino- 
čiau kaip ir kodėl. Prisiminiau, kad Devlinas sakė buvęs arti mano 
dukters ir dukterėčios. 

— Ką Devlinas turi man padaryti ir kaip man įgyti galios, kad 
išlaikyčiau jį kambaryje? Kaip man įsilaužti į krištolo rutulį ir išimti 
tai, kas jame yra? Kas yra ir kur slypi Dievo Prisilietimas? 

Visa tai prajuokino Henrį, ir jo aura vėl nusidažė dangiškai 
mėlyna spalva. Matyt, buvo patenkintas, nes aura padidėjo. Iš pri- 
gimties nesu pavydi, tačiau pavydėjau Henriui jos dydžio ir grožio. 

— Ach, — pagaliau tarė jis, - juk būtų nuostabu, jeigu nedidelė 

mano galia susijungtų su taviške? Aš gebu pamatyti žmonių praeitį 
ir ateitį, bet tu gali pakeisti tai, ką aš matau. 

Pagalvojau apie tai. Įdomi idėja. 

— Galiu numatyti, kad kas nors susiruošė lipti į automobilį, 
kuris suduš, ir įteigti žmogui likti namie. 

— Tada jis paslystų vonioje ir žūtų. Ne, turėjau galvoje — dides- 
niu mastu. Galvok apie ką nors didelio... 

— Bokštai dvyniai? — paklausiau žiūrėdama į darželį ir prisimin- 
dama tą baisią dieną. 

— Jei galėtum pamaryti, kas atsitiks, pamatytum ir tai, kas iš 
to išėjo bei kas išeis. Tau reiktų nuspręsti, ar privalai tai sustabdyti, 
ar ne. 

Nebuvau tikra, bet manau, kad Henris norėjo pasakyti visa tai 
numatęs. Jis numatė, kas įvyktų, ir visų tų mirčių rezultatą — ir nu- 
sprendė nieko dėl to nedaryti. 

— Ne, - pasakiau. — Nenorėčiau tokios didelės galios. Būti įpa- 
reigotai priimti panašius sprendimus... Ne, ačiū. 

Henris neatsakė, ir aš svarsčiau, ką jis regi. Ar jis suprato, kad 
melavau? Neseniai buvau pagalvojusi, kad padėčiau velniui, jeigu 
tai sugrąžintų mano vyrą ir svainę. O dabar pasakiau, kad nenoriu 
galios numatyti ateitį ir ją pakeisti. 

Įdėjau ranką jam į delną. 

— Ar aš surasiu savo vyrą? 

— Tu juk tikrai žinai, kad visa tai dėl tavęs? Ne dėl tavo vyro, o 
dėl tavęs. | 

Atitraukiau ranką ir atsirėmiau į sūpuokles, daugiau nesiliesda- 
ma prie jo auros. 

— Prašau pasakyti man, jog ta ragana Konektikute vis dar gyva 
ir kad ji pagrobė mano vyrą. Pasakyk, kad jos siela dar neatsiskyrė ir 
ji iki šiol bando prisikasti prie manęs, idant taptų nemirtinga. 

Henris nusišypsojo. 

— Ne, ne, ji mirusi. Ji buvo visai nesvarbi, išskyrus tai, kad at- 
skleidė tavo sugebėjimus. Tu negalėjai amžinai pasilikti tame maža- 

me Kentukio miestelyje ir užsiimti vien netvirtų santuokų lopymu, 
tiesa? Tau turi rūpėti svarbesni dalykai. 

Nė nenustebau, kad Henris tiek daug apie mane žino, nors 
pasakiau labai mažai. Norėjau pasakyti: „Aš tik noriu rūpintis savo 
vyru ir vaikais“ ir dramatiškai išbėgti, bet negalėjau. Jei iš manęs ne- 
būtų atėmę Adamo, visą likusį gyvenimą būčiau tenkinusis pagalba 
FTB ir kelionėmis šen bei ten išvaryti keleto piktų dvasių. Ar kažkur 
kažkas norėjo iš manęs daugiau? 

Prispaudžiau kelius prie krūtinės ir apsikabinau kojas. Visaip 
stengiausi įtraukti savo aurą, kad ji nesiliestų su Henrio. 

— Jei istorija su raganomis - dėl manęs, ar Linko vaiko paieškos 
taip pat susijusios su manimi? 

— Taip, — tyliai atsakė jis. 

— Išbandymas, - ištariau nekęsdama šio žodžio. Nenorėjau, kad 
dėl manęs geriems žmonėms nutiktų blogų dalykų. Pagalvojau, kad 
jei kam nors reikia mano galios, aš jiems ją atiduočiau. Tik leiskite 
man vėl suburti savo šeimą! 

Henris nusiėmė savo tamsius akinius ir atsisuko pažiūrėti į 
mane. Akys buvo neregės, bet kartu pajutau, kad jos viską mato. 

— Darse, mes nesirenkame to, ką gauname. Niekas nepasirinktų 
įgimtos ydos ir niekas nenorėtų prarasti kojos ar rankos. Visa tai nu- 
spręsta už mus ir mums duota dėl kokios nors priežasties. 

Žiūrint į jo senas akis, per nugarą perbėgo šiurpas. Visa mano 
oda pašiurpo, pasidarė žiaudri kaip žąsies. Niekada nebuvau girdė- 
jusi to, ką jis sakė, tačiau daug kartų apie tai galvojau. Pajutau, kad 
Henris pats atsisakė regėjimo, ir tai mane nuliūdino. Jo aklumo ne- 
sukėlė liga ar nelaimingas atsitikimas. Jis 2usprendė tapti aklų. 

— Kodėl? — sušnabždėjau žinodama, kad jis supras, ko klausiu. 

— Visi mes darome tai, ką turime daryti, - jis dar kartą neatsakė 
į mano klausimą. 

Tada nusisukęs užsidėjo tamsius akinius ir nutilo. 

Ką aš sutikčiau paaukoti? Atrodė, kad jis manęs to klausia. No- 
rėjau rėkti, kad nieko nenoriu atsisakyti. Aš norėjau visko. Norėjau 

savo vyro, savo tėvo, savo svainės, dviejų vaikų. Norėjau savo nuo- 
stabių namų Virdžinijoje. Norėjau savo nuostabaus gyvenimo! 

— Tu negali rinktis, - tarė Henris. 

Jo žodžiai pavirto į raktą, kuris kažką manyje atrakino. Pradė- 
jau pasakoti jam apie savo siaubingą gyvenimą nuo tada, kai dingo 
Adamas. 

— Tave kažkas ėda, — pasakė jis. - Graužia tavo sielą. Tu nori 
nuo jo pasislėpti. Kodėl? 

— Tai dėl to... - Nenorėjau galvoti apie neteisybę savo gyveni- 
me, apie tai, kuo aš buvau kaltinama. — Esi girdėjęs apie Saldžiąją 
Kaimietę? — sušnabždėjau beveik sukrėsta to vardo. 

— Noriu, kad man papasakotum. Ė 

Aš papasakojau. Iš pradžių buvo sunku, bet pamažu pradėjau 
kloti viską. Pasakiau jam, kaip iš manęs visi juokėsi, o paskui paskli- 
do paskalos, neva aš susijusi su savo vyro dingimu. Pasakiau jam, kad 
buvau kalinė savo pačios namuose ir net turėjau išsiųsti vaikus. „13- 
oje guobų“ teliko „įtikinėti“ viešnias, kad jos manęs neatpažintų. 

— Kodėl tu nori surasti savo vyrą? — paklausė senukas. 

Baudžiausi kaip nors sarkastiškai atrėžti, bet paskui suvokiau, 
kad Henris klausė ne to, kas buvo akivaizdu. 

— A, turi galvoje, ar noriu vėl jį turėti, idant galėčiau už jo pa- 
sislėpti? 

Henris linktelėjo, ir aš apie tai susimąsčiau. Nuo to laiko, kai 
dingo mano vyras, praleidau visus metus giliai pasislėpusi. Adamo 
draugas iš FTB buvo atnešęs man neišspręstų bylų, bet mažai prie 
jų dirbau. Tėvas ragino mane susirasti kelis vaiduoklių lankomus 
namus, tačiau niekaip nepajėgiau sukaupti energijos kovai su repor- 
teriais ir žmonėmis, norėjusiais į mane spjaudyri, taigi likau tūnoti 
namuose. 

— "Tu niekada nieko nepasieksi su šitiek neapykantos širdy- 
je, - pasakė Henris. 

Norėjau prieštarauti, kad mano širdis nėra pilna neapykantos, 
bet žinojau, jog tai netiesa. Pažiūrėjusi į veidrodį matydavau savo 

pačios aurą su mažais juodais taškeliais joje, ir jie didėjo, lyg kas nors 
būtų šratiniu šautuvu šaudęs į mano aurą ir palikęs ten nuodingų 
švino šratų. 

Giliai įkvėpiau ir dar labiau prispaudžiau kojas prie krūtinės. 

— Henri, prašau pasakyti, kas manęs laukia ateityje. 

Jis ilgai neatsakė. 

— Dauguma žmonių pas mane ateina, duoda penkis dolerius, ir 
aš jiems pasakau tai, ką jie nori išgirsti. Moteris nenori sužinoti, kad 
vyras ją apgaudinėja ir kad per aštuoniolika mėnesių ji pakeis du dar- 
bus bei viena augins vaikus, o jos vyras tuo metu linksminsis kitoje 
valstijoje. Vyras nenori sužinoti, kad du jų turimi vaikai yra ne jo. 

— Seksas, — sumurmėjau. — Atrodo, pasaulyje nebeliko nieko 
svarbiau už seksą. 

— Darse, brangioji, - lėtai ištarė Haris, - kaip suprantu, visi tuo 
kažkiek užsiima, išskyrus tave ir mane. 

Iš juoko užmiršau savo liguistus svaičiojimus ir supratau, kad 
Henris man nieko neketino sakyti. Taip pat supratau, kad jis gerai 
nežino, ar za// pamatyti mano ateitį. Aš visada buvau nesuprantama 
vadinamiesiems normaliems žmonėms, taigi, ko gero, buvau nesu- 
prantama net pranašautojui. 

Henris pavargo — jo aura pradėjo blukti. Man reikėjo išeiti. 
Atsistojau. 

— Gal gali bent pasakyti, kur ir kokiu metu Martinas su Amelija 
susitikinėdavo? 

Jis nusišypsojo, tuo pripažindamas, kad neatsakė nė į vieną 
mano klausimą. 

— Per saulėlydį, — tarė jis. - Daugiau kaip šimtą metų per kiek- 
vieną saulėlydį Amelijos siela atskrenda prie didelės dvikamienės 
guobos prie upės ir laukia Martino. Ant to medžio Martiną pakorė 
ir jis ten palaidotas. 

— Ar jų sielos susitinka? 

— Ne. Niekada. Po mirties Martinas pasiliko su savo sūnumi. 

Kai įsitikino, kad berniuką saugos jo senelis, Martino siela paliko 
šią žemę. 

— Vargšė moteris, — pasakiau. — Šitiek metų laukti vyro, kurio 
daugiau niekada nepamatys. 

— Taip. Susiklostė taip, kad Amelija tapo kaline, bet mirtis ją 
išlaisvino. Ji turėtų būti laisva, bet nusprendė ir toliau kalėti. 

— Subtilumas nėra tavo stiprioji pusė, Tiesiog Henri, — pasa- 
kiau. Jis palygino mane su Amelija. Aš pati pasirinkau kalėjimą ir 
galbūt laukiau vyro, kuris niekada nesugrįš. 

Henris nusišypsojo, bet nieko nepasakė. 

— Ar galiu tave pabučiuoti? — paklausiau. 

— Ar galiu pasirinkti, į kurią vietą? — atšovė jis. 

— Nepadorus senis! — pasakiau ir pabučiavau jam į kaktą. 

Jis suėmė delnais mano skruostus ir palaikė. 

— Darse, tau suteikta didžiulė dovana, tačiau tu ja nesinaudoji. 
Neapykanta ir pyktis tavyje darosi stipresni už šią dovaną. Pastebė- 
jau, kad gali mintimis žudyti žmones. Dabar tavo galios atsigręžia į 
vidų. Tu žudai pati save. 

Be abejo, Henris pasakė tiesą. Aš net pati buvau apie tai pa- 
galvojusi, tik kiek švelniau, ir tikrai nenorėjau to išgirsti garsiai. II- 
gėjausi savo vyro ir nežinojau, kaip tai pakeisti ir kaip įveikti neapy- 
kantą dėl to, ką man padarė. Jeigu spauda nebūtų manęs apkaltinusi 
tokiais siaubingais nebūtais dalykais, galėčiau džiaugtis savo dukra ir 
dukterėčia net ir dingus vyrui. 

Henris atitraukė rankas nuo mano veido. 

— Neapykanta tave ėda. Iš anksto užjaučiu bet kurią raganą ar 
demoną, kurie dabar atsidurtų arti tavęs. 

— Norėčiau uždaryti Devliną į narvą ir priversti atsakyti į mano 
klausimus. 

— Ar aš gaučiau atskirą narvą, ar būčiau tame pačiame? 

— Atskirą, — atšoviau. Jei galėčiau priversti jį pasakyti man tai, 
ką žino! Buvo aišku, kad neverta nė bandyti, todėl atsisveikinau ir 
nuėjau atgal bažnyčios link. Ten buvusios sielos mane šaukė ateiti ir 

kalbėtis su jomis, bet aš nesustojau. Pastoriaus niekur nebuvo ma- 
tyti, taigi įsėdau į išsinuomotą automobilį ir pasukau į pagrindinį 
kelią. 

Sustojau prie vietinio restorano, nes buvau išalkusi. Kai įėjau, 
durys su tinkleliu nuo vabzdžių užsitrenkė ir man labai patiko tas 
garsas. Atrodo, šiame name visas pirmas aukštas buvo paverstas 
valgomuoju. Besisukančios durys vedė į virtuvę, bet pastebėjau, 
kad daug valgio buvo gaminama lauke, ant senos kepsninės. Su- 
pratau, kad viršuje - miegamieji ir moters, kuriai priklausė ši vieta, 
butas. Buvo įrengtas langas į virtuvę, pro kurį galėjau matyti aukštą, 
orią juodaodę moterį, dirbančią prie puodų ir keptuvių. Jaučiau, ji 
mėgsta gaminti, bet nerimauja, kad teks uždaryti restoraną dėl per 
mažos apyvartos. Ar apie šią moterį Henris buvo užsiminęs? Tą, kuri 
galiausiai liko viena su trimis vaikais? Jei taip, ar Henris mane čia nu- 
kreipė? Ar jis nuslėpė nuo manęs savo galią kaip ir atsakymus? 

Priėjo jauna padavėja (vyriausia savininkės duktė), ir aš užsi- 
sakiau viščiuką, keptų obuolių, kopūstų ir cukrintų morkų. Viską 
atnešė po kelių minučių kartu su dviem puriais sausainiais ir namine 
obuolių koše. 

Valgydama pasidairiau po salę, į kitus lankytojus — visus juo- 
daodžius, ir prisiminiau beveik tuščią Henrio šaldytuvą. Suvalgiusi 
pyrago su pekano riešutais, susimokėjau, išėjau į lauką ir pasukau už 
namo. Kaip ir tikėjausi, ten radau restorano savininkę, ramiai sėdin- 
čią ir lukštenančią žalias pupas. 

Greitai jai išdėsčiau, kad noriu užsakyti karšto maisto pristaty- 
mą Henriui tris kartus per dieną. Man regis, ji suprato, apie ką aš 
kalbu, nors pasakiau tik vardą „Henris“. 

Mano nuostabai, moteris dvejojo. Mačiau, kaip jos aura (gra- 
žiai žalia) suliepsnojo, todėl buvo aišku, kad ji norėtų to imtis. Kodėl 
ji nekalbėjo apie pinigus? Sandorio sudarymą? 

Tačiau ji man aiškino, kad sunku nuvežti maistą ir išlaikyti jį 
karštą. 

— Tai nusipirkite keletą tų šilumą laikančių krepšių, — pasa- 

kiau. — Panašių į tuos, kuriuos naudoja picą išvežiojantys vaikinai. 
Aš užmokėsiu. 

— Galbūt, — atsakė ji, nepakeldama galvos nuo savo pupų du- 
bens. — Ber būtų gerai gaminti valgį tenai, Henrio namuose. 

Bandžiau suprasti, ko ji iš manęs nori. Nupirkti Henriui gerą 
komplektą puodų ir keptuvių? Ar ji nori uždaryti restoraną ir pradėti 
gaminti Henriui? Kol svarsčiau, atsidarė užpakalinės durys ir išėjo 
žema apkūni moteris. Jos veidas, aura ir balsas buvo pikti. 

— Ontelija, — kreipėsi ji, nekreipdama į mane dėmesio. — Šian- 
dien sausainių neįmanoma valgyti: jų apačia pridegusi, o viršus Ža- 
lias. Aš kepdavau geresnius sausainius būdama aštuonerių. Ir tie... 

Labai stipriai susikaupiau, net akys ėmė ašaroti. „Išeik!“ — pa- 
liepiau, ir ji išėjo. Moters tirada nutrūko vidury sakinio, ir ji grįžo į 
virtuvę. 

Ontelija pažvelgė taip, lyg būtų ką nors kalusi man į galvą. 

— Anyta. Mano vyras prieš dvejus metus pabėgo ir paliko mane 
su trimis vaikais ir savo motina. Jei ne ji, būtume atsidūrę gatvėje. 
Jos charakteris sunkus, tačiau ji puiki virėja. — Ontelija žiūrėjo į 
mane degančiomis akimis. — Puiki virėja, - pakartojo norėdama įsi- 
tikinti, kad ją supratau. 

Prisiminiau visus savo klausimus, į kuriuos Henris nenorėjo at- 
sakyti. Pajutau, kad šis vyras man labai artimas, bet kartu norėjosi 
verkti, nes jis manimi nepasitikėjo. 

— Ką manote apie penkis šimtus per savaitę kartu su produktais? 
Ar jūsų anyta galėtų prie Henrio namų pasodinti nedidelį daržą? 

Ontelija parodė keturis didelius popierinius maišus prie mano 
kėdės. Reikėjo stipriai susikoncentruoti, todėl jų nepastebėjau. Visi 
jie buvo pilni pupų. Šimtai žalių pupų. O gal tūkstančiai. 

— Šiandien tiek surinkta iš mano anytos daržo. 

Mes su Ontelija pažvelgėme viena į kitą ir nusišypsojome. 

— Ji jau turi darbą, - pasakiau. 

— Jeigu jums kada nors ko nors reikės, bet ko, — tarė ji, — pa- 
sakykite man, — ir mes abi nusijuokėme. Ji atsikratys savo valdingos 

anytos, o aš radau, kas pasirūpins Henriu. Dievas mato, Montgome- 
rių šeima gali išleisti penkis šimtus per savaitę tą trumpą laiką, kol 
Henris gyvens... 

Kai survarkėme finansinius reikalus, paskambinau Adamo bu- 
halteriui ir liepiau kas mėnesį siųsti čekius Ontelijai. Greičiausiai ji 
pasakys anytai, kad atlyginimas — keturi šimtai penkiasdešimt per sa- 
vaitę ir pasiliks penkiasdešimt sau ir vaikams. Ji nusipelnė tų pinigų, 
net jei tik vieną mėnesį būtų turėjusi pakęsti tą pikčiurną. 

Sudariusios sandorį, paspaudėme viena kitai ranką, ir aš išėjau. 
Automobilyje pasižiūrėjau į skydelio veidrodį. Nesuprantu, ko tikė- 
jausi: kad padariusi gerą darbą atsikratysiu neapykantos? 

Ne, mano aura nepasikeitė. Praleidau popietę su nuotykiais, 
gavau žinią iš medžio, mane užpuolė vienišų vaiduoklių būrys ir su- 
tikau artimos sielos žmogų. 

Vis dėlto nesijaučiau bent per milimetrą priartėjusi prie Linko 
sūnaus. 

Dūsaudama važiavau atgal į „13-a guobų“ pažiūrėti, ar Linkas 
ką nors išsiaiškino. Vairuodama galvojau apie nuostabų Ontelijos 
maistą. Ar Adamas buvo kažką sakęs apie Montgomerių ir Tagertų 
pradedamą verslą Pietuose? Gal šį vakarą paskambinsiu Maiklui Ta- 
gertui ir paklausiu, ar kam nors kur nors nereikia virėjo. 


Šešioliktas skyrius 


Linkas 


dome naktį, ir paskui aš nieko iš jos negirdėjau. Išsky- 
rus Alaną, — kuri dažnai su manimi visiškai nesiskaitė, taigi tikėjau, 
kad tai tikra meilė, cha cha cha, - dauguma moterų, su kuriomis 
praleisdavau naktį, vėliau man paskambindavo. Bet Ingrida mažai 
su manimi kalbėjo tuo metu ir dar mažiau po to. 

Kai nuėjau į sporto salę, visos viešnios nusekė paskui mane. 
Ten buvo vienas juokas, o ne gimnastikos salė. Didžiausi svarmenys 
— penkiolikos svarų ir tik septyniasdešimt penkių svarų kojų tempi- 
mo treniruoklis. Galiausiai ėmiau daryti pratimus poniai Hemings 
sėdint man ant šlaunų. Po to visos moterys panoro mano dėmesio, 
taigi dariau tai, ko buvau prisiekęs nedaryti: daugelį iš jų treniravau 
asmeniškai. 

Kažkurią akimirką supratau, kad Darsė vėl pasirvarkė. Ji su ke- 
rėjimu ar raganų burtais, ar kuo ten naudojosi, izoliavo mane nuo 
savęs visai popietei. Nustūmiau į šalį penkių svarų „grožio svarme- 
nis“ (jie buvo rožiniai!) ir pažvelgiau pro langą. Suprantama, išsinuo- 
moto automobilio nebuvo. Mūsų išsinuomoto automobilio, kuriuo 
turėjome važinėti kartu. 

Atrodė, negalėjau išsivaduoti nuo Darsės užkeikimo, kad ir 
kaip stengiausi, tad pasilikau su moterimis gimnastikos salėje iki 
ketvirtos po pietų. Tikriausiai Darsė nusprendė sugrįžti, nes ne- 
tikėtai moterims prireikė išeiti, kikenimas liovėsi, ir aš likau salėje 
vienas. Pažiūrėjau į laikrodį: lygiai ketvirta po pietų. Ką ji padarė? 
Įsakė išleisti mane iš kalėjimo ketvirtą? 

Apsivilkau treningą ant savo ankštų sportinių drabužių — taip, 
kaltas, norėjau „pasirodyti“ — ir sumaniau paieškoti Ingridos. Po ke- 
lių minučių jau žinojau, kad ji išvyko iš šių namų su bagažu ir pana- 
šiai. Man pasakė viena iš tų namų darbininkių rimtais veidais. Mote- 
ris elgėsi taip, lyg kiekvienas jos pasakytas žodis būtų išskaičiuojamas 
iš atlyginimo. Sutikau ją lipdamas laiptais į pastogę ir aiškiai mačiau, 
kad ji čia pasiliks, kol aš grįšiu atgal į savo vietą — vergų kvartalus. 

Šiltai šypsodamasis — moters tai visiškai nepaveikė — nulipau 
atgal, per žingsnį nuo palmės vazone, kur ji negalėjo manęs matyti. 
Laukiau ištisas tris minutes, tada vėl pasukau laiptų link. Pastatęs 
koją ant pakopos, pamačiau tarnaitės vežimėlį. Nepatikėjau savo 
akimis, bet ant viršaus gulėjo raktų ryšulys. Mačiau tą moterį vie- 
name iš svečių kambarių, ji buvo atsisukusi į mane nugara. Paėmiau 
raktų ryšulį ir jį apžiūrėjau. Prie didelio žiedo buvo prikabinti penki 
maži, iš kurių vienas su etikete „mansarda“. Pasilenkęs, kad ji atsi- 
gręžusi manęs nepastebėtų, nuėmiau mažąjį raktų žiedą ir greitai 
užbėgau laiptais į viršų. 

„Tai mano pranašumas prieš Darsę“, - pamaniau. Kai ji grįš iš 
kelionės, kad ir ką būtų veikusi pusę dienos, nebus vienintelė turinti 
naujienų. 

Kuo ryliau atidariau paeiliui visas penkerias duris mansardoje. 
Dauguma kambarių buvo tušti. Viename sukrauti rankšluosčiai, 
paklodės ir muilo gabalai. Apsidžiaugiau pastebėjęs, kad manęs dau- 
giau nebežavi levandų kvepalų paketėliai. 

Galiausiai įsmukau į Ingridos kambarį. Nežinau, ko tikėjausi, 
gal kad ji ir jos ilgas lieknas kūnas laukia manęs lovoje? Lėtai atidaręs 

duris pamačiau tik tvarkingai paklotą lovą. Daugiau nepastebėjau 
jokių buvusio gyventojo pėdsakų. 

Žinojau, kad reikia nešdintis iš šio kambario. Turėjau palįsti po 
dušu ir pasiruošti dar vieniems bauginamiems pietums, bet, užuot 
išėjęs, pasukau prie lango ir pažvelgiau į lauką. Tiesą sakant, aš keti- 
nau baigti visą šį reikalą. Mes su Darse nieko nepasiekėme ieškodami 
mano sūnaus ir, kad ir kaip buvo įdomu susitikti su vaiduoklių kom- 
panija, sūnus man rūpėjo labiau. „Turbūt geriau būtų pasisamdyti 
privatų detektyvą“, - pamaniau. 

Ir apskritai buvau taip nusivylęs, kad nebenorėjau šito tęsti. 
Galvojau, ką šį vakarą pasakysiu Darsei. Buvo nuostabu kartu dirbti 
ir visada ją mylėsiu už tai, kad padėjo man surasti senelį, bet man 
reikia grįžti į Los Andželą ir pažiūrėti, ar galiu gauti šiek tiek darbo. 
Galbūt galėčiau keliose vietose nusifilmuoti kaip svečias arba... 

Mano mintys nutrūko, nes pastebėjau atspindį stikle. Mačiau 
kažkokį išblukusios saulės šviesos atšvaitą. Atsisukęs pažvelgiau į lovą 
— ten nieko nebuvo. Vėl pažvelgiau į stiklą ir vėl išvydau tą parį. Žiū- 
rėdamas į atspindį, suskaičiavau lovatiesės juostas, tada apsisukau, 
nuėjau prie lovos ir vėl suskaičiavau. 

Galėjau įžiūrėti objekto atspindį stikle, bet negalėjau jo matyti 
žiūrėdamas tiesiai į jį. Šiaip jau tokį faktą vertinčiau kaip antgamtinį. 
Bet per pastarąsias dienas pasikeitė mano nuomonė apie tai, kas yra 
keista, klaiku ar net baisu. Atvirai kalbant, iš baimės dėl to, ką su- 
žinosiu, nenorėjau aiškintis, kodėl šis objektas buvo matomas. 

Patraukiau lovatiesę į vieną pusę ir tarp lovos krašto bei kojos 
radau mažą „John Deere“ traktoriuką. Vaikystėje turėjau lygiai tokį 
pat, buvau gavęs iš mokytojo kaip Apdovanojimą, nes perskaičiau 
daugiausia knygų. Tėvai sakė, kad tai kvailas apdovanojimas, netu- 
rintis jokios mokomosios vertės. Ber man šis žaislas buvo vienintelis 
neturėjęs manęs ko nors išmokyti, todėl mėgstamiausias. 

Nenorėjau daug aiškintis dėl to daikto, pavyzdžiui, kas knisosi 
po mano praeitį, kad sužinotų apie mano mėgstamą žaislą. Norėjau 

tik paprasčiausiai jį pasiimti. Kažkas — žmogus arba kažkas kitas 
— bandė perduoti man žinią. 

Priėjau prie lango, to, per kurį įlipau pas Ingridą, ir jį apžiūrė- 
jau. Langas buvo šviežiai nudažytas, bet viršuje ir apačioje vis tiek 
matyti užtaisytos skylės. Kas keturi coliai matėsi grotų paliktos pusės 
colio apskritos skylės. Dar visai neseniai šio kambario langas buvęs 
su grotomis... 

Kitą pusvalandį tyrinėjau kambarį, bet daugiau nieko neradau. 
Galų gale atsisėdau prie lango ir pažvelgiau į traktoriuką. Kažkas no- 
rėjo man kažką pasakyti, ir supratau apie ką. Man buvo primenama, 
kad vaikas tikras. Ne tik pora žodžių „mano sūnus“. Tikras mažas 
berniukas. Jis turėjo savo minčių, savo ambicijų ir visiškai individua- 
liai kažką mėgo arba nemėgo. 

Pačiupinėjau traktoriuką ir kurį laiką norėjau būti kaip Darsė, 
sugebėti jausti kaip ji. Ar mano sūnus įspraudė traktoriuką į lovos 
kraštą, tikėdamasis, kad jį suras? Surasiu aš? Jo tėvas? Ar jis apie 
mane žinojo? Gal jo motina jam apie mane papasakojo? Ar jis matė 
mane seriale? 

Nusišypsojau. Aš buvau savo senelio, oratoriaus iš prigimties, 
kopija. Įsivaizdavau, kad taip pat esu panašus į Martiną, kuris buvo 
tiesiog pamišęs dėl baltosios moters ir mylėjo ją net nujausdamas, 
kokios gali būti tos meilės pasekmės. 

Jei aš buvau panašus į savo senelį, gal mano sūnus panašus į sa- 
vąjį, o tai reikštų, kad vaikas taip ir nepakelia nosies nuo knygos. Jei 
tokį vaiką pristatyčiau savo tėvams, ar jie pagaliau liktų patenkinti? 
„Ar tai neatrodytų ironiška?“ — pamaniau. 

Pasiėmęs traktoriuką išėjau iš kambario, užrakinau duris ir nu- 
lipau žemyn. Padėjau raktų žiedą ant stalo kampo hole, lyg jis būtų 
nukritęs ir kas nors jį būtų radęs. 

Turėjau maždaug pusvalandį nusiprausti po dušu, nusiskusti ir 
pasiruošti pietums. Eidamas už kampo pamačiau, kaip prie manęs 
pasuko dvi moterys. Tai buvo ponia Hemings, kuri po kojų tempimo 
pratimų buvo mane įsimylėjusi, ir Silvija Murčinson. Už aną vyresnė, 

bet labai gerai išsilaikiusi. Toji Silvija pakankamai gražiai su manimi 
elgėsi, bet buvo pikto būdo, todėl norėjau bėgti nuo jos kuo toliau. 
Matant, kaip ji veikia Narcizą, man norėjosi apginti šią moterį. Ia- 
čiau, kai paveiktas Darsės nevyriškumo užkeikimo pasakiau: „Na, 
merginos, nedraskykite akių“, Silvija, kaip ji iš visų reikalavo būti 
vadinama, atsisuko ir metė į mane žvilgsnį, galėjusį nudeginti plau- 
kus. Jei gyventume ne dvidešimt pirmajame amžiuje, ji tikrai būtų 
pareiškusi rasistinę pastabą. „O jei būtų buvęs devynioliktas amžius, 
— pamaniau, - būtų įsakiusi mane pakarti ar bent jau parduoti.“ 

Apsidairiau ieškodamas kelio pabėgti, kad moterys manęs 
nepastebėtų. Holo gale prie didelės sofos pamačiau siauras duris. 
Laimei, jos buvo neužrakintos, ir aš įžengiau į vidų, galima sakyti, 
tiesiai į pilną nešvaraus vandens kibirą su dar nešvaresniu skuduru. 
„Jei pasiseks, - pamaniau, - jos nueis į savo kambarius, ir galėsiu iš- 
sivaduoti iš sandėliuko“. 

— Palaukime jų čia, — išgirdau sakant Silviją; virš durų buvo at- 
viras viršulangis. Jos, be abejo, atsisėdo ant sofos. 

Nusikeikiau. Pakliuvau į spąstus, iš kurių nebuvo išėjimo, ne- 
bent paskui jas. Neradau jokio oraus paaiškinimo, kodėl slepiuosi 
valytojų sandėliuke. 

— Čia jos kambarys, ar ne? — pasiteiravo ponia Hemings, ir 
supratau, kad ji kalba apie Darsę. Jau nebenorėjau iš čia išeiti. Sten- 
giausi išgirsti kiekvieną tų moterų ištartą žodį. 

— Kas jie tokie? — paklausė ponia Hemings. - Džeksonas gra- 
žiausias pasaulyje vyras, bet blogiausias masažuotojas. Ir, pasak Ingri- 
dos, jis anaiptol ne gėjus. 

— Argi jūs nežinojote? — paklausė Silvija. — Jie yra vaiduoklių 
medžiotojai. 

— Kas tokie!? 

— Delfi apie juos taip mano. Ji mano, kad jie rašo knygą apie 
vaiduoklius šiame krašte, bet nenori, kad kas nors tai žinotų. Taigi 
šniukštinėja aplink ir įsivaizduoja, jog niekas nesupranta, kuo jie už- 
siima. „13-oje guobų“ yra lankęsi daug tokių žmonių. 

— Norite pasakyti, kad jie žurnalistai? Dabar jų mums čia ma- 
žiausiai reikia. 

— Nesijaudinkite. Jie mumis nesidomi. Visą laiką praleidžia 
vergų kapinėse ir kvartaluose. Be to, Delfi įsitikinusi, kad būtent jie 
pavogė popierius iš rūsio. 

— Ji turėtų paskambinti policijai arba... Ach, tiesa... Jokios po- 
licijos. 

— Delfi sako, kad tai tik senų trūnijančių popierių — beverčių — 
krūva, taigi iš tikrųjų nesvarbu. Šiaip ar taip, kai tik gaus užmokestį 
už šią savaitę, jos ketina šią vietą parduoti. 

— Bet aš maniau... 

— Kad jų protėviai galėjo viską? Šio namo neįmanoma apšildyti 
ar atvėsinti, be to, mansardos kambaryje tūno vaiduoklis. 

— Tokių dalykų... 

— Jei netikite manimi, eikite ir pažiūrėkite. Esu tikra, kad Nar- 
ciza duos jums raktą. Kai jūs šitiek mokate, ji tikrai neims papildo- 
mų pinigų už liūdnai pagarsėjusios Amelijos kambario apžiūrą. 

— Tai ji tas vaiduoklis, tariamai gyvenantis mansardoje? 

— Jūs to nežinote? O, tiesa, jūs čia pirmą kartą. Kai Delfi su 
Narciza pradėjo šį verslą, jos bandė konkuruoti su kitais šio krašto 
mineralinių vandenų kurortais, tačiau nesėkmingai. Taigi nusprendė 
susikrauti kapitalą iš savo šeimos vaiduoklio. Parengė brošiūrą apie 
moterį, vis dar gyvenančią viršutiniame miegamajame, ir paskelbė, 
kad Delfija turi dvasinį vadovą, tokį pusiau apsinuoginusį indėną. 
Na, brošiūra priviliojo daug keistuolių, ir tokių vis dar kartais at- 
vyksta. Todėl ir tiedu čia. Jos iš tikrųjų negali jų išvaryti, bijoda- 
mos... Na, jūs žinote... 

— Taip, žinau. Taigi papasakokite apie vaiduoklį. 

— Dar prieš pilietinį karą Delfi ir Narcizos proprosenelė padarė 
kažką, kas taip supykdė jos vyrą, jog jis užrakino ją miegamajame. Ir 
iš ten neišleido tol, kol ją palydėjo į kapus, tai yra maždaug po ke- 
turiasdešimties metų. Delfi sakė, šis namas per karą išliko todėl, kad 

— Vargšelė, — tarė ponia Hemings. — Ir jos siela vaidenasi tame 
kambaryje? 

— Iš tiesų tame kambaryje yra du vaiduokliai: toji moteris ir 
vergė, vardu Peni, įkalinta kartu su ta žmona. Šeimininkas mokėda- 
vo vergei už pasakojimą apie viską, ką veikia žmona, lyg ji uždaryta 
būtų galėjusi ką nors padaryti. Moterys nekentė viena kitos, bet 
gyveno viename kambaryje daugiau kaip keturiasdešimt metų, nors 
Narciza sakė, kad vergė mergina galėjo išeiti paimti maisto, išpilti 
pamazgas ar panašiai. 

— Narciza teigia, jog moteris su verge ten tebėra. Aš nesu ma- 
čiusi jokių vaiduoklių, tačiau buvau tame kambaryje ir galiu jus pa- 
tikinti, kad jis klaikus. Atrodo lygiai toks pat, koks buvo maždaug 
1840-aisiais, kai vyras viduje užrakino savo žmoną. Noriu pasaky- 
ti — tiksliai. Daiktai tame kambaryje gali būti daugiau nei šimto 
metų senumo, bet jie atrodo kaip nauji. Narciza sako, kad niekas jo 
nevalo, bet jis visada švarus. Peni buvo nepriekaištinga namų šeimi- 
ninkė, - pridūrė Silvija, - ji kalbėjo visai taip pat, kaip Narciza. 

— Kokia nelaiminga vargšė moteris! Kažin, ko laukia jos sie- 
la — jeigu ji tikrai egzistuoja? Kodėl ji ne... na, žinote, neišskrenda? 

— Narciza sako, kad Amelija laukia pas ją sugrįžtančio mirusio 
vaiko. 

— Ką?! 

— Atrodo, ji buvo nėščia, kai vyras ją įkišo į tą kambarį, o gimęs 
vaikas iš karto mirė. Visi spėja, jog vaikas buvo ne nuo jos vyro. Tu- 
rint omeny tuos laikus, manau, gerai, kad vaikas neišgyveno. 

— Tikrai baisu... 

— O tai, dėl ko jūs esate čia, mažiau baisu? — paklausė Silvija. 

— Aš čia esu dėl teisingumo. Kai ta... ta moteris atėmė iš manęs 
vyrą, ji atėmė viską, ką turėjau. 

— Išskyrus pinigus. 

— Jie buvo mano nuo pat pradžių, o tėvas pasirūpino, kad jie 
būtų saugūs. Viskas dėl teisingumo, o ne dėl pinigų. 

— Ir manote, kad jūsų buvęs vyras pas jus sugrįš, kai jo naujoji 
žmona bus pašalinta iš kelio? 

— Žinoma, sugrįš. Ko taip žiūrite? 

— Tik pagalvojau, jog niekada nebuvau tokia jauna kaip jūs. 

— Iš tiesų manau, kad galbūt esu už jus vyresnė. 

— Nesupraskite manęs pažodžiui, — Silvija nusijuokė. — Eime 
žemyn pažiūrėti, ką patieks pietums. Jei taip pat prastai kaip vakar, 
keliaukime į restoraną. 

— Palaukite! O kaip jūs? Ko jūs norite iš... iš to, ką jis padarys? 

— Pinigų. Tik paprastų senamadiškų pinigų. Jei mano senas tur- 
tingas vyras numirtų prieš pasibaigiant skyrybų procesui, aš gaučiau 
daug milijonų. Jeigu jis tuo metu bus gyvas, aš negausiu nė cento. 

— Tai neteisinga. Jums reikia gero advokato. Aš galiu... 

— Aš pasirašiau ikivedybinę sutartį. Norėjau priversti jį mane 
vesti, nes jis buvo toks senas ir silpnos sveikatos - maniau, kad per 
metus numirs. Per dieną jis surūko tris pakelius, išgeria butelį viskio, 
visą gyvenimą siautėjo, ir aš turėjau su juo gyventi dešimt apgailėti- 
nų metų! Niekaip neperprantu, kodėl jis nenumirė nuo širdies prie- 
puolio, kai užtiko mane lovoje su baseino patarnautoju! 

Ponia Hemings nusijuokė. 

— Jūs esate siaubinga. Nagi, eime. 

Likau sandėliuke dar kelias minutes, kai jos išėjo. Viduje dvokė 
ir reikėjo saugotis kitų moterų, pradėsiančių lipti aukštyn, bet aš 
nepajudėjau. 

Mano galvoje tebeskambėjo vienas jų pasakytas sakinys „Ko 
jūs norite iš to, ką jis padarys?“ Gal todėl, kad praleidau daug laiko 
su Darse, ėmiau daugiau jausti nei galvoti, bet širdyje žinojau — jos 
kalbėjo apie mano sūnų. Taip spaudžiau mažąjį traktoriuką rankoje, 
kad net nutirpo pirštai. 

Staiga durys atsidarė. Tai buvo Darsė. 

— Ką tu, po galais, veiki pasislėpęs valytojų sandėliuke? — pa- 
klausė ji. - Ir dėl ko toks patenkintas? 

— Jis čia, — atsakiau. — Aš tai žinau. 


Septynioliktas skyrius 


Darsė 


JORIU IŠGIRSTI KIEKVIENĄ ŽODĮ, — pasakiau atsi- 
“/ rėmusi į sieną. Linkas prausėsi vyrų duše gale ko- 
ridoriaus, kuriame buvo į jo kambarys. Durys buvo atidarytos, todėl 
vienas kitą girdėjome, ir aš, sukaupusi visas savo galias, stengiausi 
negalvoti apie jo nuogą kūną. Prisiekiau, kad jeigu dar kada nors 
kam nors padėsiu, tai nebent moteriai arba tokiam senam vyrui kaip 
Henris. 

Kai išvadavau Linką iš jo slėptuvės valytojų sandėlyje (jo auros 
migla lindo pro viršulangį), grįžome į kvartalus pasikalbėti. Turėjo- 
me tik kelias minutes iki pietų, todėl norėjau išgirsti, dėl ko jis taip 
susijaudino. 

Jis paklausė, ką aš veikiau, bet nepasakiau jam apie Henrį. Pati 
nebuvau visko iki galo suvokusi, todėl negalėjau jam nieko aiškinti. 
Kad jį išblaškyčiau, papasakojau apie Ameliją, kasnakt laukiančią 
Martino, kuris niekada neatėjo. O pasak Linko, moterys kalbėjo, 
kad Amelija laukia savo vaiko, taigi pasakiau jam, kas nutiko Mar- 
tino sielai, bet neatskleidžiau, iš kur tai sužinojau. Jaučiau Linko 
liūdesį dėl viso to, bet jis, kaip ir aš, žinojo, kad meilei nesvarbu 
spalva, rasė ar religija. 

— Šiąnakt mes nueisime su ja susitikti, — tarė Linkas. Aš sutikau, 
bet įspėjau jį laikytis mano nurodymų. Žinojau, ko nori Amelija. 

— Tai papasakok, ką nugirdai iš Silvijos ir ponios Hemings. 

— Anot Silvijos, Delfija su Narciza mano, kad tu esi šnipė, — tarė 
jis ir persakė, ką išgirdo iš moterų. 

Nusišypsojau ir tyliai save pasveikinau. Neblogai padirbėjau su- 
klaidindama visus dėl to, ko iš tikrųjų norėjau. 

— Pažadėk, kad darysi kaip sakau, nes antraip pasirūpinsiu, kad 
Amelija šiąnakt ten neateitų, - pasakiau Linkui. 

— Jeigu ji daugiau kaip šimtą metų kasnakt ten pasirodo, kaip 
tu ją sustabdysi? 

— Aš turiu būdų. Man reikia tavo pažado. Nenoriu, kad šį va- 
karą viskas susijauktų. Daugiau nevaidinsiu jos nekenčiamos vergės. 
Pasakyk Amelijai, kad aš tavo draugė ir turiu būti su tavimi. 

Linkas pažadėjo gražiai elgtis. Aišku, aš nedaryčiau nieko pa- 
našaus — neišsiųsčiau Amelijos lauk, bet Linkui nereikėjo to žinoti. 
Bandžiau tik viską iš jo ištraukti, be to, turėjau kur kas daugiau nei 
jis bendravimo su vaiduokliais patirties. 

Mudviem susitarus dėl Amelijos, Linkas įbruko man į rankas 
žaislinį traktoriuką, ir aš susijaudinau beveik kaip jis. Taip, žaislas 
buvo jo sūnaus ir, tiesa, ten padėtas neatsitiktinai. Linkas manė, kad 
į kambarį jį atnešė sūnus, bet aš supratau, jog tai Devlino darbas. 
Dvasia man tiesiai nepasakytų, kur yra berniukas, bet, atrodo, jis 
ketino galų gale nuvesti mus pas vaiką. 

Normaliomis sąlygomis, laikydama kokio nors žmogaus daiktą, 
galėjau pasakyti, kur yra patsai žmogus, tačiau Devlinas man buvo 
palikęs tik tiek informacijos, kiek pats norėjo. Vaikui buvo viskas 
gerai, juo rūpinosi ir jį... 

Patryniau žaislą stengdamasi suprasti, ką matau. Taip, vaiką 
vertė kažką daryti. 

Dėl ko? 

Sužinojau, kad Devlinas mums padeda, lėtai ir keistais būdais, 
bet padeda. Ir tai buvo svarbu. Neabejojau, būtent Devlinas pasi- 

rūpino, kad Linkas netyčia nugirstų moterų pokalbį, ir tas pats vai- 
duoklis privertė moteris kalbėti susėdusias koridoriuje šalia praviro 
langelio. 

— Kažkas norėjo, kad susitikčiau su Henriu, — tariau. 

— Ar ką sakei? — paklausė Linkas užsukdamas vandenį. 

— Tik garsiai galvojau. 

— Tai ką manai? — vėl paklausė. — Moterys minėjo mano sūnų? — 
Jis stovėjo ant vonios kambario slenksčio vien su baltu rankšluosčiu 
ant klubų. 

Labai džiaugiausi, kad jis nemato aurų, nes mano aura sprogi- 
nėjo kaip fejerverkas. Gal tai ir banalu, bet realybėje Linkas atrodė 
geriau nei ekrane. Tačiau net ir nematydamas aurų žinojo, kaip jo 
žavaus kūno vaizdas veikia moteris... 

— O jei greitai pasimylėtume prieš pietus? — paklausė klastingai 
į mane žiūrėdamas. 

Aš nusijuokiau, ir tarp mūsų galėjusi kilti įtampa išsisklaidė. 
Apsisukau ir nuėjau koridoriumi į jo miegamąjį. 

— Taip, manau, jos kalbėjo apie tavo sūnų. Bet nesuprantu, 
kokia jo turima galia tos moterys tikisi pasinaudoti. Tavo senelė 
buvo gydytoja, o šios moterys, regis, nori kažką nužudyti. Nesueina 
galai... 

Linkas traukė iš komodos drabužius. 

— Argi tai ne tas pat? — paklausė jis. - Susargdini, išgydai. Viena 
moneta - dvi pusės. 

Jis pasakė šiuos žodžius žiūrėdamas į kojines prieš šviesą, ir kai 
tai ištarė, mes jau žinojome... Linkas pažvelgė į mane, aš — į jį, ir 
viskas ūmai paaiškėjo. 

Tiesa, vaikas gali gydyti, bet, kaip sakė Linkas, yra kita monetos 
pusė: jis gali sukelti ligas. Papa Al mums pasakojo, kad jiems siūlė 
daug pinigų už turtingų žmonių išgydymą. Kiek jie sumokėtų dau- 
giau už kieno nors susargdinimą? Taip sunkiai, kad žmogus mirtų? 

Linkas stovėjo vien su rankšluosčiu, rankose laikydamas kojines 
— vieną tamsiai mėlyną, kitą juodą — ir spoksojo į mane. 

— Nereikia samdomo žudiko, - tyliai tarė. - Jokio galinčio iki jų 
atvesti pėdsako. Jokio pavojaus, kad bus nutvertos. 

— Ponia Hemings nori savo buvusio vyro naujosios žmonos 
mirties, kad jis sugrįžtų pas ją su tėvelio pinigais. 

— Silvijai reikia, kad jos senas turtingas vyras numirtų iki skyry- 
bų proceso pabaigos, - pridūrė Linkas. 

— Tačiau tavo sūnus atkakliai priešinasi, taigi moterys... 

— Laukia, — užbaigė Linkas. — Jos stumia laiką eidamos masa- 
žuotis pas „blogiausią pasaulyje masažuotoją“ ir apsimeta tikinčios 
ateities pranašystėmis, susijusiomis su kažkieno rūsyje rastu krištolo 
rutuliu. 

— Kuriame atsitiktinai yra kažkas labai galinga. 

— Bet tu pakankamai nenormali, kad tai žinotum. Atsiprašau. 
Nenorėjau užgauti. 

— Nieko tokio. — Pradėjau vaikštinėti po kambarį, galvodama 
apie viso to prasmę. — Gal vaiką saugo Devlinas? — susimąsčiau. — 
Nemanau, jog vaikas turi galią užblokuoti mane, kad jo nesurasčiau, 
bet gal tokią galią turi Devlinas? 

— Kas jis toks galų gale? - pakėlė balsą Linkas, eidamas apsireng- 
ti už spintos durų. — Tik nesakyk, kad jis geba būti kuo panorėjęs. 

— Nežinau. — Aš prispaudžiau kumščius prie smilkinių. - Mano 
galvoje visą laiką sukasi tiek daug informacijos! O gal joje iš viso nėra 
informacijos... Kas tau pirma pasakė, kad dingo sūnus? Manau, tau 
perdavė raštelį, kol buvai šalia mano motinos, idant ji pamatytų ir pa- 
prašytų manęs tau padėti. Kažkas nuo pat pradžių norėjo mane į tai 
įtraukti. Kažkas laukė kažkokio įvykio, kaip preteksto pritraukti mane, 
arba tavo sūnų pagrobė norėdami priversti mane čia atvažiuoti? 

— Jei kas nors tavęs norėjo, jam tereikėjo paskambinti ir pasaky- 
ti: „Turiu Žinių apie tavo vyrą . 

Atsisėdau ant lovos krašto. 

— Tai tiesa, — tariau. 

Linkas prisėdo ant kėdės ir ėmė mautis kojines. 

— Pasakyk, ar dabar esame labiau priartėję prie mano sūnaus nei 
buvome prieš dešimt minučių? 

Aš papurčiau galvą. 

— Kiek suprantu, nelabai. — Pakėliau traktoriuką. — Jis saugus. 
Jaučiu tai. Jam negresia pavojus, išskyrus... 

— Išskyrus ką? | 

— Vienatvę. - Supratusi pažvelgiau į Linką. - Jie atskyrė jį nuo 
motinos ir grasina, kad jeigu nepadarys, ko jie nori, jo motiną nu- 
žudys — kaip moterį iš laikraščio. — Atsistojau. Man viskas pradėjo 
aiškėti. — Ta moteris automobilyje... ji buvo pabėgusi, keliavo auto- 
stopu. Turėjo atrodyti, kad Liza Henderson žuvo, taigi vaikas nebe- 
turi oficialaus globėjo. Motinos nenužudė, nes reikėjo kuo nors jam 
grasinti. „Jeigu nedarysi, ko norime, tavo mama tikrai mirs“ — maž- 
daug taip. 

— Kas jie? 

Aš sustojau. 

— Nežinau. Kažkas galingas mane blokuoja - neleidžia sužinoti. 
Maniau, kad tai vaikas, bet... 

— Stop, — nutraukė mane Linkas. — Vaikas gali gydyti, ir viskas. 
Tai jau pakankamai blogai. Nenoriu, kad jis būtų kažkoks mažas pa- 
baisa su vadinamosiomis galiomis. 

Išsižiojau Linko išbarti. Aš esu buvusi vaikas, turintis galių, 
mano duktė ir dukterėčia taip pat turėjo galių. Lėtai, giliai įkvėpiau. 
Vaikystėje buvau nepaprastai vieniša ir atsiskyrusi dėl savo sugebėji- 
mų, ir mano vaikai turėjo būti atskirti nuo kitų vaikų. Deja, tai, ką 
kalbėjo Linkas, buvo tiesa. 

— Nemanau, jog tavo sūnus turi tiek galios, kad jį vadintų pa- 
baisa, — pasakiau ir stipriai patryniau traktoriuką. — Tiesą sakant, net 
nežinau, ar jis geba tai, ko iš jo tikimasi. Man atrodo, iš tų moterų 
paprašys milijonų dolerių užmokesčio, ir jei žmonės, kuriuos jos 
nori nužudyti, nenumirs, ką jos galėtų padaryti? Eiti į policiją? Pra- 
nešti apie sukčiavimą? Jos negali taip paprastai pasakyti užmokėju- 
sios vaikui, kad šis kažką nužudytų. 

Linkas baigė rištis batus ir atsistojo. Buvo su rusvomis med- 
vilninėmis kelnėmis ir rausvu laisvai megztu prigludusiu megztiniu 
— Adamo megztiniu... 

— Liaukis taip į mane žiūrėjusi, — tarė Linkas. — Ir eime pietauti. 

Mums einant, jis paėmė man už rankos. 

— Taip įtemptai nebegalvok. Žinai, šiandien buvau pasiryžęs 
viską mesti, bet dabar, atrodo, yra vilties. 

Aš nesijaučiau optimistiškai. Iš tikrųjų jaučiausi kaip kvailė. 
Gal gyvenimas mane išpaikino, nes man visada būdavo lengva viską 
suprasti. Nebuvo per daug paslapčių. Galėjau iš nuotraukos pajusti, 
ar žmogus gyvas, ar miręs, ir paprastai nesunkiai pasakydavau, kur 
tas žmogus yra. „Dabar jis duše su moterimi, kuri anksčiau jam dir- 
bo“, - kartą pasakiau savo vyro draugui iš FTB. Jie nesugebėjo rasti 
vyro, bet lengvai rado jo buvusią sekretorę — jis buvo su ja. 

Tačiau šitas mažas berniukas mane suglumino. Žinojau, kad yra 
priežastis ir kad tai daro kažkokia „jėga“, bet nežinojau kas ir kodėl. 
Buvau tikra, kad Henris ir Devlinas daug žino, bet man nesako. 

„Išbandymas“. Šis žodis nuolat sukosi mano galvoje. Koks iš- 
bandymas? Kada ir kas mane išbandys? Ir pagaliau — ar aš tą išban- 
dymą išlaikyčiau? 

— Man paimti ponią Hemings? — paklausė Linkas, turėdamas 
galvoje, kad per pietus atsisės šalia jos ir paklausinės. Jis kalbėjo taip 
rimtai ir taip įsijautęs į savo detektyvo vaidmenį, kad nesusilaikiau 
nepaerzinusi: 

— Gali paimti ją? Tu pakankamai didelis? 

Linkas nesišypsojo. 

— Iš tikrųjų manau, kad ne. 

Aš nusijuokiau, ir mes šypsodamiesi įėjome į namą. 

Linkas pažinojo šias viešnias kur kas geriau už mane. Tiesa ta, 
kad buvau jas atmetusi kaip nelabai svarbias. Pastebėjau, jog jos šal- 
tos, beveik beširdės, bet, matyt, susidariau stereotipą ir jo laikiausi. 
Šios moterys turėjo per daug pinigų, per daug laisvo laiko ir šiame 
gyvenime neturėjo ką veikti. 

Atsisėdusi už stalo į savo vietą šalia Silvijos, naujai pažvelgiau į 
moteris. Kiekviena iš jų kažko taip nekentė, kad galėjo sumokėti už 
vaiko sukeltą tam žmogui mirtiną ligą. 

Pažvelgiau per stalą į ponią Hemings. Buvo nesunku pastebėti, 
jog kadaise ji buvo graži, bet dabar tokia nebėra. Jos gyvenimas buvo 
pernelyg lengvas, ir tai atsispindėjo jos akyse bei kūne. Ji nuolat 
reikalavo savo teisių, ir greičiausiai vyras ją paliko, nes jam tai nusi- 
bodo. „Žinoma, aš privalau turėti viską, ko noriu“, — taip ir girdėjau 
ją sakant. „Mano tėtis mane saugo“. 

Prie manęs sėdėjo Silvija Murčinson, ta, kurios iš visų moterų 
labiausiai nemėgau. Kitų auros atspindėjo jų privalumus, o Silvijos 
— ne. Ji buvo apsupta niūrių spalvų: pilkai žalių, niūriai rudų, per- 
simaišiusių su juoda. Silvija nesirūpino niekuo pasaulyje, išskyrus 
save. 

Šiaip taip prisiverčiau jai šypsotis ir būti draugiška. Plepėjau 
su ja, kalbėjau taip, kad paaiškėtų, ką ji manė žinanti apie mudu su 
Linku. Pasakiau, kad šiandien aplankiau vietinę bažnyčią ir apžiūrė- 
jau kapines. Valgant antrą patiekalą, pritildžiusi balsą paklausiau, ar 
ji žino, kur palaidotas vergas, 1843 metais vadovavęs maištui. 

Jai buvo absoliučiai neįdomu. Jei ne mano sugebėjimai, manau, 
ji būtų pasiėmusi savo lėkštę ir nuėjusi šalin. Bet aš susikoncentravau 
ir priverčiau ją pasilikti. Silvijos mintys buvo sunkiai pasiekiamos. 
Atrodė, kad ji apsisprendė prieš daugelį metų ir viso pasaulio Tvir- 
toji Įtaiga to nepakeistų. 

Verčiau ją pasakoti apie savo vyrą. Jei pavyktų prakalbinti apie 
neapykantą jam, tikriausiai ji daug ką atskleistų. Taip pat verčiau ją 
mane mėgti, kad pasakytų kuo daugiau. 

Galiausiai, kai mums atnešė lėkštes su kietos jautienos keps- 
niais, Silvija tarė: 

— Nenoriu įžeisti, bet ar žinote, kad jūs labai panaši į Saldžiąją 
Kaimietę? 

Nenorėjau, kad viskas taip pakryptų. Pjaustydama kietą kepsnį, 


mėginau nukreipti jos mintis kitur. 

— Džiaugiuosi, kad jūs ne Saldžioji Kaimietė, nes tai aš patariau 
savo vyrui ją taip pavadinti. 

Lioviausi pjausčiusi, bet nedrįsau pakelti galvos. 

— Tikrai? 

— O, taip. Mano vyras - Hovardas Murčinsonas, laikraščio „At- 
skleistos paslaptys“ savininkas. 

— Bulvarinis laikraštis, — ištariau vos kvėpuodama. 

— Taip. „Bulvarinis“ tapo menkinančiu žodžiu, bet aš neprieš- 
tarauju. Žinote, tas vyras neįvertino nieko, ką esu dėl jo padariusi. 
Imkime, pavyzdžiui, Saldžiąją Kaimietę. Jūs žinote tą knygą apie ją? 

— Taip, - sugebėjau atsakyti. 

— Tai aš ją išleidau. Tas vargšas vaikas, kuris ją parašė, vos neišlė- 
kė iš koledžo! Jis išsiuntinėjo tos paslaptingos kaimietės iš Kentukio 
biografiją visoms Niujorko leidykloms, bet nė viena nebūtų spausdi- 
nusi. Jos pavadino tai šmeižtu ir net šiukšlėmis. Pagaliau jis atsiuntė 
ją mano vyrui, kuris, galiu pasakyti, gyvenime nėra perskaitęs kny- 
gos, bet aš perskaičiau ir pamaniau, kad medžiaga nuostabi. Pajutau 
aukso gyslą! Liepiau vyrui tą knygą išleisti. Pasakiau: „Ji artima tau, 
tikra saldžioji kaimietė“. Žinote, mano vyras kilęs iš Tenesio. 

Kaip jūs manote, kas buvo toliau? Knyga išėjo ir uždirbo mi- 
lijonus. Aišku, Montgomerių šeima bylinėjosi. Galų gale jiems juk 
reikėjo apginti savo vardą, bet mano vyras buvo tam pasirengęs. Jis 
slapta leido knygas. Pardavėme jų dvigubai daugiau nei buvo praneš- 
ta teismui, taigi jis sumokėjo Montgomeriams, bet tai buvo niekis, 
palyginti su tuo, kiek knyga uždirbo. 

Silvija juokėsi iš pasitenkinimo savo laimėjimais. Kai uždėjo 
ranką ant manosios, turėjau giliai kvėpuoti. Norėjau uždegti jos 
ranką, visą jos kūną. Iš tikrųjų! 

Užsimiršusi, veikiama mano paslapčių pasakojimo, ji kalbėjo 
toliau. 

— Po to, kai dingo tos moters vyras, aš pasakiau, kad greičiausiai 
jinai jį nužudė. Žinojau, kad Hovardas daug uždirbo iš pirmosios 
knygos, bet jis turėjo ir daug sumokėti, o tai jam nepatiko. Hovar- 

das nemėgsta pralaimėti. Ir kai Montgomeriai atidavė jo pinigus 
kažkokiai labdarai, tai buvo tas pat lyg jie būtų pasakę, kad nenori 
net prisiliesti prie jo nešvarių pinigų. Galiu jums pasakyti, Hovardas 
buvo įsiutęs. Vis dėlto Montgomeriams jis atsikeršijo. Hovardas pri- 
vertė visą pasaulį tikėti, kad Saldžioji Kaimietė nužudė savo vyrą. Oi! 
Žiūrėkite, kiek valandų! Man reikia eiti. Buvo malonu su jumis pa- 
sikalbėti. Atsisėskime šalia kiekvieną vakarą. Jūs man visai patinkate. 
Gal tapsime artimomis draugėmis? 

Žiūrėjau, kaip Silvija išeina iš kambario, ir mano galvoje pra- 
dėjo suktis vaizdai lyg kaleidoskope. Ta knyga mano šeimai atnešė 
nelaimę. Montgomeriai iš manęs šaipėsi ir dėl to save kaltino, bet jie 
visada šaipėsi su meile, nepiktai. 

Mano vaikai! Pagalvojau apie jas abi - dukterį ir dukterėčią. Jos 
turėjo kęsti pajuoką, pasityčiojimus, būtent jos matė, kaip moteris į 
mane spjovė... Dabar mergaitės gyveno atskirai nuo motinos dėl to, 
ką padarė toji moteris... 

Pažvelgiau į Silvijos Murčinson pakaušį, kai ji ėjo iš valgomojo. 
„Galėčiau ją nužudyti ', - pamaniau. Dabar iškart galėčiau susprog- 
dinti jos smegenis, ir bet koks tyrimas nustatys, kad ji mirė dėl „na- 
tūralių priežasčių . Niekas niekada nesužinotų. 

Kažkaip pavyko susitvardyti. Žiūrėjau, kol ji išėjo iš kambario, 
ir likau ten sėdėti negalėdama nieko valgyti. 


Aštuonioliktas skyrius 


Linkas 


stalo, tačiau atrodė taip, lyg jos nebūtų. Ji nieko nevalgė, su niekuo 
nesikalbėjo. Kai ilga vakarienė pagaliau baigėsi, moterys susirinko 
aplink mane žarstydamos kvietimus... iki nepadorių. Pažvelgiau pro 
jų galvas į Darsę, tačiau ji tebesėdėjo už stalo. Padavėjos rinko lėkštes 
aplinkui, bet ji tiesiog sėdėjo sukryžiavusi rankas, žiūrėdama tiesiai 
prieš save nieko nereginčiu žvilgsniu. 

Kaip įmanydamas mandagiau prasibroviau pro mane apsupu- 
sias moteris, priėjau prie stalo ir pasilenkiau prie Darsės. 

— Gal galėtum patraukti nuo manęs tuos maitvanagius? — pa- 
klausiau. — Panaudok Tvirtąją Įraigą, kad jos eitų šalin. 

Darsė pažiūrėjo į mane taip, lyg niekada anksčiau nebūtų ma- 
čiusi. 

— Kokį velnią ji tau pasakė? - sumurmėjau. Moterys vėl mane 
apspito traukdamos už rankų ir taukšdamos apie tai, ko jos iš ma- 
nęs tikisi. Jos norėjo, kad važiuočiau su jomis į miestą — į šokius. 
Norėjo masažų prie mėnulio šviesos. Norėjo nuogos lįsti į baseiną 
sode... 

Žiūrėdamas į tas moteris supratau, kiek daug reikėjo Darsės 
pastangų neprileisti jų prie manęs. Jeigu ne ji, šie sutvėrimai nuolat 
būtų šalia manęs, vienintelio vyro čia, net jeigu miegočiau kriptos 
sarkofage. 

Bet dabar Darsė manęs nesaugojo. Aš paėmiau mažąją panelę 
Burns už pečių, pakėliau ir pastačiau šone, taip prasiskindamas kelią. 
Apėjau aplink stalą, čiupau Darsei už rankos ir patraukiau. Ji nepa- 
judėjo, todėl paėmiau ją ant rankų ir nunešiau valgomojo durų link. 

Atsisukęs į moteris pasakiau, kad jeigu šiąnakt nors viena prie 
manęs prisiartins, išbrauksiu ją iš savo masažo sąrašų visiems laikams. 

Jos buvo nepatenkintos, bet nesekė paskui, kai nešiau Darsę į 
jos kambarį. Už savęs girdėjau šnypštimą ir mane pasiekė tokie žo- 
džiai: „Kas jis mano esąs?“ 

Kai jau atsidūrėme Darsės kambaryje, nežinojau, ką su ja dary- 
ti, ir gailėjausi, kad neišnešiau jos į kvartalus. Bet praėjusią naktį lijo 
ir buvo šalta. Nieko negalėjau daugiau, kaip tik ją sušildyri. 

Paguldžiau į lovą, nuaviau batus, tada apkamšiau antklodėmis, 
bet ji nieko nekalbėjo. 

— Kas atsitiko? — paklausiau. — Pasakyk man, kuo tave taip nu- 
liūdino Silvija? 

Darsė tik gulėjo žiūrėdama į lubas. „Jeigu mano žodžiai jos 
nepasiekia, gal pasieks vizijos“, — pamaniau. Suėmiau jos rankas 
ir pridėjau savo kaktą prie josios, siųsdamas vaizdus, kuriuose ji su 
manimi kalba. 

Jokio atsakymo. Atsistojau, susikišau rankas į kišenes ir nuėjau 
prie židinio. Lauke išgirdau balsus. Atidariau langą ir pažvelgiau že- 
myn. Pro medžius galėjau įžiūrėti terasos kampą apačioje. Ten buvo 
visos viešnios kartu su Delfija ir Narciza. Pro tankius lapus jų neįžiū- 
rėjau, bet galėjau atskirti kiekvieną balsą. Dabar jau atpažinčiau jų 
begalvius kūnus morge. Jos juokėsi labai susijaudinusios. 

— Įdomu, ar joms pasakė, kad mano sūnus nusileido jų reikala- 
vimams? - garsiai paklausiau tikėdamasis, jog Darsė mane išgirs savo 
katatonijos būsenoje. 

— Mano sūnui grasinama, kad nužudys jo motiną, jeigu jis 
kažko nenužudys dėl šių moterų. Ar jos išsirinko, kas šį vakarą bus 
pirmasis? 

Žinojau, kad kalbu piktu balsu, jaučiau tai. Kodėl Darsė persi- 
kėlimui į kažkokį transą išsirinko šią naktį? 

Pasigirdo nestiprus beldimas į duris. Susierzinęs puoliau ati- 
daryti. 

— Aš jums sakiau, kad... 

Ten stovėjo viena tų nesišypsančių darbuotojų ir laikė padėklą 
su mažu žalio likerio stikliuku. Stikliukas buvo tik vienas, vadinasi, 
jos nenorėjo, kad aš, išgėręs šito sumaišyto šlamšto, užmigčiau Dar- 
sės kambaryje. 

Padėkojęs moteriai, paėmiau padėklą, uždariau ir užrakinau 
duris. 

„Gal miegas jai padės“, - pamaniau. Atsisėdau ant lovos šalia 
Darsės, prisitraukiau ją į glėbį ir šiaip ne taip sugebėjau sugirdyti 
likerį. Darsė niekaip nesureagavo, ir aš laikiau ją, kol užmigo. 

Tada atsargiai paguldžiau, apklojau ir pasitraukiau nuo lovos. 

„Kas toliau?“ — galvojau. Daugiau nebegirdėjau balsų apačioje, 
taigi buvo aišku, kad moterys, paveiktos vaistų, nuėjo miegoti. Ka- 
žin ar jos suprato, ką su jomis daro, ar pritarė? Nugirdau, kaip Silvija 
Murčinson sakė pasirašiusi ikivedybinę sutartį, todėl skyrybų atveju 
nieko negautų. Nors ir žinodama apie savo potraukį „baseino ber- 
niukams“, ji pasirašė sutartį. Galėjau įsivaizduoti, kad tokia moteris 
sutiktų būti prigirdyta vaistų ir užrakinta nakčiai, jeigu po to už tai 
gautų „didelius milijonus“. 

Atsisukęs pažvelgiau į Darsę lovoje. Ji kvėpavo kaip miegoda- 
ma, bet buvo susiraukusi ir nerami. Kad ir ką jai pasakė, jos mintys 
susijaukė. 

Neabejojau, tai buvo kažkaip susiję su jos vyru. Meldžiau Die- 
vą, kad jai nebūtų pasakę, jog vyras mirė... 

Žiūrėjau į besileidžiančią saulę ir galvojau, kad be Darsės aš ma- 

žai ką padaryčiau. Jei ji visomis savo išgalėmis neranda mano sūnaus, 
aš negaliu... 

Staiga prisiminiau, ką su Darse kalbėjome prieš pietus: vidur- 
naktį Amelija lauks Martino ir savo kūdikio. 

Skubiai puoliau iš Darsės miegamojo, nulėkiau laiptais žemyn 
ir nubėgau į kvartalus. Trumpam stabtelėjau prisiminti, ką buvo 
sakiusi Darsė. „Dvikamienė guoba prie upės kranto“. Maždaug už 
dviejų šimtų jardų nuo vergų kvartalų nesunkiai radau upę. Dešinėje 
driekėsi kelias, taigi medis turėjo būti kairėje. Ėmiau bėgti. 

Išvydęs medį, kartu išvydau ir Ameliją, sėdinčią ant suoliuko 
— aš abejojau, ar jis tikrai ten buvo -— ir neriančią vąšeliu. 

Kurį laiką ją stebėjau nesiryždamas ir stengdamasis nusiraminti. 

Daugiau kaip šimtą metų ji kasnakt ateidavo į šią vietą ir lauk- 
davo mano protėvio. Jie čia susitikdavo būdami gyvi. Tada ji jautėsi 
saugi, nes jos vyras leido laiką su vergėmis kvartaluose. 

Dabar nenorėjau apie tai galvoti. Tik troškau pasiimti savo 
sūnų, o Devlinas sakė, kad vergai gali padėti. Ir kas buvo Amelija 
Barister, jei ne vergė? 

— Labas, — tyliai pasisveikinau, kad jos neišgąsdinčiau. 

Ji laukė Martino ir pamanė, kad aš — tai jis, todėl taip susijaudi- 
no. Išmetė nėrinį ant žemės, užsidengė veidą rankomis ir pravirko. 

— Tu atėjai. Atėjai, — kartojo ji. — Tu atėjai. 

Buvau pažadėjęs Darsei be jos nieko su vaiduokliais nedaryti, 
tačiau dabar ji buvo ten, viršuje, užmigdyta vaistais, o ši žavi moteris, 
vaiduoklis ar ne, tikrai kentėjo. Aš priėjau, atsisėdau ant žemės ir pa- 
dėjau galvą jai ant kelių. 

Amelija liovėsi verkti, uždėjo rankas man ant galvos, paglostė 
kaklą ir veidą — pirštų galais - įsimindama ir prisimindama. 

„Taigi tai meilė“, - sumojau glostydamas jos kojas pro sunkius 
sijonus. Pabučiavau pirštų galiukus, kai Amelija palietė mano lūpas. 
Tai meilė. Meilė, atėjusi ne iš manęs, o iš jos, ir dėl to, ką pajutau, su- 
pratau kiekvieną kada nors girdėtą dainą, kiekvieną matytą filmą. Iki 
šios akimirkos nesuvokdavau, pavyzdžiui, kaip kas nors gali atsisa- 

kyti vaidmens puikiame filme dėl to, kad pabūtų su kitu žmogumi. 
Skundžiausi, kai Alana iškeitė mane į filmą, bet aš ją supratau. 

Tai, ko iki šiol nesupratau, - kodėl žmonės tiek dėl to verkšle- 
no. „Žmogau, aš ją myliu“, — labai daug kartų girdėjau. Ir Darsė! Ji 
viską turėjo. Turėjo pinigų, buvo graži, galinga, bet nelaiminga, nes 
prarado mylimą vyrą. 

Meilės, kurią jautė Amelija, man užteko, kad suprasčiau, dar 
daugiau — panorėčiau tokios meilės. Todėl dabar troškau būti tarp 
tų, kurie buvo visa tai patyrę - laimingųjų. Ir aišku, būtent pavidalą 
keičiantis Devlinas man tai prisakė prisiminti: meilė yra viskas. 

Nežinau, kiek laiko būtume taip sėdėję, bet aš lėtai pradėjau 
grįžti į realybę. „Ką man dabar daryti?“ — galvojau. Praeitą kartą su- 
sitikęs su Amelija paminėjau mūsų sūnaus - jos sūnaus — vardą, ir ji 
išnyko. Jeigu Darsė būtų čia, gal ji žinotų ką daryti, bet tada Amelija 
palaikė Darsę verge, atsiųsta jos šnipinėti. 

Giliai atsidusau ir ėmiau melstis prašydamas padėti — parodyti 
teisingą kelią. Paėmiau Amelijos rankas. Jos buvo švelnios ir tikros 
kaip bet kieno kito rankos. Akimirką negalėjau patikėti, kad ji — vai- 
duoklis. 

— Noriu, kad mane išklausytum, - tyliai pasakiau, — ir nenoriu, 
kad vėl išnyktum. 

— Išnykčiau, - tarė ji šypsodamasi. — Tu keistai kalbi. 

Stipriau suspaudžiau jos rankas. 

— Kiek kartų tu čia esi atėjusi, o Martino nebuvo? 

— Keletą, — atsakė ji šypsodamasi. — Edvardas tau skiria labai 
daug darbo. 

— Kiek kartų? 

Ji nebesišypsojo. 

— Daugiau nei keletą. Daug daug kartų. 

— Amelija, — lėtai pasakiau, — dabar 2003 metai ir... 

Jos juokas mane nutildė. 

— Koks tu kvailas. 2000 metais bus pasaulio pabaiga. 

— Tavo laikais žmonės irgi tuo tikėjo, bet... — Nenorėjau nu- 
krypti nuo temos. - Mano vardas Linkolnas... Frazeris ir aš esu iš 
dvidešimt pirmojo amžiaus. Be to, esu jūsų su Martinu vaiko pa- 
likuonis. 

Amelija ėmė nykti; jai buvo per sunku suvokti šią informaciją. 

— Pirmyn, išnyk, — pasakiau, — bet kol pasirodys koks kitas 
Martino palikuonis, visai lengvai gali praeiti dar trys šimtai metų. 

Jos vaizdas sugrįžo, bet ji atitraukė nuo manęs rankas. Mačiau, 
nori, kad pasitraukčiau iš mylimojo padėties, taigi atsistojau ir atsi- 
sėdau šalia jos ant suoliuko. 

— Kas tu? — paklausė ji. 

Norėjau vėl uždėti galvą jai ant kelių ir kad į mane žvelgtų su 
tokia stipria meile, kokią jautė Martinui. Ištiesiau rankas norėdamas 
paliesti, bet ji pasitraukė į šalį. | 

— Kodėl tu čia? — paklausė. 

— Kad suteikčiau tau ramybę. Bent man taip atrodo, kad dėl to 
esu čia su tavimi. Ir kad tu man padėtum. Bet nežinau, kaip gali tai 
padaryti. 

Amelija sėdėjo tylėdama, žvelgė į mane savo nuostabiomis 
mėlynomis akimis ir laukė, ką dar pasakysiu. „Nuo ko pradėti?“ 
— pamaniau. 

— Tavo sūnumi rūpinosi tavo tėvas, — išpyškinau tikėdamasis, 
kad ji ims nykti, bet liko kokia buvusi. Pamatęs jos akyse mažytę 
susidomėjimo kibirkštėlę, meldžiausi, kad tai būtų teisingas ke- 
lias. — Tavo tėvas žinojo, kieno buvo tas vaikas. Jis negalėjo išgelbėti 
tavęs ir Martino, bet galėjo išgelbėti savo anūką. Jis... — stengiausi 
nepaspringti sulig tuo žodžiu, - jis nusipirko vaiką ir auklėjo jį kartu 
su kitu savo anūku. Ar tavo tėvas galėjo taip pasielgti? 

— O, taip, — atsakė ji, ir akyse pasirodė ašaros. 

— Tavo tėvas elgėsi su juo kaip su savo anūku. — Kiek padvejojau 
prieš ištardamas vardą. — Džedas tvarkė tavo tėvo turtą net po to, kai 
jam buvo suteikta laisvė. 

— Laisvė? — plačiai atmerkusi akis ištarė Amelija. 

Norėjau paliesti jos rankas, bet ji man neleido. Norėjau dar 
sekundės meilės, kurią ji buvo dovanojusi Martinui... 

— Taip, laisvė, - pasakiau. - Abraomas Linkolnas pasirašė Išlais- 
vinimo deklaraciją maždaug 1843-iaisiais, metais vėliau ar anksčiau. 

— Linkolnas, — pasakė ji. - Kaip tu. 

Neketinau jai pasakoti, kad čia mano sceninis vardas. Išėjęs iš 
namų norėjau visiškai atsiriboti nuo savo tėvų, todėl pakeičiau ir 
vardą, ir pavardę. Bet Amelijai pasakiau savo tikrą pavardę. 

— O Martinas? — paklausė ji. - Mano Martinas? 

Ji žinojo, kas atsitiko Martinui, juk rašė apie tai dienoraštyje, 
bet atrodė, kad po tų visų metų nebenorėjo prisiminti. Bandžiau pa- 
sakyti jai tiesą apie vyrą, kurį ji mylėjo, kad nebelauktų jo ir atgautų 
ramybę. Bet nepajėgiau. Įtikinėjau save, jog tai yra mano gyvenimo 
vaidmuo, vaidmuo, už kurį aš laimėsiu „Oskarą“ prieš Raselą Krou, 
bet vis tiek nepajėgiau ištarti tų žodžių. 

Niekada labai daug negalvojau apie vaiduoklius, taigi nedaug 
apie juos težinojau - tiek pat, kiek ir kiti, išskyrus Darsę, — bet, netgi 
niekam nepriminus šiurpios tiesos, man pasirodė, kad Amelija ima 
atsibusti. 

Ji nuleido akis nuo manęs ir apsidairė. Paskui pasisuko į upę ir 
kurį laiką į ją spitrijo. 

— Upė buvo daug gilesnė, — tarė. - Krantai aukštesni. 

— Daugybė žmonių; sunaudota daug vandens. 

Ji linktelėjo, ir aš pamaniau, ar ims klausinėti apie visus dvide- 
šimt pirmojo amžiaus stebuklus, bet Amelija neklausinėjo. 

Kai pasuko galvą pažiūrėti į medį, norėjau pasakyti, kad nežiū- 
rėtų. Bijojau, kad gali išvysti čia kabantį Martiną. 

Moteris nepažvelgė aukštyn į šakas, bet visą laiką žiūrėjo į dvi- 
gubą kamieną. 

— Pasodino du medžius, - pasakė ji, — bet jie augo kartu. Kartą 
smarkus lietus išplovė riedulį nuo kalvos ir sustūmė medžius vieną 
prie kito. Niekas neprisirengė jų išskirti ir galiausiai jie suaugo į vie- 

ną. Mudu su Martinu sakydavome, kad medžiai - kaip mes, kad mes 
neturėjome būti kartu, bet buvome ir suaugome į vieną. 

— Emi, — pasakiau siekdamas jos rankų. 

Ji įdėjo savo šiltas, švelnias rankas į mano delnus. 

— Tik Martinas mane vadino Emi. 

Suspaudęs jos rankas pajutau, kad jos minkštos ir nepakanka- 
mai tvirtos, tai reiškė, kad ji išeina. Ne išnyksta, o išeina. Pasitraukia 
amžinai. 

— Ko tu iš manęs nori? — paklausė ji. 

— Man reikia tavo pagalbos, kad surasčiau savo sūnų. Jis kažkur 
čia, bet mes jo nerandame. Jis yra tavo anūkas ir turi keletą ypatingų 
sugebėjimų. — Norėjau, kad ji nusišypsotų. 

Amelija nesišypsojo. 

— O Martinas? Ką jis padarė... paskui? — paklausė ji. 

— Jis neilgai pasiliko su tavo sūnumi, tada išėjo ten, kur išeina 
sielos. Tu žinai kur? 

Ji linktelėjo, ir jos rankos mano delnuose pasidarė permatomos, 
jos čia išnykdavo, čia atsirasdavo. 

— Mano sūnus, — nekantriai priminiau, jausdamas, kad reikia 
skubėti. 

— Aš tau padėsiu, — tarė ji. — Palauksiu ir pažiūrėsiu, ką galiu 
padaryti, kad tau padėčiau. 

Jos atvaizdas dar labiau išbluko ir mano rankose nebeliko nieko. 

— Palauk! — pašaukiau. 

Amelija tuoj pat vėl atsirado, bet ne ant suolelio šalia manęs. Ji 
stovėjo už kelių pėdų ir jau neatrodė kaip gyvas žmogus. Dabar už 
jos buvo matyti šviesa, o ji pati buvo panaši į... na, į vaiduoklį. 

— Taip, — tarė Amelija. Jos balsas buvo malonus ir nutolęs. 

— Aš, hm, norėjau tavęs paklausti apie Martiną. Ar jis... atrodė 
kaip aš? 

Šviesa už jos pasikeitė iš ryškiai baltos į gražią auksinę. 

— Ne, - tarė ji. — Palyginti su juo, tu esi paprastas vyras ir tavo 
kūne per mažai raumenų. Dabar eik. Aš tau padėsiu. 

Tada ji išėjo, o aš šypsodamasis stovėjau tamsoje. Amelijai 
jos mylimas vyras buvo gražiausias žmogus pasaulyje. Kol kalbė- 
jomės, atėjo naktis. Aš klupinėdamas nusigavau į kvartalus, nusi- 
rengiau, nusiaviau batus ir su apatiniais įlipau į lovą. Negėriau nė 
vieno „13-os guobų“ mirtinų svaigalų stikliuko, bet jaučiausi taip, 
lyg būčiau išgėręs du. 

Susiruošęs miegoti pagalvojau: rytoj pasamdysiu kokius nors 
plėšikus, kad ateitų ir išneštų visą šitą namą. Jeigu reikėtų, aš iš- 
neščiau kiekvieną plytą, nuimčiau visas grindų perdangas. Užmigau 
nespėjęs dar ko nors sugalvoti. 

Pabudau netikėtai ir visiškai budrus. Truputį pagulėjau žiūrė- 
damas į lubas ir galvodamas apie Ameliją. Prisiminiau jos rankas ir 
lūpas. Prisiminiau, kaip buvau padėjęs galvą jai ant kelių ir kaip man 
buvo gera, kai ji mane palietė. Nereikėjo leisti jai išeiti! Nereikėjo 
taip greitai pasakyti tiesos. Reikėjo valandėlę palaukti, ilgiau palai- 
kyti ją glėbyje. Ar būčiau galėjęs mylėtis su vaiduokliu? 

— Velnias! Nereikia galvoti vien apie seksą! 

Taip staigiai atsisėdau, kad stuktelėjau galva į sieną. Atsisukęs 
kitame kambario gale pamačiau senuką, sėdintį ant kėdės. Jis buvo 
su tamsiais akiniais ir laikė lazdą su gintarine rankena. Senukas buvo 
aklas. 

— Kas, po velnių, tu esi? — Aš pasitryniau kaktą. 

— Tai ji tau apie mane nepasakojo? — juokdamasis paklausė 
jis. —- Ne, ji nepasakotų... 

Nereikėjo klausti, kas yra „ji“. Ne, Darsė man nesakė, kad buvo 
sutikusi seną aklą žmogų, slankiojantį aplinkui vidury nakties. 

— Ko jūs norite? — paklausiau. 

— Šiame name gaisras ir visi sudegs negyvai, nebent tu ką nors 
padarytum. 

Iš pradžių nevaliojau pajudėti - buvau per daug sukrėstas, pas- 
kui man smogė žodžiai „gaisras“ ir „sudegs negyvai“. Nubloškiau 
antklodę šalin ir atidariau pastato duris. Pro medžius galėjau matyti 

tik dalį namo, bet jis atrodė kaip visada. Įsitempęs žiūrėjau dvi tris 
minutes. Nieko. Nei dūmų, nei liepsnų — nieko. 

„Tik dėl visa ko, jei senis kalbėjo tiesą, — pagalvojau, — gal 
verčiau paskambinsiu į gaisrinę. Melagingas iškvietimas geriau už 
gaisrą. 

Grįžau į kambarį ir nenustebau, kad senio nebebuvo. „Vienas iš 
Darsės draugų“, - sumurmėjau. Įdomu, ar šis senis buvo miręs prieš 
porą šimtų metų? Apsirengiau sportiniais marškinėliais ir džinsais, 
įsispyriau basnirčia į sportbačius ir išsitraukiau telefoną. Nusikeikiau 
pamatęs, kad baterijos išsikrovusios. Buvau užmiršęs jį pakrauti. Iš- 
ėjau į koridorių, kur buvo mokamas telefonas. 

Įmetęs 25 centų monetą ir neišgirdęs jokio signalo, pažiūrėjau 
į telefono laidą, nusekiau jį akimis per sieną, virš durų, tada žemyn 
prie grindų, kur jis buvo nupjautas. Šiek tiek pastovėjau spoksoda- 
mas į sugadintą laidą ir nieko nesuprasdamas. 

Visa tai mane pribloškė iš karto: niekada iki šiol neleidau išsi- 
krauti savo telefono baterijoms! Mano darbas priklausė nuo telefo- 
no. Nubėgau koridoriumi ir pasukau namo link. Bėgdamas žiūrėjau 
į namą ir, nors nieko negalėjau pamatyti, žinojau, kas buvo viduje. 
Mano vienintelis tikslas buvo išnešti iš ten Darsę. 

Pašokau, kad pasiekčiau verandos apdailą, užlipau ant turėklų 
ir užsikabinau už stogo. Po kelių akimirkų buvau prie Darsės lango. 
Aišku, jis buvo uždarytas. Išsitiesiau ant stogo ir spyriau į stiklą. Ne- 
sirūpinau dėl to, kad įsijungs aliarmo signalas ar kad kas atbėgs. 

Kambaryje buvo visiškai tylu. Viskas atrodė kaip ir tada, kai iš 
čia išėjau. Pro duris nesiveržė dūmai, pro sieną nesiskverbė liepsnos. 
Buvo ramu ir tylu. 

Išskyrus tai, kad lovoje nebuvo Darsės... 

Apieškojau vonios kambarį, spintą ir po lova. Darsės neradau. 
Jeigu ji būtų normali, būčiau pamanęs, kad ją pagrobė, bet Darsė 
buvo... Ką gi, žodis „keista“ ne visai tikslus. ' 

Per pietus jai kažkas atsitiko, ir tai jai sukėlė šoką, o aš dar da- 
viau migdomojo likerio, kuris, atrodo, ją paveikė. Ar paveikė? Ar 

ji apsimetinėjo ir galėjo be mangs išeiti susitikti su senu aklu vyru, 
kuris vidury nakties atsibastė į mano kambarį? 

Nusprendžiau, kad nežinau ir man tai nerūpi. Ar ji pati išėjo, 
ar ją pagrobė, aš ją surasiu. Buvau sotus visa ko iki kaklo! Jei mes ke- 
tinome būti partneriais — ir ji manęs paprašė padėti surasti jos vyrą, 
— tai aš turėjau visą laiką žinoti, kur ji yra. 

Pasukęs prie durų, nutraukiau Darsės skrybėlę nuo vainiko ir 
pažvelgiau tiesiai į jį. 

— Jūsų namai dega, — pasakiau ir vėl užkabinau skrybėlę. 

Durys buvo užrakintos. Iš išorės. Kadangi langas buvo užda- 
rytas iš vidaus, tai reiškė, kad... Ką? Ją pagrobė vaiduokliai? O jeigu 
ateiviai, kurie gamino mažus keraminius, vandenyje tirpstančius 
žmogeliukus? 

Ne, ji gali juos valdyti. Jaučiau širdyje: tie, kurie laikė mano 
sūnų, dabar laikė Darsę. Griebiau židinio žarsteklį, įkišau jį už senų 
durų ir patraukiau. Greitai sulaužiau duris ir jas atidariau. 

Tyla. Šiuose namuose nebuvo nieko, išskyrus tylą. Ėjau korido- 
riumi sukinėdamas durų rankenų bumbulus. Visos buvo užrakintos. 
Turėdamas Darsės galią, pridėjęs ranką prie durų galėčiau pajusti, ar 
kas nors — žmogus ar ne — yra viduje, bet nesugebėjau. Nežinojau, ar 
kambariuose kas nors yra, nebent išlaužčiau visas duris. 

Koridoriaus gale prie laiptų buvo Amelijos kambarys. Nesu- 
silaikiau ir atidariau duris. Pro prancūziškus langus į tolimą sieną 
švietė mėnulis, o už manęs plieskė šviesa iš koridoriaus. To užteko, 
kad pamatyčiau kambarį: nešvarų, netvarkytą nuo tada, kai daugiau 
kaip prieš šimtą metų mirė Amelija. Atrodė, kad jos kūną išnešė, už- 
darė duris ir neatidarė jų iki dabar. 

Ir ant grindų tenai gulėjo Darsė - su kažkokia ilga balta man- 
tija, rankas sukryžiavusi ant krūtinės. Atrodė kaip aukojama nekalta 
mergelė iš prasto B lygio filmo. 

Mano širdis daužėsi kaip pašėlusi. Pribėgau ir pakėliau ją. Kol 
jos nepaliečiau, supratau tikėjęsis, jog kūnas bus šaltas. Kai prisilietęs 
pajutau šilumą, vos nepravirkau iš džiaugsmo! Pakėliau ją, prisitrau- 

kiau prie savęs ir atsisėdau ant nešvarių grindų remdamasis į sieną. 
Per ilgai seriale vaidinau policininką, kad atremčiau nugarą į atviras 
duris. 

— Darse, - pasakiau braukdamas jai nuo veido plaukus. Pabu- 
čiavau į kaktą, po to į skruostą, į smakrą. Mano lūpos atsidūrė virš 
jos lūpų. 

— Net negalvok apie tai, - sušnabždėjo ji, kai mūsų lūpos susi- 
lietė. 

— Tu gyva! — tariau. 

— Manei, kad mirusi? Norėjai pabučiuoti mirusį žmogų? 

— Su viena tokia ketinau šį vakarą pabėgti, - pasakiau, kai Darsė 
nuo manęs pasitraukė. Ji trynėsi galvą ir be perstojo mirksėjo. 

— Ką mirusioji padarė, kad norėjai su ja pabėgti? — Griežtai į 
mane pasižiūrėjo. — Juk tu nematei Amelijos kaip gyvo žmogaus? 

Neketinau leisti jai išsisukti nuo pasakojimo apie save. 

— Gal papasakotum, kas tau atsitiko per pietus ir kodėl tu dabar 
ne savo lovoje? Be to, iš kur mano kambaryje atsirado aklas žmo- 
gus? 

— Henris atėjo tavęs aplankyti? 

Darsė ignoravo visus mano klausimus. Prieš man vėl išsižiojant 
ji plačiai atmerkė akis ir tarė: 

— Šiuose namuose gaisras. 

— Taip sakė Henris. 

— Jis tau pasakė, kad šie namai dega, o tu čia sėdi ir nieko ne- 
darai? 

Ji atsistojo, bet dar buvo apsvaigusi, tad įsikibo į mane. 

— Darse, tokios būklės tu negali tuo rūpintis. Noriu, kad nulip- 
tum laiptais ir kuo greičiau išeitum iš šio namo. Lipk į išsinuomotą 
automobilį, surask telefoną ir paskambink... 

Užsičiaupiau, nes ji bėgo prie durų. 

— Moterys vis dar miega savo kambariuose, — šūktelėjo. 

Nuskuodžiau paskui ją. 

— Jų durys užrakintos, o kur dabar dega? 

Vos tai pasakęs jau žinojau. Užuodžiau neabejotiną dūmų kva- 
pą. Jis atėjo iš viršaus, nuo mansardos. 

— Atidaryk duris ir išvesk moteris, — paliepė Darsė pradėjusi 
kopti laiptais. 

Pagavau jos ranką. 

— Ne, tu neik. Niekur neik be manęs! 

— Viršuje kažkas yra. Turiu ištraukti. - Darsės balsas buvo tvir- 
tas. — Linkai! Leisk man eiti! 

Nepaleidau jos. Kai pasakiau, kad ji niekur be manęs neis. 
Darsė pažvelgė į mano ranką ir pajutau, kad ji dega. Vis tiek laikiau. 
Karštis stiprėjo. Aš nepaleidau. Mano akys pritvinko ašarų, nusilpo 
keliai, skrandis susitraukė. Bet aš nepaleidau! Jau žinojau apie Darsę 
Montgomeri tiek, kad ji per ilgai nesiųs skausmo geram vaikinui 
— man. 

Ir buvau teisus. Ugnis iš mano plaštakos dingo taip pat staiga, 
kaip atsirado, ir aš nepaleidau Darsės rankos. 

— Aš turiu... — prabilo ji, bet staiga nusisuko nuo laiptų ir nu- 
bėgo koridoriumi. Aš iš paskos. 

Žinojau, ko ji nori. Laikiau jos ranką spirdamas į artimiausias 
duris. Ponia Hemings kietai miegojo savo lovoje. 

— Padėk man ieškoti jos mobiliojo telefono, — pasakiau, ir Darsė 
jau turėjo jį po dviejų sekundžių. Iš karto paskambinau į gaisrinę. 

— Jie jau važiuoja, — tarė Darsė bėgdama pro duris prie laiptų. 

— Joms viskas bus gerai. Nematau mirties aplink šias moteris. 

Užbėgau laiptais paskui Darsę ir sustojau, kai ji kaip tik buvo 
bedaranti duris to kambario, kuriame praleidau naktį su Ingrida ir 
kuriame radau savo sūnaus žaislą. 

— Jos karštos! — surikau. — Neliesk durų! 

— Ber kaip tada mes pateksime į kambarį? 

Norėjau paklausti, kas yra viduje, ką būtų verta išgelbėti, bet 
nepaklausiau. Jau ir taip sugaišome per daug laiko kalboms. 

Gretimo kambario durys nebuvo karštos, taigi pasukau ranke- 
nos bumbulą, jos atsidarė, ir mes įėjome vidun. Dabar ugnis buvo 

už sienos. Spėjau, kad degė kambario pusė prie durų, todėl kita pusė 
prie lango nebuvo apimta ugnies. Gal kambario gale dar užteko oro, 
kad žmogus viduje liktų gyvas?.. 

Ber kaip patekti į kambarį? Jeigu išlįsiu pro jo langą ant stogo 
ir įlipsiu pro kitą langą, tai užims per daug laiko. Po kelių sekundžių 
padariau išvadą, kad yra tik vienas būdas greitai patekti į tą kambarį. 
Darsė privalo padaryti tai, ką darė tą naktį, kai buvau su Ingrida: ji 
turi atverti sieną mintimis. 

Negalėjau švaistyti laiko žodžiams, būtų per ilgai užtrukę, taigi 
stovėdamas už Darsės nugaros uždėjau rankas jai ant pečių, ir ji be- 
matant išvydo vaizdą, kad turi atverti sieną. 

— Bet aš negaliu pati to padaryti! 

Stipriai suspaudžiau jai pečius. Mes neturėjome laiko tam „aš 
negaliu“... 

Žinojau, kad esu bejėgis jai padėti, bet gal mano buvimas pagel- 
bėtų? Prisitraukiau Darsę prie savęs ir vis stipriau spaudžiau pečius, 
kol ji tikrai turėjo patirti skausmą. 

Pajutau, kaip įsitempė kūnas. Ji pasidarė kieta it plienas. 

— Nagi, Darse, mažyte, tu gali tai padaryti, - pasakiau, ir ji dar 
labiau įsitempė. 

— Kur tu, po velnių, esi, Devlinai? — iškošiau pro dantis. 
mačiau, kad tapetų gėlės pavirto akimis. Jos drebėjo iš juoko. Ne- 
paleisdamas Darsės pečių papurčiau galvą, kad vaizdas išnyktų. Vėl 
pažiūrėjau į tapetus — akys du kartus mirktelėjo ir vėl pavirto gėlė- 
mis. Kiek supratau, pavidalą keičiantis Devlinas vėl buvo čia ir dabar 
transformavosi į tapetus. 

Mintyse sukūriau vaizdą, sakantį Darsei, kad Devlinas atėjo 
jai padėti, ir kaip galėdamas stengiausi nusiųsti. Nenorėjau, kad ji 
sužinotų apie jo triukus su tapetais, todėl nusiunčiau viziją, kad jis, 
visai normaliai atrodantis, stovi už manęs uždėjęs savo stiprias rankas 
man ant pečių. 

Nežinau, ar kaip nors prie to prisidėjau, bet siena pradėjo vertis. 
Kai plyšys pasidarė maždaug pėdos aukščio, tebelaikydamas Darsę 
pajutau, kad ji pajudėjo. Ji ketino prasibrauti pro tą angą pati viena 
— be manęs. Buvo už mane pranašesnė savo neįtikimomis minties 
galiomis, tačiau aš buvau daug didesnis ir stipresnis už ją. Žinojau, 
kad ji gali mane suparalyžiuoti arba sukelti galvos skausmą, bet taip 
pat žinojau, kad ji neįstengs padaryti dviejų dalykų iš karto. 

Nepaleisdamas jos pečių nusiunčiau viziją, jog lendu per sieną 
kartu su ja. Pajutau, kaip Darsė įsitempė, lyg norėtų su manimi gin- 
čytis, bet, manau, nusprendė negaišti laiko. Ji labiau susikoncentra- 
vo, ir siena prasivėrė plačiau. Po kelių sekundžių mes jau ant pilvų 
šliaužėme į kambarį. 

Ant grindų gulėjo Silvija Murčinson, apalpusi nuo dūmų. Ug- 
nis laižė sieną aplink duris. Liepsna dar nebuvo labai didelė ir karšta. 
Sulaikęs kvėpavimą čiupau antklodes ir puoliau daužyti ugnį. 

Už manęs Darsė buvo pasilenkusi prie Silvijos, ir vienu mo- 
mentu pamačiau, kad ji daro moteriai dirbtinį kvėpavimą. Kai tik 
Darsė nukreipė dėmesį kitur, skylė sienoje užsivėrė, ir tai buvo gerai, 
nes padaugėjus deguonies būtų įsižiebusios liepsnos. 

Kai ugnis užgeso, kosėdamas ir springdamas atidariau duris, 
tada pribėgau prie lango, atšoviau jį ir paspaudžiau, kad atsidarytų. 

Kelis kartus giliai įkvėpiau, tada pažiūrėjau žemyn į Darsę. Ji 
buvo atsirėmusi į sofą, traukė į save gryną orą. Atverdama sieną ji 
prarado daug jėgų. 

Šalia jos vis dar ant grindų gulėjo Silvija, bet dabar pamažu atsi- 
merkė. Atrodo, Darsė išgelbėjo šios moters gyvybę. 

Atsipeikėjusi Silvija ištiesė ranką Darsei, bet ši atitraukė savąją, 
neleisdama tai pagyvenusiai moteriai savęs paliesti. 

Prisiminiau, jog būtent Silvija kalbėjosi su Darse per pietus ir 
po to ši nereagavo į aplinką. Vis dėlto Darsė ją išgelbėjo! Ji galėjo 
gelbėti tos moters gyvybę net gaivindama burna į burną, bet neleido 
šiai moteriai savęs paliesti... 

— Eime iš čia, — pasakiau. Silvija nepajėgė paeiti, todėl aš pakė- 

liau ją ir nubėgau prie durų, delsdamas atsigręžti į Darsę. Ši stojosi, 
bet sunkiai. Buvau linkęs mesti Silviją ir eiti paimti Darsės, bet ne- 
leido sąžinė. 

— Eik į mano kambarį, - pasakė Darsė. Atrodė, kad kalba šim- 
tametė moteris. —- Dabar jis rūsyje, ten uždeginėja ugnį. - Prieš man 
ką nors pasakant ji pridūrė: — Išvesk visus iš namų. Aš negaliu jo su- 
laikyti, bet galiu sulaikyti ugnį. 

Sienos atvėrimas ją išsekino, o dar reikėjo suparalyžiuoti žmogų 
rūsyje. 

Su Silvija glėbyje nubėgau laiptais žemyn, ir kai atsidūriau apa- 
čioje, moteris ėmė glostyti mano rankas bei čiupinėti krūtinę. Užuo- 
džiau alkoholį ir pagalvojau, kad ji, matyt, gulėjo ant grindų ne tik 
dėl apsinuodijimo dūmais, bet dar ir dėl to, kad buvo išgėrusi. 

— Jūs mane išgelbėjot, — pasakė ji. — Jūs išgelbėjot man gyvybę! 
Aš pajutau jūsų bučinį ir supratau... 

— Jus išgelbėjo Darsė, o ne aš, — pasakiau ir man pasidarė nuo 
jos bloga. 

Silvija į tai atsakė lengvu juoku, kuris sukėlė kosulį. Dabar mes 
buvome Darsės kambaryje, taigi aš nubloškiau moterį ant lovos ir 
pasukau prie durų. Ėjau paimti Darsės, bet Silvijos žodžiai mane 
sustabdė. 

— Tai įrodymas, kad ji nėra Saldžioji Kaimietė. 

Atsisukęs įsižiūrėjau į moterį lovoje. 

— Ką tai reiškia? 

— Praėjusį vakarą jai pasakiau, jog tai aš prasimaniau šią frazę ir 
įkalbėjau vyrą išleisti apie ją knygą. Jei tai būtų ji, tikrai būtų palikusi 
mane numirti. — Atrodo, laikė tai puikiu sąmoju. 

— Murčinsonas, — pasakiau supratęs, kas tokia Silvija. - Hovar- 
das Murčinsonas, bulvarinio laikraščio savininkas. 

— Tas pats. 

— Ir jūs... - Daugiau negalėjau galvoti apie tai, ką ji pasakė, ir jei 
būtų ištarusi dar bent žodį, būčiau ją užmušęs... Man reikėjo išeiti iš 
kambario. Darsė sėdėjo laiptų viršuje, jos akys blizgėjo. Žinojau, kad 

mintimis stengiasi sulaikyti tą vyrą rūsyje. Nenorėjau jai sutrukdyti 
taikyti savo Tvirtąją Įtaigą, bet labai troškau, kad nusileistų laiptais 
arčiau manęs. 

Pakėliau ją, nunešiau žemyn ir pasodinau į kėdę koridoriuje. 
Kiek supratau, jos įtaigavimas nenutrūko. 

Pažvelgiau į koridorių su daugybe uždarų durų. Kaip man grei- 
tai jas atidaryti? Neturėjau laiko visoms išlaužti. 

Grįžau į Darsės miegamąjį. Silvija buvo užsitraukusi ant savęs 
lovatiesę ir ramiai miegojo. Nebuvo lengva užgniaužti neapykantą, 
kurią jaučiau jai. Tai, ką ji padarė Darsei... Ne! Dabar nevalia apie 
tai galvoti. 

— Kelkitės, — pasakiau stumdamas ją iš lovos. 

— Aš pavargau. Noriu miego. 

Pasilenkiau prie jos. 

— Jūs atsikelsite ir padėsite man išvesti moteris arba, padėk man 
Dieve, aš jus išsviesiu pro šitą langą. 

Silvija porą kartų sumirksėjo ir lyg norėjo protestuoti, bet išlipo 
iš lovos. 

— Ar žinote, kur yra kambarių raktai? 

— Taip, bet kam jums jų reikia? - Ji žiovavo. 

Paėmiau jai už peties ir pastūmiau prie durų. Magėjo paklausi- 
nėti apie patalpas viršuje ir kodėl ją užrakino degančiame kambary- 
je. Norėjau paklausti, kas buvo rūsyje, tačiau trūko laiko. 

Silvija pėdino priešais mane kaip kankinė, kaip neteisėtai per- 
sekiojamas žmogus. 

— Aš dabar turėčiau būti ligoninėje, juk žinote, — tarė ji. — Aš 
turėčiau... — Moteris nutilo pamačiusi hole ant kėdės sėdinčią Darsę. 
"Turiu pripažinti, kad Darsė atrodė beveik taip pat keistai, kokia ir 
buvo. Ji vilkėjo ilgą baltą mantiją su auksiniu diržu ir avėjo mažais 
paauksuotais sandalais. Sėdėjo visiškai sustingusi, o jos akys atrodė 
virtusios siaurais plyšeliais. 

— Kas jai yra? — paklausė Silvija, lyg mudu būtume draugai. 

— Rūsyje gaisras, — ramiai pasakiau, — ir jeigu jūs nepaskubėsite, 
mes visi žūsime ugnyje. 

Netarusi nė žodžio Silvija apsisuko ant kulnų ir pradėjo lipti 
laiptais žemyn. Namuose kilus gaisrui ji ketino išsinešdinti, o mus, 
likusius, pasiųsti po velnių. 

Aš patraukiau ją atgal tardamas „raktai“ ir dar kartą pastūmiau 
parodydamas, kad nejuokauju. 

Laiptų pusiaukelėje kabėjo portretas. Ji paėmė už rėmo, stipriai 
patraukė ir šis atsidarė atidengdamas kabyklą, pilną raktų su kamba- 
rių numeriais. 

Saują jų įkišau Silvijai. 

— Atrakinkite duris, - įsakiau griebdamas likusius. 

— Nesuprantu, kodėl jūs taip ant 2angs širstate, — tarė ji eidama 
per holą. — Aš esu auka. Ir dėl viso to nekalta. Aš tik mokėjau už 
paslaugas. 

Neturėjau nei laiko, nei noro su ja diskutuoti. Ji nenutuokė 
tiek, kiek aš. Tikrai žinojau viena: jei nebūtų tokių žmonių kaip ji, 
mano sūnus nebūtų išnaudojamas. 

— Silvija? 

— Taip, Džeisonai, — šypsodamasi atsiliepė ji. 

— Nepalikite šių namų, kol neišeis visi žmonės. — Žinojau, kad 
ji suprato, todėl daugiau nieko nesakiau. 

Iš pradžių įėjau į atrakintą ponios Hemings kambarį jos pa- 
žadinti ir išvaryti lauk, tačiau moteris labai kietai miegojo ir aš ne- 
pajėgiau jos pažadinti. Bėgiojau po kitų keturių moterų kambarius, 
bet nepabudinau nė vienos. Tikrai nebuvo laiko kiekvieną nešioti iš 
namo laiptais. 

Susidūriau su Silvija koridoriaus viduryje. 

— Dvi miega, o Delfijos su Narciza nėra, — tarė ji. 

„Darsė“, - pamaniau. Tik Darsė gali pažadinti moteris ir laiku 
jas išvesti. Bet tada ji turės paleisti žmogų rūsyje. Kodėl neatvažiuoja 
gaisrininkai? 

— Suraskit mobilųjį telefoną, — paliepiau Silvijai. — Dar kartą 
paskambinkit į gaisrinę ir į policiją. 

— Į policiją? 

Pasižiūrėjau į ją, ir ji dingo iš akių. Dabar jau užuodžiau dū- 
mus. Ugnis rūsyje naikino kambarius, pilnus seno šlamšto. 

— Darse, - tariau paliesdamas jai petį ir siųsdamas viziją, kad 
reikia gelbėti vaistais apsvaigintas moteris. 

Ji akimirksniu išniro iš transo. Kai norėjo atsistoti, vos nepar- 
krito, bet aš ją sugavau ir Darsė ėmė iškart bėgioti iš vieno kambario 
į kitą. Kiekvienai moteriai uždėdavo ranką ant kaktos, ir ši pabusda- 
vo supanikavusi. Atrodė, kad Darsė jas pripildė baimės adrenalino, 
nes jos tuoj pat šokdavo iš lovos ir pasileisdavo laiptais žemyn. 

Buvau per daug užsiėmęs Darse, kad prisiminčiau Silviją, bet 
jos nesimatė, todėl nusprendžiau, jog nepaklausiusi manęs nubėgo 
žemyn ir į lauką, kur saugu. 

— Einam! — surikau, griebiau Darsei už rankos ir pasileidau 
bėgti laiptais, bet pusiaukelėje ji atsiplėšė nuo manęs ir nuskubėjo 
aukštyn. Sugavau jos kambaryje. Darsė atidarė spintelę po sofa ir iš- 
traukė iš ten kėglių kamuolio krepšį. Viduje gulėjo krištolo rutulys. 

Čiupau Darsei už rankos, bet kai atsisukau, susidūriau su savo 
agento Barnio akimis. Ar jo dvasia atėjo mums padėti? 

Laikiau Darsės ranką, todėl ji perskaitė mano mintis. 

— Jis tikras, — tarė ji. 

Man susisuko galva. Tik Barnis žinojo, kad turėjau sūnų, kuris 
tikrai buvo mano. Jis žinojo mano tikrąją pavardę, todėl turėjo būti 
nesunku sužinoti apie mano senelės sugebėjimus. Ir Barnis pirmasis 
perskaitė privataus detektyvo ataskaitas apie mano sūnų. Staiga su- 
pratau, jog gaudavau suklastotas ataskaitas. 

Žvilgtelėjau į Darsę. Ji žinojo, kad mano agento biure buvo sude- 
gintas žmogus, ir žinojo, kad Ingrida nenorėjo nieko nužudyti. Tačiau 
Darsė nė nenutuokė, kad tai buvo ne mano agentas, o kažkas kitas. 

Barnis turėjo ginklą, kurį nutaikė į mane. 

— Padaryk tai dar kartą, panele, ir aš jį nušausiu. 

Aišku, „tai“ reiškė, kad Darsė jį paralyžiavo. Tačiau, kaip spėjau, 
jis pakankamai suvokė Darsės galimybes ir suprasto, jog paralyžius 
buvo laipsniškas. Kai ji tai padarė man, aš rišau jai barą. Ji suparaly- 
žiavo mano kūną prieš stinguliui pereinant į rankas. Vadinasi, jeigu 
ji pradėjo paralyžiuoti Barnį, jis dar turėjo laiko paspausti gaiduką. 

Barnis nužvelgė Darsę nuo galvos iki kojų. 

— Su tavo gebėjimais ir mano talentu mes galėtume praturtėti. 
Bet tu jau ištekėjusi, tiesa? Kaip blogai, kad turi mirti kartu su juo! 

Pradėjau trauktis nuo Darsės. Tai buvo triukas, naudotas mano 
seriale, — atskirti vieną nuo kitos aukas, bet Darsė laikė mano ranką. 
Atrodo, ji norėjo sužinoti, ką aš galvoju. 

„Noriu jį prakalbinti, - nusiunčiau jai. - Noriu, kad prasitartų, 
kur yra mano sūnus.“ 

— Taigi, Barni, - pasakiau paleidęs Darsės ranką ir traukdamasis 
prie židinio. Ten stovėjo žarsteklis. Durys buvo atidarytos ir matė- 
si, kaip iš pirmo aukšto kyla dūmai. Netrukus turėtume pamatyti 
liepsnas. 

— Kaip sekasi, Barni? 

Jis išsiviepė puse lūpų. 

— Man tikrai visada patiko tavo humoro jausmas, vaike. Tai 
kodėl man nesakei, kad turėjai senelę, galinčią susargdinti žmones? 
Prikabinti jiems ligą? 

— Nežinojau, kad ji tai sugebėjo, — atsakiau vis dar traukdama- 
sis, atkreipdamas Barnio ginklą į save ir nukreipdamas nuo Darsės. 
Ši stovėjo rylėdama, išplėstomis akimis, su šalia kabančiu dideliu 
krištolo rutuliu krepšyje. Troškau, kad ji pabėgtų, kai tik Barnis at- 
suks jai nugarą. 

— Ir kaip tu visa tai atkasei? — Šypsojausi Barniui, lyg būtume 
seni draugai. 

— Lengvai. Tave visada buvo lengva apkvailinti. Tau rūpėjo tik 
eiti į lovą su ta savo neištikima mergina ir vaidinti. Visa kita palikai 
man. Turėjau privatų detektyvą, kuris susekė tavo vaiką. Motina su 
juo taip dažnai keisdavo gyvenamąją vietą vien dėl to, kad vaikigalis 
galėjo gydyti žmones. Kaip kas nors iš Biblijos. Mažas vaikas nukris- 

davo žaidimų aikštelėje, tavo berniukas pridėdavo rankas jam prie 
širdies — ir vaikpalaikis atsistojęs nubėgdavo. 

— Taigi tu nusprendei pasidaryti iš to pinigų, — pasakiau. 

— Taip. Daug pinigų. Tik turėjau sugalvoti kaip. Pavyko tik 
tada, kai tavo vaiko motina čia gavo darbą ir aš aptariau su seserimis 
Barister kai kurias savo idėjas. Jiedvi prisidėtų prie bet kokios sukty- 
bės. Pasaulyje nėra tokio sukčiaus, kuris negalėtų iš jų pasimokyti. 

Stūmiausi arčiau prie židinio. Darsė tiesiog stovėjo ten pat, 
dabar beveik už Barnio nugaros, ir nieko nedarė. Jos akys nebuvo 
susiaurėjusios, taigi ji neužsiėmė savo magiškais užkeikimais. Užuot 

Nežinau, kodėl jos delsimas taip baugino, bet mane jis tikrai 
gąsdino. 

— Tad kur mano sūnus? - paklausiau. 

— Tegu mane velniai, jei žinočiau. 

— Tu apsimetei mirusiu, kad jį gautum, tai kur jis? 

Gal ir kvaila, bet Barnio ginklas mane gąsdino mažiau nei Dar- 
sės spoksojimas. Gal dėl to, kad į mane jau yra buvę nutaikyta tiek 
daug ginklų — netikrų, bet atrodė taip pat — kai vaidinau, bet aš jo 
nė kiek nebijojau. 

Barnis patraukė pečiais. 

— Man reikėjo išsinešdinti. Turėjau problemų dėl lošimo, ir 
buvo žmonių, trokštančių mano galvos. - Jis nusijuokė, lyg tai būtų 
labai juokingas ir originalus pokštas. — Taigi paprašiau žavios mažy- 
lės Ingridos man padėti. Kaip kūną panaudojau vieną seną alkoholi- 
ką, įkišau jam savo dantų protezus. 

— O) mano sūnus? - Jau buvau vos už kelių colių nuo žarsteklio 
ir ėmiau galvoti, ką su juo daryti. Sviesti jį? 

— Praėjo kiek laiko, kol susigaudžiau, ką daryti su vaikigaliu. 
Negalėjau įsivaizduoti savęs laikančio gydytojo kabinetą. — Barnis vėl 
nusijuokė iš savo sąmojo. — Tai Delfija išsiaiškino, kad vaikas gali su- 
sargdinti žmones. Ji nekentė vaikų, bet sunkiai rasdavo darbuotojų dėl 
vaiduoklių ir taip toliau, todėl pasiliko vaiko motiną nepaisydama jo. 

Jis vėl nusijuokė. 

— Vieną dieną vaikis darė kažką blogo ir bjauraus kaip visi vai- 
kai, ir Delfi pagrasino, kad jį sudraskys, jei nesiliaus. Berniukas pasa- 
kė jos nekenčiąs ir dėl to susargdinsiąs. Tą naktį ji praleido vemdama 
ir išvietėje, o kitą dieną čiaudėjo ir šnypštė nosį. Po to atėjo mažoji 
Liza, atsiprašė Delfijos už savo sūnų, ir po pietų ši pasveiko. Jautėsi 
puikiai, kaip niekada gyvenime. 

— Jiedvi su seseria kaip tik buvo pradėjusios galvoti, kaip pasi- 
daryti iš vaiko pinigų, ir tuomet apsireiškiau aš — kaip ir kasmet, o 
vaikas jau buvo čia. Aš esu jų dėdė Barnis. 

Jam pasakojant pasijutau naivus, egoistiškas ir abejingas. Viskas 
tęsėsi daugybę metų, o aš nieko nežinojau! Kasmet iš Barnio gauda- 
vau popieriaus lapą apie savo sūnų ir įmesdavau jį į seifą net atidžiai 
neperskaitęs. 

— Kas atsiuntė raštelį apie mano sūnaus dingimą? — paklausiau. 

— Čia tu mane sugavai, — atsakė Barnis. 

Jis pradėjo dar kažką pasakoti, bet staiga viskas įvyko iš karto. 
Gal dėl to, kas dėjosi kambaryje, aš negirdėjau gaisrininkų sirenų. 
Sužinojau juos esant čia, kai atsidarė lauko durys ir vyrai ėmė šūkau- 
ti: „Ar čia kas nors yra?“ 

Ugnis, susilaikiusi, kol lauko durys buvo uždarytos, pašoko iš 
rūsio ir jau laižė Darsės miegamojo langus. 

Kažkas šaukė, Barnis šovė, ir pajutau smūgį. Pasižiūrėjau že- 
myn į krūtinę. Toje vietoje, kur širdis, žiojėjo skylė. Paskui, žinau, 
spoksojau į savo kūną ir aplink mane visur plieskė šviesa. Mačiau, 
kaip vyrai griebia Barnį. Prie manęs suklupo Darsė. Jaučiau, kad ji 
stengiasi grąžinti mane atgal į kūną, bet tame kūne širdis jau nepla- 
kė, todėl negalėjau į jį sugrįžti. Tikrai norėjau eiti į šviesą, bet Darsė 
nebūtų man leidusi. Pabandžiau ją paliesti, pasakyti, kad leistų man 
eiti, bet supratau, jog ji nesiklauso. „Leisk man eiti!“ — bandžiau jai 
perduoti mintimis, bet ji nebūtų manęs paleidusi. Nesistengiau jos 
įtikinėti. Viskas, ką galėjau daryti — būti čia ir laukti, kol ji supras, 
kad turi leisti man eiti... 


Devynioliktas skyrius 


Darsė 


dingo, todėl supratau, kad jis mirs ir aš niekaip negaliu to sustabdyti. 
Tiksliai nežinojau, kaip tai atsitiks, todėl nieko negalėjau pakeisti. 
Jei paralyžiuočiau Barnį, dėl to jis gali nušauti Linką. Jei bėgčiau, 
dėl to jis gali nušauti Linką. Nieko nevaliojau daryti, tik stovėti ir 
žiūrėti — ir ruoštis. Daugmaž žinojau, kas turi įvykti, ir galėjau tam 
pasirengti. 

Turėjau ryšį su kai kuriais žmonėm netoliese, taigi išsiunčiau 
keletą SOS minčių. Norėjau būti pasirengusi, kai ateis laikas. Galvo- 
jau, gal bus galima ką nors padaryti po to, kai Linkas bus miręs. 

Paskatinau gaisrininkus greičiau atskubėti į kambarį. Jie išsive- 
dė Barnį, ir aš neleidau jiems pastebėti, kad Linką nušovė. „Įtikinau“ 
juos palikti neštuvus, atremtus į sieną. 

Po gaisrininkų pasirodė pastorius Kristoferis Frazeris, Ontelija 
ir jos vyresnioji keturiolikmetė duktė. Turėjau perkelti juos į transą, 
kad įeitų į degantį pastatą. 

Netardami nė žodžio, nesuprasdami ką daro, jie paėmė ne- 
štuvus, įkėlė į juos Linko kūną ir nunešė laiptais žemyn. Aplink 

mus visur plaikstėsi liepsnos, bet aš nenuleidau akių nuo Linko. 
Prispaudžiau prie krūtinės kėglių kamuolio krepšį ir labai smarkiai 
susikaupiau. Turėjau valdyti tris žmones, nešančius neštuvus, turėjau 
sulaikyti Linko sielą, kad ji nepaliktų Žemės, turėjau neleisti žmo- 
nėms lauke prie mūsų prieiti, ir svarbiausia — reikėjo, kad Linko 
vaikas ateitų su mumis susitikti prie dvikamienės guobos. 

Tą padaryti padėjo Amelija. Ji buvo už Linko visą laiką, kol 
Barnis laikė į jį nukreiptą ginklą. Nežinau, ką Linkas buvo jai pa- 
sakęs, bet ji jautėsi taip, lyg jis jai priklausytų. 

Jie nunešė neštuvus prie medžio, padėjo ant žemės, tada Kris- 
toferis, Ontelija ir jos dukra pasišalino. Kai nebegalėjau jų matyti, aš 
juos paleidau. Jie neprisimins, ką veikė. 

Atsigręžiau į stovinčius po medžiu žmones. Ten buvo Liza Hen- 
derson, ir kai tik ją pamačiau, mane užliejo aiškumas. Negalėjau jos 
rasti, nes tarp jos ir Linko nebuvo tikro ryšio. Kad ką nors surasčiau, 
man reikėjo kažko artimo tam žmogui. Pažvelgusi į moterį pama- 
čiau, kad ją laikė uždarytą mažame atskirame Delfinai ir Narcizai 
priklausančiame name. Tos moterys buvo palikusios ją ten vieną, be 
sąmonės nuo vaistų. Vos prieš kelias valandas atvažiavęs Barnis ją pa- 
žadino ir mušė norėdamas išgauti, kur yra jos sūnus. 

Liza iškentė visus smūgius, bet niekada nieko nepasakė apie 
savo sūnų — nei apie jo praeitį, nei apie dabartį. Aš žinojau, kad ber- 
niukas buvo jos visas gyvenimas. 

Barnis, įniršęs dėl žlugusių planų, išeidamas nesirūpino labai 
saugiai uždaryti Lizą. Norėjo ją nužudyti, bet nusprendė, kad jos su 
vaiku dar gali prireikti ateityje. Jis norėjo tik nusigauti į „13-a guo- 
bų“ ir padegti namą. Norėjo, kad niekas, tai yra nė viena iš viešnių 
moterų neskleistų gandų apie jo nepavykusį planą. Antrame aukšte 
radęs šniukštinėjančią apgirtusią Silviją, jis padegė kambarį ir už- 
rakino ją viduje. 

Kai Barnis išėjo, Liza išsilaisvino iš savo kalėjimo, išlindo pro 
langą ir pasileido bėgti. Kad ir kas nurodė jos sūnui keliauti prie dvi- 
kamienės guobos, tas ir jai pasakė kur eiti. 


248 Jude Deveraux 


Atsisukusi išvydau mažą berniuką. Jis atrodė kaip Linkas, tik 
šviesesnės odos. Tai buvo mano svajonių vaikas. Vaikas, kuris man 
padėtų man surasti vyrą... 

Žinojau apie jį tiek, kad kažkas berniuką saugojo. Kai buvau 
bažnyčioje, jis irgi ten buvo, juo rūpinosi pastorius su žmona, nenu- 
tuokdami, kad vaikas ieškomas. Būdama su Papa Al, kažką pajutau 
toje bažnyčioje, bet tas jausmas prapuolė, jį iš manęs atėmė. 

Kurį laiką stebėjausi jėga, kurios reikėjo, norint paslėpti nuo 
manęs vaiką. Ar tai padarė Devlinas? Ar jis liepė berniukui palikti 
slėptuvę ir ateiti pas mus? 

„Ne“, - pamaniau ir staiga supratau, kad Devlinas yra toks pats 
įrankis kaip ir Nostradamo veidrodis. Devlinas — įrankis, kuriuo 
naudojasi labai galingas žmogus... 

Kas jis? Norėjau sužinoti. Buvau tikra, kad niekada nesutikau 
kažko, turinčio tokią jėgą, bet tada Konektikute, vadinasi, mane ap- 
mulkino, taigi mane apmulkino kažkas kitas! 

Pažiūrėjau į Lizą Henderson. Laikė sūnaus ranką jį saugodama 
ir, pastebėjusi mano žvilgsnį, atsistojo tarp vaiko ir manęs. Tačiau 
berniukas, pagal metus aukštas, žengė į priekį. Išvydau seną žmogų 
vaiko kūne. Jis daug patyrė per savo trumpą gyvenimą ir jau daug 
žinojo. Vaikas instinktyviai pajuto mūsų dvasinį artumą. 

Mes nieko vienas kitam nepasakėme. Viską supratome be žo- 
džių. Jis atsiklaupė prie savo tėvo iš kairės, prie jo širdies. Kai prie 
Linko galvos atsirado Amelija, išgirdau, kaip išvydusi vaiduoklį 
aiktelėjo Liza, tačiau berniukas nė kiek nesutriko. „Jis gali ne tik 
gydyti“, - pamaniau. 

Aš atsiklaupiau prie Linko iš kitos pusės; aplink mane išsisklei- 
dė balta mantija. Ta mantija mane buvo aprengusi Narciza. Ji žinojo, 
kad Delfija norėjo mane nužudyti — kaip liepė Barnis — ir aprengti 
įkapėmis. Taigi aprengti mane baltai, kad taip atrodydama susitik- 
čiau su Kūrėju, buvo jos gerumo gestas. Bet Devlinas mane pažadi- 
no ir palydėjo į Amelijos kambarį. Devlinas pašalino daug vaistų iš 


AMŽINAI IR VISADA 249 


mano kūno, bet vis tiek dar buvau mieguista, todėl išsitiesiau ant 
grindų ir kiek pasnaudžiau. 

Per Linko kūną pažvelgiau į berniuką, paskui paėmiau krepšį ir 
atsegiau jį. Supratau, kad pastarąją valandą krepšyje kažkas pasikeitė, 
tik nežinojau kas. Anksčiau jis buvo sunkus nuo didelio stiklinio 
rutulio, o dabar lengvas. 

Atsegiau krepšį, ir iš jo pasklido balta šviesa. Tai buvo nuostabi 
šilta šviesa, ji vis plėtėsi, kol pavirto apskritimu aplink senąjį medį. 
Ant medžio šakos kabojo vyras su stora virve aplink sulaužytą kaklą. 
Tai buvo Martinas. Jis atrodė kaip Linkas, tik tamsesnės odos. Iš- 
girdau kairėje pusėje tyliai sudejuojant iš skausmo Ameliją, bet ji 
nepasitraukė iš savo vietos prie Linko galvos. 

Man bežiūrint, vyras atmerkė akis, ištiesė kaklą, virvė išnyko ir 
jis atsistojo ant žemės. Žiūrėdamas tik į Ameliją, jis priėjo prie Linko 
kojų. 

Uždėjęs rankas Linkui ant kulkšnių, linktelėjo duodamas žen- 
klą, kad yra pasirengęs. Amelija pridėjo rankas prie Linko galvos iš 
abiejų pusių, o jo sūnus — ant nurimusios tėvo širdies. Vaikas man 
linktelėjo. 

Įkišau ranką į krepšį ir išėmiau baltą stiklinį rutulį. Jis buvo 
maždaug golfo kamuoliuko dydžio ir atrodė nuostabiausias daiktas, 
kokį kada nors laikiau rankose. Jis vadinosi Dievo Prisilietimu, ir jį 
palietusi pagaliau suradau keletą atsakymų, kurių ieškojau. 

Greitai supratau, kad daiktas, kurį laikiau, buvo neįsivaizduo- 
jamai senas. Dievas angelams buvo suteikęs savo piršto galiuko pri- 
silietimą. Kiekvienas angelas jį įkvėpė, po to iškvėpdamas uždarė į 
stiklą panašioje masėje. Supratau, kad kamuolys nesunaikinamas. 

Taip pat supratau, jog man buvo leista turėti šį daiktą ir dėl 
to, kad išlaikiau išbandymą. Sužinojau, ką Silvija Murčinson iškrėtė 
man ir mano šeimai, bet vis tiek išgelbėjau jai gyvybę. 

Paėmiau gražų šiltą kamuolį į kairę ranką, tą, kuri arčiau širdies, 
tada dešinę ištiesiau vaikui. Jis įdėjo savo ranką į mano delną, ir mes 
sunėrėme dešines virš Linko kūno. 

Pažvelgėme vienas kitam į akis. Jam nė nereikėjo man sakyti, 
kad niekada anksčiau to nedarė. Buvo padėjęs keliems žmonėms pa- 
sveikti ir daug kartų greičiau išgydęs sužalojimus, bet niekada nedarė 
nieko panašaus į mirusiojo atgaivinimą! 

Supratau, ką buvo sakęs Linkas, kad gydymas ir susargdinimas 
yra dvi vienos monetos pusės. Konektikute aš nužudžiau keturis 
žmones. Jei savo galiomis galėjau žudyti, pasijutau gebanti ir grąžin- 
ti gyvybę. 

Pažvelgiau į Linko sūnų ir jam linktelėjau. Jau galėjome pra- 
dėti. 

Užsimerkusi stipriai sutelkiau mintis. Anksčiau tik kartą, kai 
mane įvedė į aukojimo kambarį — jame stovėjo narvai su jau paruoš- 
tais vaikais — aš įtaigavau save taip, kaip dabar virš Linko kūno. 

Jaučiau iš Amelijos, iš Martino, iš vaiko, o daugiausia iš kamuo- 
lio sklindančią energiją. Meldžiausi. Stipriai susiėmiau. Meldžiausi. 

Lyg ir pati būčiau mirusi, mano siela atsiskyrė nuo kūno. Pa- 
žvelgiau žemyn į mus keturis, klūpančius prie Linko kūno, ir kiek 
toliau — į vaiko motiną, išsigandusią, bet besimeldžiančią už mus. 

Mano siela įplaukė į šviesą, Mirties šviesą. Ir ten aš radau Linką. 
Jis buvo nuėjęs toliau, nei maniau. 

O, bet čia buvo gera! Nebuvo sunkaus kūno, kančios, ašarų, 
vien malonūs pojūčiai. Žiūrėdama į savąjį kūną apačioje, regėjau 
savo žemišką vargą. Galėjau pamatyti kiekvieną savo jau pralietą 
ašarą ir tą, kurią dar praliesiu. 

Linko siela buvo priešais mane. Jis ištiesė ranką mane paliesti, 
ir aš kaip visada galėjau pajusti jo mintis. Būdamas su Amelija, jis 
patyrė meilę, tikrą, gryną, stiprią meilę, ir suprato, kad neturi tokios 
meilės Žemėje. Jis perdavė man, kad nori išeiti. Vienas ar su manimi 
— turėjau pasirinkti pati. 

Vėl atsigręžiau į apgailėtiną žemiškąją save ir susigundžiau. O, 
labai susigundžiau... 

Bet paskui pažvelgiau į vaiką, vis dar klūpantį prie Linko, ir su- 
pratau, kad jis gali labai pamilti tėvą. Vaikui reikia Linko. Pakėliau 

akis į jo motiną. Ji sėdėjo ant suoliuko kone mirtinai išgąsdinta. 
Buvo paprasta moteris, tiesiog norėjusi kino žvaigždės vaiko. Ji su- 
silaukė sūnaus, kuriuo rūpintis buvo ne jos jėgoms. „Jai irgi reikia 
Linko“, — nustebusi pamaniau. 

Pažiūrėjau į Martiną su Amelija, abu bekūnius. „Kada nors, 
— pagalvojau, - mudu su vyru būsime kaip jie“. Dar egzistavo dvi 
mažos mergaitės, kurioms verkiant reikėjo manęs. Jos neturi gyventi 
su žmonėmis, kuriuos „siaubingai gąsdina“, nesvarbu, kokie geri 
būtų globėjų ketinimai. Ir joms nereikia motinos, taip įbaugintos 
viso pasaulio silvijų murčinson, kad ji nuo jų slėptųsi. 

Pažvelgiau į Linką, ir jis nusišypsojo. Jau žinojo mano sprendi- 
mą. Kaip kad Amelija mylėjo Martiną — laukdama jo daugiau kaip 
šimtą metų — aš ketinau laukti vyro, kurį myliu. Amžinai. 

Aš irgi nusišypsojau Linkui, mes sunėrėme rankas ir sugrįžome 
į Žemę. 


Epilogas 


ENRIS NUSIJUOKĖ, kai Linko kūnas trūktelėjo ir atgijo. 


| Žmonių pasaulyje aklas senukas, dvasiniame pasaulyje 
jis buvo jaunas ir viską kuo puikiausiai matė. Žmogiškas regėjimas 
per daug užgoždavo jo sielos vizijas, todėl jis jo atsisakė. 

— Ji išlaikė, — tarė jis Devlinui. 

— Iki šiol, - pasakė Devlinas, — bet ji mažai ką tesupranta - jis 
buvo pavirtęs storu seniu ir valgė virtus kukurūzus iš maišo. - Nesu 
tikras, ar jai pavyks. 

— Taip! — nukirto Henris su tokia jėga, kad kukurūzai išsibarstė. 

Devlinas pasivertė kovoti pasirengusiu vikingu. 

— Gal liautumeisi!? — paklausė Henris. 

— Tu mane iškvietei, taigi aš esu tai, ko tu norėjai. 

— Aiškiai kažkur suklydau pasirinkdamas sudedamąją dalį! 

Devlinas nusišypsojo, jo ginklai prapuolė, jis nusiėmė savo ra- 
guotą šalmą ir atsisėdo ant kailiu apdengtos kėdės. 

— Jei esi toks netikęs burtininkas, kodėl kažkam palieki savo 
galią? 

Henris nesiteikė atsakyti į retorinį klausimą. 

— Manau, kad ji yra būtent toji, bet jai reikia... 

— Daugiau pagundų? 


Henris nusišypsojo prisimindamas. 

— Argi ji ne puikiai pasielgė su ta moterimi? Būtų galėjusi ją nu- 
žudyti, bet suteikė savo pačios kvėpavimą. Oi! Tik pažiūrėk! - Jis pro 
rūką pažvelgė į vaizdą apačioje. 

„Trylikos guobų“ jau nebebuvo. Namas sudegė iki pamatų kaip 
ir vergų kvartalai. Aplink buvo pilna gaisrininkų, policijos mašinų 
ir žmonių. 

Henris šypsodamasis žiūrėjo, kaip Barnį, Delfiją ir Narcizą išve- 
da su antrankiais. Jis dūrė pirštu ir apšvietė Silviją, spaudžiančią prie 
savęs didelį pirkinių krepšį bei sėlinančią į mišką. Išgąsdinta šviesos 
ji išmetė krepšį, iš kurio pasipylė brangenybės. Kol Darsė su Linku 
žadino moteris, Silvija tuštino papuošalų dėžutes. 

Dar plačiau šypsodamasis Henris stebėjo, kaip policija išveda 
Silviją. Moterys reikalavo savo brangenybių, o kai viskas baigėsi, ant 
žemės liko mažas auksinis laikrodis. Tai buvo Adamo Darsei prieš jų 
vestuves padovanotas laikrodėlis. 

— Darsė jo norės, - tarė Henris. - Pasirūpink, kad jį surastų. 

— Klausau, pone, - pasakė Devlinas ir pasivertė simpatišku ka- 
reiviu. Ant jo apykaklės spindėjo šešios žvaigždutės. 

Henris tebesišypsojo. 

— Šiąnakt net tu negali manęs suerzinti. Širdyje jaučiu, kad ji 
pasirodys puikiai. 

— Jeigu tu suteiksi jai savo galią... tada, pridėjus tai, ką ji turi... 

— Žinau, — tarė Henris. — Todėl ir esu toks atsargus. Jeigu ji 
valdytų savo nedidelę galią ir... 

— Tavo didžiulę galią... 

— Ir dar tris magiškus daiktus... 

— Jų yra dvylika. 

— Ji jau turi du, - priminė Henris. — Ir raktą. 

— Ji turi tik vieną dalyką, — patikslino Devlinas. - Dievo Prisi- 
lietimą. Jis gali... 

— Aš puikiai žinau, ką jis gali padaryti, bet ji privalo pati tai išsi- 


aiškinti. Ji turi ir antrą daiktą, bet pati to nežino. —- Henris pažvelgė 

pro rūką į daiktą, primenantį paukščių narvelį, tik vietoj grotų buvo 
virvės. Viduje gulėjo akmuo. 

Devlinas bematant dingo mėlynų dūmų debesyje. 

Henris vėl nusijuokė. 

— Grįžk atgal, senasis drauguži. Jis miega. Jis negali tau pa- 
kenkti. 

Pasirodė vien tik žmogaus galva su smailiu plieniniu šalmu. 

— Ar ji žino?.. 

— Nieko. Jį rado, kai dar buvo vaikas. Buvo vieniša, todėl su juo 
kalbėdavosi. Jos motina manė, kad dukra pakankamai keista ir be 
kalbėjimo su akmeniu, tad liepė jai išmesti savo „gyvūnėlį“. 

— Bet motina pasiliko... jį? 

— Taip. Jis Putname, Kentukyje, sieninės spintos kampe. Ar ne- 
manai, kad Darsė vėl turėtų jį rasti? 

— Manau, kad suteiki per daug galios vienam paprastam žmo- 
gui. Su visu tuo ji galės... 

— Pakeisti pasaulį, - šypsodamasis tarė Henris. 

Devlinas transformavosi į seną žmogų su ilga žila barzda ir 
šiurkščia balta mantija. 

— Ji galės pakeisti istoriją! 
vaiku padėjo Linkui eiti. Jiems žingsniuojant pro mišką, ji minutėlę 
sustojo paimti savo taip branginamo laikrodžio, kurį buvo išmetusi 
Silvija. Jos mantijos kišenėje gulėjo mažas, panašus į stiklinį, ka- 
muolys. 

— Ačiū, — tarė Linkas Darsei, ir kadangi jis ją lietė, ji suprato, 
kad dėkoja už surastą sūnų. 

— Be tavęs nebūčiau galėjusi to padaryti, - šypsodamasi atsakė. 

Vėl pakilo rūkas, ir Henris atsisuko į Devliną. 

— Kiek ji žino? — paklausė šis. 

— Nedaug, bet ji tai išsiaiškins. Ji jau žino, kad kažkas paslėpė 
vaiką, bet dar nežino kas. Mes turime paruošti jai kitą išbandymą. 

— Tą su daugiau... pagundų? 

— Daugiau visko. 

— Putname, arti... jo? 

— Ne, dar ne. Iš pradžių jai reikia išmokti keletą dalykų. - Hen- 
ris įdėmiai pasižiūrėjo į Devliną. — O jeigu kalbėsime apie tave 
— daugiau jokių tapetų! 

Devlinas tik nusijuokė. 

